
Dedic această carte fiului meu, Matei. 

elor ce se întreabă cine ori ce anume 
poate fi Andilandi, le voi spune că nu 
e un copil. Tot aşa cum le voi spune 
că nu e nici numele vreunui animal 
de casă, numai bun de smotocit sau al 
unui joc pe computer (cel puţin nu 
încă). Andilandi nu e nici măcar de- 
numirea unei prăjituri deosebit de gustoase sau a unui 
extraterestru simpatic, venit în vizită. Nu! Nu e om, nu 
e animal, nu e joc şi, în mod sigur, nu e nici ceva dulce 
şi bun de mâncat. Lucru care n-o face însă mai puţin 
importantă decât toate cele anterior înşirate. Dimpotri- 
vă! Este de nepreţuit. Şi, deşi mulţi dintre voi nu vă mai 
amintiţi, sunt convinsă că aţi întâlnit-o deja, în 
momentul primei mari încercări a vieţii voastre. 
Fiindcă, vedeţi voi, pentru a o zări, nu trebuie să fii 
dintr-un loc anume ori să ai cine ştie ce calităţi speciale 
- cum ar fi: să ştii să zbori (cu sau fără Cal Năzdrăvan), 
să ştii să respiri în apă, aşa cum fac şerpii înainte de-a 
deveni Balauri, ori chiar să ştii să iei forma lucrurilor sau 
fiinţelor din jur, precum o fac Doamnele. Nu contează 
nici câţi ani ai, dacă eşti tuns ori ba, dacă îţi legi singur 
şireturile sau dacă mănânci repede şi tot din farfurie. 
Nicidecum. Trebuie doar să treci printr-o mare în- 


Editura LiterNet, 2005 


Celălalt Tărâm 


cercare. Să fii nevoit să iei o decizie care, într-un fel sau 
altul, te va afecta pentru tot restul vieţii. Atât. 

Pentru a vă lămuri la ce mă refer, voi lua drept 
exemplu cazul lui Vlad lonescu, care a descoperit-o pe 
Andilandi tocmai atunci când familia lui aştepta, cu ne- 
răbdare, sosirea unui nou membru. Părinţii nu-l anunţa- 
seră încă dacă va fi un frăţior ori o surioară, dar, orice ar 
fi fost, trebuie să vă spun de la bun început că Vlad nu 
era deloc încântat de idee. Tot aşa cum nu era încântat 
nici de faptul că fusese „exilat“ din Bucureşti, mai exact 
din casa în care locuise atât de confortabil până atunci, 
tocmai în Hoghiz, la familia Munteanu, bunicii din par- 
tea mamei. Adică într-un sat pe care, dacă-l veţi căuta cu 
mare atenţie pe hartă, îl veţi găsi în Transilvania, undeva 
pe lângă Pădurea Bogăţii. 

Până acum, nimic deosebit veţi zice, poate, şi n-aţi 
fi foarte departe de adevăr. Mai ales că, la prima 
vedere, nici oamenii ce trăiesc în micul cătun de la 
poalele pădurii, nici pădurea în sine nu par a avea ceva 
deosebit. Dar asta era doar ce se vedea pe hartă ori pe 
geamul autocarului cu care Vlad ajunsese acolo. 
Fiindcă, o dată coborât din autocar, băiatului nu i-a 
trebuit mult să priceapă că aici toate erau altfel decât la 
el acasă. 

Din ce cauză? În primul rând, pentru că în satul cu 
pricina, mă credeţi, nu mă credeţi, nu există electricitate. 
Cel puţin nu exista când am dat eu ultima oară pe acolo. 
Aşa că adio televizor, calculator şi multe alte aparate de 
care, cu siguranţă, nu vă mai puteţi dezlipi acasă. Acolo 
nu există nici magazine mari, nici parcuri de distracţii, 
nici locuri de joacă special amenajate, nici cofetării, nici 
măcar vreun cinematograf, rătăcit, aşa, din întâmplare. 
Cu alte cuvinte, din motive care-ţi scăpau la început, 
oamenii trăiau pe acele meleaguri ca la începutul 
secolului trecut. lar asta n-ar fi fost nimic, dacă sătenii 
„3n-ar fi păstrat şi felul de-a gândi al acelor vremi. 

Pe Vlad începuseră să-l amuze foarte repede toate 
superstiţiile lor. Cel mai tare îl distra faptul că ţăranii de 
acolo nu numeau Pădurea Bogăţii aşa cum s-ar fi 
cuvenit s-o facă şi cum era trecut şi pe hartă, decât a- 
tunci când vorbeau cu tine, care erai străin. Dacă 
apucai să ciuleşti bine urechile, când îşi vorbeau unul 
altuia, ai fi auzit cum îi spuneau „Celălalt Tărâm“. În 
opinia lor, acesta nu era un loc ca oricare altul, ci unul 
magic, populat cu o sumedenie de fiinţe fantastice, 
despre care, sunt absolut convinsă că voi n-aţi auzit 
decât în basme. Un loc bântuit de creaturi ciudate cum 
sunt Doamnele (lelele), Solomonarii, Zmeii, Căpcânii, 
Strigoii ori Pasărea Măiastră. 

Vlad îi mai auzi spunându-şi că acestea pot fi 
văzute aievea, dar numai de către copiii încercaţi. Nu 
prea ştia el exact ce înseamnă asta, dar nici nu-l interesa 

foarte tare, fiindcă el era dintre aceia care până nu văd, 
nu cred. Cu alte cuvinte, superstiţiile legate de 
asemenea fiinţe, fie ele binevoitoare ori duşmănoase, 
nu numai că nu le putea înţelege ori accepta, dar îl 
lăsau de-a dreptul rece. 

O dată cu trecerea zilelor însă, poveştile despre 
aceste creaturi fermecate, spuse de bunici ori de nea 
Vasile (povestitorul autorizat al satului), începuseră să-i 
cam placă. Dar numai cu titlul de poveşti, se înţelege. 
Mai ales că altă sursă de distracţie, în afara şezătorilor 
din sat, nici nu se găsea pe acolo. lar acestea se desfă- 
şurau în felul următor: toţi copiii din sat se adunau sea- 
ra, într-o casă ori, dacă era vară, în grădina cuiva, să-l 
asculte pe nea Vasile care ţinea loc de televizor. Adică 
le spunea curioşilor adunaţi acolo vreo două trei 
poveşti cu Strigoi, cu Blajini ori Sânziene (de regulă la 
cerere), după care îi trimitea pe toţi la culcare. 

Dacă la început, Vlad rămânea gură-cască pe la 
şezătorile acestea, numai ca să necăjească povestitorul 
cu tot felul de întrebări obraznice, în aceea seară de 
vară în care l-am întâlnit eu prima dată, trecea într-o 
nouă fază. Tăcea. Semn că povestea începuse să-l fure, 
să se strecoare încet-încet în sufletul lui. 

Chiar se surprinsese întrebându-se dacă Pasărea 
Măiastră, despre care tocmai le povestea moşul, nu 
cumva exista cu adevărat. Şi dacă da, ce bine i-ar fi fost 
lui s-o întâlnească şi s-o poată folosi pe loc. Doar avea 
atâta nevoie... 

Desigur, Vlad nu credea în existenţa Celuilalt 
Tărâm ori a fiinţelor stranii ce-l populau, dar începuse 
să-şi dorească foloasele pe care le-ar fi putut trage de pe 
urma acestora, dacă ele ar fi existat cu adevărat. Ca 
atunci când îţi doreşti să existe Balauri, doar fiindcă ai 
vrea să călăreşti pe ei. Ori îţi doreşti să existe Zmei, 
pentru că vrei să le iei palatul, să-l faci mic de tot, şi să 
te întorci cu el în buzunar acasă. Sau îţi doreşti să existe 
Ursitoare, doar fiindcă vrei să-ţi îndeplinească o dorinţă 
tainică. Una pe care nimeni altcineva nu ţi-ar putea-o 
îndeplini. 

Seara în care începuseră să-l frământe asemenea 
gânduri era una ca oricare alta. De-abia 

se terminase o astfel de şezătoare şi 

copiii, printre care se afla şi Vlad 

atunci, se împrăştiau care încotro. 

3 Unii plecară, cuminţi, spre 

— 4 casele lor, iar alții o tăiară, ca 

“ Vlad, brambura peste dea- 

luri. Bine... Dacă l-aţi fi întrebat atunci, 

încotro se îndreaptă, mai ales că ora 

| era destul de înaintată, v-ar fi spus că 

se duce acasă. Ceea ce nu era adevărat, 

dar n-aţi fi putut să-l contraziceţi, fiindcă 

conacul bunicilor, la care el fusese lăsat 

să stea peste vară, era undeva între sat şi 

pădure. Deci, se putea spune că se ducea 
într-acolo. 

Când l-am zărit atunci, ţinându-se scai de ceilalţi 
pui de ţărani, care nu îl prea aveau la inimă, nu ştiam 
multe despre el. Era un băiat obişnuit, cu păr bălai şi 
ochi negri, ce nu părea să fi trăit mai mult de şapte veri. 
După paloarea feţei şi după straiele cu care era 
îmbrăcat, mi-am dat seama de îndată că nu era din 
partea locului. Semăna tare mult cu copiii ce-i mai 
văzusem prin oraşe, atunci când mă apuca dorul de 
ducă şi începeam să bântui lumea. 

lar faptul că era străin de loc, vă spun drept, l-a 
făcut total neinteresant. Atât de neinteresant, încât era 
cât pe ce să-i întorc spatele, şi lui şi celorlalţi. Şi poate 
că aş fi făcut-o, dacă n-aş fi observat cum, de „grupul 
vesel“, se apropia cu paşi leneşi un Strigoi. 

Puii de ţărani se împrăştiară rapid, când auziră că 
încep să cânte atât de tare cocoşii. Lucru care nu se în- 
tâmplă seara, decât atunci când înaripaţii încearcă, în 
naivitatea lor, să cheme soarele. De ce? Pentru că, până 
şi ei ştiu: Strigoilor nu le place să stea la plajă! Vlad în- 
să, care habar n-avea ce se întâmplă, se gândi că poate 
ceilalţi copii nu vor să se joace cu el. Ceea ce n-ar fi fost 
pentru prima dată. De când venise în sat, toţi îi spu- 
neau „smecher de Bucureşti“ şi nu prea voiau să se joa- 
ce cu dânsul. Aşa că, destul de amărât şi plictisit, se 
gândi să se ducă totuşi acasă. Şi, pentru că n-am văzut 
urmă de teamă pe faţa băiatului, m-am hotărât să ră- 
mân. Să văd ce se întâmplă. Nu de alta, dar părea să mă 
aştepte o scenă de zile mari. 

tunci când ţi-e dat să întâlneşti un 
Strigoi, e de la sine înţeles că acesta nu 
trebuie să strige în gura mare ce hram 
7 poartă, pentru ca tu să-l recunoşti de 
ANCA îndată. E suficient doar să fie ceva mai 
AS DN alb la faţă, cu ochii ceţoşi şi sprâncene- 
3 le unite, că poți pune capăt imediat cer- 
cetărilor tale. Mai ales dacă e pe înserat şi te afli în cimi- 
tirul satului, lângă vreo pădure ori în cine ştie ce alt loc 
uitat de lume. Cu alte cuvinte, dacă-i vezi, nu ai nevoie 
de un manual de instrucţiuni pentru a-i recunoaşte şi a 
fugi de dânşii. Cel puţin aşa procedează transilvănenii. 
lar Vampirii, cum le spuneţi voi, ori Strigoii, cum li se 
mai spune prin partea locului, sunt obişnuiţi cu 
asemenea reacţii din partea copiilor încercaţi - singurii 
care, în zilele noastre, mai pot să-i vadă. Mai ciudat li se 
pare fiarelor, atunci când lucrurile nu decurg ca la carte. 
Adică atunci când micuţii nu se tem. De ce? Simplu. 
Pentru că nu cred în existenţa lor. Şi dacă nu crezi, nici 
nu vezi! Cel puţin nu ceea ce trebuie... 

Desigur, astfel de lucruri se întâmplă rar prin satele 
acestea, despre care vă spuneam că sunt locuite de 
oameni simpli şi temători din fire. Dar atunci când mai 
răsare câte un străin prin zonă, străin care nu se pricepe 


Da a ZI 

Sirigoiul lona 


să-i recunoască, 
decât de plâns. 
Imaginaţi-vă doar ce-ar face unul dintre „dinţoşii“ 
aceştia, când ar vedea că vine spre el - atenţie! - fără să-l 
bage în seamă, un omuleţ cu bascheţi în picioare şi nă- 
dragi scurţi pe el, aşa cum au 
domnişorii de la oraş, numai bun 
de muşcat. l-ar sări în spinare, aţi 
zice, poate. Dar ce-ar face dacă 
puiul de om i-ar mai da şi bi- 
neţe? Cui? Nemortului, fireş- 
te! Aşa, în doi peri, cum dai 
străinilor pe la ţară, doar fi- 
indcă ştii că acolo se salută 
| cu toţii între ei. Ei bine, eu 
zic că Strigoiul ar amuţi de 
uimire. Cel puţin aşa a păţit 
lona (singurul „colţos“ ce 
mai rămăsese prin Hoghiz) 
atunci când l-a întâlnit, pentru 
prima dată, pe Vlad. 
Nici n-a apucat să-l vadă 
prea bine la faţă, că s-a şi 
pomenit că mutulică îi 


istoria devine mai degrabă de râs, 

trânteşte liniştit un „Să trăieşti, bade!“ şi îşi vede mai 
departe de drum. lar Strigoiul, obişnuit fiind cu ţâncii 
care, dacă pot să-l vadă, atunci îl recunosc şi fug 
mâncând pământul ori măcar înțepenesc de spaimă, nu 
se pricepu cum să reacționeze mai întâi. Se mulţumi 
doar să meargă la pas, pe lângă Vlad, măsurându-l cu 
atenţie din priviri. 

„Ce e în neregulă cu băiatul ăsta?“ se frământă diha- 
nia care, trebuie să vă spun că nu se afla tocmai întâmplă- 
tor pe acolo, ci era în căutarea unui anumit copil din sat. 
„De ce nu-mi recunoaşte soiul şi nu se teme de mine?“ 
mai spuse în sinea lui Strigoiul, uimit peste măsură. 

lona ştia că ceva mai încolo, între sat şi Pădurea 
Bogăţii, se înălța conacul Muntenilor, dar era foarte si- 
gur că nu mai rămăsese nici urmă de prunc pe acolo. Cu 
toţii crescuseră şi plecaseră printre străini, lăsând în coș- 
cogeamitea căsoiul doar doi bătrâni şi-o servitoare. Co- 
pilul ăsta însă părea, în ciuda tuturor calculelor sale, că 
tocmai într-acolo se îndreaptă. Aşa că se hotărî să intre 
mai întâi în vorbă cu Vlad. Nu de alta, dar ar fi fost mare 
păcat să-l scape, dacă era potrivit pentru ce căuta el. 

- Şi tu să trăieşti, măi băiete, că tare-i scumpă şi 
frumoasă viaţa asta! 

- Aşa e, bade, mare dreptate ai dumneata! i-o 
întoarse zăludu'. E foarte frumoasă, dar grea. Nu crezi? 

- Eh, aşa ziceam şi eu... pe vremuri. Acum însă 
m-am lămurit că-i mai mult frumoasă decât grea, îi 
răspunse tacticos lona, după care luă o pauză, înainte 

de marea lovitură. Aş da orice s-o mai am iarăşi, mai 
zise zâmbind şăgalnic, în aşteptarea unui binemeritat 
răcnet din partea interlocutorului. 

Într-adevăr, lona apelase la metode ceva mai neor- 
todoxe de speriat. Se apucase să-i vorbească lui Vlad, în 
loc să-şi arate dinţii, ghearele ori bănuţii cu care-l îngro- 
paseră şi pe care îi purta în buzunare, de douăzeci de 
ani. Dar aceasta i se păruse, cel puţin pentru moment, 
calea cea mai eficientă de înspăimântat o pradă care, 
din cauza întunericului ce se lăsase, nu-l vedea prea bi- 
ne. Pentru că, atunci când îţi zice cineva aşa o vorbă, în 
beznă să fii şi, dacă ai o brumă de creier în dotare, tot 
te prinzi încotro bate. 

Vlad însă nici pomeneală să reacționeze ca la car- 
te. Ba din contră, începu să râdă, ca după o glumă bu- 
nă, şi se scutură de mai avea puţin şi se împrăştia în 
toate direcţiile. 

- Foarte bună, bade! Ai haz! Cum îţi zice? 

- lona... 

- Pe mine mă cheamă Vlad lonescu. Îmi pare bine 
de cunoştinţă! adăugă, întinzându-i politicos mâna. 

- ŞI... mie... 

- Vrei să-i furi pâinea lui nea Vasile? 

- Care Vasile?... 

- Ei, care! Nea Vasile, „televizorul“ satului, îl infor- 
mă vesel puiul de om. Eu o iau încolo, îi mai spuse apoi, 
când văzu că lona tace. După care, îi arătă conacul spre 
care Strigoiul bănuise mai înainte că se îndreaptă. 


| 

- Stai la conac? 

- Provizoriu. Ai mei m-au depozitat la bunici, până 
naşte mama, îi mărturisi Vlăduţ. Şi dintr-o dată se întu- 
necă la faţă, când îşi aminti ce căuta el acolo. 

- Naşte?... îl îngână lona, care începea, încetul cu 
încetul, să-şi mai vină în fire. 

- Da. Şi sper s-o facă cât mai repede, că m-am plic- 
tisit de văgăuna ăsta. Vreau să mă întorc la Bucureşti! 

„Care va să zică, nu vederea lui Vlăduţ era de 
vină“ gândi Strigoiul. Copilul, deşi avea sufletul încer- 
cat, deci putea să-l vadă, nu-i recunoștea soiul, pentru 
simplul motiv că nu credea în el. Nefiind din partea 
locului, se pare că poveştile, pe care i le ziceau ţăranii, 
erau doar nişte simple poveşti, pentru el. 

- Dumneata încotro? îl întrebă apoi, aşa într-o doară, 
încercând să abată vorba de la subiectul naşterii care, în 
mod clar, nu-i prea făcea plăcere. Ai vreo treabă? 

- Eu? 

- Da’ cine? Mai vezi pe altcineva pe aici? 

Bineînţeles că lona mai vedea. Auzi colo, întreba- 
re? Cum să nu vadă cum culeg lelele mere pădureţe, la 
marginea pădurii? Sau cum zbura Solomonarul Mar, 
deasupra lor, călare pe Fulger, Balaurul lui alb? Dar 
n-avea nici un sens să-i arate lui Vlad. Dacă pe el îl 
vedea şi-l trata ca pe un viu, cu siguranţă că nu i-ar fi 
recunoscut nici pe aceştia. De Balaur ar fi zis că-i vreun 
nor ciudat ori cine ştie ce altă năzbâtie, iar pe Doamne, 
cu siguranţă, le-ar fi văzut ca pe nişte fete oarecare. 

- Eşti arendaş? continuă senin pruncul, neînţele- 
gând de ce tace „omul“. Te văd aşa, mai bine îmbrăcat 
şi miroşi bine. 

„Asta chiar că pune capac la toate!“ se înfurie lona. 
După ce-i urase să trăiască, acum îi mai spunea şi că 
miroase bine. Dacă-şi râdea de el, cumva? îşi zise supă- 
rat Strigoiul, hotărât să-l trăznească. 

- Nicidecum. Eu sperii oameni, domnişorule. Sunt 
Strigoiul satului. 

- Şi, ce mai stai? De ce nu mă muşti? îi răspunse 
Vlad, după care se puse iar pe un râs, de ziceai că mai 
are puţin şi explodează. 

- Bă, io-s mort! se burzului şi mai tare la el lona, 
dar fără nici un rezultat. Vlad nu mai putea fi oprit. 
Râdea în hohote, ca un apucat. 

- Mort ori nemort? 

- Cum vrei, da’ viu nu mai sunt de douăzeci de ani! 

- Şi unde îţi sunt colții? l-ai uitat în copârşeu? i-o 
întoarse puiul de om, râzând în continuare, în timp ce 
urca treptele conacului. 

Vlad cam avea dreptate, fiindcă, vedeţi voi, lui 
lona nu-i creşteau dinţii decât atunci când era recunos- 
cut, iar prăzii i se făcea frică. Dar acum, că băiatul râ- 
dea de nu mai putea, de unde frică, de unde colti? 

Neştiind ce să-i mai spună, Strigoiul se hotărî 
să-l lase, cel puţin deocamdată, în plata Domnului 
şi-a bunicilor şi să-şi vadă de drum. Mai ales că nici 
conacul nu-i făcea bine arătării, din cauza usturoiu- 

lui cu care bunicii lui Vlăduţ, oameni bisericoşi şi cu 
capul baniţă de superstiții, unseseră tocurile uşilor şi 
geamurilor. Aşa că lona se îndepărtă cu repeziciune 
de locul cu pricina, nu înainte însă de a-l auzi pe 
Vlăduţ cum îi striga să mai treacă pe acolo, să-i mai 


-aş vrea să vă imaginaţi, acum că 
încerc să vă povestesc despre conacul 
Muntenilor, că ar fi un castel în 
adevăratul sens al cuvântului. Aşa, un 
fel de palat domnesc... Dar nici la o 
casă obişnuită n-aş vrea să vă gândiţi. 
Fiindcă acesta se afla undeva între cele 
două, ca mărime şi formă. Construit în stilul conacelor 
boiereşti de pe vremuri, se distingea de casele din 
vecini şi se putea spune, cu mâna pe inimă, că anii 
nu-i săpaseră atât de adânc zidurile. Astfel că, în ciuda 
aerului bătrânesc, rămăsese plăcut vederii. 

Avea un cerdac mare în faţă, acoperit în întregime 
cu viţă de vie şi era înconjurat din toate părţile de 
ferestre înalte, cât pereţii, aşa cum nu vedeţi voi pe la 
apartamentele de oraş, chiar dacă vă concentrați mai 

spună şi alte glume. Se întoarse din mers şi-i promise 
că are să mai vină ori că, în tot cazul, se vor mai 
întâlni ei, nu peste multă vreme. Lucru deloc îmbu- 
curător, dacă luăm în seamă faptul că urâţii ăştia îşi 
cam ţin promisiunile. 


Conacul Muntenilor 


ceva decât cavalerii Jedi. Pentru a ajunge la uşa de la 
intrare, mare cât o zi de post, trebuia mai întâi să urci 
cele câteva trepte ale cerdacului, ce coteau uşor spre 
stânga. Şi dacă erau trepte, e limpede ca lumina zilei 
că exista şi o balustradă pe care te puteai da, la o 
adică, de câte ori ai fi avut tu chef. La fel cum te-ai fi 
putut da şi pe balustrada, mult mai lungă, din interior, 
care pornea de la etaj. Loc unde se afla „camera 
provizorie“ a lui Vlăduţ, baia şi camera din totdeauna 
a Saftei, fata în casă. 

Deşi nu făcu zgomot atunci când intră în hol, Vlad 
nu scăpă în odaia lui aşa, cu una, cu două. Nu apucă 
să se descalţe bine şi să facă vreo câţiva paşi, cu 
bascheţii în mânuţă, că se şi deschise uşa de la camera 
bunicii sale şi, iaca, apăru şi dânsa în prag. Aşa, ca un 
munte supărat, cu lampa de gaz în mână. 

- Pe unde umbli, măi băiete? 

Ţinând seama de câte riduri apăruseră, brusc, pe 
fruntea ei, era clar că trebuia să încropească degrabă 
un răspuns cât mai înţelept şi mai de bun simţ cu 
putinţă. Un răspuns capabil să-i descreţească fruntea 
bătrânei şi să-l lase pe Moş Niculaie (ştiţi voi la care 
Moş mă refer!) în cui, acolo unde îi era şi locul. 

- Vezi dumneata, Buni, mă plictiseam de moarte 
aşa, fără televizor... şi... 

- Şi, ce ţi-ai spus? Ce-ar fi să umbli lelea, până se 
înserează? 

- Cine, eu? Nici vorbă! Am fost la şezătoare... care... 

„s-a terminat de vreo oră! 

- Ba nu! Azi a ţinut mai mult. Pentru că... după 
ce-a terminat nea Vasile, a mai venit încă un tip, să ne 
spună şi el poveşti. 

Era aşa de mândru de ideea ce-l trăznise astfel, pe 
nepusă masă, de-i venea să se felicite şi să se 
pupe-ntruna. Atât i se părea că se deşteptase în ultima 
vreme. Putea îmbrobodi pe oricine! Voi, care aţi aflat 
cum au decurs lucrurile, ştiţi că minţea. Dar trebuie să 
vă spun că Vlad putea fi foarte convingător atunci când 
începea să „toarne gogoşi“. Atât de convingător, încât, 
de multe ori, ajungea şi el să creadă toate câte le 
îndruga, cu atâta patos, celorlalţi. 

- Acum... de ce anume o făcea, n-aş putea să vă 
„Construit î în stilul cona elol Poenari spun. Mai ales că băiatul nu era drăcos din fire. N-aş 
de pe vremuri, se distingea de casele din vecini.“ vrea să-l lăsaţi de la inimă, gândindu-vă că era din soiul 

acela rău. Dimpotrivă! Vlăduţ era un copil tare blând 
de felul lui, bun la învăţătură şi, mai cu seamă, vesel. 
De ceva vreme încoace însă, de când ştia că urmează 
să aibă un frate ori o soră mai mică, iar el fusese „exilat“ 
la bunici, începuse, încet-încet, să capete apucături noi. 
Unele dintre ele nu tocmai frumoase, e adevărat. Se 
apucase, aşa cum v-am zis, să umble brambura, să 
vorbească cu cine se nimerea, aşa, fără nici un 
discernământ şi, mai cu seamă, să fabuleze câte-n lună 
şi în stele, de fiecare dată când prindea ocazia. 

- Nu mai spune, veni promptă replica bunicii care, 
în ciuda tuturor eforturilor lui, nu părea convinsă de 
scuza încropită de Vlad. 

- Da. Şi tipul ăsta era foarte simpatic... Avea umor. 
Ne-a spus o poveste cu Strigoi, de-am râs întruna, mai 
adăugă, încercând s-o impresioneze. 

- Aţi râs, spui? Măi să fie! îi făcu bună-sa jocul. Şi 
cum spuneai că-l cheamă pe „tip“? 

Vlăduţ ştia că ea îi cunoaşte pe toţi ţăranii din sat, 
aşa că se gândi să aducă argumentul hotărâtor. 

- lona! 

- Doamne fereşte şi apără... murmură bătrâna, în 
timp ce-şi făcu câteva cruci mărunţele şi dădu draperia 
la o parte, pentru a studia atent împrejurimile. 
Nevăzând pe nimeni din unghiul acela şi nici vreun 
semn pe copil, gândi că lui Vlăduţ îi ardea de glume 
proaste. Doar cum altfel putea fi numită şaga făcută pe 
seama sufletelor morţilor? Unde mai pui că atunci când 

îşi privi mai atent nepotul, îi văzu şi faţa senină, cu un 
zâmbet poznaş în colţul gurii. 

- De câte ori te-am rugat să nu mai minţi? 

- Dar... 

- Nici un dar! Deci asta vă învaţă alde Vasile, nu? 
Cum să râdeţi de sufletele răposaţilor! 

- Care răposaţi?... 

- De mâine nu mai ai ce căuta la şezătorile astea! 
Dacă vrei să te joci cu vreun copil, îl aduci aici. Sau 
rămâneţi pe lângă conac, să vă văd eu ce faceţi şi, mai 
ales, cu cine staţi de vorbă. M-ai înţeles? 

Era atât de pornită, încât Vlad plecă ochii şi dădu 
încet din cap, în semn de aprobare. 

N-avea rost să mai insiste că minţise doar pe 
jumătate şi că, într-adevăr, cunoscuse un om cu numele 
ăsta, în drum spre casă. Oricum n-ar fi fost crezut. 
Trombonise atât de mult în ultimul timp, încât, acum, 
ajunsese ca „Petrică cu lupu“. 

- Treci şi spală-te pe mâini şi apoi du-te la tine în 
odaie! îi spuse bătrâna, obosită deja de cât îşi răcise 
gura de pomană cu el. Ţi-a dus Safta mâncarea acolo. 
Dar ţine minte, asta e pentru ultima oară! Dacă mai vii 
la ore târzii, rămâi nemâncat! îi mai zise, înainte de a 
închide uşa odăii sale. 

Când se văzu scăpat, Vlad nu mai rămase mult pe 
gânduri şi-o şterse în camera lui, zicându-şi că are să-i 
treacă ei supărarea şi cu asta, bună pace. O dată ajuns 
acolo însă, nu apucă să ciugulească decât puţin din 

mâncarea ce-o găsise lângă pat, că şi începu să-l 
încerce un somn greu, de i se lipeau pleoapele. Aşa că, 
după ce-şi schimbă hainele, se întinse pe pat, cu 
mâinile sub ceafă. Cum dormea el de obicei. Şi poate 
că s-ar fi lăsat liniştit în seama lui Moş Ene, dacă nu i-ar 
fi venit un gând, aşa, de nicăieri. De parcă l-ar fi urmărit 
de nu ştiu când şi-l ajunsese, gâfâind, de-abia acum. 
„Cum adică Doamne fereşte? „ îl trăzni, înainte să 
închidă ochii. Şi mai ales, ce vroia să spună bună-sa, 
„cu sufletele răposaţilor“ ? Din două una, îşi spuse: ori 
îl ştia pe lona şi nu era de bună-credinţă... Ori era 
altceva, putred, la mijloc... 

Astfel începu Vlad să se gândească şi să se 
zvârcolească, de nu mai reuşi să pună geană pe geană 
multă vreme. Era pentru prima dată când în sufleţelul 
lui, şi aşa prea mult încercat în ultima vreme, se 
strecura îndoiala legată de ceea ce crezuse ori, mai 
degrabă, nu crezuse până atunci. 

Cum nu reuşea să adoarmă, se ridică şi se apropie 
de fereastră. Voia s-o deschidă, să respire aer curat. În 
depărtare, spre mare lui uimire, îl zări pe lona cum 
înainta agale spre Pădurea Bogăţii. Şi aşa, văzut de la 
distanţă, îi păru dintr-o dată tare ciudat îmbrăcat. Cu 
costumul lui negru, dichisit şi cu cămaşa albă, bine 

scrobită, anume făcute parcă să însoţească un om pe 
ultimul lui drum. Unde mai pui că şi părul nins, retezat 
la baza urechii, făcea acum cu ţoalele un contrast de 
zile mari. Altfel spus, lona arăta aşa, văzut de departe, 
ca un gândac alb-negru. Sau ca „ceva“ pe care culorile, 
la fel ca şi viaţa, păreau să-l fi uitat cu desăvârşire. Şi 
dacă şi-ar fi întors atunci faţa spre conac, cu siguranţă 
copilul ar fi zărit-o, în sfârşit, aşa cum era. Adică prea 
albă. Cu nişte sprâncene prea negre şi unite la rădăcina 
nasului, asemeni aripilor unui vultur gata să-şi ia 
zborul. 

Dar lona nu se întoarse. Înainta, privind undeva în 
adâncimea pădurii, spre un loc de unde venea o 
lumină puternică. Putea fi un luminiş doldora de 
licurici ori vreun lac, mângâiat de razele lunii, gândi 
atunci pruncul, care nu înţelegea cum de putea să vadă 
atât de departe, fără efort. Aşa că, destul de speriat, se 
frecă la ochi. Până se dezmetici, Strigoiul apucă să intre 
deja în pădure. 

Astfel că Vlad nu se lămuri dacă ceea ce văzuse, îi 
arătaseră ochii minţii ori ceilalţi, de fiecare zi. Ce nu 
ştia puiul de om era că, începând din acea clipă, tot ce 
îi va fi dat să vadă n-avea nici o legătură cu ochii, ci 
doar cu sufletul lui. 

Y oamnele ori Şoimanele, cum le mai 
& spun oamenii când vor cu orice preț să 
DA le caute în coarne ori, pur şi simplu, să 

pe Y le îmbuneze, se numără printre spiritele 
E întunecate ale Celuilalt Tărâm. Dar 
N a sunt, aşa după cum spun cei ce le-au 
3 văzut (şi n-au rămas tocmai întregi la 
minte), de o frumuseţe rară. Foarte înalte, cu picioare 
lungi şi subţiri ca fusurile. Cu părul drept până-n călcâ- 
ie, de te miri că nu se împiedică la fiecare pas din cau- 
za lui şi nu cad late, cât sunt ele de lungane. Şi sunt!... 
O să-mi spuneţi acum că, în loc să le descriu cu 
atenţia şi respectul cuvenit unor zâne, fie ele şi rele, eu 
încerc să le discreditez. Ei bine, m-aţi prins! Asta fac, 
fiindcă mie nu-mi plac deloc. Dar, în ciuda antipatiei ce 
le-o port, n-am încotro şi trebuie să recunosc că sunt 
nemaipomenit de frumoase. Altfel n-aţi înţelege nici 
voi de ce rămăsese lona să privească vrăjit spre 
luminişul unde acestea îşi dansau hora. Pentru că, aşa 
după cum îl văzuse şi Vlad de la fereastră, Strigoiul asta 
făcea: le privea pe Doamne cum dansează, zicându-şi 
în sinea lui că „sunt atât de frumoase, că la Soare te-ai 
putea uita, dar la Dânsele ba!“ Ţinând cont că 
asemenea vorbe veneau din partea lui, care nu mai 

lelele 


văzuse Soarele de vreo douăzeci de ani bătuţi pe 
muchie, nu se putea spune că era puţin lucru. 

lona auzise, pe vremea când era încă viu, tot felul 
de grozăvii despre lele, de la oamenii de la moşie. Toţi 
ziceau că ar fi rele şi nebune. Că le place să danseze 
goale noaptea în pădure. Că zboară, aşa, fără aripi, 
când le vine lor şi trec prin copaci, case, oameni ori 
fiare ca prin brânză. Că răpesc feciorii, dacă-i pune şar- 
pele să se zgâiască la hora lor, în toiul nopţii. După care 
le sucesc minţile şi-i lasă cu ele aşa, să râdă ceilalţi de 
ei. Ori că îi duc într-un loc tainic, de nu-i mai vede ni- 
meni, niciodată. „Prostii! Bazaconii! Scorneli!“ se gân- 
dise atunci lona şi-şi râsese în mustaţa ce de abia-i mi- 
jea, de toate babele care încercau să-l sperie. Şi iată-l 
acum, trecut bine de prima tinereţe, ba chiar mort de-a 
binelea, s-ar putea spune, cum sprijinea copacii 
privindu-le vrăjit şi numai a râde nu-i mai venea. 

- Ruja! se trezi c-o strigă pe una dintre Doamne. 

Era, aşa, un murmurat, că doar atâta minte îi mai 
rămăsese şi lui, să ştie că pe Doamne n-ai voie să le 
strigi pe nume. Viu, mort, de pe tărâmul ăsta sau 
celălalt, n-ai voie. De ce? Pentru simplul motiv că lor 
nu le place să fie strigate pe nume şi, dacă îndrăzneşti 
să te ridici împotriva Doamnelor, s-a zis cu tine. 

- Îţi trece viaţa prin faţa ochilor, lona? îl întrebă, 
aşa, în batjocură Ruja, care, o dată chemată, îşi făcu 
imediat apariţia lângă el, ţinându-şi părul lung şi roşu 
ca para la subsuoară. 

- N-am vrut să... 

- Să te uiţi? 

- Da. 

- Ei, aş! Parcă poţi să te ţii! îi spuse Doamna, în 
timp ce-i dădea ocol şi privea atentă în jur, de parcă ar 
fi căutat ceva ori pe cineva anume. Am văzut că ai 
găsit, în sfârşit, puiul de om. Cărăuşul, mai adăugă ea 
după, văzând că lona tace. 

- Mai degrabă m-a găsit el pe mine... 

- Atunci, de ce nu l-ai adus? 

- Pentru că nu-i gata încă, începu să se scuze 
Strigoiul şi parcă i se şi înroşiră puţin urechile. Aşa cum 
se întâmplă cu cei prinşi cu degetul în borcanul cu 
dulceaţă. Nu putea să-i spună Doamnei că ajunsese 
chiar de râsul plozilor. Ar fi fost prea mult... 

- Cum să nu fie? Nu te vedea?! 

- Ba da... , dar nu mă recunoştea. 

- Cum aşa? îl întrebă uimită Doamna. 

- Aşa bine! Ca toţi ceilalţi ţărani din sat. Mă vede 
aşa cum arătam când trăiam. Oamenii din sat sunt atât 
de deprinşi să creadă că doar copiii tulburaţi ne pot ve- 
dea, încât ei trec pe lângă noi fără să ne recunoască 
felul. 

- Dar ăsta e pui, nu om în toată firea! Tot ce spui tu 
n-are nici o noimă! Recunoaşte mai bine că ţi-a fost 
lene să-l aduci. 

- Mărită Doamnă, e pui într-adevăr, dar nu e 
deprins să gândească ca unul de vârsta lui. Nefiind de 
prin partea locului, nu crede. Pentru el, poveştile 
despre noi sunt doar nişte simple scorneli. 

- Atunci fă-l să creadă! Şi repede! Trebuie să 
vorbeşti cu el înainte de-a ajunge la Ursitoare, altfel iar 
pierdem pasărea. Spune-mi, măcar e frumos la chip ? îl 
întrebă ea după aceea, ceva mai potolită. Că aşa, de 
departe, nu l-am văzut prea bine. 

- Da... Zici că-l... icoană, se căzni lona să spună 
ultima vorbă. 

- Şi sufletul? 

- Curat. 

- Bine, dar dacă are sufletul curat, de ce ne-ar 
da-o nouă, după ce-o primeşte? i-o întoarse cu dispreţ 
Ruja, furioasă că nu înţelege de ce Strigoiul e atât de 
calm. Atât de sigur pe el. 

- Fiindcă e încercat, Doamnă! Am simţit cum 
încolţeşte în el... 

- Mândria? 

- Nu. Ar fi fost mai sigur aşa, dar nu-i asta. 

- Atunci ce? îl mai iscodi Doamna. 

Inutil însă, fiindcă era limpede că lona nu vroia 
să-şi vândă secretele meseriei. Strigoiul se gândea 

desigur la gelozia ce părea să răsară în sufletul neprihă- 
nit al puiului de om. Gelozia faţă de fratele ori sora ne- 
născută încă. Dar nu voia să-i spună Rujei. Dacă ar fi 
făcut-o, la ce-ar mai fi avut ea trebuinţă de munca lui? 

- Mai ai o zi, lona! Dacă nu-l convingi nici pe ăsta 
să te urmeze, ştii ce te aşteaptă! îl informă Doamna, 
înainte să dispară împreună cu miile de licurici ce i se 
aciuiseră în păr, dornici să i-l pună şi mai mult în va- 
loare. 

lona se uită după ea cum se depărtează, ca o nălu- 
că, trecând prin copacii ieşiţi în cale, de parcă aceştia 
nici n-ar fi fost acolo. Apoi o pierdu din priviri, la fel ca 
şi pe celelalte, ce dispărură din luminişul unde-i 
jucaseră până nu demult hora. Putea să răsufle uşurat. 
De data asta scăpase destul de ieftin. Se pare însă că E 
intrase într-o încurcătură şi mai mare. Pentru că, să-l (a A LS 
facă pe Vlad să-l urmeze de bună voie în pădure, aşa = ) AU. A UI 
cum apucase să-i promită Rujei, nu va fi tocmai uşor. „lona se uită după ea cum se depărtează...“ 

afta avea cea mai bună metodă de tre- 
zit din lume. Era suficient să se apropie 
Ia! de patul lui Vlad cu un pahar de lapte 

ISA cald şi-o farfurie de gogoşi cu ciocolată 

(E sau de clătite cu gem, îngheţată ori şer- 

SR bet, proaspăt preparate, că acesta, frânt 

F de oboseală să fi fost, şi tot s-ar fi sculat 

în capul oaselor şi-ar fi întins mâna spre ele. După care, 

aşa cum era firesc, îşi deschidea frumuşel ochişorii, ca 

să vadă mai bine pe unde să-şi îndese bunătăţile în gu- 

ră, şi gata. Era treaz! Pentru că, după vreo două-trei îm- 

bucături şi un gât de lapte, n-ar mai fi putut adormi la 
loc, oricât s-ar fi căznit. 

La fel se întâmplă şi în dimineaţa următoare, când 
băiatul, deşi avea capul greu de nesomn şi de vise urâte 
cu Strigoi şi lele, se târî totuşi la marginea patului şi 
începu să înfulece, ascultând sporovăiala servitoarei. 

- A venit duduia Simina, domnişorule! începu Safta 
turuiala, cu ochii strălucind de bucurie. Are o surpriză 
pentru tine! 

„Duduia Simina“ era mama lui, care nu mai era 
duduie de vreo zece ani buni, de când se măritase şi-l 
făcuse pe el, iar acum, probabil, şi pe altul, dar era 
inutil să-i faci vreo observaţie Saftei pe tema asta. Ea 

Fratii 


venise la conac pe vremea când mama lui era 
domnişoară şi acolo rămăsese. Din toate punctele de 
vedere! Unde mai pui că nici nu-l prea plăcea pe tatăl 
lui Vlad, care-i „răpise odorul de acasă“, şi-l privea 
chiorâş când dădea pe acolo, mai ceva ca bună-sa, 
de-ai fi zis că amărâtul avea două soacre, nu una. 

- Surpriza asta e băiat ori fată? o întrebă morocănos 
Vlad, în timp ce continua să înfulece. 

- Ei, asta-i acum! Dacă-ţi spui, nu mai e surpriză. Nu? 

- Pe mine, oricum, nu mă prea interesează, o 
informă Vlad cu gura plină şi rău făcu, fiindcă nu trecu 
mult şi Safta, supărată foc, îi luă farfuria din faţă. După 
care se îndreptă cu ea spre uşă. 

- Sărut mâna pentru masă! o zgândări Vlad, înainte 
de-a se cuibări la loc în aşternut. 

- Păi, ce faci, domnişorule? 

- Nu se vede? Mă culc la loc! 

Safta rămase pironită în uşă şi-l privi de parcă ar fi 
trăznit-o cineva în moalele capului. Nu putea înţelege 
de ce nu se bucură. Ea, să fi fost în locul lui, imediat ar 
fi sărit să vadă pruncul. Să-l pupe şi să-şi clătească ochii 
cu vederea lui aducătoare de belşug şi sănătate. Căci 
aşa se zice, pe la ţară, că o dată cu nou-născutul vin şi 
o grămadă de bucurii în casele care ştiu să-l primească. 

„Să fie bolnav?“ murmură ca pentru sine Safta. „Să-l fi 
deocheat careva?“ se mai frământă ea, şi după ce-l privi 
concentrată vreo câteva secunde, îi aduse la cunoştinţă 
următoarele: 

- Dacă nu cobori în salon, te spui maică-ti că 
bântui seara prin sat şi dormi ziua, ca strigoii! 

Când auzi uşa trântindu-se în urma ei, Vlad sări în 
picioare şi se duse aţă la oglindă. Să-şi studieze, aşa 
cum era de aşteptat, beregata. Îşi aminti de lona şi de 
bănuiala ce-l lovise înainte de-a adormi, cum că 
individul s-ar putea să nu fi fost chiar atât de glumeţ din 
fire. N-avea însă nici un semn pe gât sau în altă parte, 
aşa că se mai linişti puţin. Şi, la scurtă vreme, uitând cu 
totul de întâmplare, se îmbrăcă şi ieşi din încăpere. 

Înainte de a coborî în salon, pe balustradă, aşa 
cum obişnuia s-o facă de fiecare dată, în ciuda 
protestelor bunicilor, trecu şi pe la baie, unde, în mod 
festiv, se spălă pe mâini şi pe faţă. 

Uşa salonului, în faţa căreia zăbovi preţ de un 
minut-două, pentru a-şi face curaj să intre, era din lemn 
masiv de stejar. Pe fiecare dintre laturi avea sculptat 
câte un cap de urs, cu gura larg deschisă. Două 
căpăţâni fioroase, pe care Vlad le considera de rău 
augur. Nu de alta, dar parcă de fiecare dată când intra 
acolo, încercau să-l avertizeze: dacă îndrăzneşti să 
treci, ai s-o încurci! 

Îşi luă avânt, apucă clanţa imensă care avea şi-o 
cheie pe măsură, de-ai fi zis că era de la castelul 

Zmeilor, şi intră. Aici, ce să vezi? Plin ochi de lume. 
Veniseră de prin sat şi de la casele din vecini să vadă cu 
toţii pruncul. Era o hărmălaie şi-un du-te vino acolo, 
de-ai fi zis că nimerise într-o sală de spectacol, înainte 
de începerea reprezentaţiei. Protagoniştii nu-şi făcuseră 
încă apariţia, aşa că Vlad se aşeză cuminţel într-un colţ, 
pentru a putea studia mai bine distinsa adunare. 

Nimeni nu părea să-l observe. Nici Safta, care 
fugea dintr-o parte în alta a camerei să-i servească pe 
musafiri cu cozonac şi palincă. Nici bunicii, mult prea 
ocupați să facă pe gazdele perfecte, adică să 
plictisească, pardon, să întreţină lumea. Nici măcar 
părinţii, care apărură şi ei la scurt timp, cărând fiecare 
câte ceva în braţe. 

Vlad se ridică atunci de pe scaun, pentru a-i vedea 
mai bine. Nu reuşi însă să vadă mai nimic, fiindcă 
musafirii năvăliră cu toţii peste ai lui să-i felicite şi să-i 
sărute, făcând în jurul lor un fel de zid viu. 

Nu trecu mult timp şi unii dintre pupăcioşi 
catadicsiră să se dea la o parte. Moment în care Vlad 
putu şi el să-şi vadă, în sfârşit, părinţii. A fost suficientă 
o singură privire pentru ca băiatul să simtă că nu mai 
are aer. Nu-i venea să leşine. Nu! Mai degrabă s-ar 
putea spune că-i venea să urle, să tropăie şi să se 
tăvălească pe jos, de ciudă ce i se făcuse. În trecut, nu 
se manifestase în acest sens, dar acum, nu ştiu de unde 
şi cum, îl năpădise aşa o furie, de ar fi fost în stare să 
mute munţii din loc. 

„Cum era cu putinţă? Mama lui ţinea în braţe un 
alt copil?“ îşi zise Vlad pe nerăsuflate. Bine, o să-mi 
spuneţi, dar era limpede că asta urma să vadă. Doar 
pentru ce altceva îl pregătiseră cei ai casei de atâta 
vreme? Da, am să vă răspund, dar nimeni nu-i spusese 
că şi tatăl lui va ţine în braţe un al doilea prunc. Căci în 
aceasta consta marea surpriză: erau doi! Judecând după 
culoarea albastră şi cea galbenă a hăinuţelor, se putea 
spune, dintr-o privire, că Vlăduţ al nostru avea acum un 
frăţior şi o surioară. 

| se păru că timpul s-a oprit în loc, preţ de câteva 
clipe. Nu mai auzea şi nici nu mai vedea nimic în jur. 
Privea doar feţele luminoase ale părinţilor lui, care-şi 
legănau zâmbind preţioasele odoare. Îi legănau, în timp 
ce draperiile imaculate, ce acopereau ferestrele din 
spatele lor, îi mângâiau, umflându-se în bătaia vântului. 

Păreau să fi uitat complet de existenţa lui. Erau atât de 
fericiţi toţi patru, atât de desprinşi de toate cele aflate în 
jur, şi mai cu seamă de toţi ceilalţi, încât Vlad nu 
îndrăzni să mai facă nici un pas în faţă. Se simţea exact 
aşa cum ar trebui să se simtă a cincea roată la căruţă. 

„Mai bine plec!“ gândi băiatul, în timp ce lacrimi 
mari stăteau să ţâşnească din ochii lui negri, ca doi 
tăciuni încinşi. „Nu se poate spune că-mi duc dorul!“ 
îşi mai zise Vlad în sinea lui. „Ba, mai mult chiar, par 
să nici nu mă observe!“ 


lar aici, mă văd nevoită să spun că aşa stăteau 
lucrurile. Cel puţin la prima vedere. Fiindcă, în forfota 
şi îmbulzeala generală, nimeni nu avea ochi pentru 
Vlad. Bineînţeles, n-o făceau dinadins, dar, cu intenţie 
sau fără, ignorându-l în asemenea momente, rezultatul 
era acelaşi. 

lad îşi şterse repede lacrimile, în timp 
ce înainta spre uşă. Era hotărât s-o 
şteargă la el în odaie, cât mai repede 
cu putinţă. Însă, înainte de a ieşi, privi- 
rea îi fu atrasă, ca un magnet, de nişte 
fete stranii care păreau să aibă trupuri- 
le înconjurate de prea multă lumină. 
Când spun prea multă, mă gândesc la faptul că acestea 
stăteau lângă fereastra opusă, ce dădea spre cerdac. 
Deci, era firesc să fie mângâiate de razele soarelui. Dar 
lumina ce le înconjura era prea puternică, ca un soi de 
aură. Şi, deşi în rest arătau ca nişte simple ţărănci, ce se 
asortau de minune cu distinsa adunare, Vlad înaintă 
spre ele, să audă ce-şi spuneau atât de aprins una alteia. 

Cea mare, care era o femeie căruntă, se contrazicea 
cu mezina, ce nu părea să aibă mai mult de nouă-zece ani- 
şori. Asta în timp ce mijlocia, care să tot fi avut vreo cinci- 
sprezece, încerca să le despartă. Arătau ciudat toate trei. 
Ditamai muierea dând socoteală unui ţânc neastâmpărat, 
iar a treia, care numai la vârsta înţelepciunii nu se afla, pă- 
rea să aibă mai multă minte decât celelalte două la un loc. 

- Să aibă minţile înțelepte şi norocul să-i aştepte! 
şoptea cea mare, ţinându-i privirea mezinei, care se 
răstea întruna, după cum îi era felul. 

Ursitoarele 


- Nu le dau mai mult! 

- Dar nu le-ai dat nimic! îi răspunse supărată sora 
cea mare. Cum adică să fie norocoşi, aşa, tam-nesam şi 
fără un ban? 

- Pentru că-i voi face eu înalţi şi frumoşi la chip, 
numai buni de iubit, încerca să le împace mijlocia, însă 
fără prea mare spor. Şi poate că s-ar fi certat mai 
departe, dacă nu l-ar fi zărit pe Vlad lângă ele, privin- 
du-le cu nişte ochi mari cât cepele. 

- Ăsta ne vede! zise cea mai mare dintre surori, 
după care fu prima care-şi luă picioarele la spinare. 

- la colacul ! îi ordonă mezina mijlociei. Şi haide 
de-om purcede! 

Zis şi făcut! Mai ales că lângă fereastra cu pricina 
se afla o masă încărcată cu bunătăţi. Cu toate că numai 
la asemenea pocinog nu se aştepta Vlad din partea lor, 
sări de îndată pe fereastră şi încercă să le prindă. Poate, 
dacă avea noroc, gândea el, o apuca măcar pe cea 
mijlocie, ce rămăsese în urma celorlalte. Aceasta alerga 
cu mai puţină uşurinţă, din cauza colacului furat. Vlad 
o auzea strigându-i în pilde toate minunile, doar-doar 
l-o face să se răzgândească şi s-o lase. 

- Cine cată să ne-asculte, va muri de moarte iute! 
Cine ne merge pe urme, cu un singur picior se alege! îi 

„Cea mijlocie rămăsese în urma celorlalte. 
Aceasta alerga cu mai puţină uşurinţă, 
din cauza colacului furat.“ 

striga fata, încercând să-l sperie. Dar Vlad nu mai avea 
mult şi-o ajungea din urmă. 

- De ce ţi-e dat, doar eu pot să te scap! Că omul, 
de-ar şti, dinainte s-ar feri. 

După o alergătură zdravănă, Vlad o prinse şi-o 
tinu strâns de o mână, în timp ce-i apucă colacul cu 
cealaltă. 

- Spune-mi: de ce-ai furat?! îi porunci puiul de om. 
În versuri, dacă se poate! mai adăugă de îndată, luând 
în râs felul ciudat de-a vorbi al fetei. 

- N-am furat! Al meu era tot ce-am luat. Oamenii 
mereu ne lasă câte ceva bun pe masă, pe pervaz, la 
oglindă ori măcar afară-n tindă. 

- Vrei să-mi spui că eşti Ursitoare? o întrebă Vlad, 
făcând ochii şi mai mari decât îi avea înainte. 

Când văzu că fata, atunci când nu vorbeşte în 
versuri, tace - nărav şi mai enervant decât primul -, 
Vlad îşi luă inima în dinţi şi-i spuse: 

- Dacă aşa stau lucrurile, din câte ştiu eu, trebuie 
să-mi îndeplineşti o dorinţă. Pentru asta, mai adăugă, în 
timp ce îi întindea colacul. 

După ce-şi primi ploconul înapoi, fata făcu stânga 
împrejur şi pe aici ţi-e drumul. Vlad credea că n-are 
s-o mai vadă, când copila se întoarse, se uită lung la el 
şi-i făcu semn s-o urmeze. | se păru că îi spune chiar 
s-o urmeze. Dar, atunci când o privi mai bine, văzu că 
nu-şi mişcase buzele. „Se înţelege“ îşi zise puiul, gân- 
dind că, dacă ar fi făcut-o, cu siguranţă i-ar fi fost dat să 
mai audă vreun proverb, două. 

e măsură ce înaintau prin Pădurea Bogă- 
ţii, viaţa i se păru lui Vlad ceva mai uşor 
æ de suportat. Mai tihnită, mai sigură. Aşa 
N cum nu i se arătase decât cu mult timp în 


S o) urmă, pe vremea când de-abia se născu- 
ju se. Furia care-l cuprinsese atunci, în su- 
fragerie, dispăruse ca prin farmec, lăsând 
loc unui ciudat amestec de linişte şi curiozitate. Deşi în 
jurul lui nimic nu arăta schimbat, totul era acum altfel. 
| se păru că Soarele îşi ia picioarele la spinare şi pleacă 
în întâmpinarea Lunii, care-l aştepta zâmbind pe linia 
orizontului. Pentru ca apoi, ţinându-se de mână, cei doi 
să dispară lăsând în urma lor un crepuscul ce aducea 
mai degrabă a seară. Vlad simţea că, atunci când calcă, 
parcă ar zbura. Că pluteşte într-un spaţiu în care Timpul 
nu putea rămâne. Dacă-şi ţinea răsuflarea, îl auzea 
chiar cum îi zbârnăie pe la urechi, zburând în sens 
opus lor - spre conac, spre oameni, spre viaţă. 

Nu îndrăzni să-i spună fetei nimic din ceea ce 
simţea, gândind că poate avea vedenii, dar se strădui, atât 
cât îi stătu în putere, să înţeleagă ce se întâmpla cu el. 

- Ajungem cât ai clipi, îi spuse dintr-o dată copila, 
arătându-i în depărtare, în mijlocul unui lac uriaş, un 
castel. Acolo stăm noi! 

Castelul 


Vlad nu mai întrebă „care noi?“, căci îi fu 
suficientă o singură privire aruncată într-acolo, pentru a 
rămâne mut de uimire şi admiraţie. Întâi i se păru că 
visează. Asta fiindcă, de când trăia, nu-şi amintea să fi 
văzut vreo construcţie asemănătoare. 

Din castelul pe care i-l arătase fata nu mai rămăsese 
decât o ruină. Un schelet! Care, luat la bani mărunți, 
aducea destul de bine cu vechile ziduri ale cetăţii de lân- 
gă sat. Dar numai aducea, fiindcă aşa-zisul castel, ce le 
stătea acum înaintea ochilor, nu mai avea ziduri exterioa- 
re. Astfel încât toate odăile lui de odinioară se arătau la 
vedere, precum miezul unui caşcaval proaspăt ros de 
şoareci. Rămăseseră pradă tuturor ochilor indiscreţi ce 
reuşeau să privească într-acolo, ignorând atâta lumină. 
Fiindcă asta era! În asta-i stătea măreţia sau vraja, dacă 
vreţi. Se făcea că palatul era inundat de lumina provenită 
de la zeci de mii, de la zeci de milioane de candele, ce 
nu păreau să se sinchisească de bătaia vântului. 

Vlad nici nu băgă de seamă când şi cum anume, se 
pomeniră lângă porţile acestuia, atât de greu îi fu să-şi 
desprindă privirea de la o asemenea minunăţie. Se trezi 
doar că la un moment dat îl trage cineva de mânecă, 
dincolo de uşă. lar acolo, aşa cum se așteptase de altfel, 
le găsi pe celelalte două fete, scriind ceva într-o carte. 

- Bine că au lăsat deschisă poarta... zise fata cea 
mare, scriind mai departe. 

- Şi fereastra, o completă mezina. 

- Altfel nu-şi întâlneau micuţii Soarta, mai adăugă 
şi mijlocia, apropiindu-se şi trântind victorioasă colacul 
pe masă. Căci despre câţi oameni nu se spune, că n-au 
Soarta în astă lume? 

- Soarta! săriră cele două la vederea mijlociei, 
bucurându-se şi îmbrăţişându-se. 

Apoi cele trei surori se întoarseră spre Vlad şi-l 
măsurară cu atenţie. Vlad le măsură şi el pe ele. Ce era 
să facă? Şi cu toate că mezina, de departe şi din motive 
tainice numai de fete ştiute, părea şefa de clan, Vlad nu 
i se adresă ei, ci mijlociei. 

- Nu mi-ai răspuns la întrebare. 

Fata nu-i răspunse nici acum, dar îi zâmbi 
curtenitor în continuare. 

- Eu sunt Naşterea! interveni atunci sora cea mare, 
văzându-l încurcat. Ea e sora noastră, Soarta, iar 
mezina-i Moartea! mai adăugă apoi, arătând pe rând 
spre celelalte două. 

Vlad le studie cu luare aminte, gândind că numai 
aşa nu şi le imaginase. Unde erau zânele înveşmân- 
tate-n aur de care-i vorbiseră ţăranii? Unde era baba cu 
coasa, pe care toţi o numeau Moarte? Ce căuta fetiţa 
asta în locul ei? Nimic nu se potrivea... 

- Aşa tânără? îşi luă el inima-n dinţi şi-o întrebă pe 
mezină. 

- Exact aşa cum eşti şi tu! Depinde cine-mi iese-n 
cale. De mă întâlnesc cu un tânăr în putere, arăt aşa, îi 
zise şi se învârti o dată, preschimbându-se într-o femeie 
pârguită, de vreo treizeci de ani. lar de mă vede vreun 
moşneag, îmi iau de bună seamă alt chip. Nu trecu 
mult şi se preschimbă într-o bătrână. Nu avea coasă, 
dar priveliştea fu îndeajuns de cruntă pentru ca lui Vlad 
să i se facă rău de frică şi să leşine, alunecând pe un jilt 
aflat în preajmă. 

Când îşi reveni, puiul de om văzu trei fiinţe atât de 
luminoase, încât îi veni foarte greu să le privească 
direct în faţă. Aşadar, era adevărat... Cele trei erau 
într-adevăr Ursitoarele, îşi spuse Vlad în sinea lui. lar 
flăcările acestea, ce ardeau cât cuprindeai cu ochii, nu 
puteau fi decât sufletele omeneşti. Şi el, care-şi luase-n 
râs Soarta şi nu-şi băgase deloc în seamă Moartea... 

- Îmi pare rău, începu Vlad să dea din colţ în colţ, că- 
utând în ochii lor îndurare. Numai aşa nu m-am gândit că 
arătaţi! le zise, după care, se trase câţiva paşi îndărăt, 
privind atent către cea mică, ce părea că-l luase la ochi. 

- E adevărat că le mai puneţi undelemn celor ce vă 
sunt simpatici? mai spuse el, arătând timid spre cande- 
le. Care-i a mea?... 

Naşterea îi arătă una dintre candele şi Vlad se mai 
linişti puţin. Era încă în viaţă. 

- Spune-ne, ce dorinţă vrei să-ţi îndeplinime îl 
chestionă mezina. Repede, până nu mă răzgândesc! 
Vrei multe dulciuri? Jucării?... Sau orice alte avuţii? 

- Nu. 

- Îți doreşti vreun dar anume? îl întrebă cu 
blândeţe sora cea mare. Apoi îi mai spuse, citind din 
carte ca dintr-un tabel: Putem să te învăţăm să zbori, să 
înţelegi graiul animalelor, să... 

- Nu! 

- Atunci... poate vrei mai multă minte? insistă mezi- 
na, care începuse să-şi cam piardă răbdarea. Spune-mi, 
n-ai vrea să iei tot timpul premiul întâi la şcoală? 

- ÎI iau oricum! răspunse Vlad, care între timp 
începuse să prindă curaj. Mai ales că Ursitoarele erau 
departe de a-i dori răul. Vroiau doar să-l răsplătească. 

Văzându-l cât de hotărât era, fetele tăcură. Mai 
ales că strădaniile lor, menite doar să-l deturneze, 
păreau a fi eşuat şi de data asta. De fiecare dată se 
întâmpla la fel, gândiră Ursitoarele. Atunci când pruncii 
ajungeau la ele, fie urmărindu-le, fie aduşi de forţe mai 
puţin luminoase, cereau mereu şi mereu acelaşi lucru. 
„Vreau să rămân aici!“ spuneau cu toţii. Oricât încercau 
ele să-i convingă să accepte altceva drept plată şi să se 
întoarcă frumuşel la casele lor, nu reuşeau s-o facă. 
„Vreau să rămân aici!“ le răsunau încă în urechi 
glăscioarele celorlalţi copii, care parcă ieri trecuseră pe 
acolo. Şi care, la fel ca şi Vlad acum, crezuseră că fuga 
din faţa unei probleme era singura ei rezolvare. 

Fără să bănuiască măcar în ce se băga, trebuie să 
vă spun că şi lui Vlad îi încolţise în minte exact aceeaşi 
idee. La început, se pierduse atât de tare cu firea, încât 

nu prea ştiuse ce anume să ceară. Răspunsese la 
întrebările lor mecanic, cu „nu, nu, nu!“, aşa cum făcea 
el când dorea să tragă de timp. Dar acum, că fetele 
tăcură, iar el avusese puţintel timp de gândire, îi deveni 
din ce în ce mai limpede ce anume îşi doreşte. Sau mai 
exact, ce nu-şi doreşte. Fiindcă el nu voia, nici în ruptul 
capului, să se mai întoarcă acasă. Aşa că le spuse: 

- Vreau să rămân aici! 

Auzindu-i cererea, Ursitoarele se posomorâră. 
Apoi se priviră în tăcere, de parcă s-ar fi aşteptat la un 
asemenea răspuns. Cu toate că, în mod limpede, nu le 
era pe plac. 

- Nu vreau să mă mai întorc acasă! întări atunci 
Vlad, când le văzu că stau în cumpănă. Niciodată! 
După care murmură mai mult pentru sine: „Nu mă mai 
vor... De ce m-aş întoarce?“ 

Ursitoarele însă, care puteau citi în sufletul lui ca 
într-o carte deschisă, ştiau ce-l încearcă. Ştiau ce-şi 
doreşte, de fapt. Dar pentru că Vlad se încăpăţâna să 
ceară altceva, nu aveau ce face. Erau nevoite să-i 
îndeplinească dorinţa. Sau măcar să mai amâne puţin 
îndeplinirea ei, sperând ca, în scurt timp, puiului de 
om să-i vină totuşi mintea la cap. 

- Aici e Celălalt Tărâm..., încercă să-l lămurească 
Soarta. 

- Şi? întrebă Vlad, mai încăpățânat decât un catâr. 
Nu primiţi refugiaţi în Celălalt Tărâm? Sau care-i pro- 
blema? 

- Asta nu e o dorinţă oarecare! tună Moartea. Înţe- 
legi „care e problema“?! 

- Pentru a rămâne la noi, îi întrerupse împăciuitoa- 
re Naşterea, va trebui să duci la bun sfârşit un lucru tai- 
nic, pe care ţi-l vom cere. 

- Parcă v-am dat colacul, bombăni înciudat băiatul. 
După care căzu degrabă la pace, gândind că, dacă mai 
comentează mult, Ursitoarele îl vor expedia acasă cu 
viteza gândului. 

- Trebuie să duci pasărea asta la Sânziene, îi spuse 
Soarta, în timp ce îi punea în mână o pasăre mică şi 
cenuşie, care aducea foarte mult c-o privighetoare 
obişnuită. Nimeni nu trebuie să ştie de ea! 

- De ce? 

- Pentru că... toată lumea o vrea. 

- Te sfătuiesc, prieteneşte, să n-o dai decât Sânzie- 
nelor! îi mai zise Soarta. 

- În regulă. Spuneti-mi pe unde s-o iau, mai încercă 
Vlad să le tragă de limbă. În câteva clipe însă nu mai avu 
pe cine ori de ce să tragă, fiindcă o lumină puternică, 
produsă parcă de o explozie, îl forţă să-şi închidă ochii. 
Apoi, copilul simţi cum se scufundă. Atunci când deschise 
ochii, înţelese şi de ce. Se afla în mijlocul lacului. Adică 
acolo unde nu mai era nici un fel de castel, fiindcă fetele 
dispăruseră împreună cu toate acareturile din dotare. 

Vlad nu ştia să înoate 
prea bine, dar până la urmă 
reuşi să ajungă la mal, 
dând disperat din lăbuţe şi 
ţinând pasărea pe cap, ca 
un adevărat acrobat. 

Singura soluţie de bun 
simţ, în situaţia lipsită cu desă- 
vârşire de aşa ceva, în care singur se vârâ- 
se, ar fi fost să se întoarcă la conac. Risca o urecheală 
zdravănă, într-adevăr, dar era mai bine decât să doarmă 
sub cerul liber, în pădurea asta plină de ciudăţenii. Asta 
cam aşa era! Numai că Vlad era atât de pornit să nu se 
mai întoarcă acasă, încât părea că nu mai gândeşte, 
vede ori aude nimic în jur. 

lar aici, n-aş vrea să vă sperii prea tare, dar 
trebuie să vă spun că de văzut nu-l văzu nici măcar pe 
lona, care îl urmărea de după unul dintre copacii de 
pe mal. Nu ştia încă în ce fel ajunsese Vlad în 
mijlocul lacului, dar nici nu-l interesa. Se bucură doar 
că fusese scutit de corvoada cu care-l însărcinase 
Ruja. Şi, după ce-l urmări cum se afundă singur- 
singurel în pădure, Strigoiul plecă spre Palatul Doam- 
nelor. Se grăbea să le dea de ştire acestora că băiatul 
le stătea acum la dispoziţie. 

upă vreun ceas de învârteală fără rost, 
Vlad hotărî să se oprească şi să-şi pună 
gândurile în ordine. Trebuia să vadă ce 
era de făcut în situaţia dată şi, mai cu 
seamă, să se decidă încotro s-o ia. Nu 
mai apucă însă să-şi pună nimic în or- 

> dine, fiindcă, de undeva din spatele 
lui cineva îl întrebă: 

- Te-ai rătăcit, Cărăuşule? 

Examină cu luare aminte împrejurimile, dar nu zări pe 
nimeni. Pe nimeni care să poată vorbi, se întelege. Altfel, 
era plin de necuvântătoare în jur. Unele dintre ele, chiar 
stranii. Păsări care îi păreau prea mici sau gângănii luminoa- 
se şi flori care parcă-şi fereau petalele din calea paşilor lui, 
şuşotind între ele. Unde mai pui că aproape de el văzuse 
chiar şi-o mârţoagă. Arăta a cal, dar animalul, sărmanul, era 
atât de costeliv şi de bubos, de-ţi făcea mai mare mila. 

Se depărtă, sperând în sinea lui că nu îi vorbise 
calul. Mai ales că lui, titlul de Cărăuş nu-i spunea 
absolut nimic. 

- Stai puţin, că nu mai sunt chiar aşa în putere. Te 
duci la Sânziene, nu? 

- Da, îi răspunse politicos Vlad, neîndrăznind însă 
să-l privească. Ştii cumva pe unde s-o iau? 

Calul Năzdrăvan 


- Nu ţi-au spus Ursitoarele? se interesă, nedumerit, 
bidiviul. 

Copilul îşi făcu curaj şi se întoarse spre cal, privin- 
du-l ţintă. Acesta se dădu înapoi, preţ de vreo două co- 
pite. „Aşadar, vorbesc cu caii!“ îşi zise în sinea lui Vlad. 
„Dacă mi-am pierdut minţile?“ se mai întrebă el, din ce 
în ce mai speriat. „Eu n-am cerut să vorbesc cu mârţoa- 
gele! Le-am rugat doar să mă lase să rămân aici. Atât!“ 

- De unde ştii unde am fost şi încotro mă îndrept? 
Şi mai ales, cum de poţi vorbi? îl întrebă, mai apoi, cu 
glas tare. 

- Vorbesc, fiindcă sunt un Cal Năzdrăvan. lar tu ai 
fost la Ursitoare, pentru că aşa se cade. Pe acolo trec 
toţi Cărăuşii înainte de-a porni în marea încercare. 

- Ce sunt ăştia, un fel de Feţi-Frumoşi? 

- Desigur. Nu te-ai văzut de mult în oglindă ori... 
de ce mă întrebi? 

Vlad se privi cu atenţie. Şi mare-i fu mirarea când 
văzu că acum era îmbrăcat cu alte haine. În picioare 
purta nişte cizme înalte şi fine, din piele de căprioară, 
iar în loc de tricou avea o ie de borangic, cusută cu fir 
aurit şi-o mantie de catifea roşie, aşa cum nu mai 
văzuse vreodată. Despre paloşul ce-i atârna la brâu, ce 
să mai vorbim? Copilul îl privea înmărmurit. 

Când se întoarse, dădu cu ochii de figura jovială a 
calului, care-l privea admirativ şi fără grai. Fără grai, aşa 
cum ar fi trebuit să fie, o să-mi spuneţi. Dar pentru un Cal 
Năzdrăvan cum era acesta, să tacă nu era puţin lucru. 

- Frumoase straie! îl informă el, pătruns. 
se minună băiatul. 

Calul îl privi chiorâş. 

- Păi, ce-ai fi vrut să fii? Zmeu? 

Vlad începu să se gândească. Aşadar, Ursitoarele îi 
dăduseră o nouă identitate. O faţă nouă, pentru o lume 
nouă. O lume fermecată, în care nu mai avea hainele 
lui prăfuite de joacă. O lume în care era îmbrăcat ca un 
prinţ şi vorbea cu fiinţe fantastice. „Cum era cu putin- 
tă?” se întrebă puiul de om, certându-se parcă pe sine. 
Doar el ştia bine cine este şi cum îl cheamă! 

- Când îmi primesc porţia de jăratec? îi întrerupse 
Năzdrăvanul firul gândurilor şi aşa mult prea subţire şi 
destul de încâlcit. 

- Roagă-l pe Făt-Frumos să ţi-o dea, îi zise Vlad cu 
năduf. Cine ştie? Poate, dacă vorbeşti mai puţin, ai s-o 
şi capeti. 

Se lăsă o tăcere grea, stânjenitoare, care nu dură 
însă mult, fiindcă armăsarul nu se mai putu ţine şi-o luă 
iar de la capăt, cu şirul interminabil al întrebărilor şi-al 
pălăvrăgelilor care lui Vlad i se păreau fără rost. Calul 
vroia să afle când pornesc, deşi Vlad nici nu ştia prea 
bine încotro se îndreaptă. Apoi, când îl va face şi pe el 
frumos, dacă tot se grăbeau aşa de tare să ajungă la 

Sânziene. Doar trebuia să fie şi el prezentabil când vor 
poposi pe pământul acestora. Altfel, s-ar putea să-l 
confunde cu vreun cal de Căpcân. 

- Uite ce e, îl informă Vlad la un moment dat, când 
nu se mai putu abţine, atât de tare reuşise smucitul să-l 
enerveze. Văd că tu pricepi mai greu, deşi mie mi-au 
spus ţăranii despre voi, Caii Năzdrăvani, că sunteţi 
deştepţi nevoie mare. Aşa că-ţi spun mai pe înţelesul 
tău. Nu sunt Făt-Frumos! Nici Cărăuş! E clar? 

- Înî... Tu nu eşti Cărăuş, iar eu sunt calul lui Aram, 
îi necheză Năzdrăvanul, aşa, în batjocură. 

- Cine mai e şi ăsta? 

- Craiul Zmeilor. Asta nu ţi-au mai spus ţăranii? 

- Sunt om! se enervă Vlad, neștiind ce să-i mai zică. 

- De bună seamă. Eşti Cărăuşul pornit să ducă Pa- 
sărea Măiastră la Sânziene. Andilandi, pentru cunoscă- 
tori, îi spuse încet la ureche. 

- Ce să ducă? mai apucă să murmure Vlad, cu 
ochii cât dovlecii, urmărindu-l din priviri cum se învâr- 
te în jurul lui, în timp ce turuia întruna, ca o moară stri- 
cată. Stai o dată locului, că ameţesc! 

- lar eu, continuă fără să se sinchisească prea 
mult de vorbele copilului, sunt Calul tău Năzdră- 
van. Ursitoarele m-au rugat să te însoțesc şi, bineîn- 
teles, să-ţi port de grijă! Deocamdată nu arăt eu cine 
ştie ce, dar stai să vezi cum m-oi preschimba după 
ce-ai să faci focul şi-ai să-mi dai şi mie nişte jăratec. 
Mi-e foame! Ce e aşa de greu de înţeles? Crezi că 

muritorii trec pe aici toată ziua bună ziua?! Te aştept 
de o grămadă de ani, aşa că... fă bine şi dă-mi de 
mâncare. 

Vlad îl lăsă în plata Domnului, să tot vorbească 
până n-o mai putea, şi se apucă să strângă surcele. 
Vroia, nu vroia trebuia să facă totuşi focul, pentru ca 
să-şi usuce hainele. Se uita din când în când cu 
coada ochiului la cal, să verifice dacă-l mai vede. Cu 
lucrurile ce i se întâmplau lui în ultima vreme, nu se 
ştia niciodată când gloaba asta putea dispărea, lăsând 
să apară cine ştie ce altă dihanie, poate mai puţin 
guralivă, dar şi mai puţin prietenoasă. Oricum, nu 
îndrăznea încă să recunoască, dar începuse să-i 
placă. El în Celălalt Tărâm! Şi Făt-Frumos, pe 
deasupra! Dacă se gândea mai bine, merita să-şi dea 
şi minţile pentru asta. 

După ce făcu focul, se aşeză la o oarecare distanţă 
de Calul Năzdrăvan şi privi cu luare aminte pasărea, 
încercând să descopere ceva deosebit la ea. Vreun 
semn. O anume lumină în priviri. Pene ceva mai 
colorate. Darul vorbirii sau, cine ştie, poate chiar vreun 
cântec de-o frumuseţe nemaiauzită. Nici vorbă de aşa 
ceva însă. Pasărea arăta ca o privighetoare obişnuită şi 
tăcea chitic. 

- Uite ce e... dacă te deranjează aşa de tare, n-am 
să-ţi mai spun Făt-Frumos. 

Vlad îi întoarse spatele, fără să se sinchisească „După ce făcu focul, se aşeză la oarece distanţă de 
prea tare, prefăcându-se încă supărat. Deşi, vă pot Calul Năzdrăvan şi privi cu luare aminte pasărea.“ 

spune, supărarea îi trecuse. Apoi, ca o ultimă măsură 
de precauţie, băgă pasărea în sân şi îşi înnodă 
frumos ia. 

- Nici Cărăuş! încercă să-l mai îmbuneze gloaba. 
Oricum, singurul lucru care are cu adevărat 
însemnătate pentru mine e că eşti pui de om. Muritor. 

După un timp, Vlad domoli focul şi se dădu în 
lături, lăsându-l să mănânce tăciunii încinşi. 

- Spune-mi, cum să-ţi zic atunci? Omule? Măi, co- 
pile? Măi, dragă? îl mai iscodi, cu gura plină, mârţoaga. 

- Cum vrei... 

- „Cum vrei“ nu-mi place! Cum te cheamă? Pe nu- 
mele de botez? 

- Vlad. Ţi-am mai zis. 

- Nu mie, îl informă calul, degustând recunoscător 
„bucatele“ fierbinţi din faţă. Şi aşa era. Lui lona îi 
spusese, nu lui. Se vede treaba că Năzdrăvanul 
devenea din ce în ce mai rezonabil, pe măsură ce-şi 
umplea burdihanul. Băiatului, în schimb, începuseră 
să-i cam chiorăie maţele. Unde mai pui că nici nu 

putea adormi. Cel puţin, nu aşa: noaptea, fără foc - 
calul i-l înfulecase - şi cu burta goală. Aşa că nevoia îl 
făcu să-şi amintească de gogoşile Saftei... Şi, o dată cu 
asta, din una în alta, îşi aminti şi de ai lui. 

„Cât de mult m-au iubit!“ îl străbătu aşa, un gând. 
„Şi cât de fericit eram!“, mai veni apoi altul, răsucind şi 
mai mult cuțitul în rană. Fusese nespus de fericit înainte 
de apariţia pe lume a „moţaţilor”... 

- Păroşilor! zise Vlad, aproape cu voce tare, 
gândindu-se, desigur, la fratele lui albastru şi sora lui 
galbenă, care tocmai îl detronaseră din sufletul 
părinţilor lui. „Oare ce-am făcut, să merit aşa ceva?“ îşi 
mai spuse copilul, în timp ce lacrimi amare începură 
să-i cadă pe obraz, fără voia lui. „Am fost chiar atât de 
rău?“ se întrebă, cuibărindu-se lângă cal. 

Năzdrăvanul, care se întinsese să adoarmă, acum 
că-şi umpluse bine foalele, la fel de costeliv însă şi de 
bubos cum era înainte, îi văzu lacrimile, dar nu-l 
întrebă ce are. Nici unul nu mai spunea nimic. Se uitau 
doar la lună, printre gene. Era plină. 

ricât de tare s-ar fi căznit cele două 

Rusalce să nu facă zgomot, păşind 

uşurel, în picioarele goale, tot se mai 

auzea câte un sfârâit, când şi când, şi 

se vedea firicelul albăstrui al fumului 

rămas după iarba ce-o ardeau cu 

sârguinţă sub tălpi. Din cauza asta 
mergeau şi se opreau. Apoi mergeau şi se opreau iarăşi, 
luând forma copacilor, tufelor ori jivinelor ieşite 
întâmplător în cale. Fiindcă, deşi aşa putea părea, nu 
era totuşi puţin lucru pentru ele să se ascundă de ochii 
iscoditori ai viilor întâlniți în cale. Se opriră la câţiva 
paşi de Vlad, care n-apucă să le zărească decât 
gleznele şi vârful pletelor ce le atârnau până-n călcâie, 
că şi închise repede ochii, simulând cum se pricepu el 
mai bine o respiraţie regulată. Lângă el, Calul 
Năzdrăvan nu simula nimic. Dormea dus, fără griji, şi 
fornăia molcom, visându-se probabil înaripat şi frumos 
peste măsură. Tiranda (aşa o chema pe una dintre 
Rusalce!) se aplecă peste băiat atât de tare, încât acesta 
îi simţi respiraţia rece ca gheaţa lângă obraji. Câteva 
fire răzlețe de păr îi atingeau ca o adiere faţa, apoi 
năsucul, pe măsură ce Doamna îşi întorcea capul, 
pentru a-l vedea mai bine. „Dacă nu-şi ia părul de pe 

În lumina lunii 

nasul meu, am s-o umplu de muci!“ se gândi Vlăduţ, 
cochetând din ce în ce mai mult cu ideea de a deschide 
ochii. În definitiv, ce-i putea face aşa de grav? Când 
zânele începură să vorbească însă, se prefăcu adormit, 
ca să poată auzi ce-şi spun una celeilalte. 

- Gata? răsună vocea mai îndepărtată a Ruxandei 
care rămăsese la o parte, privind cu silă către cei doi 
adormiti. 

Tiranda clătină din cap că nu. Continua să-l 
privească pe Vlăduţ, de parcă ar fi încercat să-i rețină 
fiecare trăsătură, fiecare mic detaliu al feței şi trupului. 
lar lucrul acesta, pe care doar Rusalcele puteau să-l facă 
dintre toate lelele, era numit „învăţare“. Vă veţi întreba, 
poate, la ce le folosea învăţarea asta. Ei bine, vă voi 
răspunde: prin învăţare Rusalcele puteau lua forma 
celui studiat. 

- Haide o dată! îi zise, printre dinţi, Ruxanda. Nu 
mai suport să privesc mârţoaga asta! 

- Oare ce caută aici, cu puiul? întrebă Tiranda, care 
se depărtase de cei doi pentru a putea vorbi mai tare. 

- Nu ştiu şi nici nu mă interesează. Să mergem! 

- E foarte frumos, continuă Tiranda, care nu-şi 
mai lua ochii de pe Vlăduţ. lrodia se va bucura de aşa 
minunăţie... 

„Tiranda se aplecă peste băiat atât de tare, încât 
acesta îi simţi respiraţia rece ca gheaţa lângă obraji.“ 

- Să vedem de ce e în stare „minunăţia”! tună 
Ruxanda. Dacă nici ăsta nu ne dă pasărea, praful se va 
alege de noi! 

Bietele, nici nu bănuiau că Pasărea Măiastră era 
chiar sub nasul lor! Fiind însă mult mai mică decât o 
ştiau ele şi bine ascunsă în sânul băiatului, n-o văzură. 

- Tare mi-ar fi plăcut să-l luăm cu noi! 

- Şi gloaba? veni tăios răspunsul Ruxandei. Nu-i 
vezi cum stau înlănţuiţi? 

- Ba da... 

- Mă apucă sila! Şi oricum... nu pentru asta am fost 
trimise. Ci să-l învăţăm, îi răspunse Ruxanda, după 
care-i zise aşa, într-o doară, că vorbeşte ca o Măiastră. 

Auzind cum îi spune, Tiranda îşi urmă surata, dar 
nu înainte de a-i arunca pe la spate o privire urâtă, de 
care, cu siguranţă, v-ar fi fost frică, dacă aţi fi văzut-o. 
Mai ales că, oricât de frumoşi ar fi ochişorii negri ai 
Doamnelor, cu gene nemaipomenit de lungi şi dese, 
neavând şi albul obişnuit ochilor omeneşti, prea plă- 
cuţi la privit nu sunt. Rusalcele merseră un timp în tă- 
cere, în drumul lor spre Palatul Doamnelor. Ruxanda în 
faţă, aşa cum îi stătea bine unui lider, iar Tiranda în 
spate, căutând împreună un animal ori o pasăre care 
le-ar fi putut transporta mai uşor la palat. Cele două Ru- 
salce erau tot lele de felul lor ori Doamne, dacă vreţi, 
dar din cel mai rău soi cu putinţă. Pe lângă alte caste, 
cum sunt cele ale Drăgaicelor, Linelor, Mândrelor ori 
Măiestrelor, Rusalcele sunt năprasnice. Au vorba răstită. 

Sunt mereu puse pe harţă, astfel încât o întrec în răutate 
şi pe împărăteasa tuturor Ielelor, lrodia. 

- Măiastră zici? scrâşni Tiranda după un timp. Eu?! 

- De bună seamă, că a Rusalcă nu mai aduci. Te-ai 
prostit peste noapte! îi răspunse Ruxanda, zâmbind rău- 
tăcioasă. Ştia că o răneşte, dar nu-i păsa. Ea le era cârmu- 
itoare Rusalcelor şi n-avea să-i dea nici uneia socoteală. 

- Vrei să spui că nu ti-ar fi plăcut să-l vezi la palat, 
într-o cușcă? 

- Mă ştii pe mine strângătoare, ca pe nebunele 
acelea de Măiestre? 

- Nu... 

- Atunci? De câte ori trebuie să-ţi repet că nu 
pruncul, ci doar pasărea lui contează? 

Pentru că Ruxanda avea dreptate în privinţa puiului 
de om şi a păsării sale, Tiranda nu mai spuse nimic. Mai 
ales că şi Măiestrelor le făcuse o caracterizare reuşită. 
Acestea erau într-adevăr bolnăvicios de strângătoare. 
Adunau şi puneau la păstrare, în colivii aurite, toate su- 
fletele ce avuseseră proasta inspiraţie de a-şi găsi sălaş în 
vreun trup frumos de om, pasăre ori jivină. Singura pie- 
să ce lipsea acum neasemuitei lor colecţii era, bineînţe- 
les, Pasărea Măiastră, de la care îşi trăgeau numele. Şi 
pentru care se făcea acum atâta zarvă. Atâta căutare! 

- Nu văd nimic, murmură Ruxanda mai mult 
pentru sine. Nici o jivină. Ce se întâmplă? Au murit 
chiar toate?! 

- Vroiam să-ţi spun doar... 

- Taci şi caută! 

- ...că ne dă târcoale o Strigă, na! nu se lăsă aşa, cu 
una, cu două, Tiranda. În definitiv era şi reputaţia ei în 
joc. Pentru că lrodia le poruncise să vină cât mai repe- 
de la palat, nici una dintre ele nu-şi dorea să întârzie. 

Mai întâi, cele două priviră în pământ, cum umbra 
imensă a Strigii creştea, furând în zborul ei tăcut 
lumina lunii. Se făcea tot mai mare, din ce în ce mai 
mare, semn că dihania, dornică de sânge, cobora. 
Plonja încrezătoare, neştiind ce-o aşteaptă. Mai bine 
spus, cine o aşteaptă. 

- Vine, vine, bătu încetişor din palme Tiranda, 
scoțând icnete înăbuşite de plăcere, ca nişte sughiţuri. 

- Şsşş! Să nu cumva să te mişti înainte de vreme, că 
aici rămâi! Ai înţeles?! 

Doamnele stăteau nemişcate, cu privirea în jos, 
aşteptând-o cu sufletul la gură să se apropie. Puteau 
vedea din ce în ce mai bine conturul aripilor imense, ca 
de liliac, ale Strigii. Ori ciocul ei gigantic şi ghearele.-i 
ca de vultur, ce oricărui muritor i-ar fi dat fiori reci pe 
şira spinării. lelele însă, departe de-a fi speriate, de-abia 
mai puteau să-şi astâmpere nerăbdarea. 

- Acum? întrebă Tiranda. 

Ruxanda nu-i răspunse. O strânse doar tare de 
mână, în timp ce cu cealaltă începu să numere clipele 
ce-i mai rămăseseră Strigii. Şi, când pasărea ajunse la o 
aruncătură de băț de ele, gata-gata să le înhaţe, numai 
o dată ce se întoarseră spre ea zăludele şi... ţuşti! Îi 

intrară-n măruntaie şi... pe-aci ţi-e drumul! Asta, se 
înţelege, înainte ca zburătoarea, îngrozită de vederea 
lor, să mai poată fugi, tipa ori face ceva anume. Apoi o 


ând Striga, îngrozită la culme, pătrun- 
se în lăcaşul Doamnelor, zbură mai 
întâi în neştire prin nişte coridoare 
lungi şi întortocheate, ce păreau să nu 
se mai termine. Încerca zadarnic să 
găsească o portiţă de scăpare. Rusalce- 
le n-ar fi lăsat-o s-o ia la sănătoasa, dar 
ea căuta disperată o ieşire, mai mult din instinct. Acolo 
însă, nici urmă de fereastră ori de uşă. Oriunde ţi-ai fi 
întors privirea, vedeai numai pereţi cenuşii, de mar- 
mură, înalţi până-n cer şi luminaţi din loc în loc de câte 
o făclie, uitată anume pe vreun perete. Sau pusă parcă 
în glumă, după un colţ, ca să te sperii de propria-ţi 
umbră când coteai. 

Pereţii erau reci şi simpli, iar în locul făcliilor, 
uneori, dădeai de oglinzi. Cu alte cuvinte, dacă nu 
reuşeai să mori de frică văzându-ţi umbra, ţi se oferea 
ocazia s-o faci, privindu-te pe tine însuţi. 

întoarseră ca pe o corabie ce-şi găsise, în sfârşit, 
cârmaciul şi zburară în ea la palat. Fiindcă, împreună 
cu ea nu se putea zice c-o făceau. 


Palatul Doamnelor 


- Ce faci, Tirando? îşi dojeni Ruxanda surata, 
îngrijorată fiind de deriva în care li se afla „corabia“. 

Rusalca nu apucă însă să-şi încheie vorba, că 
Striga, zărindu-se în una dintre oglinzi, se sperie atât de 
tare, crezând c-o atacă altă Strigă, încât era cât pe ce să 
cadă. N-o făcu însă. În schimb, dădu cu tărtăcuţa de 
toate cele aflate în preajmă. De pereţi, de oglinzi, de 
pereţi... Mă rog, asta era tot ce avea la dispoziţie. 

- Lasă-mă pe mine s-o întorc! zise, nervoasă, 
Ruxanda, care preluă cârma, salvând situaţia în ultimul 
moment. Smuci cu forţă Striga care, cu un ultim strigăt 
de groază, trecu de cealaltă parte a oglinzii, în sala de 
bal. Şi dacă-i bal, atunci bal să fie! Pentru că aici, sub 
privirile lipsite de expresie a sute de ochi reci, adunaţi 
acolo şi aranjaţi frumos - doi câte doi - pe feţele 
Doamnelor, Striga făcu trosc-pleosc în mijlocul sălii şi... 
praful se alese de ea. Nu dură decât o secundă pentru 
ca Rusalcele, de-abia ţinându-se să nu râdă, şi scuturân- 

du-şi iile de parcă nimic nu s-ar fi întâmplat, să se arate 
adunării. 

lelele stăteau pe jilţuri de marmură, aranjate în ar- 
curi de cerc, ridicate astfel încât şi cele aflate în ultime- 
le rânduri să poată privi nestingherite. Dacă te-ai fi uitat 
la ele, aşa, razant, ai fi zis că-i numai una singură şi că 
te-ai lovit tu, la cap, de vezi mai multe. Atât de tare se- 
mănau între ele! Din loc în loc puteai zări un păr de 
altă culoare, dar la fel de lung şi de drept, ori nişte ochi 
mai întunecaţi, cu gene ceva mai lungi şi mai stufoase 
decât ale altora, dar lipsiţi cu toţii de albul firesc doar 
muritorilor de rând. 

Când lrodia înaintă, ieşindu-le în întâmpinare Ru- 
salcelor, mai întâi nici n-o văzură de unde se ridică şi 
din ce parte vine. Mai ales că Doamnele nu aveau un 
jilt construit anume pentru împărătese. Niciodată nu 
ştiai de unde sare ori unde ar fi trebui să sari tu, la o 
adică, de ţi-ar fi căşunat s-o ataci vreodată. 

lrodia le dădu ocol celor două Rusalce privind, 
plictisită, pulberea ce le zăcea cuminte la picioare. 
Apoi o dădu mai încolo, de parcă s-ar fi debarasat de 
cine ştie ce gunoi care îi stătea în cale. 

- Nu puteaţi să vă ţineţi firea, nu? întrebă Îm- 
părăteasa, sătulă de mizeria pe care Rusalcele o făceau 
n N relee a e = -ZE aproape de fiecare dată, omorând. Ucigând fără milă 

„Când Striga pătrunse în lăcaşul Doamnelor, trupurile în care apucau să intre. 
zbură mai întâi în neştire prin nişte coridoare - Tocmai acum v-aţi găsit să vă purtaţi 
lungi şi întortocheate.“ necuviincios? Când avem oaspeţi?! 


| 7 e 

Ruxanda şi Tiranda se aşezară pe două jilţuri din 
primul rând, depunând mari eforturi să-şi stăpânească 
râsul. Nu-l văzuseră pe lona, cum stătea tăcut undeva 
mai în spate, lângă Line, dar ştiau că e acolo. 

- Aţi învăţat Cărăuşul? întrebă lrodia. 

- Da. 

- Frumos?... 

- Nespus de frumos, mărită Doamnă, răspunse 
Tiranda. 

- Atunci, să-l vedem şi noi, spuse lrodia, îndem- 
nând-o să meargă în mijlocul sălii, pentru a fi văzută 
mai bine. Nu de alta, dar să ştim pe cine vom vâna de 
acum înainte! 

Tirandei, căreia oricum îi plăcea să fie mereu în 
centrul atenţiei, nu-i trebui mult să ia forma celui pe 
care tocmai îl învățase. Numai că nu se transformă 
într-un pui de om frumos, aşa cum se aştepta adunarea 
şi voi, probabil. Ci într-un prunc frumos şi un cal urât. 
De ce anume se întâmplase asta? Simplu. Mintea 
Rusalcei, nu foarte strălucită de altfel, înregistrase fără 
să separe imaginea lui Vlad de cea a Calului 
Năzdrăvan, lângă care acesta se cuibărise. 

Aşa că vă puteţi da lesne seama ce murmur de 
groază străbătu adunarea, atunci când Doamnele dădu- 
ră cu ochii de pocitania copitată. Se auziră gemete, 
scrâşnete de dinţi şi chiar câteva strigăte înăbugşite. lele- 
le, nemaiputând să vadă asemenea urâţenie, îşi întoar- 
seră privirea. Unele chiar cutezară să se ridice, neanun- 

tate, de pe jilțuri. Toate voiau să vorbească, voiau să ştie 
cine era mârţoaga aia buboasă pe care Tiranda le-o 
arătase întocmai aşa cum o văzuse: stând lângă Vlad. 

- Destul! spuse lrodia. Cum îndrăzneşti să ne arăţi 
aşa ceva? 

- Nu v-a plăcut pruncul, Înălţimea Voastră? întrebă 
Tiranda, în timp ce se strecura şerpeşte spre scaunul ei. 

- Şi calul? Cum ai putut învăţa un Cal Năzdrăvan? 
Nu eşti în toate minţile?! 

Un nou val de groază străbătu sala, când 
Doamnele auziră despre o fiinţă ce făcea parte, clar, din 
cealaltă tabără. 

- N-ar fi trebuit să aibă aripi?... 
Tiranda, destul de derutată. 

În primul rând, ea nu-şi amintea să fi învăţat decât 
omul, iar în al doilea rând, ştia foarte bine cum arată un 
Cal Năzdrăvan. Era înaripat şi frumos! N-ar fi îndrăznit 
să înveţe o fiinţă luminoasă, desigur, oricât ar fi fost ea 
de frumoasă, dar ce-i reproşa lrodia i se părea o prostie. 
Cum să fie mârţoaga aceea un Cal Năzdrăvan? 

- Era înaintea facerii, toantelor! veni de îndată răs- 
punsul. Din cauza asta n-avea încă aripi! Ştiţi ce în- 
seamnă asta, nu? le mai întrebă lrodia pe Rusalce, cres- 
când treptat tensiunea, în aşteptarea loviturii de graţie. 
Că puiul de om fusese deja pe la Ursitoare! 

- lertare lrodia, îngenunche Tiranda ştiind ce-o aş- 
teaptă. Ruxanda însă, orgolioasă din fire, rămase pe jilt, 
înfruntând privirea Împărătesei. 


mai îndrăzni 


Sînziana Popescu - Andilandi * Călătoria lui Vlad în Celălalt Tărâm Editura LiterNet, 2005 


- Cărăuşul avea asupra lui pasărea, continuă lrodia care mai de care mai lipsite de noimă. Ţipau că ăsta e 
înaintând spre nefericite, iar vouă nici măcar nu v-a dat sfârşitul lor şi dădeau vina una pe cealaltă, aşa cum se 
prin minte asta! întâmplă în asemenea situaţii. Şi poate că ar fi tinut-o 

Nu trecu mult de la ultima ei vorbă, că se şi porni aşa mult şi bine, dacă lrodia nu şi-ar fi abătut mâna ei 
o isterie aşa cum scrie la carte. Doamnele începură să lungă asupră-le. N-aş vrea să fiu greşit înțeleasă. De 
tipe, să tropăie şi să pună toate bună seamă că nu era chiar atât 
deodată întrebări, de-ai fi putut jura, de lungă, încât să le poată 
de nimereai atunci „la şedinţă“, că nu trage câte una peste ceafă, 
te afli pe Celălalt Tărâm, în Castelul aşa cum ar fi meritat cu sigu- 
fermecat al celor mai aprige spirite ranţă unele dintre ele. Dar fo- 
malefice, ci, mai degrabă, într-un losindu-se de magie, de care 
parlament de-al oamenilor. lrodia nu se putea zice c-ar fi 
Dacă lelele ar fi avut încălțări, A fost tocmai străină, făcu să-i 
poate că nu s-ar fi sfiit să  Ñ# apară în mâna stângă un bici 
arunce cu ele în lrodia sau în A WR de foc. Şi începu să dea cu el 
oricine altcineva ar fi făcut 8 N | în dreapta şi-n stânga, ples- 
imprudenţa de-a lua cuvântul. Sg nindu-le pe câte unele chiar 

- Eu am o propunere! urla peste faţă, de-ai fi putut jura 
cât putu una dintre Măiestre, că cel mai furios Solomonar 


Liodiana. dresându-şi Balaurul era ni- 
- Care? o întrebară într-un glas mic pe lângă dânsa. 
celelalte. 


- Linişte! Linişte! 

Şi linişte se făcu. Cât ai 
clipi! Simplu şi eficient. Nu 
trecură decât câteva se- 
o < cunde pentru ca distinsele 
L sA Lya Doamne, aflate nu întâm- 

Pr, : e S 
plător pe burtă ori pitite 


- Am... uitat..., veni răspunsul, 
ce nu era singurul de acest fel pe 
care-l puteai auzi în hărmălaia ie 
generală. Căci Doamnele, indiferent R. | A 
de casta din care făceau parte, se = | VI A 
întreceau parcă în a spune lucruri vV i 


i 


Liodiana Irodia 

prin spatele jilţurilor, să-şi reia locurile ca nişte şoricuţi 
cuminţi. 

- lona! 

- Doamnă... 

- Mi se pare mie sau ai pornit-o cu stângul? 

- Cursa de-abia începe, Înălţimea Voastră! Nu 
contează cu cine a venit aici Cărăuşul, ci doar cu cine 
va pleca la urmă. 

- Ba, contează! i-o întoarse furibundă _lrodia. 
Lumina e înaintea noastră. Nu mai avem nici o clipă de 
pierdut! Pleacă! 

- Singur?... 

- Tu cunoşti cel mai bine sufletul oamenilor, pentru 
că şi tu ai fost unul. Promite-i puiului orice ti-ar cere, în 
schimbul păsării. 

- Ştiţi doar că nu pot umbla ziua... Daţi-mi măcar 
pe una dintre Line, drept ajutor, mai spuse Strigoiul, 

arătând spre casta Vrăjitoarelor ce-i stăteau alături, în 
ultimele rânduri. 

- Prea bine... Să meargă Rujalina! porunci lrodia. Şi 
pentru că nu era în toane prea bune, nimeni nu 
îndrăzni să-i conteste decizia. 

- Să nu cumva să vă întoarceţi fără Andilandi! mai 
strigă Împărăteasa în urma celor doi, care părăseau în 
grabă sala. 

lrodia îi petrecu cu privirea, gândindu-se că poate 
n-ar fi stricat să ceară şi ajutorul Zmeilor. Mai cu seamă 
că aceştia îşi făceau sârguincios treaba, atunci când 
erau plătiţi cum se cuvine. Puneau întrebări puţine şi 
nu subestimau puterile adversarilor, aşa cum o făcea 
înfumuratul de lona. Dar lăsă asta pentru mai târziu. 
Vremea negocierilor nu sosise încă. Se întoarse spre 
sală şi le spuse lelelor că sunt libere. Adunarea se 
încheiase. 

doua zi dimineaţa, Vlad deschise 
ochii şi văzu aripile Calului Năzdră- 
van, în care el stătea tolănit ca într-un 
5 hamac. Privind în jur constată, cu ui- 
LO mire, că nu mai erau în pădure, ci pe 
AS DIN un drum prăfuit, care mergea paralel 
3 cu un râu. Puiul de om nu ştia, dar 
râul cu pricina nu era unul oarecare, ci chiar Apa Sâm- 
betei, despre care bătrânii din Hoghiz erau convinşi 
că izvorăşte în lumea oamenilor şi ajunge 
până în Celălalt Tărâm, unde trece, în 
primul rând, pe lângă Grădina Blajinilor. 
Calul îl simţi pe Vlad cum se întinde şi 
cască, dar nu necheză nimic. Aş- 
tepta, desigur, să fie compli- AZ 
mentat pentru noua lui înfăţi- E. 
şare. Lui Vlad însă nici nu-i |._— 
trecu prin minte să-i spună 
vreun cuvânt de laudă. ÎI întrebă doar de 
ce a pornit la drum, fără să-l trezească şi 
pe el. Calul îi răspunse, cu năduf, că aici 
nu te scoală nimeni cu gogoşi calde ori 
cu clătite cu îngheţată. Şi că e bine să 
nu stai prea mult în acelaşi loc. Trebuie | 7 

Falsa Sânziană 


să te mişti repede, fiindcă acesta e un tărâm plin de 
pericole! După care adăugă, mai mult ca să-l 
impresioneze pe Vlad: 

- În timp ce unii trăgeau la aghioase, eu m-am 
pregătit: mi-am luat o înfăţişare nouă şi am ascuns 
pasărea în urechea mea dreaptă. Stă mai bine acolo. 
Asta în cazul în care te întrebi de ce n-o mai ai în sân. 

- Mulţumesc! îi răspunse băiatul care, în sfârşit, îşi 
dădu seama cam ce-şi dorea Năzdrăvanul. Nu ştiu ce 
m-aş fi făcut fără tine... 

- Nici eu! 

- Mai ales acum, de când te-ai transformat 
într-un cal atât de arătos, 

” de puternic... 
PI, - Era tot ce-mi lipsea, 
zise  Năzdrăvanul mer- 
gând ţanţoş înainte. Că min- 
te am avut, slavă Domnului, 

de la bun început. 
pa Pe Vlad mai-mai să-l buşeas- 
că râsul, când îl văzu ce ţanţoş se ți- 
ne, dar nu se putu abţine să nu-l admire. 
Nu atât pentru felul în care arăta acum. Adică 
întocmai cum îi spuseseră oamenii din Hoghiz 


| 
f 

AA 
i 


Pa | 


Sînziana Popescu - Andilandi * Călătoria lui Vlad în Celălalt Tărâm 


- robust, alb şi cu o frumoasă pereche de aripi - ci, mai 
ales, pentru încrederea pe care o avea în sine, şi din 
care, vrând-nevrând, îi mai transmitea şi lui. Vlăduţ 
începuse chiar să-l bănuiască că vorbeşte aşa de mult 
doar pentru a-i alunga lui din minte gândurile triste, 
care-l străbăteau uneori. 

ÎI mângâie timid pe grumaz, iar Năzdrăvanul îi 
răspunse printr-un fornăit prelung. Era pentru prima 
dată, de când îl cunoscuse, că se bucura de compania 
lui. Simţea cum între ei doi se înfiripă o frumoasă 
prietenie. Aşa cum Vlad (copil unic şi cam răsfăţat din 
fire) nu ştiuse să lege până atunci. 

- Auzi, dar ceva de mâncare n-ai prin urechi? zise 
Vlăduţ. Oamenii cred că pe lângă multe obiecte 
magice, prin urechile voastre se mai găseşte şi haleală. 

- Dreapta sau stânga? îl întrebă calul, de parcă l-ar 
fi îndemnat să aleagă între doi pumni strânşi. Fiindcă el 
n-avea pumni, era clar că-l punea să aleagă între urechi. 

- Dreapta! spuse Vlad, zâmbind. După care băgă 
mâna în urechea lui dreaptă şi scoase de acolo un 
castron cu lapte şi cereale trase-n ciocolată. 

Se apucă imediat să le mănânce, dar, ca şi voi 
poate, Vlad se aşteptase la altceva - la ceva mai dulce, 
mai spectaculos. Aşa că nu-şi putu stăpâni curiozitatea 
şi-l întrebă pe frumosul armăsar: 

- Ce aveai în stânga? 

Năzdrăvanul nu-i răspunse însă. Şi, dacă unii 
dintre voi se întreabă de ce anume n-o făcuse, am să vă 

spun de îndată. Pentru că doar Zmeii şi Căpcânii 
vorbesc cu gura plină, dragii mei. lar Năzdrăvanul nu 
slujea şi nici nu schimba vreo vorbă cu asemenea 
dihănii, lipsite cu desăvârşire de cei şapte ani de acasă. 

Până la urmă, Vlad îşi dădu seama că n-avea cu cine 
discuta în timpul mesei, şi mai cu seamă printre plescăi- 
turi, aşa că tăcu. Cel puţin până termină de mâncat. 

- Mulţumesc, spuse Vlad şi văzu cum, dintr-o dată, 
îi dispare din mână castronul gol, cu lingură cu tot. 

- Să-ţi fie de bine! răspunse calul. Îmi pare rău că 
ai fost nevoit să mănânci în timpul mersului, dar trebuia 
să plecăm de acolo. Din cauza lelelor. În zori, am văzut 
iarba arsă şi urmele tălpilor lor. Cred că ne-au dat 
târcoale în noaptea trecută. 

- Da, îl informă Vlad, dornic să fie şi el cu ceva de 
folos. Ne-au scanat aseară. 

- Ce au făcut? 

- S-au uitat la mine... Dar m-am făcut că dorm! 

- N-ai de ce te teme! îi necheză Năzdrăvanul. Atâta 
timp cât eşti cu mine şi nu le dai pasărea, eşti în siguranţă! 
adăugă apoi, pătruns de misiunea ce i se încredinţase. 

- Ştiu, spuse amuzat Vlad. Nu le prea plăcea să te 
privească. 

După care, îl întrebă pe cal dacă lelele erau 
într-adevăr atât de rele pe cât credeau oamenii. Dacă 
dădeau foc caselor sau dacă aduceau grindina asupra 
satului, atunci când le căşuna lor să se răzbune pe 
cineva care le pronunţase numele. Şi, mai ales, dacă 

era adevărat că îi înnebuneau pe cei în jurul cărora îşi 
dansau hora. Năzdrăvanul îi răspunse că asta nu era 
nimic pe lângă cât rău puteau acestea să facă. 

Şi tocmai când vroia să-l instruiască cât mai bine 
în legătură cu felul de a fi al Doamnelor ori al celorlalte 
dihănii aflate în tabăra întunecată, le ieşi în întâmpinare 
o căruţă. O văzură doar atunci, fiindcă drumul o cotea 
la dreapta, după un deal pleşuv. Deal după care nu 
prea aveau cum s-o vadă. 

Pe capră stătea o fată foarte frumoasă, îmbrăcată în 
straie ţărăneşti de duminică. Adică foarte curate şi 
dichisite, din cele cu care fetele se îmbracă doar atunci 
când merg la biserică sau când sunt gata să-şi 
întâmpine peţitorii. Vlad se uită la părul lung şi bălai al 
fetei şi la cununa de flori de Sânziene pe care o purta 
pe cap. Mai întâi nu ştiu ce să creadă despre ea, fiindcă 
arăta exact aşa cum îşi imaginase el aceste zâne. 

- Bună ziua, Vlad! îi spuse fata cu un glas ce părea 
să-l învăluie ca o vrajă. 

- Salut! îi răspunse copilul. 

- Sânzienele, suratele mele, m-au rugat să-ţi ies în 
întâmpinare... 

- Serios? 

- Da. Ne-am gândit să nu mai baţi atâta cale de po- 
mană până la noi. Mai ales că pe tărâmul ăsta te pândesc 
atâtea pericole, îşi continuă ea vorba unsă cu miere. 

- Asta cam aşa e, Doamnă! necheză Năzdrăvanul, 
care-şi dăduse de îndată seama cu cine are de-a face. 

- Cel mai bine ar fi să-mi dai mie Pasărea Măiastră. 
Te-aş scuti de atâta oboseală, mai adăugă fata. 

- Să nu cumva... încercă să-l avertizeze Năzdrăva- 
nul pe Vlad, dar nu putu să-şi mai continue vorba, căci, 
dintr-o dată, nu mai era în stare să grăiască. 

De ce? Pentru că (aşa după cum sunt convinsă că 
v-aţi dat deja seama!) fata respectivă nu era o Sânziană 
adevărată, adică o zână bună, ci era o veche cunoştinţă 
de-a noastră, pe nume Rujalina. Aceasta fiind una 
dintre cele mai iscusite vrăjitoare, îşi luase înfăţişarea 
unei Sânziene pentru a-l păcăli pe Vlad, iar sub 
coviltirul căruţei, ferit de lumina Soarelui, îl purta pe 
Strigoi. Cu care, de acum încolo, va face un cuplu de 
zile mari, lucrând în două schimburi. 

Vlad, când văzu că Năzdrăvanul începe să se agite 
aşa cum numai caii (fie ei năzdrăvani sau nu) ştiu s-o 
facă în preajma vrăjitoarelor, începu să bănuiască că 
ceva nu e în regulă. lar atunci când Năzdrăvanul nu-i 
răspunse la întrebări, deveni sigur că aşa-zisa zână îi 
făcuse ceva. Vă daţi seama? Calul tăcea. Culmea! Unde 
mai pui că privind-o mai atent pe fată, i se păru prea 
frumoasă ca să fie adevărată. Parcă ar fi fost desprinsă 
din paginile unei cărţi ilustrate ori ale vreunui joc. Mai 
întâlnise el capcane din astea, în care un rău se deghiza 
într-un bun doar ca să păcălească eroul, mai ales în 
jocurile pentru computer. 

- Nu cred că eşti o Sânziană! îi răspunse Vlad, în 
timp ce inima îi bătea gata să-i sară din piept. 

Nu i se făcuse chiar frică, dar avea totuşi Za bună voie. Faptul că asupra sa n-avea nici o pu- 
emoţii. Cam ca atunci când eşti scos la tablă şi ul tere, era bine venit. Dar, fiindcă-i amuţise şi în- 
nu ştii încă din ce lecţie urmează să fii ascultat. țepenise Calul Năzdrăvan, făcându-l incapabil 
Sau nu te ştii stăpân pe poezia pe care tocmai a, să-l ajute în vreun fel, era un dezavantaj major. 
ai învăţat-o. Acum se afla singur în fața pericolului. 

- Aşa e, sunt o Doamnă! îi răspunse , 4 - Păcat, îi răspunse Ruja. Mare păcat! Da- 
atunci Ruja şi i se arătă cu adevărata ei /, |} [= ¥ 1 că mi-ai da-o, ai putea trăi alături de noi, la 
faţă. Văd că eşti un băiat deştept, adăugă hi | | A iu Palat. În linişte şi pace, mai adăugă Doam- 
apoi. Ştii să recunoşti adevărata frumu-  ; i ji HAI \ | | Fi na, în timp ce-şi apropia urechea stângă 


seţe, chiar şi atunci când se ascunde dat ii Ai A de coviltirul căruţei, de unde lona îi su- 
. v a Pi pe ji | ar i i v EES. a . v . 
sub un chip comun. Pentru că-mi j | | fla ce să zică. Ori te pomenesşti că vrei 
. Ag’ e a a Și ela r [i i [| i i bl pd a e v 
laci, îti voi da în schimbul păsării / LA să te întorci acasă? 
k 7 A R y T | | Ar, il i -i i 
orice mi-ai cere. W a e a Wis g - Nu... 
| | 


- La Palatul nostru ai fi iubit, 
ca nimeni altul. Căci Doamne- 


- Nu-mi trebuie nimic de la A 7 
tine! îi răspunse Vlad, gândind că (| AI [| | 
Doamna asta avea tupeu nu glu- rA j MI IUL 


ŢI [| le adoră frumuseţea. lar tu ai cu 
mă. După ce încercase să-l pă- / |; | UI ce să te lauzi. 
călească, acum îi cerea pasărea de Fj) | | || | - Nu-ţi dau pasărea! îi răs- 
parcă ar fi fost de la sine înţeles că ar // N punse Vlad, cu toate că o mică ezi- 


trebui s-o capete. lar el, Vlăduţ, urma p J 4] tare se putea simţi deja în vorba lui. 


să fie răsplătit pentru asta, doar ZA NS - lubirea noastră ar fi doar pentru tine! 
fiindcă îi plăcuse ei, nu din altă pricină. NA Vlad tăcu, căci Doamna, ghidată de 
Fără să-i spună mai multe, Vlad încercă să ur- Ruja lona, îl lovise exact acolo unde îl durea mai tare. 


nească Năzdrăvanul din loc, pentru a depăşi căruța. Dar Apoi, băiatul se uită pe rând când la ea, când la cal. Nu 
calul nu se mişcă. „Hopa!“ îşi spuse copilul în sinea lui. ştia ce să-i răspundă... 

„Se îngroaşă gluma.“ Din câte îşi dădea el seama, Ruja - Ai fi singurul nostru prunc, adăugă Ruja, în timp 
avea putere asupra calului sau asupra oricui altcuiva, în ce întindea mâna pentru ca Vlad să-i dea pasărea. lar 
afara lui. Pe el trebuia să-l convingă să-i dea pasărea de noi am fi singura ta familie. 

Norocul lui Vlad veni, în acel moment, din altă 
parte. Tocmai când Doamna câştiga în mod îngrijorător 
teren, Vlad se uită spre Apa Sâmbetei. De ce? Pentru că 
acolo era un om care-i făcea cu mâna. Din cauza asta. 
lar omul respectiv nu era unul oarecare, ci unul care 
avea o faţă atât de zâmbitoare, încât nu puteai să-l 
ignori ori să nu-i zâmbeşti şi tu înapoi. Şi, când Vlad se 
uită mai atent la el, i se păru că acesta îi făcea semn să 
nu-i dea Doamnei pasărea. 

Bărbatul stătea pe o plută, pe care şi-o legase de 
una dintre sălciile de pe malul apei şi se uita la ei. 
Bineînţeles, zâmbind. Dar nu oricum, ci cu fiecare 
trăsătură a feţei sale. Râdea cu ochii, cu sprâncenele şi 
cu pomeţii. Râdea cu gura şi chiar cu urechile. Aşa că, 
Vlad zâmbi şi el, după care se întoarse spre Ruja şi-i 
zâmbi şi acesteia. Doamna însă, când îl văzu că nu-i 
răspunde, ba mai cutează să-i şi rânjească în faţă, se 
înfurie şi începu să-l ameninte. 

- Aşadar, nu vrei? îl întrebă furioasă, în timp ce se 
dădea jos de pe capră şi înainta spre el. Poate că nu ştii 

ce-au păţit puii dinaintea ta, care n-au vrut să mi-o dea! 

- Poate că nu mă interesează, îi răspunse Vlad, 
care nu-şi mai lua ochii de la plută. Acolo, omul tocmai 
îşi încrucişase ochii în cel mai comic mod cu putinţă. 
Moment în care Vlad începu să râdă de-a dreptul. Şi-o 
tinu aşa, privindu-l cum imită, ca un mim desăvârşit, 
fiecare gest ori mişcare a Doamnei. 

Dacă aceasta îl ameninţa pe copil cu mâna stângă, 
omul făcea şi el acelaşi gest, dar îşi încrucişa şi ochii, 
maimuţărind-o ca la carte. Dacă Ruja, furioasă, îşi 
ridica mâinile spre cer, omul le ridica şi el, dar îşi mişca 
în acelaşi timp şi dosul, în modul cel mai caraghios cu 
putinţă. Astfel că Vlad nici n-o mai auzea pe Doamnă, 
cum îi înşiră nişte grozăvii, pe care, dacă le-ar fi luat în 
serios, i-ar fi ridicat părul măciucă în cap. 

- Nu mai râde, obrăznicătură! îi striga aceasta prun- 
cului. Tu n-auzi ce-ţi spun? mai adăugă ea, văzând că nu 
e băgată în seamă. Vlad observă însă că Năzdrăvanul 
începe să se dezmorţească. Aşa că-i dădu pinteni şi 
înaintă spre omul de pe plută, dornic să-l cunoască. 


Sînziana Popescu - Andilandi * Călătoria lui Vlad în Celălalt Tărâm Editura LiterNet, 2005 


ărbatul îl ajută să urce pe plută, după Vlad se uită mai atent la Blajin şi văzu că acesta nu 
care o porniră spre era tocmai tânăr, dar arăta înfloritor. Era înalt, bine făcut şi 
Grădina Blajinilor sau avea trupul învelit doar cu o pânză de sac, legată la mijloc 
Rohmanilor, cum le cu un şnur. Dacă nu i-ar fi văzut părul cărunt, ar fi putut 
mai zic unii. Bineînţe- jura că nu are mai mult de un sfert de veac. Cu toate 
les, nu înainte să-i acestea, află, din vorbă în vorbă, că lon adunase de două 
spună lui Vlad: ori mai multe veri. „Nenea ăsta nu se prea enervează!“ 
- Bună să-ţi fie inima, puiule! gândi atunci pruncul. Şi cam aşa era, fiindcă Blajinii erau 
Eu sunt lon, Blajinul! oameni tare buni din fire şi foarte evlavioşi. Nu se certau 
- Eu sunt Vlad. lar el e Calul niciodată, nu se măcinau pentru nimic şi se iubeau unii pe 
meu Năzdrăvan, zise şi Vlad ceilalţi la fel de mult cum îi iubeau şi pe oameni, pentru 
când văzu că bidiviul nu putea care se rugau întruna, considerându-i cam păcătoşi din 
încă să deschidă botul. fire. Astfel că, trăind atât de cuminte, de cumpătat, te pu- 
Şi, cu toate că Blajinul părea teai mira doar că şi Blajinii mor, la fel ca toţi ceilalţi. 
să nu fi observat problema Năzdră- - Bine ai făcut că nu i-ai dat-o! îi spuse cu blândeţe 
vanului, se făcu repede de folos, pu- lon. Sânzienele nu arată aşa. 
nându-i acestuia nişte frunze de pe- - Dar, cum arată? se interesă Vlad, dornic să afle 
lin pe hăţuri. Frunze despre care câte ceva despre cele spre care se îndrepta. 
auzise şi Vlad că erau numai bune - Ghici! veni răspunsul, însoţit de cel mai frumos 
pentru alungarea vrăjilor făcute de zâmbet din lume. 
lele. Ba, la o adică, cu frunzele de - Bine, se învoi el. Dar am nevoie măcar de un indiciu. 
pelin te puteai feri din capul locu- - Sunt diferite... Doamnele sunt identice! Toate ara- 
lui de farmecele Doamnelor, aşa cum tă exact la fel cu cea pe care ai întâlnit-o acum, zise lon, 
e ştiut că usturoiul alungă Strigoii. cu un zâmbet şugubăţ în colţul gurii. 

- Ca gemenii... comentă Vlad, cu gândul desigur la 
„negativii“ pe care-i lăsase în urmă. 

- Nu, răspunse Rohmanul, amuzat de comparaţie. 
Doamnele sunt precum picăturile de rouă. 

- Aha! Un fel de clone..., murmură puiul de om în 
timp ce se încrunta de atâta efort. Păi... dacă Doamnele 
sunt atât de frumoase şi Sânzienele sunt diferite de 
acestea, atunci trebuie să fie urâte. 

- Rece, răspunse lon, de parcă s-ar fi jucat cu el. 

- Aşa şi aşa! mai încercă încă o dată Vlad. Ştiu! Au 
„un chip comun“, aşa cum a spus şi Doamna. 

- Călduţ! îl încurajă Blajinul. 

- Diferite nu numai de Doamne, ci şi una de cea- 
laltă! necheză calul, o dată ce se desfăcu vraja şi reuşi 
şi el să vorbească. Parcă n-ai avea urechile făcute să as- 
culte! Nici nu-i de mirare că era să ne prăpădeşti pe 
amândoi, adineauri, îi spuse Năzdrăvanul. 

Şi se retrase într-un colţ al plutei, chipurile supărat 
foarte tare pe Vlad. Băiatul nu-i răspunse nimic, deşi îl 
cam mânca limba să-i zică vreo două. „Cine s-a găsit să 
necheze?“ gândi Vlad, privindu-l chiorâş pe cal. 
„locmai el, care toacă ca o moară stricată şi nu-i ascultă 
vorba niciodată!“ îşi mai spuse. Apoi se opri. Nu de 
alta, dar Blajinul părea să se fi decis să-i spună povestea 
celor spre care trebuia să se îndrepte. 

- Bătrânii povestesc că Sânzienele sunt surorile 
Doamnelor. Şi că a existat o vreme când toate trăiau în 
bună pace şi înţelegere. 

- Sânzienele erau rele?... 

- Nu. Pe atunci toate erau Zâne-copile, nici bune, 
nici rele. Aşa cum sunt copiii, îi explică răbdător 
Blajinul lon. Toată ziua nu făceau altceva decât să 
danseze, să râdă şi să zboare, cum fac toate zânele 
care se respectă. Numai că nimic n-a mai fost la fel, 
din ziua în care zânişoarele s-au întâlnit cu Timpul 
care tocmai se plimba pe acolo, vesel şi lipsit de griji. 
Văzându-l, lrodiei nu i-a trebuit mult să se gândească 
ce bine le-ar sta lor nemuritoare sau măcar să trăiască 
cu vreo câteva sute de ani mai mult decât trăiau zânele 
de obicei. Aşa că le-a spus, în şoaptă, celorlalte: „Ce- 
ar fi să ne dansăm hora în jurul Timpului, ca să-l 
scoatem din minţi? Ar fugi de noi şi am rămâne mereu 
tinere şi frumoase!“. 

- Şi multe au urmat-o! continuă Blajinul. lana însă, 
auzind vorba lrodiei, a spus „Nul!“. Pentru că i se făcuse 
tare milă de Timp şi fiindcă nu înţelegea de ce multe 
dintre suratele ei puteau gândi dintr-o dată atât de urât. 
Apoi, după ce s-au certat crunt pe tema în cauză, şi-au 
scos limba una alteia şi s-au tras de păr şi de urechi, 
micile Doamne au decis să se despartă. Cele care au 
plecat împreună cu lana de la Palatul Doamnelor s-au 
numit de atunci Sânziene. Începând cu aceea zi, nici 
una dintre acestea nu mai dansează, în semn de protest 
faţă de întâmplarea cu pricina, şi arată precum 
muritoarele de rând. Adică altfel decât suratele lor, de 
care s-au dezis şi de care le era atâta ruşine. 

- Altfel spus, sunt diferite! zise calul. Una dintre 
Sânziene e puţin prea durdulie, alta cam slăbuţă, alta 
foarte scundă. | se şi spune Mărunţica. lar lana, care 
fusese cândva şefa tuturor Drăgaicelor, are părul scurt, 
aşa cum îl ai şi tu. Dacă te uiţi de departe la ea, îţi pare 
mai degrabă un băieţoi decât o zână. 

- Toate astea fiindcă le-a fost milă? întrebă Vlad, 
căruia acesta nu i se părea un motiv suficient de 
întemeiat pentru o ceartă de asemenea proporţii. 

- Mila e primul pas către lumină, îi spuse lon. Mila 
faţă de cel aflat în suferinţă, faţă de cel mai slab decât 
tine, dar mai ales faţă de cel care depinde de tine. 

- Ce să ştie el? comentă Năzdrăvanul. Lui nu-i e 
milă decât de sine... 

Vlad însă se făcu că nu-l aude şi-l întrebă pe Blajin, 
ce s-a întâmplat cu Timpul. 

- A înnebunit, săracul. Numai că după ce 
Doamnele şi-au dansat hora în jurul lui, n-a fugit, aşa 
cum crezuseră ele că va face, ci s-a năpustit asupră-le. 
Întocmai cum muşcă câinii turbaţi mâna care i-a lovit. 
A început să le bântuie. Revine mereu, tot mai 
năvalnic, încercând să le prindă singure. Doar atunci le 
mai poate albi din plete. Şi poate că le-ar fi ucis de 
mult, dacă ele n-ar fi găsit Pasărea Măiastră. 

- Pasărea le ajută? 

- Când reuşesc să pună mâna pe ea, desigur. Cine 
o aude cântând pe Andilandi, întinereşte dintr-o dată! îi 
explică Blajinul. 

- Ursitoarele mi-au spus să n-o dau nimănui, 
„pentru că toţi o vor“. 

- Aşa e. Vezi tu Vlăduţ, pasărea nu are numai un 
singur dar. Bătrânii spun că dacă Andilandi îţi vorbeşte, 
ea îţi spune viitorul. Sau, dacă o mănânci, te ridici din 
morţi ori te vindeci de vreo boală gravă. Şi, mai ales, că 
ştie să citească în sufletele oamenilor. Ştie care e cea 
mai tainică dorinţă a lor şi le-o poate spune. 

- Prostii! Toţi ştim ce vrem, îi spuse Vlad. Moment 
în care calul îi aruncă o privire crâncenă şi-i zise: 

- Tu, dragul meu, eşti cel mai bun exemplu că 
habar n-aveţi! 

Vlad îl ignoră, fiindcă n-avea deloc poftă să se 
certe cu el şi i se adresă din nou Blajinului. 

- Să nu te superi, dar mie nu mi se pare cu nimic 
deosebită. Nu vorbeşte, nu arată cine ştie ce şi nici mă- 
car nu cântă. Numele e interesant, dar atât. Andimandi... 

- Andilandi, prostovane! interveni Năzdrăvanul, 
atât de supărat pe Vlad, de mai-mai că-i venea să dea 
cu el în apă. Dar se abţinu. Doar le promisese 
Ursitoarelor să aibă grijă de el. 

- Aşa se întâmplă mereu, îi răspunse Blajinul 
pruncului. Cel mai puţin o preţuieşte cel care o are. 
Vezi tu, Vlăduţ, pasărea asta e ca fericirea. Nu ştii s-o 
apreciezi când o ai, dar întotdeauna îţi aminteşti cu 
plăcere de clipele în care ai avut-o. 

Mai multe nu reuşiră să vorbească acolo, pe plută, 
fiindcă dintr-o dată li se arătă în faţa ochilor o grădină 

frumoasă, plină de flori de toate culorile şi soiurile 
pământului. 

Privind-o, te-ai fi gândit poate că ai ajuns în Rai, 
atât era de colorat şi de plăcut mirositor totul acolo. lar 
dintre mirosuri, cel mai puternic părea a fi cel de 
salcâm şi cel de iasomie. „Ce de lume...“ se gândi Vlad 
pe măsură ce se apropiau de mal şi grupul ce-i aştepta 
acolo se vedea din ce în ce mai limpede. Se simţi, 
brusc, atât de important, de parcă ar fi devenit cine ştie 
ce vedetă de film peste noapte. Cu singura deosebire că 


uja stătea în căruţă, privindu-l pe Strigoi 
de parcă ar fi fost gata-gata să-l 
mănânce. Îl considera vinovat pentru 
tot ce se întâmplase. Pentru felul, mai 
mult decât prostesc, în care-l pierduseră 
pe băiat. lona o privea la rândul său cu 
sinima cât un purice, gândind că 
Doamna putea oricând să tragă coviltirul căruţei şi să-l 
lase pradă luminii Soarelui, doar aşa, ca să-şi astâmpere 
mânia. Fără cea mai mică remuşcare. 

- De ce nu mi-ai spus că nu-i întreg la minte? 

- Pentru că este, Doamnă, se încumetă lona s-o 
contrazică. 

Blajinii nu-l aşteptau călcându-se în picioare şi nici nu 
doreau să-i smulgă hainele. Voiau doar să-l ajute. Astfel 
că atunci când pluta ajunse în dreptul lor, Blajinii mai 
tineri intrară în apă şi o legară de unul dintre copacii 
apropiaţi de mal. Apoi îl ajutară pe lon să treacă peste 
apă un sac plin cu cărţi de poveşti. 

Cărţi pe care, aşa cum avea să afle Vlad mai 
încolo, Blajinii le primiseră pomană de la oameni. 
Alături de multe jucării vechi şi hăinuţele ce le 
rămăseseră mici copiilor acestora. 


Dincolo de Apa Sâmbetei 


- Este, zici? Atunci de ce râdea când îl ameninţam? 
Eu îi spuneam că am fiert în ulei fiecare plod ce nu 
mi-a dat pasărea şi el rânjea! Eu îi ziceam că am să-l 
jupoi de viu şi el râdea în hohote, zise Ruja, fremătând 
de mânie. Dacă asta nu-i scrânteală, atunci ce e?! 

- Din nefericire pentru noi, puiul de om e vesel din 
fire. 

- Vesel? Cam puţin spus! 

- Şi cred că de data asta nu era singur, mai îndrăzni 
lona. 

- Am văzut un Blajin, ceva mai încolo, îl informă 
atunci Ruja. Dar ăştia sunt simpli muritori, fără vreun dar 
anume. Şi dacă vrei părerea mea şi fără pic de minte! 

- Cărăuşul a plecat cu el? 

- Da, murmură Ruja cu gândul la cu totul altceva. 
Probabil, l-au luat să-i spele şi lui creierul. Ca şi cum 
n-ar fi fost şi aşa destul de curat şi de neted, spuse 
Doamna, apoi se retrase din nou spre capra căruţei. 

O dată ajunsă acolo însă, nu ştia ce să facă. Stătea 
cu biciul în mână şi nu se hotăra dacă să îndrume calul 
înspre Palat, pentru a-şi anunţa suratele despre cele 
întâmplate, sau să fugă cât mai departe. De ruşine, dar 
mai ales de teama pedepsei ce-ar fi aşteptat-o de s-ar fi 
întors cu mâna goală. 

- Eu cred că nu e totul pierdut, Doamnă. 
Tulburarea pruncului e dată de gelozia pentru fraţii lui 
mai mici. Gelozie care n-a dispărut încă. Şi pe care noi 
o putem ajuta să crească... 

Auzindu-l, Ruja lăsă biciul jos. Nu mai avea 
oricum nimic de pierdut, astfel că ascultă mai departe 
ce-i spunea lona. 

- Trebuie să-i amintim de ce a ajuns aici! îi mai 
spuse Strigoiul. Trebuie să-l minţim, să-i spunem că nu 
mai e iubit, că nu mai e aşteptat acasă. lar atunci când 
va crede că nu mai are la cine se întoarce, singur va 

veni la noi să ne dea pasărea. Să mai avem puţină 
răbdare, zise Strigoiul. 

- Nu cred că va fi atât de uşor. Mai bine ne 
întoarcem la Palat, să chemăm ajutoare. 

- Ajutoare? zâmbi lona. Să fim sinceri, Doamnă! 
Nu ştiu ce te aşteaptă pe Domnia Ta acolo, dar sunt 
sigur că lrodia ascute deja un ţăruş pentru mine. 

Auzind acestea, Ruja nu mai stătu în cumpănă şi 
dădu bice calului care, după ce o porni la drum, se 
vedea limpede că nu era un armăsar obişnuit, ci doar o 
Scorpie care-i ridică în zbor, bătând nebuneşte din 
aripile-i imense de vultur şi unduindu-şi coada de 
şarpe, pentru a despica mai bine aerul. Zbura de 
cealaltă parte a râului, adulmecând cu nările ei largi de 
hoaşcă bătrână mirosul omului, pe care doar Scorpiile 
puteau să-l simtă de la mii de kilometri distanţă. 

La un moment dat, aceasta se opri în dreptul 
Grădinii Blajinilor. Ştiind însă că aici nu era de dânsa, 
Scorpia ateriză de cealaltă parte a apei. lar Ruja şi lona 
hotărâră să-l aştepte pe Vlad acolo, până când va pleca 
de la Blajini. Şi atunci vor vedea ei unde anume aveau 
să-l încerce iarăşi. 

dată ajuns printre Blajini, Vlad află 
numaidecât că aceştia tocmai sărbăto- 
reau Paştele lor. Care se ţine cam la o 
săptămână după Paştele oamenilor, în 
duminica Tomei. Auzind aşa ceva, vă 
daţi seama că lui Vlad nu-i trebui mult 
să-i întrebe unde ţineau mielul sau 
pasca. La aşa o întrebare năstruşnică, Blajinii începură 
să râdă, ca după o glumă bună. Vlad râse şi el cu ei. Şi 
nici nu se putea altfel, căci Blajinii aveau feţele atât de 
frumoase şi de senine, încât nu te-ai fi putut supăra pe 
ei ori în preajma lor, orice ţi s-ar fi întâmplat. 

Blajinul lon desfăcu frâul Calului Năzdrăvan şi-l 
lăsă să se odihnească. Apoi, se întoarse spre Vlad şi-i 
spuse: 

- Văd că eşti flămând. 

- Puțin spus! N-am mâncat decât un castron cu 
lapte şi... 

- Atunci, pofteşte la masă! îi zise, împingându-l 
uşurel spre o masă mare, în jurul căreia stăteau adunaţi 
cel puţin nouă Blajini. Păreau o familie numeroasă, cu 
vreo şase copii şi-o bătrânică, care cu siguranţă era 
bunica mesenilor. Şi aceasta nu era singura masă şi 
familie de prin zonă! Toată grădina părea să fie 

Copiii blajinilor 


împânzită de ele. Erau acolo zeci de mese acoperite 
toate cu pânză albă scrobită şi având fiecare mulţi 
Blajini în jurul lor. 

Vlad se aşeză în locul indicat şi acesta fu norocul 
lui. Fiindcă, dacă n-ar fi stat jos, cu siguranţă ar fi căzut 
când ar fi văzut ce-l aştepta acolo. Poate credeţi că erau 
o grămadă de bunătăţi pe masa respectivă. Multe 
sucuri şi prăjituri delicioase. Bomboane gumate, 
îngheţată sau torturi cu frişcă. Şi că din cauza asta se 
holba Vlad, de impresionat ce era. Nici vorbă! vă voi 
răspunde. Nu era asta. În mijlocul mesei stăteau, 
cuminţi, nici mai mult nici mai puţin, decât un ou fiert 
tare şi un pahar cu apă. 

- Vă mulţumesc, dar mi-a trecut foamea! le spuse 
atunci Vlad, înghițind în sec. 

- Nu-ţi face griji! E destul pentru toată lumea, îi 
spuse zâmbind bunica Blajină, apoi se ridică şi tăie oul 
în bucăţi egale, astfel încât cu toţii să capete câte o 
bucăţică la fel de mică. 

Şi după ce-i puse fiecăruia înainte bucata lui, 
începură cu toţii să se roage. Vlad - care nu ştia decât 
„Îngerelul“, şi pe acesta numai parţial - începu şi el să 
mormăie ceva alături de dânşii. Astfel, băiatul află că 
Blajinii mulțumeau oamenilor care-şi aruncaseră pe 

Apa Sâmbetei cojile de ouă rămase de la masă şi 
Domnului care transformase acele cojiţe în ouă 
adevărate, până să ajungă în dreptul sălaşului lor. 

Când terminară, se uitară toţi la Vlad. Mai întâi băia- 
tul nu pricepu ce se întâmplă, dar în scurtă vreme îşi dă- 
du seama că aceştia nu se atingeau de bucăţica lor de ou, 
până când nu se hotăra şi el să mănânce alături de ei. 

- La noi mâncarea, la fel ca şi iubirea, se împarte! 
îi spuse blând bunica. 

- Şi vă ajunge? cuteză el, uşor jenat, s-o întrebe. 

- Păi, cum altfel? Ea nu poate fi nici mai multă, nici 
mai puţină! Ori e, ori nu-i. lar atunci când este, ca 
acum, fireşte că e de ajuns pentru toată lumea. Oricât 
de mulţi am fi la masă. 

Vlad nu ştia exact dacă prin „ea“, bătrâna înţelegea 
mâncare, dragoste sau pe amândouă la un loc, dar 
dintr-o dată se făcu roşu la faţă, ca o sfeclă. Altfel spus, 
se simţi cu musca pe căciulă, deşi nimeni nu-i făcuse 
vreun reproş direct. Mulţumi şi băgă repede bucata de 
ou în gură. După el o băgară şi ceilalţi. Apoi, fiecare 
bău câte o înghiţitură de apă, din paharul aflat acolo. 

Lui Vlad nu se poate spune că-i trecuse foamea, 
obişnuit fiind cu mult mai mult, dar măcar le dădu de lu- 
cru maţelor, împiedicându-le să mai chiorăie. Se ridică de 
la masă când îi văzu şi pe ceilalţi că se ridică. Apoi se 
întâmplă un lucru ciudat. Toţi oamenii în putere şi 
bătrânii satului se adunară în jurul Calului Năzdrăvan să 
facă sfat, cică, iar pe el îl expediară să se joace cu copiii. 

La început, lui Vlad nu-i căzu prea bine, doar el 
era eroul, dar până la urmă se împăcă cu ideea. Zâmbi 
chiar, gândindu-se că lucrurile în Tărâmul Acesta nu 
erau rânduite foarte diferit faţă de cel din care tocmai 
venise. Acasă, părinţii îl trimiteau după pâine sau apă 
minerală, tot aşa cum îl trimiseseră şi Ursitoarele cu 
pasărea la Sânziene. Nu-l prea băgau în seamă, atunci 
când îşi dădea cu părerea, întocmai ca Năzdrăvanul. 
Ori îl trimiteau să se joace, atunci când aveau ceva 
important de discutat, exact cum făceau acum Blajinii. 

Aşa că se ridică de la masă împreună cu ceilalţi 
copii şi plecă să se joace undeva mai încolo, la umbra 
unui măr falnic. 

- Cum vă jucaţi voi, în Celălalt Tărâm? îl întrebă 
unul dintre băieţii care părea mai apropiat de vârsta lui. 

- Eu mă joc singur, îi răspunse Vlad. Şi îşi aminti pe 
dată cum îl ocoleau copiii din sat. 

Auzind asemenea minune, copiii Blajinilor căscară 
cu toţii gura mare şi stătură cu ea aşa preţ de câteva secun- 
de. Nu înțelegeau cum se poate juca cineva singur. Doar 
jocul e făcut pentru mai mulţi, altfel nu-i joc. Se înţelege! 

- N-ai fraţi? îl întrebă o fetiţă, căreia parcă i se 
făcuse milă de el. 

- Să zicem... 

- Ce să zicem? 

- Am. Dar sunt prea mici. De-abia s-au născut! le 
explică Vlad, rapid, dorind să încheie subiectul 
respectiv cât mai curând cu putinţă. 

- Lasă, nu te necă,ji, îi spuse fetiţa. Cresc ei şi ai să 
ai cu cine te juca! 

Apoi copiii Blajinilor începură să-i explice lui Vlad 
cum se jucau ei acolo. Şi atunci, veni rândul lui Vlad să 
caşte gura mare. Asta, fiindcă pruncii aceia reuşeau să 
se mulţumească cu foarte puţin. 

Cel mai mult le plăcea să se joace un joc numit 
„pietrele“, care semăna foarte mult cu „bănuţii“ pe care 
Vlad îi juca acasă. Ce făceau? Aruncau pietricelele 
încercând să le plaseze cât mai aproape de o linie, iar 
cel care reuşea să arunce chiar pe linie, le lua pe toate. 
Apoi, bineînţeles, le împărțea celorlalţi şi jocul o lua de 
la capăt. 

Vă veţi gândi poate că greşeau, fiindcă pietrele 
sunt mult mai greu de manevrat decât banii. Ei bine, am 
să vă spun atunci că Blajinii nu auziseră de bani. Deci 
n-aveau cum să se joace cu ei. Tot aşa cum nu puteau 
să-şi cumpere nici mingi, triciclete, păpuşi, biciclete, 
role sau măcar jocuri pentru computer. Fiindcă n-aveau 
cu ce şi n-aveau nici de unde! 

Probabil începe să vi se facă milă de ei, acum că 
v-am spus toate astea. Ar fi o prostie însă, căci ei aveau 
jocurile lor. Care, dacă am sta să le analizăm cu atenţie, 
nici n-ar părea cu mult mai diferite de ale voastre. Ei se 


Editura LiterNet, 2005 


jucau „Zmeii şi Blajinii“, care semăna foarte mult cu 
„Hoţii şi Vardiştii“. Ori „De-a pititelea“, care era un fel 
de „V-aţi ascunselea“. Se jucau „Ciupitul“, care era un 
fel de „Bâza“. Săreau sfoara, în loc de coarda. Tot aşa 
cum se jucau cu funia fermecată, cum îi spuneau ei, cu 
care făceau tot felul de împletituri şi noduri, după care 
devenea din nou o simplă sfoară. Aveau mingii de 
cârpă, umplute cu fân, care nu se prea rostogoleau ca 
suratele lor de cauciuc şi erau grele ca nişte ghiulele, 
dar lor le plăceau şi nici nu prea înțelegeau cum s-ar fi 
putut rostogoli altfel. 

Vlad nu le explică cum, bineînţeles, fiindcă era la ei 
acasă şi nu voia să-i supere. Dar, se miră foarte tare, când 
văzu că în leagănele de lemn te dădeai mai bine decât 
în cele de plastic. Sau că prin jgheaburile montate pe 
malul apei alunecai mai uşor decât în toboganele pe 
care le încercase el până atunci. Motiv pentru care şi sări 
de atâtea ori în Apa Sâmbetei, încât ceilalţi nu mai ştiau 
cum să-l oprească. Şi atunci, când Vlad le văzu căsuţele 
din copaci, împletite din nuiele precum cuiburile 
păsărilor, aproape că-i dădură lacrimile de bucurie. Mai- 
mai că nu-i mai venea să plece de acolo. Ba chiar se 
hotărî, în sinea lui, să se întoarcă la ei, după ce avea 
să-şi ducă la îndeplinire importanta lui misiune. 


Sînziana Popescu - Andilandi * Călătoria lui Vlad în Celălalt Tărâm 


pre seară, Blajinii încheiară consfătuirea 
şi-şi anunţară copiii că Vlad rămâne la ei 
Ia! peste noapte. Aceştia săriră în sus de bu- 
SA curie. Toată lumea era încântată, de parcă 
(E) A ar fi urmat să plece într-un parc de distrac- 
Sr ţii, la vreun film ori teatru. Tropăiau, chiu- 
E iau şi săltau aşa cum mingiile lor n-o făcu- 
seră niciodată. Vă spun toate astea ca să înţelegeţi că puii 
Blajinilor nu erau monumente de cuminţenie. Adică, nu 
erau ţânci din aceia numai buni de puşi în ramă, care nu 
strigă, nu zburdă şi nu vorbesc decât atunci când sunt 
întrebaţi. Copii care nu fac nici un fel de gălăgie, cum sunt 
copiii florilor, pe care, unde-i sădeşti, acolo îi găseşti, 
indiferent cât timp lipseşti sau ce treabă ai de făcut. Dar, 
când venea vorba de lucruri importante - cum era culcatul 
la o anumită oră, spălatul pe mâini înaintea fiecărei mese 
sau a dinţilor după - nici unul nu protesta. 
- Ce bine! Ce bine! bătu din palme o micuță 
Blajină, cu părul de abanos, pe care o chema Maria. 
- Şi eu mă bucur că mai rămânem, dar nu înţeleg 
de ce? întrebă Vlad. S-a întâmplat ceva grav? 
- Noi avem drum spre munţi, prin regatul 
Căpcânilor, îi răspunse Năzdrăvanul. lar acum nu 
putem trece pe acolo. 


(cp 

Noaptea, în Grădina Blajinilor 


- De ce? 

- Căpcânii sunt în război cu Zmeii, îi răspunse Bla- 
jinul lon. Am aflat că în noaptea asta se dă ultima luptă 
din sezon. Aşa că ar fi mai cuminte să porniţi doar mâi- 
ne în zori. 

- Pentru ce se luptă? întrebă Vlad, stârnind fără vo- 
ia lui şi fără să înţeleagă din ce pricină, râsetele tuturor. 

- Cearta lor a început de la graniţă, îi răspunse buni- 
ca Blajină, în veselia generală. Nu se cunoaşte exact cine 
a început primul, dar cu mult timp în urmă, pe vremea 
bunicilor mei, un Zmeu ori un Căpcân a mutat graniţa 
dintre cele două împărăţii cu o latură de palmă mai înco- 
lo, în regatul vecin. Dorind, bineînţeles, să mărească îm- 
părăţia din care făcea parte. Numai că nici adversarii nu 
s-au lăsat mai prejos şi-au mutat-o în noaptea următoare 
în sens opus, intrând cu o palmă în regatul celor dintâi. 

- De atunci tot mută graniţa, completă un alt Blajin, 
pe nume Matei, în râsetele generale. În fiecare seară! Şi 
la război pornesc an de an. Mereu pentru acelaşi lucru. 

- Pentru o palmă de pământ! spuse lon, printre su- 
ghiţuri. 

Adunarea era pe jos de râs. Şi dintre toţi, cel mai 
tare se distrau copiii care erau obişnuiţi de mici să facă 
haz pe seama lăcomiei acestor dihănii. 

- Dar asta e o prostie, zise Vlad, derutat peste 
măsură. 

Normal, veni imediat răspunsul Calului 
Năzdrăvan. Ai auzit tu de vreo luptă iscată din prea 
multă deşteptăciune? 

Vlad nu mai spuse nimic şi începu şi el să râdă. 
Mai ales că nu dură mult şi un grup de Blajini începu, 
la rugămintea copiilor, să imite Zmeii şi Căpcânii. Erau 
atât de caraghioşi cum se încruntau unii la alţii, ca nişte 
curcani înfuriaţi, încât copilul se trezi că strigă şi el 
împreună cu ceilalţi „Limba! Limba!“. Asta, deşi nu prea 
ştia exact ce înseamnă. Dar se dumiri de îndată ce îl 
auzi pe unul dintre Blajini vorbind „limba Căpcânilor“. 

- Hondro-bondro? întrebă primul luptător, în timp 
ce se bătea cu pumnul drept în piept ca un cimpanzeu 
furibund care-şi apără tribul, şi arăta cu stângul spre o 
linie invizibilă aflată, chipurile, între ei. 

- Techere-beghere-mechere! răspunse cel de-al 
doilea luptător, în timp ce-şi bătea cu nonşalanţă 
pumnii, făcându-i în necaz. 

- Harşt! spuse atunci cel dintâi, care nu mai stătu 
mult pe gânduri şi-i cără adversarului un pumn peste 
ceafă, în timp ce ştergea aşa-zisa linie cu piciorul. 

- Uu-uu! Dudu-mudu! strigă atunci luptătorul 
numărul doi şi începu să-şi fâlfâie mâinile într-un fel pe 
care Vlad îl găsi nespus de jignitor la adresa celuilalt. 

Într-un cuvânt se încinse o ciomăgeală cum scrie la 
carte. Cu pumni în cap, picioare-n dos, tras de păr şi de 

urechi, luat de mijloc şi băgat în pământ. Şi multe altele, 
de nu te mai puteai dumiri cine interpretează (adică 
bate) pe cine, acolo, ori de ce. Şi, ca şi cum lucrurile nu 
deveniseră şi aşa destul de încurcate, mai săriră şi copiii 
aflaţi în preajmă, dornici să arate şi ei cum se mişcă sau 
cum vorbesc puii Căpcânilor. Astfel încât, în scurtă 
vreme, nu mai auzeai nimic din ce-şi spuneau şi nici nu 
mai vedeai aproape nimic din ce făceau acolo. 

Desigur, nimeni nu se bătea de-adevăratelea. Doar 
încercau să interpreteze nişte roluri, pentru care însă nu 
repetaseră deloc înainte. Din această cauză nici nu 
erau prea organizaţi, dar de oprit nu se opriră decât 
atunci când căzură cu toţii pe spate, în aplauzele 
generale. Aplauze care veniră prea repede, fiindcă din 
marea de trupuri rămase pe falsul câmp de bătălie, se 
mai ridică în patru labe unul. Nu se ştia exact din ce 
„neam“ era, dar el îşi făcu datoria. Trasă graniţa, acolo 
unde credea că se cuvine, zicând un ultim şi memora- 
bil cuvânt: 

- Săc! 

După care, căzu lat pe graniţa respectivă şi 
aplauzele izbucniră din nou. 

Vlad nu-şi amintea să se fi distrat vreodată atât de 
bine, la teatrul de păpuşi ori la teatrele pentru copii 
mari, la care mai fusese. lar distracţia, aşa cum avea să 
afle în scurtă vreme, era departe de a se sfârşi. Asta, 
fiindcă o dată terminat spectacolul acesta, altul, dat de 
animale, avea în curând să înceapă. 


Sînziana Popescu - Andilandi * Călătoria lui Vlad în Celălalt Tărâm 


Pentru că lui Vlad i se făcuse din nou foame, 
trecură mai întâi pe la stupi. Mai exact, pe la Palatul 
albinelor, pentru a lua nişte faguri. 

- Crăiasa noastră nu-i aici! îi anunţă oficial una 
dintre paznicele stupului. Dar am să vă dau voie să 
luaţi un fagure şi fără ordin scris. 

- Mulţumim! îi spuse Maria, în timp ce Vlad şi un 
alt băiat Blajin, pe nume Dan, se serveau deja cu miere 
şi faguri, mânjindu-şi mâinile şi gura, până la urechi. 

- Nu veniţi şi voi la spectacol? o mai întrebă fetiţa, 
mai mult din politeţe, pe albina-paznic. 

- Avem prea multă treabă! îi răspunse aceasta, 
intrând degrabă în stup. 

Astfel, Vlad află cam ce mâncau Blajinii şi în afara 
sărbătorilor. Fiind apicultori, albinele îi lăsau să ia 
miere. Şi asta nu era tot. Fiindcă, pe lângă miere, ei mai 
mâncau şi multe fructe deosebit de gustoase. Desigur, 
fără zahăr sau frişcă, aşa cum unii dintre voi obişnuiţi 
să mâncaţi acasă. Dar fructele lor erau atât de dulci şi 
de zemoase, încât nici n-ai fi putut să mai adaugi 
altceva peste ele. Ar fi fost prea greţoase. 

Atunci când începură să sosească animalele, Vlad 
împreună cu Dan tocmai trecuseră la degustarea 
piersicilor şi merelor. Aceeaşi Maria cu păr de abanos 
fu prima care remarcă sosirea iepuraşilor şi-i atenţionă 
pe ceilalţi, cu un aer matur. 

- Priviţi! le spuse ea. E familia Morcov! 

- De unde ştii cum îi cheamă? o întrebă uimit Vlad. 

- l-am întrebat, veni senin răspunsul micuţei. 

- Ştiţi graiul animalelor? întrebă atunci Vlad, cu 
glasul sugrumat de emoție. 

- Bineînţeles, îi răspunse Dan, de parcă acesta ar fi 
fost cel mai simplu lucru din lume. Nu e greu de învă- 
tat, atâta timp cât nu-i mănânci, îi mai spuse micul 
Blajin. 

- Aha, răspunse Vlad, după care tăcu mâlc. Nu de 
alta, dar el nu era vegetarian. 

- Dar şi tu înţelegi, spuse, nedumerită, Maria. Am 
văzut că-i înţelegi calul şi mănânci ca noi ceilalţi. 

- Bine, dar Calul e Năzdrăvan, răspunse Vlad 
încercând s-o dea cotită. De fapt, nu vroia să 
recunoască că el se hrănea „ca toţi ceilalţi“ Blajini, doar 
de când ajunsese acolo. 

- Aici toate animalele sunt Năzdrăvane! îl informă 
fetiţa, care părea să le ştie pe toate, întocmai ca un om 
mare. 

Vlad privi atent iepurii cu pricina, care înaintau în 
urma unui moş Blajin, încolonaţi şi plini de importanţă. 
Familia era compusă dintr-un tată, o mămică, doi bu- 
nici, patru copii şi două mătuşi. Despre acestea din ur- 
mă, află ulterior că erau domnişoare bătrâne. Când 
ajunseră în faţa copiilor, iepurii se ridicară în două lă- 
bute şi începură să-şi mişte buzele de parcă ar fi vorbit. 
Vlad nu înţelesese la început ce spun, dar ajutat de Ma- 
ria, care îi mai traducea câte un cuvânt mai complicat, 
începu să priceapă şi să râdă împreună cu toţi ceilalţi. 

Asta, fiindcă familia Morcov era o familie de clovni, iar 
cele ce spuneau ei acolo erau bancurile de încălzire. 

Nu reţinu exact cât dură spectacolul animalelor, 
fiindcă, pe lângă iepurii clovni, mai apărură şi ariciul 
acrobat, campion la rostogoliri ţepoase, alături de 
vulpea ce mergea pe funie sau de Misha, pisica 
sălbatică, cea mai bună trapezistă din Celălalt Tărâm. 
La un moment dat, tocmai când mâţa se pregătea să 
execute săritura mortală deasupra Apei Sâmbetei, 
reprezentaţia fu întreruptă. 

- E ora de culcare! îi informă o mămică Blajină. 

Vlad, obişnuit fiind să nu respecte sau, cel puţin, 
să negocieze ora cu pricina, era gata-gata să comenteze 
ceva, dar se opri când văzu că toată lumea se ridică şi 
se îndreaptă în linişte spre căsuţele din copaci. Aşa că 
se ridică şi el şi-i urmă. 

Întrucât se lăsase noaptea, căsuţele arătau, 
luminate acum de ghemuri de licurici, exact aşa cum 
Vlad le visase. Şi, dacă ar fi stat mai bine să se 
gândească, cam tot ce trăise alături de Blajini (cu 
excepţia mâncării, poate) fusese întocmai ca-n visele 
lui cele mai tainice şi mai dragi. Îi privi pe copiii Blajini 
cum stăteau la rând pentru a fi sărutaţi cu toţii pe 
creştet, înainte de culcare, şi inima începu să-i bată tare 
de tot. Îşi aminti de pupicul pe care mama lui i-l dădea E = 
întotdeauna pe frunte înainte de culcare şi de felul ei i Wan E 


Paia d 
cald în care-i spunea: „Căsuţele arătau, luminate acum de ghemuri 
- Noapte bună, Soarele meu! de licurici, exact aşa cum Vlad le visase.“ 

Lui Vlad i se făcu atât de dor de ea în 
acele momente, încât aproape că-i păru 
rău că plecase. „Ce mare brânză ar fi 
fost să stau la rând pentru un sărut, 
atâta timp cât şi pentru mine ar fi 
existat unul?“ gândi Vlad atunci şi, parcă 
pentru prima dată de când ajunsese aco- 
lo, era dispus să împartă. Sau măcar să 
încerce. Mai ales că, oricât ar fi fost de 
frumos aici şi oricât de mult îşi dorise 
înainte să-şi găsească un rost în Tă- 
râmul Acesta, ştia că nu putea rămâne. 
Vedea, în adâncul sufletului lui, că nu 
aici îi era locul. 

Desigur, mai putea căuta. Doar de- 
abia ajunsese acolo, dar ziua asta, trăită 
alături de Blajini, avusese puterea să-i 

descreţească fruntea şi să-i lumineze 


sufletul. Şi, fiindcă devenise ceva 
mai blajin decât de obicei, înce- 
pu să se întrebe dacă nu 
cumva îşi judecase prea as- 
pru părinţii. Poate că nu-l 
văzuseră atunci, în salon, 
doar dintr-o nefericită în- 
tâmplare. Poate că-i duceau 

şi ei dorul şi porniseră în că- 
utarea lui. Poate că-l mai iu- 
beau totuşi, îşi spuse Vlăduţ şi 
închise ochii. Din cauza asta, nu văzu 
cum Pasărea Măiastră, care ieşise din 
urechea calului, îl privea tăcută, 


veghindu-i gândurile, visele şi lumina ce părea 
să-i crească din ce în ce mai mult în suflet. 

a plecare, Blajinii îi dădură pruncului 
nişte fructe şi-o ploscă cu apă, 
binecuvântându-le călătoria. 

- Ne vom ruga pentru tine, îi spuse 
NP fetița cu păr de abanos. 

- În regulă, îi răspunse Vlad. Rugaţi-vă, 
până mă întorc! 

- Aici sau acasă? îl întrebă bunica Blajină, 
punându-l imediat pe gânduri. Să ai mare grijă de 
Andilandi! îl povăţui mai apoi, văzându-l că tace. 

Abia în acest moment, se gândi şi Vlad să verifice 
rapid dacă o mai are. lar asta avea să fie prima dată 
când o făcea, fiindcă nu se putea spune că-i păsase de 
Pasărea Măiastră până atunci. Tot aşa cum nu-i prea 
păsase de nimeni altcineva în afară de el. 

- E pe coama mea, adăugă Năzdrăvanul, în timp 
ce-l îndemna să le facă cu mâna Blajinilor, pe care 
tocmai îi lăsau în urmă. 

- Nu uita să râzi, când ţi-o fi mai greu! îl mai auzi, 
strigându-i, pe Blajinul lon. 

Lui Vlad nu-i plăceau despărţirile, dar făcu faţă 
onorabil situaţiei, gândindu-se că poate, cine ştie, îi va 
mai întâlni altă dată. Că aceasta nu avea să fie chiar ul- 
tima oară când îi vedea. Şi aşa îi fu mult mai uşor să 

De vorbă cu Sfânta Duminică 


treacă peste momentul despărțirii. lar atunci când Nă- 
zdrăvanul îşi luă zborul, bătând puternic din aripi, îi fu 
mult mai uşor să-şi şteargă şi lacrimile care între timp îi 
ajunseseră până în bărbie. 

- Las’ că ţi-o trece până te însori! îi zise Năzdrăva- 
nul, încercând să-l mai înveselească. 

Vlad nu-i răspunse. Se gândea, fireşte, că zicala 
asta nu avea nici o legătură cu el. El nu era trist deloc 
şi nici n-avea de gând să se însoare vreodată. Tot aşa 
cum nu avea de gând să pupe niciodată vreo fată. Beh! 

Se hotărî să admire împrejurimile. Doar nu se putea lă- 
uda că zbura cu Cai Năzdrăvani în fiecare zi. Şi, pentru că 
drumul printre nori era neasemuit de frumos, pruncul în- 
cepu din nou să zâmbească. Privi pasărea, care-i stătea 
acum înaintea ochilor şi, dintr-o dată, i se păru mult mai co- 
lorată şi mult mai mare decât fusese doar cu puţin timp în 
urmă. Parcă penele cozii îi deveniseră mai lungi decât în 
ziua precedentă. Aşa că nu se putu abtine şi-l întrebă pe cal: 

- Eşti sigur că e ea? Pare schimbată... 

- Pare, dar nu e, îi răspunse Năzdrăvanul. Tot aşa 
cum tu nu pari, dar eşti! 

- Schimbat?... 

- A dat bunul Dumnezeu şi s-a făcut puţină lumină 
şi-n capul tău! îi răspunse râzând Calul Năzdrăvan. 

- Tu nu vezi că e colorată? îl întrebă Vlad. Şi că are 
coada mai lungă decât ieri?! 

- Bună ziua, cumătră! spuse bidiviul, lăsându-l pe 
Vlad tablou. Neştiind mai întâi ce l-a apucat, copilul 
privi în jur. Atunci văzu că Năzdrăvanul nu-i răspunse- 
se lui, ci îi dădu bineţe unei berze care înainta zbu- 
rând, cu un coş cu doi feţi în cioc. 

- O fi bună, da' pentru alţii! spuse ea, mişcând 
coşul dintr-o parte în alta a ciocului, cu multă băgare 
de seamă. Pe mine mă omoară părinţii ăştia. Mai nou, 
toţi vor să-şi vadă odraslele înainte de soroc. 

- De ce? o întrebă Năzdrăvanul, studiind-o cu 
luare aminte. 

- Vor să ştie dacă-i flăcău ori fată! Ori dacă au vreo 
hibă, răspunse barza. Uite, nu mai departe de ăştia! mai 
adăuga ea supărată, arătând spre bebeluşii din faşă. Nu 
mai au mult şi vin pe lume, dar ai lor tot insistă să-i vadă. 
A nu ştiu câta oară! 

- Ce vor fi? întrebă Vlad, care căscă ochii cât putu 
el de mari, în timp ce imaginea copiilor din coş 
începea să se suprapună încet-încet peste cea a fraţilor 
lui, văzuţi atunci în salon. 

- Un băiat şi o fată, răspunse barza după care se 
îndepărtă de ei. 

- Hei! strigă Vlad îngrijorat în urma ei. Unde-i duci?! 

- Cum unde? În visul părinţilor lor! răspunse 
aceasta, înainte de a se face nevăzută, bătând 
sârguincioasă din aripi. 

Vlad vroia s-o întrebe la cine-i duce, nu unde 
anume. Din cauza emoţiei însă nu reuşise să se facă 
înţeles. Se uită îndelung după ea, până ce pasărea se 
topi în zare. „Să fi fost aievea?“ se întrebă copilul. Ori 
era doar vreo grijă ce-i trecuse prin faţă, dornică parcă 
să-i amintească din ce cauză poposise el pe aceste 
meleaguri. 

- De ce o întrebai? Voiai să ştii cine va mai pătimi 
alături de tine? îl şicană calul. 

- Nu. Mi s-a părut doar că semănau cu... Dar nu se 
poate! mai adăugă el, de parcă s-ar fi certat cu sine. 

Se gândea, desigur, la fraţii lui. Dar ei se născuseră 
deja, deci nu puteau fi aceia, îşi spuse copilul. Să nu 
mai vorbim de faptul că, între timp, el fugise într-o altă 
lume. Aşa că îşi alungă gândul, spunându-şi amuzat că 
barza în tărâmul asta funcţiona pe post de ecograf. 

Dacă ar fi reuşit să vadă însă dincolo de linia orizon- 
tului, cu siguranţă nu s-ar mai fi amuzat aşa de tare, când 
ar fi zărit-o pe Ruja cum plonja lângă căruţă, după ce 
ieşise din barză. Şi cum pasărea îşi şi luă zborul, speri- 
ată, purtând în cioc cei doi feţi, care acum arătau altfel. 

- Ţine-te bine de hăţuri! îl avertiză Calul 
Năzdrăvan. Aterizăm! 

Vlad nu mai apucă să întrebe de ce, că se şi trezi 
la marginea unei câmpii întinse, brăzdate la mijloc de 
o linie dreaptă, albă. lar aici, nici ţipenie de om. Sau cel 
puţin aşa îi păru lui, la prima vedere. Pentru că nu trecu 
mult şi Vlad văzu că în dreapta lui răsărise, ca din 

senin, o femeie cam pe la patruzeci de ani, înveş- 
mântată în alb. 

- N-ai vrea să cumperi ceva, voinice? îl întrebă 
aceasta, scoțând la iveală (numai ea ştie de unde) multe 
perii aurite, brâuri din cea mai fină piele, fusuri şi bice. 

- Îmi pare nespus de rău, dar n-am bani, răspunse 
politicos Vlad. 

- Dar ceva d! ale gurii ai? 

Vlad se căută în desagă şi îi întinse primul fruct 
care-i căzu în mână, la întâmplare. După care dădu să 
treacă mai departe, dar femeia îl opri, ridicând în sus 
mâna dreaptă. Apoi îi întinse o perie de aur, zicându-i: 

- N-ai vrea totuşi o perie? 

- Ce să fac cu ea?... 

- E fermecată, îi şopti calul puiului de om, 
îndemnându-l să i-o bage în ureche. 

- Dacă vrei în schimbul ei pasărea, nu mă inte- 
resează! răspunse cu dârzenie Vlad. 

- Ţi-am spus eu că vreau ceva în schimb? întrebă, 
zâmbind, femeia. 

- De ce îmi răspunzi la o întrebare cu o altă în- 
trebare? 

- Pentru că n-o pui pe cea care trebuie! interveni 
exasperat Calul Năzdrăvan. După care acesta se adresă 
femeii, cu sfială: 

- lertare, preabună Duminică. Cărăuşul nu te-a 
recunoscut. Lasă-mă pe mine să te întreb în locul lui... 

Femeia înclină capul în semn de aprobare. 

- Pe unde s-o luăm? 

- Dacă o veţi lua la dreapta, vă veţi căi. lar dacă o veţi 
lua la stânga, vă veţi căi iarăşi, spuse femeia, după care 
dispăru, lăsând peria să cadă la picioarele pruncului. 

- Perfect, comentă Vlad, căutând din priviri 
aprobarea Năzdrăvanului. Ne-a lămurit buştean! 

Calul însă nu comentă nimic. Îl îndemnă din 
priviri pe Vlad să culeagă peria din ţărână şi să i-o pună 
în urechea dreaptă, apoi o porni agale şi foarte 
îngândurat pe linia care era trasată de-a lungul câmpiei. 
Când ajunse cam pe la jumătatea drumului, Năz- 
drăvanul se întoarse din nou spre puiul de om şi îi 
ordonă să-i strângă bine chingile şi să-i bage pasărea 
înapoi, în urechea dreaptă. Văzându-l atât de sobru, 
copilul nu-l mai întrebă nimic şi execută de îndată 
poruncile. 


lad privi în jur. Nimic. Nici o mişcare. 
Nici un animal, nici o pasăre, nici mă- 
car vreo insectă. Lucrul i se păru curios, 
mai ales că, încet-încet, începu să-şi 
audă doar bătăile inimii şi zgomotul 
înăbuşit făcut de copitele Năzdrăvanu- 
lui care înainta acum la trap. Toată na- 
tura părea să aştepte, cu sufletul la gură, să se întâmple 
ceva. Ceva despre care toţi, cu excepţia lui Vlad, păreau 
a fi avizaţi. Vlad nu îndrăznea să-l întrebe pe Năzdrăvan 
ce se petrece, dar avea să se lămurească în curând, când 
calul se opri şi se ridică agitat, în două picioare. 

În aceeaşi clipă, ca la comandă, tot pământul înce- 
pu să tremure. Să geamă sub o povară de care Vlad, 
deşi nu reuşise numaidecât s-o identifice, se sperie atât 
de tare, încât începu să urle ca din gură de şarpe: 

- Cutremur! 

- Mai rău, spuse calul, ridicându-se uşor în aer şi 
privind neliniștit atât în dreapta, cât şi în stânga lui. Vin! 

- Cine vine? mai apucă să articuleze puiul de om. 

- Zmeii şi Căpcânii! zise Năzdrăvanul, înclinând 
capul în partea dreaptă. 

Când Vlad întoarse şi el capul într-acolo, mai întâi 
încremeni de spaimă. Asta, fiindcă văzu o mare de di- 


Fiul lui Aram 


hănii, fioroase, înaintând spre ei. Zmeii nu arătau foarte 
diferit de oameni, dacă nu i-ai fi luat la bani mărunți, dar 
fiind mult mai înalţi şi mai vânjoşi decât aceştia şi având 
capetele mari, cât dovlecii, lui Vlad îi părură mai urâţi 
decât erau în realitate. Mai = 
ales că atât Zmeii, cât şi 
caii lor erau îmbrăcaţi din 
creştet până-n copite în 
zale. Aveau zale pe cap, 
zale pe piept şi pe pi- 
cioare. Zale pe botul 
bidiviilor ori de-a lun- 
gul picioarelor aces- 
tora, de-ai fi zis, vă- 
zându-i, că le-a 
croşetat bunica 
lor un costum 
potrivit pentru 
jocul de-a A 
războiul. Nu- (7 E 
mai că urâţi 
ăştia erau departe de-a 
se juca de-a ceva, 

iar zgomotul înfio- 

rător, produs în mişcare de zalele cu pricina, ar fi pus pe 
fugă o armată întreagă, nu numai un amărât de pui de 
om cu calul lui, fie el Năzdrăvan sau nu. 

Privindu-i cum îşi roteau deasupra capetelor buz- 
duganele de aur, argint şi aramă, primul impuls al băia- 
tului fu să tragă de hăţurile Calului Năzdrăvan în partea 
opusă. Dar atunci când dori să se îndrepte spre stânga, 
îi văzu pe Căpcâni înaintând spre ei, cu feţele lor crân- 
cene, jumătate om-jumătate câine şi se răzgândi, brusc. 

- Ce caută ăştia aici?! întrebă, disperat, Vlad. 

- Se luptă! îi răspunse Năzdrăvanul, care cobori 
din nou pe pământ, încercând să evalueze situaţia. 

- Acum? Nu aseară s-a dat ultima luptă?... 

- Se pare că nu şi-au încheiat socotelile, îi spuse 
Năzdrăvanul, în timp ce se străduia să-şi adune 
gândurile şi să-şi păstreze calmul. 

Vlad privi cu atenţie Căpcânii şi văzu că aveau în 
mâini lanţuri şi securi. Asta n-ar fi fost nimic, fiindcă şi 
fără aceste arme, Căpcânii erau atât de hidoşi, încât nici 
nu-ţi venea să te uiţi în direcţia lor. Pe lângă faţa lor în- 
fiorătoare cu bot de buldog, mai erau şi foarte graşi, pe 
deasupra. Te şi mirai cum de reuşesc să se ţină în şa şi 
să călărească atât de bine. Sau cum de puteau să-i 
poarte caii. 

Dar caii lor erau cei mai puternici din Celălalt Tă- 
râm. Deşi mult mai scunzi decât caii Zmeilor, erau 
foarte rezistenți, capabili să ducă pe umeri până la do- 
uă sute de kilograme. Spre deosebire de alţii însă - cum 

erau Năzdrăvanii, caii Zmeilor ori ai oamenilor - caii 
Căpcânilor erau foarte urâţi. Plini de bube coapte şi de 
răni supurânde, ce ar fi putut întoarce pe dos stomacul 
oricui s-ar fi apucat să le studieze prea îndeaproape. 
Vlad îşi răsuci capul de vreo câteva ori, când la 
dreapta, când la stânga, încercând să decidă care erau 
mai fioroşi. Şi cu care dintre aceştia i-ar fi mers lui mai 
bine dacă s-ar fi încumetat s-o ia în vreo direcţie. Dar 
nu reuşi să decidă nimic. În schimb, înţelese rapid cam 
pe unde se aflau ei. Dacă nu v-aţi lămurit încă, trebuie 
să vă spun că Vlad şi Năzdrăvanul său nimeriseră exact 
în mijlocul unui câmp de bătălie. Doar ei doi, 
împotriva tuturor. Ori mai exact, în drumul tuturor. 

- Ce ne facem? întrebă Vlad, cu un glas atât de pie- 
rit de-ai fi zis că mai are puţin şi se scurge din şa. Atât 
de frică i se făcuse! 

- N-avem decât o perie, spuse Năzdrăvanul mai mult 
pentru sine. Bagă mâna în urechea mea dreaptă şi caut-o! 

Vlad începu să scotocească în urechea stângă a ca- 
lului (cu foarte mult zel!) şi scoase la repezeală Pasărea 
Măiastră. 

- Am găsit pasărea... N-o putem folosi? întrebă co- 
pilul, pe care disperarea îl transformase într-un încurcă 
lume de clasa întâi. 

- Am spus urechea dreaptă! pufni supărat Năzdră- 
vanul. Şi pune pasărea înapoi! 

Vlad băgă atunci mâna în urechea dreaptă a 
Năzdrăvanului şi începu să scoată de acolo, la fel de 

zelos ca mai înainte, tot felul de obiecte printre care un 
fus de aur, un brâu şi multe altele. 

- De ce nu faci ordine aici? întrebă Vlad, în loc să 
tacă şi să caute mai departe. 

Când îl auzi ce spune, Năzdrăvanul se enervă aşa 
de tare, încât era cât pe ce să-l trântească jos din spina- 
re. Dar se abţinu, gândindu-se că Vlad intrase în pani- 
că, fiindcă nu mai văzuse până atunci asemenea dihă- 
nii. Aşa că-l trată cu mai multă indulgență decât de obi- 
cei şi preluă el comanda întregii afaceri. Începu să sară 
pe picioarele din dreapta şi să-şi încline capul într-aco- 
lo, ca atunci când vrei să scoţi apa din ureche, după 
ce-ai făcut duş. Şi astfel, într-o clipă doar, mult-căutata 
perie pică exact în mâna lui Vlad. 

- Arunc-o în stânga noastră! îi porunci atunci, fără 
drept de apel, Năzdrăvanul. Cât mai departe! 

Vlad execută comanda şi dintr-o dată văzu cum se 
înalţă un zid imens, în locul în care aceasta căzuse. Creş- 
tea ca prin farmec, piatră cu piatră, de parcă mii de mâini 
nevăzute s-ar fi străduit să-l construiască, luându-se la 
întrecere care termină prima. 

Nemaivăzând până atunci asemenea minunăţie, 
decât în desene animate, Vlad se uita spre zidul care se 
construia singur, cu nişte ochi cât farfurioarele. Atât i se 
părea de înalt, de lat şi de puternic! lar asupra ultimului 
aspect avea să primească confirmări în câteva secunde 
doar, când auzi cum unii dintre Căpcânii, aflaţi acum 
de cealaltă parte a zidului, dădură cu bostanul de el şi 

se făcură praf. Asta, în timp ce pe zid nu se vedea nici 
cea mai mică fisură. 

Zmeii nu păţiră acelaşi lucru, fiindcă se aflau ceva 
mai departe. Astfel încât reuşiră să-şi oprească bidivii la 
timp, trăgându-i puternic de hăţuri. În schimb buzduga- 
nele lor, pe care apucaseră să le azvârle deja, se loviră de 
zid unul după altul. Se auziră atunci nişte zgomote ciu- 
date, ca nişte schelălăituri, dar Vlad nu le dădu atenţie. 

- Cine eşti tu, pui de Zmeu? se auzi o voce 
puternică în spatele puiului de om. 

Vlad se întoarse şi dădu cu ochii de Aripă-frumoa- 
să. Adică de Calul lui Aram, Craiul tuturor Zmeilor. Şi 
când spun că dădu cu ochii de cal, nu de Zmeu, nu gre- 
şesc deloc. Încerc doar să vă arăt cam la ce nivel se afla 
Vlad, călare pe Năzdrăvanul său, faţă de Zmeul ce le 
stătea acum înaintea ochilor. 

- Vlad, îi răspunse pruncul după ce-şi ridică 
privirea spre Aram. 

- Al cui eşti tu, voinicule? îl mai întrebă Zmeul, 
dezvelindu-şi dinţii într-un fel de zâmbet. 

- Al cui să fiu? spuse Vlad, care nesimţindu-se 
foarte ameninţat, îşi mai veni în fire. Al părinţilor mei! 

- Răspuns incorect! se auzi atunci o voce din spa- 
tele lor. Eşti al tatălui tău! Mama nu contează! 

- Te-a întrebat cineva ceva, Crângule? zise Aram, 
privind peste umăr. 

- Nu, să trăiţi! se auzi din nou aceeaşi voce, dar 
acum ceva mai spăşită. 

- Atunci, ţine-ţi fleanca! tună Aram. După care, se 
lăsă uşor pe spate, pentru a se putea consulta cu celălalt 
sfetnic al lui, Pogan. 

- Hm! Cam mic, murmură Aram. 

- Mult prea mic, Înălţimea Voastră, începu Pogan 
să-i cânte în strună. Poate avea Zmeită... 

- Asta n-ar fi o problemă. Se tratează cu plimbări 
nocturne şi-o alimentaţie corespunzătoare. Dar nu cred 
să fie numai asta, mai zice Craiul, după care le făcu 
semn lui Crângu şi Pogan să se apropie. Cred că e prea 
mic să fie al vreunei Zmeoaice. 

- Poate e Cărăuşul! se trezi vorbind din nou 
Crângu, în loc să tacă. Nu miroase a pui de zmeoaică. 

- Mama mea nu e Zmeoaică! strigă atunci Vlad, 
care auzind vorba lor se simţi jignit peste măsură. 

- Exact de ce mă temeam, comentă Aram. 

- Şşşş! îi spuse Crângu lui Vlad, punându-și 
arătătorul în dreptul buzelor şi privind bănuitor în jur, 
să vadă dacă nu le aude nimeni discuţia. Care, era 
limpede, nu era pentru urechile Zmeilor de rând. 

- lar tatăl tău, copile? îl mai chestionă, aparent 
îngrijorat, Craiul. 

- Păi, se bâlbâi Vlad. Nu-i aici... Vreau să spun că 
nu locuieşte în zonă. 

- Nemernicul! scrâşni atunci Aram, către urechile 
celorlalţi. Niciodată n-am înţeles cum pot unii să-şi lase 
puii în grija muritoarelor! 

- Nici eu! comentă Pogan. 

- Să-i abandoneze! Să crească laolaltă cu toţi oa- 
menii, mai mormăi Aram, printre dinţi. 

- Ruşine! încercă şi Crângu să se gudure puţin pe 
lângă Crai, dar fără succes însă, fiindcă nu reuşi decât 
să-l enerveze şi mai tare. 

- Ce-aţi zis de tata? întrebă Vlad, care nu înţelegea 
mai nimic din ce tot şuşoteau ei acolo. 

- De azi înainte nu mai ai de ce te teme, fătul meu! 
îi spuse Aram, pătruns, în timp ce îi punea mâna pe 
creştet, acoperindu-l în întregime. Dacă n-ai avut până 
acum un tată, care să-ţi poarte de grijă, află că acum 
ţi-ai găsit unul. 

După care îi întoarse spatele, adresându-se cu 
emfază trupelor. 

- Ascultaţi aici, Zmeii mei! le spuse Aram celor 
adunaţi acolo. Acest pui, care s-a dovedit a fi mai viteaz 
decât voi toţi la un loc, se numeşte Vlad. Vreau să-l 
priviţi cu luare-aminte, le mai spuse, în timp ce-l smulse 
pe Vlad de pe cal, pentru a-l arăta mulţimii. Şi să băgaţi 
bine la cap ce am să vă spun. 

- Nimeni! continuă Aram, scuturându-l pe Vlad 
prin aer. Dar nimeni n-are voie să clintească un fir din 
părul lui! S-a înţeles? 

- * Nţeles, Măria ta! 

- Puiul acesta este un erou! 

- Uraaaa! urlară Zmeii, ca bezmeticii. 

- Un viteaz fără pereche! 


SII 


- Uraaa! Trăiascăăăă! mai zbieră mulţimea. 

- Un Zmeu adevărat, care v-a scăpat vouă pielea, 
mişeilor! le zise Aram şi mulţimea tăcu chitic, în 
aşteptarea predicii de rigoare. Care a cutezat să le ţină 
piept celor mai aprigi dintre Căpcâni, sacrificând ceea 
ce avea el mai de preţ: peria lui! 

Acestea fiind zise, Aram îl puse pe Vlad înapoi în 
şa. Dar dacă vă imaginaţi cumva că discursul se 
sfârşise, vă înşelaţi amarnic. Din nefericire pentru toţi 
cei aflaţi acolo, Aram era departe de a încheia. 

- „Adică ceea ce nici unul dintre voi n-a fost în sta- 
re să sacrifice, pentru a pune capăt acestui război. Şi mai 
ales pentru a fixa hotarul acolo unde trebuie, urlă Aram. 

- Hai, lasă-mă! se auzi atunci un glas, plictisit din 
cale afară de toată vorbăria aceea fără rost. 

Vlad trecu rapid în revistă feţele din primul rând, 
încercând să se lămurească cine vorbise. Nimeni nu 
părea să-şi fi mişcat buzele. Tot aşa cum, nici unul 
dintre cei prezenţi acolo nu părea să fi auzit 
comentariul cu pricina. Vlad s-ar fi gândit că aude în 
plus, poate, dacă Aripă-frumoasă nu şi-ar fi coborât 
privirea spre ei, dornic să le ofere mai multe amănunte. 

- El are cinci perii la palat. Dar nu s-a îndurat să se 
despartă de nici una, le mai spuse, zeflemitor, calul 
Zmeului. E un ipocrit! 

- Vorbeşte mai încet! Poate te aude, îl îndemnă 
copilul. 

- Ce să audă amărâtul ăsta? E Zmeu! se băgă atunci 
în vorbă şi Năzdrăvanul. 

- Adică, surd prin definiţie! completă Aripă-fru- 
moasă. Apoi, se puse împreună cu Năzdrăvanul pe un 
râs, care la ei era un fel aparte de-a necheza, de-ai fi zis 
că se cunosc şi sunt prieteni de când lumea. 

Dar, în ciuda gălăgiei ce-o făceau, nimeni în afara 
lui Vlad nu părea să-i audă. Toţi Zmeii stăteau să asculte 
discursul moralizator al Craiului, care nu dădea semne 
să se apropie de sfârşit. Până la urmă însă acesta obosi 
să-i acuze pe alţii de ceea ce nici el nu era în stare să 
facă şi le dădu ordin să se întoarcă cu toţii acasă. 


Aripă-frumoasă 

- De ce nu vrea să se despartă de perii? 

- Din două pricini: iubeşte aurul şi nu vrea să se 
termine războiul. Nici unul dintre ei nu vrea, de fapt. 
Dar nici nu vor să recunoască. De când am ajuns eu la 
ei, nu fac altceva, le mai spuse Aripă-frumoasă. Şi, din 
câte am apucat să-i cunosc, nici nu cred că ştiu să facă 
altceva. 

- Ar fi pierduţi pe timp de pace, îşi dădu cu părerea 
şi Năzdrăvanul. După care, îl întrebă pe Aripă-frumoa- 
să cum ajunsese el acolo. 

- Poate n-o să mă credeţi, dar am venit de bună 
voie, le spuse acesta. Voiam să am un trai tihnit. Cel 
puţin la bătrâneţe... Bratul meu de fân zilnic, găleata 
mea cu apă, un acoperiş deasupra capului... Mă 
înţelegi, îi spuse Aripă-frumoasă Năzdrăvanului, care-l 
aproba dând din bot a jale. Să nu-ţi fie cu supărare, 
adăugă calul Craiului privindu-l pe Năzdrăvan, dar eu 
nu eram făcut să bântui lumea, încărcat de ani şi de 
bube, în căutarea Feţilor-Frumoşi. Prea multă aventură 
şi prea puţină stabilitate pentru gustul meu. Şi niciodată 
nu ştii peste cine dai, mai zise Aripă-frumoasă, 
apropiindu-şi botul de urechea Năzdrăvanului, pentru 
a nu fi auzit de Vlad. 

- Asta cam aşa e. Dar se pare că nici pentru tine 
planurile de acasă nu s-au potrivit cu cele din târg, i-o 
întoarse înţepat Năzdrăvanul. După care, amândoi se 
îndepărtară în tăcere, gândind fiecare despre celălalt că 
făcuse o alegere greşită. 

Vlad însă nu mai era atent la cai. Aram se aplecase 
spre el, spunându-i, mândru: 

- Bine ai venit în Împărăţia noastră! 

Puiul de om privi în direcţia indicată şi admiră 
fără rezerve priveliştea. Nici să fi vrut n-ai fi putut 
ignora o împărăție construită numai din metale şi 
pietre preţioase. Prea multe, parcă. Dar atât de 
strălucitoare, încât reuşeai să treci cu vederea chiar şi 
lipsa de gust în privinţa aranjamentelor, tipic 
Zmeiască, de altfel. lar Vlad, care nu mai văzuse aşa 
ceva până atunci, se lăsă imediat copleşit. Era chiar 
intimidat de atâta bogăţie. Admira în tăcere cam tot 
ce-i ieşea în cale: casele Zmeilor, construite doar din 
aur, argint sau aramă, zidurile acestora, încrustate cu 
fel de fel de pietre preţioase, în funcţie de blazonul 
fiecărei familii. Unele cu rubine, altele cu smaralde 
sau cu diamante mari cât ouăle de rață - asemeni 
palatului regal, de exemplu. 

Astfel încât, în puţinul timp ce-l avusese la 
îndemână, Vlad constată că în Împărăţia Zmeilor 
nimic nu era construit dintr-un material obisnuit. 
Până şi drumul, pe care tropăiau caii, era făcut din 
cea mai frumoasă marmură neagră pe care el o 
văzuse vreodată. lar atunci când le văzu grădinile, 
pline de meri cu poame de aur, copilul fu cucerit în 
întregime. Mai ales că ştia, din poveştile citite sau 
ascultate (aşa cum sunt convinsă că şi voi ştiţi!), ce 
ascundeau aceste mere. 

ex ntre timp, la Palatul Doamnelor neliniştea cre- 

A tea. Tot aşa cum creştea şi numărul firelor albe 
47 din părul acestora sau mânia lrodiei asupra a tot 
K 2 şi toate. Asupra Rujei, pe care ar fi dorit-o mai 
“|. degrabă Babă-Cloanță decât Doamnă, atât o 
YY considera în acele clipe de neputincioasă. Asu- 
A WY pra Strigoiului şi-a mândriei lui prosteşti, care pă- 
rea s-o încurce din ce în ce mai tare. Asupra celorlalte lele 
care, în loc de sprijin de nădejde, îi deveniseră peste noap- 
te mai mult o povară. Şi, nu în ultimul rând asupra sa, 
fiindcă nu ştia ce să facă. Timpul trecuse de nenumărate 
ori prin grădină, iar ea tot nu reuşise să prindă încă Pasărea 
Măiastră. Aproape că nu mai ştia cum arată. Nu-şi mai 
aducea aminte decât o mică parte din cântecul ei, dătător 
de tinereţe. Dar atât şi nimic mai mult! 

Nu îndrăznea încă să admită, dar cu siguranţă ar fi 
reuşit să treacă pe lângă aceasta fără s-o recunoască. 
Privea cum, în una dintre cuştile aurite din grădina lor, 
un păun îşi desfăcea coada. Şi se străduia din răsputeri 
să-şi amintească cum arăta Andilandi, Pasărea Măiastră. 
Cât de colorate erau penele acestei preaiubite fiice a lui 
Adonai? Dar, oricât se străduia, nu reuşea să-şi amin- 
tească. Nu mai era sigură de nimic. De nimic, în afara 
Timpului care i se juca în plete, albindu-le treptat. 

Plecarea Drăgaicelor 


- Doamnă, încercă timid s-o întrerupă din visare 
una dintre Mândre. 

lrodia se întoarse. Era Lacargia, sfetnica sa de 
nădejde. Îi făcu semn că o ascultă şi că pot vorbi 
liniştite, în felul lor. Adică, în vorba „gândită“, auzită 
numai de Mândre şi de Solomonarii care le învăţaseră. 

- Rusalcele vor să se revolte. Spun că puterea ta a 
slăbit. 

- Asta ne mai lipsea... 

- Ruxanda, mai cu seamă, le incită pe Line şi pe 
Măiestre. Le spune că, dacă o vom pierde şi de astă dată 
pe Andilandi, vom îmbătrâni, fiindcă Timpul va ataca şi 
ne va surprinde din nou fără apărare. 

- Ştiu, ştiu! o întrerupse lrodia, încercând să pară 
cât mai nepăsătoare cu putinţă. Vom bântui lumea ca 
nişte babe scofâlcite. Prostii! 

Numai că aceste vorbe numai prostii nu erau. Şi 
toate lelele, indiferent de casta din care făceau parte, de 
asta se temeau cel mai tare. Ca de un blestem. Nici una 
dintre ele nu-şi dorea să cutreiere lumea, sub o 
asemenea înfăţişare hidoasă. 

- Cheamă-o pe Dumernica! îi spuse lrodia. Spune-i 
să-şi ia cu ea câte Drăgaice vrea. O aştept lângă cuşca 
Ghionoaiei. 

lrodia se întoarse şi înaintă spre cuşca cu pricina, 
în timp ce Lacargia o luă în direcţia opusă, spre Palat. 
lrodia trecu pe lângă trei dintre Line - Săndălina, 
Savatina şi Margalina - care o salutară parcă prea 
cucernic. Chiar şi pentru nişte linguşitoare desăvârşite, 
cum erau Vrăjitoarele curţii. „Sau poate mă înşel?“ 
gândi lrodia. „Am început să văd comploturi peste tot!“ 
Dar nu se înşela. Pe măsură ce înainta, grădina ră- 
suna de şoaptele Doamnelor nemulţumite de cârmui- 
rea ei. „Şopo-şopo!“ se auzea din toate părţile. „lrodia 
are să ne distrugă!“ „Şopo-sopo! lrodia va pierde din 
nou pasărea!“ Şi cu fiece glas ori murmur ce străbătea 
grădina, sfârşitul domniei lrodiei părea să se apropie. 
Când Crăiasa ajunse lângă cuşca Ghionoaiei, Dră- 
gaicele o aşteptau deja acolo, în dreptul ciocului imens 
ca de papagal al giganticei femei-păsări, soră bună cu 
Scorpia. Drăgaicele erau patru: Lemnica, Roşia, Todosia 
şi Dumernica, noul lider al Drăgaicelor de la înlocuirea 
lanei şi, bineînţeles, de la plecarea Sânzienelor încoace. 
- Poruncă, Doamnă! îi spuse Dumernica, îngenun- 
chind în dreptul ei. Pe cine trebuie să scurtăm de cap? 
Pentru că Drăgaicele, ca orice militari ce se respectă, 
nu prea înțelegeau mare lucru din ce trecea dincolo de spa- 
da lor, lrodia se simţi datoare să le dea mai multe lămuriri. 

- Trebuie să mergeţi la Zmei, să-mi aduceți Cărăuşul, 
le spuse Doamna, privind bănuitoare în jur. Dacă acolo 
nu-l veţi găsi, veţi merge la Căpcâni şi, o dată ce-l veţi 
afla, oferiţi orice în schimbul lui. 

- lertare, Doamnă, dar la Căpcâni va fi cam greu. 
Noi nu ştim să lătrăm pe limba lor, îi aminti lodosia. 

- Băiatul lui Horşti... 

- Zob! punctă Lemnica. 

- Da... Parcă aşa îl cheamă. El o mai rupe pe limba 
noastră. Cereţi să vă tălmăcească. 

- Dacă dăm de Ruja ori de lona, ce să facem? se 
mai interesă Dumernica. 

- Rujalinei spuneţi-i că-mi e tare dor de Dânsa şi că 
vreau s-o văd degrabă! zâmbi lrodia, răutăcioasă. lar 
Strigoiului aş vrea să-i daţi un dar. Dacă se poate în 
timpul zilei, le mai spuse ea Drăgaicelor, în timp ce-i 
punea Todosiei un ţăruş în mână. 

Cele patru Drăgaice făcură o plecăciune şi se în- 
depărtară ţanţoşe, cu spadele şi cuţitele zăngănindu-le 
la brâu. lrodia le petrecu cu privirea şi se gândi că dacă 
nici acestea nu aveau să se mai întoarcă, va fi nevoită 
să strângă întreaga armată. Nu înainte însă de a se sfătui 
cu vechiul ei învăţător, Solomonarul Mar, de sprijinul 
căruia avea acum mare trebuinţă. 

orţile grele ale Palatului Regal se dădură 
în lături, mugind din toate încheieturile. 
E Aram descălecă şi, după obicei, îşi trimi- 
N se buzduganul înainte. Vlad, care între 


DAA timp descălecă şi el de pe Năzdrăvan 


(şi-l lăsă să fie dus la grajduri), privi 

amuzat cum buzduganul zbura, mârâind 

şi lătrând din răsputeri. Sau cel puţin aşa i se păru lui, 
mai ales că nu zări nici un câine prin preajmă. Văzu 
doar cum buzduganul se trânteşte de uşă şi cum urcă 
apoi treptele aurite, spre primul etaj. Ştia însă (tot din 
poveştile citite!) că buzduganul cu pricina avea să se 
lovească încă o dată şi de masă, anunţându-le celor din 
casă sosirea stăpânului. După care, se va agăța singur şi 
nesilit de nimeni în cui. Adică, acolo unde îi era locul. 
Ceea ce nu ştia Vlad însă, şi nici măcar nu putea 
să-şi imagineze, fu forfota care puse stăpânire pe între- 
gul personal al castelului, la vederea buzduganului 
aruncat de stăpân. Toţi servitorii, bucătarii, grăjdarii, 
alături de doica Zbârcea şi cele trei fete ale lui Aram se 
băteau cap în cap, alergând înnebuniţi pentru a face ul- 
timele retuşuri înainte de prezentarea la raport. Dacă i- 
ai fi văzut cum alergau ca zănaticii pe holurile castelu- 
lui, punându-și în ordine straiele, părul sau bucatele cu 

Micile /mevalce 


care trebuiau să-l întâmpine pe Aram, ai fi putut jura că 
nu vor reuşi să se aranjeze în careu, la timpul potrivit. 

Când Vlad păşi, în urma Craiului şi-a acoliţilor lui, 
în holul palatului, careul era deja gata. Şi toţi ai casei 
erau aranjaţi frumos, ca la expoziţie. 

- Bine ai venit, Înălţimea Ta! îi spuse unul dintre 
Zmeii-bucătari lui Aram, în timp ce îi întindea o tavă pe 
care era pregătit un ciolan afumat şi un pocal cu vin. 

Aram nu-l băgă în seamă. Studie doar adunarea, 
pentru a vedea dacă lipseşte cineva, după care le spuse, 
mândru: 

- Am învins! 

Moment în care toată lumea izbucni în aplauze şi 
ovaţii. „Aram! Aram!“ strigau cu toţii, până când îl 
văzură pe Crai că le face un semn scurt, milităresc, să 
tacă. Aram se îndreptă spre fete şi, după ce-i aranjă 
uneia gulerul cămăşii şi alteia bretonul (care nu-i stătea 
suficient de drept), se întoarse spre Vlad. Se ridică uşor 
pe vârfuri şi-l arătă cu degetul. Adică, exact aşa cum voi 
ştiţi că nici un om bine crescut n-ar face-o. 

- Am învins datorită acestui viteaz! Vlad, fă-te 
încoace, puiule! îi mai spuse Aram, în timp ce Vlad 
făcu câţiva paşi spre Crai, sub privirile scrutătoare ale 
întregii curţi. 

Cel mai crunt se uitau la el fetele lui Aram, desigur. 
Nu le era deloc pe plac să vadă cum tatăl lor acordă 
atâta atenţie unui străin. Şi micile Zmeoaice nu erau 
singurele care-l priveau cu ură. Pentru că nici bucătarii 
nu se uitau frumos la Vlad, considerându-l prea mic 
pentru un Zmeu adevărat. Tot aşa cum nici grădinarii 
nu-l aveau la inimă, gândind despre el că arăta mai 
degrabă a bastard, decât a Zmeu de neam. Ceea ce 
însemna că oricând putea să le ia pâinea de la gură. 

- Dacă ăsta nu-i făcut cu vreo muritoare, să nu-mi 
spui mie Scatolcea! îi şopti unul dintre grădinari lui 
Zbârcea. 

- Zât! îi răspunse baba, îndemnându-l din priviri să 
tacă. 

- Dacă vrea să-l facă grădinar şi pe ăsta, eu plec. 
Îmi cer transferul la palatul lui Pogan! 

Nici unuia nu-i trecea însă prin minte ce avea de 
gând Craiul să facă cu băiatul. Habar n-aveau că Aram 
voia să-l înfieze, după care plănuia să-i lase lui întreaga 
împărăție şi apoi să se retragă. Cel puţin asta le declară 
lor, în următoarele clipe, lăsându-i pe toţi cu gurile 
căscate. Apoi, le povesti cum copilul luptase singur 
împotriva Căpcânilor, punând capăt războiului: 

- E un erou! le explică Aram. Deci îşi merită locul. 

- Bine, dar fiicele tale, Craiule?... cuteză Zbârcea. 

- Ce-i cu ele? o întrerupse Zmeul Zmeilor, nelă- 
sând loc pentru alte comentarii. Sunt femei! Doar n-ai 
vrea să las pe tronul împărăției mele o muiere?! 

- Una nu, dar trei? i se puse contră doica. Care era 
singura reprezentantă a curţii ce putea să-l contrazică 
pe Aram, fără să păţească mare lucru. Cel puţin, aşa 
stăteau lucrurile de când mama celor trei fete, Crăiasă 
a Zmeilor, murise. 

Aram nu răspunse. Era de neclintit în hotărârea lui. 
Dorea să-i lase tronul lui Vlad şi cu asta basta! 

- Tată, eu am rupt piciorul unui câine azi, piui mica 
Zmeoaică Samca, într-o tentativă disperată de a-i 
câştiga admiraţia. 

- Şi, ce-i cu asta? întrebă Craiul. Te bagi şi tu în vor- 
bă, ca musca-n coada calului! 

- Eu am înecat trei pui de mâţă, Înălţimea Ta! adăugă şi 
Pâca, cealaltă fată a Craiului, făcând hotărâtă un pas în faţă. 

- Aveţi ceva important să-mi spuneţi sau doar 
pierdem vremea cu fleacuri? 

- Eu am prăjit o albină, îndrăzni atunci şi a treia 
dintre fiicele sale, pe nume Coaja. 

- Tăceţi, Rohmanelor! urlă Aram, ajuns la capătul 
răbdărilor. lar „Rohmanelor“, la Zmei, e o vorbă de oca- 
ră, cum ar fi „proastelor“, „fraierelor“ sau altceva mai 
urât, ce nici măcar nu merită a fi amintit aici. 

- Era Crăiasa albinelor, tată! strigă Coaja, când îl vă- 
zu cu ce faţă vine spre ea. 

Auzind asta, Aram se mai potoli. Ba chiar o mân- 
gâie pe creştet, spunându-i, mai mult în şoaptă: „Bine!“. 
Apoi, le porunci tuturor să-l respecte pe Vlad, ca pe un 
prinţ. Bucătarului îi spuse să-l treacă la regim, fiindcă 

băiatul avea Zmeită. Deci, să gătească special pentru 
dânsul, astfel încât acesta să se întremeze, cât mai 
curând posibil. Oricum, înainte ca el să-l prezinte 
oficial tuturor Zmeilor, drept moştenitor. lar fetelor le 
porunci să-l însoţească în camera de oaspeţi „pe noul 
lor frăţior“. Şi să aibă mare grijă de el, fiindcă altfel va 
pune buzduganul pe ele şi le va îndoi cocoaşa. 

Vlad se luă după Zmeoaice, într-un adevărat tur al 
palatului. Îi luceau ochişorii precum unei coţofene, 
când privea bogăţiile din jur, dar pe Zmei îi considera 
urâţi, răi şi ipocriţi. Deocamdată însă n-avea de ales. 
Trebuia să-i lase să creadă că e fiul unui Zmeu, făcut 
c-o muritoare, aşa cum devenise limpede că aceştia mai 
obişnuiau să facă. Că e un erou şi multe alte baliverne 
înşirate de Craiul Aram. Cel puţin, până se lăsa seara 
sau chiar până a doua zi dimineaţa, când se gândea 
s-o uşchească de acolo, împreună cu Năzdrăvanul. 

Cel mai înţelept ar fi fost, desigur, să plece din 
Împărăţia Zmeilor cât mai degrabă. Cu prima ocazie ce 
se nimerea să rămână singur. Numai că ceva îl oprea, to- 
tuşi. Nu-şi dădea seama încă ce i se întâmplă, dar parcă- 
parcă începuse să-i placă atenţia pe care i-o arăta Aram. 
Ştia că acesta e o dihanie rea şi veninoasă, dar încă nu 
era în stare să ignore faptul că îl trata preferenţial. 
Începuse chiar să se gândească că e plăcut să fii îndrăgit 
„mai mult“ decât altcineva şi în ciuda tuturor parcă. 

- Aici e odaia oaspeţilor! îl informă Pâca, deschi- 
zând uşa imensă, în faţa căreia se opriseră. 

Vlad privi mai întâi urşii ce tronau cu gurile căsca- 
te pe cele două laturi ale uşii. Dacă aceştia (la fel ca şi 
uşa de altfel) n-ar fi fost din aur masiv, ar fi putut jura că 
ajunsese din nou în salonul bunicilor. Atât de tare 
păreau să semene între ele uşile cu pricina. Apoi 
copilul băgă, destul de precaut, capul înăuntru. Pentru 
a se asigura că nu-l pândeşte nici un pericol. Şi nu-l 
pândea! Dădu doar cu ochii de o cameră obişnuită, 
aranjată în stil „Zmeiesc“. Adică, de o încăpere cu 
mobilă înaltă, din lemn masiv de nuc, cu draperii din 
catifea şi tapet aurit, cu pardoseală din marmură 
neagră, acoperită din loc în loc de blănuri. Constată, de 
asemenea, că geamurile erau destul de mici şi odaia 
cam întunecoasă, cel puţin pentru gustul lui. Dar că era 
luminată cu destule făclii, pentru a pune în valoare cam 
tot ce strălucea pe acolo. Podoabe, mici bibelouri cu 
Aram în diverse ipostaze, scrumiere, multe perii şi, nu 
în ultimul rând, talerelele cu zaharicale, de la care Vlad 
nu-şi mai putu lua ochii. Şi asta, nu pentru că ar fi fost 
el prea pofticios din fire, ci fiindcă aşa ceva nu se mai 
pomenise în tărâmul lui de baştină. Nu mai văzuse 
niciodată vreun pitic din cacao, unt şi alune, nici 
Balauri traşi în zahăr ars ori vreun cal zaharisit, numai 
buni de rupt şi ultimii dinţi cu care te mai puteai lăuda. 

- Simte-te ca acasă! îi spuse, mai mult în batjocură, 
Coaja. 

- Măria Ta, completă Samca. După care fetele 
începură să chicotească. 

- Aşa voi face! le răspunse Vlad, încercând să nu se 
lase intimidat de primirea nu foarte călduroasă. 

- Noi ne retragem în Sala Armelor, îl informă Pâca. 

- Cu permisiunea Domniei Voastre, întări, rânjind, 
Samca. 

- Unde? întrebă Vlad, care devenise brusc foarte 
interesat. 

- Acolo unde pruncii n-au ce căuta! i-o trânti 
Coaja. După care, fetele o şi rupseră la fugă, în capătul 
culoarului. Căci, acolo se afla sala cu pricina, care avea 
O uşă asemănătoare cu cea a camerei de oaspeţi, 
construită însă în întregime din bronz. 

Vlad nu se lăsă cu una cu două şi-o zbughi, de 
îndată, după ele. Era tare curios să vadă cum arăta sala 
asta şi, mai ales vroia să vadă armele Zmeilor. Aşa că, 


ând Vlad izbuti să se strecoare înăun- 
tru, văzu o încăpere mare, cu pereţii 
doldora de arme de toate tipurile şi 
mărimile. Erau acolo, aranjate frumos 
în cuie aurite, o sumedenie de bice, 
iatagane, săbii, cuțite şi cuţitaşe, sulițe, 
lanţuri, ghioage şi buzdugane. Sortate 

după ce-şi băgă piciorul între uşă şi tocul acesteia, 
pentru a le împiedica pe fete s-o închidă, se opinti din 
toate puterile, încercând s-o dea de perete. Nu reuşi, bi- 
neînțeles, fiindcă raportul de forţe era clar în 
defavoarea lui, dar, tocmai când micile Zmeoaice (care 
împingeau din partea opusă) erau gata-gata să-i 
zdrobească şi mâinile şi piciorul, o auzi pe Samca, cum 
le ordonă celorlalte două: 

- Lăsaţi-l, să vedem de ce e în stare! 

Moment în care fetele se dădură din dreptul uşii, 
făcându-i loc să intre. 


Sala Armelor 


frumuşel pe grupe de vârstă, pe locuri de origine, pe 
mărimi sau în funcţie de materialele din care erau con- 
fecţionate. lar atunci când copilul făcu câţiva paşi spre 
peretele din stânga, constată că acolo exista o zonă 
aurită - unde găseai doar arme de aur. Apoi, zări şi-o altă 
zonă de aramă şi alta pentru cuţitele încrustate cu pietre 
preţioase, de nu mai ştia încotro să privească şi ce să 

„Erau acolo, aranjate frumos în cuie aurite, o sumedenie de bice, 
iatagane, săbii, cuțite, sulițe, lanţuri, ghioage şi buzdugane...“ 


admire mai întâi. Lui Vlad i se păru că acestea mişcau şi 
scoteau sunete ciudate. Unele dintre bice păreau să 
sâsâie, iataganele chiţăiau ca nişte şobolani supăraţi, în 
timp ce multe dintre buzdugane mârâiau în toată regula. 
Aşa cum fac câinii dresați special pentru a se sfâşia între 
ei sau pe alţii, aflaţi întâmplător prin preajmă. 

Crezând din nou că i se năzare, Vlad îşi puse în 
gând să le verifice. Îşi desprinse pentru o clipă privirea 

de pe ele, aruncând-o spre calul ce 
trona demn în mijlocul încăperii, 
îmbrăcat din cap până-n copite numai 
în zale. Şi, pentru că armăsarul nu i se 
păru, la prima vedere, cu nimic deose- 
bit, se întoarse din nou spre peretele 
din stânga, dornic să surprindă armele 
în acţiune. Acestea însă nu se mai miş- 
cară. Parcă prinseseră de veste cam ce 
avea de gând să facă Vlad şi acum 
vroiau să-i joace o festă. 

- Sunt vii! îi spuse Samca, 
privindu-l amuzată. Şi nu trebui să mai 
adauge altceva pentru ca toate armele 
să înceapă să mişune, ca la comandă, 
scoțând nişte sunete înfiorătoare. 

Vlad se sperie aşa de tare atunci, 
că se dădu imediat doi paşi în spate şi 
se lovi de calul care părea singurul ce 
nu se mişca din întreaga încăpere. Îi 
puse mâna pe bot şi constată cu groază 
că era rece. Altfel spus, animalul era împăiat, 
îmbălsămat, umplut cu lut sau cu altă drăcovenie, dar 
viu nu era în nici un caz! 

- Linişte! le ordonă aceeaşi Zmeoaică armelor. lar 
armele tăcură mâlc şi, după ce se mai foiră un pic, luară 
din nou poziţia mortului. 

Aceştia erau Zmeii! Mari iubitori de arme şi război- 
nici fără pereche. Fiind însă şi Magicieni, erau în stare 

să dea viaţă celor lipsite de ea. Şi, mai ales, să-i lipseas- 
că pe cei ce-o aveau, dar pentru care ei, Zmeii, nu dă- 
deau nici o ceapă degerată. Şi aici nu mă refer doar la 
amărâtul ce zăcea împăiat, în mijlocul încăperii, 
fiindcă bidiviul nu era singura „vietate-moartă“ de prin 
preajmă. Privind cu atenţie în jur, Vlad văzu puii de 
mâţă, recent încorliţi, câinele şchiop şi albina despre 
care se făcuse mai înainte vorbire. 

Băiatului nu-i plăcu deloc priveliştea, aşa că des- 
chise uşa şi dădu drumul câinelui, care plecă de acolo 
cât putu de repede. Şi, pentru că puilor de pisică nu 
mai avea ce să le facă, se apropie de Crăiasa albinelor 
care stătea pe pervazul ferestrei, legată de nişte bețe de 
chibrituri, mai mult moartă decât vie. 

- Dezleagă-mă pruncule şi-ţi voi fi recunoscătoare! 
grăi, ca prin vis, albina. 

Vlad se apucă să-i desfacă aţa, dar nu dură mult şi 
o mână de Zmeoaică îl trânti cât colo. 

- Ce crezi că faci? se răsti la el Coaja. 

- Nu se vede? Îi dau drumul, răspunse Vlad. Ar 
trebui să vă fie ruşine! 

- E a ta? îl chestionă fata, în timp ce se posta în 
dreptul ferestrei, pentru a-i bara trecerea. 

- Nu, dar... 

- Dar, ce?! Dacă o vrei, luptă pentru ea! strigă 
Zmeoaica, în timp ce întindea mâna către un perete. 

În primele secunde, Vlad nu înţelese ce se 
întâmplă, dar nu dură mult şi văzu cum unul dintre 

bicele aflate pe pereţi se desprinde de la locul lui, cu 
mişcări şerpesşti, unduitoare, pentru a zbura direct în 
mâna fetei. Întocmai cum unele specii de şerpi tropicali 
pot plonja de pe crengile copacilor. Apoi, nu trecu mult 
şi-o auzi şi pe Coaja cum îşi fluieră scurt buzduganul, 
ce stătea aranjat frumos pe unul dintre pereţi şi văzu 
cum acesta „aleargă“ în zbor spre ea, i se gudură puţin 
printre picioare şi-i sare în mâna stângă. Desigur, 
mârâind şi lătrând, gata pentru luptă. 

Vlad se întoarse, rapid, spre Pâca. Aceasta însă nu 
îşi „chemă“ în ajutor nici o armă. Înaintă doar spre el, 
cu mâinile în şold şi cu picioarele crăcănate, până când 
puiul de om dădu cu nasul de gâtul ei. Apoi, fata îl îm- 
pinse câţiva paşi în spate, aşa cum fac cocoşii de luptă. 

- Spune! Cum vrei să ne batem? întrebă Pâca. Speciali- 
tatea mea e lupta dreaptă, îl mai informă ea, înainte de a-l 
apuca de mijloc şi de a-l băga în pământ până la glezne. 

- Eu nu mă bat cu fetele! ciripi Vlăduţ, de acolo de 
unde ajunsese. 

- Laşule! Laşule! Laşule! strigară toate într-un glas. 

- Ce fel de Zmeu eşti tu, dacă nu ştii să lupti? 
întrebă Coaja. 

- Şi ce fel de Crai vei fi, dacă habar n-ai să 
mânuieşti biciul? întări şi Samca. Ori măcar 
buzduganul! adăugă după, privind-o cu un aer superior 
pe sora ei Coaja, specialistă în ale buzdugăniei. 

- N-am spus nu ştiu, ci nu vreau! punctă Vlad. Eu 
nu mă bat cu fetele, fiindcă sunt un domn. Asta e spe- 

cialitatea mea! le mai spuse el, uşor ironic. Apoi ieşi 
din pământ şi vru să treacă printre ele. Nu apucă însă 
să facă mai mult de un pas că se şi trezi pe jos. Asta, 
fiindcă biciul Samcăi i se încolăcise de gleznă, împie- 
dicându-l să mai înainteze. 

Fetele nu ştiau ce înseamnă cuvântul „domn“, aşa 
că-şi imaginară că e vreo vorbă de ocară şi că Vlad le 
provoacă doar. Ce să ştie nişte Zmeoaice cum arată, 
cum vorbeşte sau cum se poartă un adevărat domn, 
când lor nu le fusese dat niciodată să întâlnească vreu- 
nul? Pentru ele iubirea însemna doar ceartă şi bătaie. 

- Te dai deştept, bastardule? 

- Blajinule! 

- Pui de năpârcă! 

„Până aici!“ gândi Vlăduţ. „El nu era puiul nici 
unei dihănii!“ Că l-au făcut Blajin (adică fraier, în graiul 
Zmeilor), mai treacă meargă. Auzise el şi prostii mai 
mari decât astea, dar, fiindcă au vorbit atât de urât de 
mămica lui, Vlad se făcu roşu ca un rac fiert. Şi nu-i 
trebui mai mult de o secundă pentru a-i căra Coajei o 
palmă zdravănă peste faţă. Atât de puternică, încât fata 
căzu la pământ. După care, înainte să apuce celelalte 
două să protesteze, le călcă zdravăn pe picioare, îşi 
scoase paloşul de la brâu şi fugi într-un colţ al sălii. Bă- 
nuia că Zmeoaicele, laşe cum erau, aveau să-l atace în 
grup organizat. 

Lucru care se şi întâmplă, de altfel. Ceea ce nu 
luase Vlad în calcul însă, fu faptul că biciul Samcăi îi 

apucă urgent paloşul, trântindu-l cât colo. Şi fetele se 
năpustiră asupra lui, scoțând nişte strigăte de luptă 
cumplite. Coaja îi întoarse o mână la spate, în timp ce 
sora ei, Păca, îl apucă de păr şi începu să-l scuture zdra- 
văn. Exact aşa cum scuturau ele merii din livadă. 

- Mai vrei? 

- Mai dă-i! 

- Mai vrei? insistă din nou prima voce. 

- Mai dă-i! răspunse din nou a doua voce, în locul lui 
Vlad, care se încăpăţâna să nu spună nimic. Ba chiar îşi şi 
încleştase dinţii, aruncându-le Zmeoaicelor un rânjet crunt, 
de adevărat luptător. Apoi, pentru a pune şi mai mult paie 
pe foc, Vlad le mai scoase şi limba, spunându-le: 

- Ne-ne-ne-ne-ne-ne! 

Văzând aşa neobrăzare, Samca se pregăti să-i ardă 
vreo câţiva pumni în stomac. Dar n-apucă să-şi ducă la 
îndeplinire planul, fiindcă Vlad îi trase un picior în ge- 
nunchi, în timp ce-i şuieră printre dinţi: 

- Na, ţine! 

Ceea ce cred, e limpede pentru toată lumea că nu 
era frumos deloc. Dar Vlad uitase parcă, dintr-o dată, ce 
înseamnă bunele maniere. Şi, coborându-se la mintea 
Zmeoaicelor, devenise fără să bage de seamă asemănător 
acestora. Dacă te-ai fi uitat mai atent la el atunci, în în- 
vălmăşeala luptei, ai fi văzut chiar că-i mai crescuse pu- 
ţin scăfârlia. Şi că privirea îi era cu mult mai întunecată 
decât înainte, în vremurile parcă de mult apuse ale 
bunătăţii şi candorii sale. 

Nu trecu mai mult de un minut-două, pentru ca 
cei patru să se amestece aşa de tare, într-un ghem 
compact de luptători, de nu mai puteai distinge cine 
trage de păr pe cine, acolo. Cine rage ori se strâmbă 
mai abitir sau cine loveşte mai tare din picioare. 

- La masă! se auzi atunci, de undeva din spatele 
lor, glasul gâjâit al doicii Zbârcea. 

Dar nimeni nu părea s-o bage în seamă. Singură 
Pâca (care era cea mai mică şi cea mai neştiutoare dintre 
surori) avu, aşa, un moment de ezitare. Se întoarse puţin 
spre doică, neştiind dacă s-o asculte ori ba. În acea clipă, 
Vlad profită de împuţinarea trupelor adverse şi întinse 
mâna în căutarea paloşului, care-i căzuse undeva, în 
zona în care ajunseseră ei, după multiple rostogoliri. 

- La masă, oamenilor! tună din nou Zbârcea, înain- 
tând fioroasă spre „câmpul de luptă“. Dar nimeni n-o 
auzea. Vlad cel puţin în curând nu mai avea nici să va- 
dă mare lucru. Fiindcă, în febra căutării paloşului, pu- 
sese mâna din greşeală pe buzduganul Coajei. lar aces- 
ta, simțind că-l atinge o lăbuţă străină de cea a stăpânei 
lui, dintr-o dată sări pe unul dintre pereţi, târându-l pe 
Vlad după el. Şi de acolo țuşti! pe tavan, apoi iar pe un 
perete şi iar la sol. Buzduganul fugea de rupea pereţii 
şi Vlad după el. Buzduganul se scutura, Vlad se scutura 
şi el. Buzduganul sărea, Vlad, desigur, sălta şi el. 

- Dă-i drumul! strigă baba, gândind că dacă i se 
întâmplă ceva puiului, Aram are să le omoare pe toate, 
în chinuri groaznice. 

- Ajutoooor! striga Vlad, care, de speriat ce era, nu 
ştia când ar fi fost mai bine să-i dea drumul turbatului 
de buzdugan care schelălăia şi fugea ca un apucat. 

- Lasă-l o dată! insistă din nou cotoroanţa, care 
n-auzea mai nimic de atâtea lătrături. 

Zmeoaicele însă râdeau în hohote. Asta, până 
când Zbârcea le arse câte una după ceafă, zicându-le 
printre cei doi dinţi din faţă: 

- Dacă nu-l daţi jos imediat, vă transform pe toate 
trei în broaşte râioase! 

- Aport! strigă atunci Coaja. 

Auzind cuvântul magic, spus de cine trebuia, 
buzduganul se prezentă imediat la sol, târându-l pe 
Vlad după el, mai mult mort decât viu. Doica sări şi-i 
descleştă pe nefericiţi, după care se întoarse spre fete, 
arătând cu degetul ei noduros spre uşă: 

- La masă! 

- Şi el?... întrebă Samca, care tare ar mai fi vrut 
să-i tragă lui Vlad vreo două. 

- Lasă-l să întârzie, îi spuse baba în şoaptă, în timp 
ce le împingea pe toate spre uşă. Şi, după tonul ei, era 
limpede că deşi „îl salvase“ pe copil, tot Zmeoaicelor 
le ţinea partea. Asta fiindcă, acelora care întârziau la 
masa de seară, considerată de Crai atât de importantă, 
nu le era prea moale. 

Când le văzu că ies, Vlad depuse un mare efort şi 
se ridică în patru labe. Apoi, încercă să salte în două 
picioare, dar nu reuşi. Se târî până în mijlocul sălii, 

unde, sprijinindu-se de mârţoaga moartă, apucă totuşi 
să se ridice. Şi, după ce rămase o vreme aşa, lipit de 
unul din picioarele calului, făcu un pas. Apoi încă unul 
şi încet-încet învăţă din nou să meargă. Poate credeţi că 
exagerez, acum că v-am descris cu lux de amănunte 
cum s-au întâmplat lucrurile, dar nu e deloc aşa. 
Fiindcă lupta cu Zmeoaicele fusese crâncenă, iar Vlad 
era la pământ. Şi la propriu şi la figurat! Avea hainele în 
dezordine, faţa zgâriată, smocuri de păr lipsă şi tot 
corpul părea să-l doară atât de tare, încât fu nevoit să 
facă mari eforturi ca să-şi revină. 

Când ajunse în dreptul ferestrei, unde se afla 
Crăiasa albinelor, aproape că nici nu mai ştia ce căuta 
el acolo. Aşa cum se întâmplă de obicei, după 
terminarea unei bătălii, când nimeni nu ştie, cu 
exactitate, de la ce-au pornit toate. 

- Dezleagă-mă, te rog! îi aminti atunci Crăiasa. 

Vlad era prea obosit ca să mai vorbească. Se 
simţea de parcă ar fi alergat o zi întreagă. Aşa că, nu-i 
răspunse nimic, se mulţumi doar s-o dezlege, în tăcere. 

- Îţi mulţumesc din suflet, Zmeule! îi zise Crăiasa 
albinelor, privind cu mare atenţie capul copilului 
(acum ceva mai mare) şi fruntea ce-i devenise, în toiul 
încleştărilor, mai bombată. Ai o inimă mare! 

- Nu sunt Zmeu. 

- Mă gândeam eu, dar nici Căpcân nu pari a fi, 
nici... 

- Sunt om, o întrerupse plictisit copilul. Când 
ajungi la Blajini, te rog să le spui că sunt în regulă... 

- Eşti Cărăuşul?... Stai! Unde pleci? la aripa asta şi 
foloseşte-o cu chibzuinţă! îi spuse cu repeziciune 
Crăiasa, când îl văzu că se îndepărtează. Te sfătuiesc să 
nu mai zăboveşti prea mult aici! Nu-ţi prieşte. 

Vlad luă aripa bombănind „Bine, bine!“, dar 
gândind mai degrabă ceva de genul: „Că şi are nevoie 
cineva de sfaturile tale, gâză afumată!“. Şi, în loc s-o 
întrebe pe Crăiasa albinelor cum putea folosi aripa 
primită, se îndreptă cu o privire crâncenă spre uşă. Nu 
se gândea decât la cum le putea aranja mai bine pe 
cele trei „graţii“, o dată ce ar fi reuşit să ajungă din nou 
lângă ele. „Am să le arăt eu Zmeoaicelor ăstora!“ îşi 
zise, în timp ce înainta, din ce în ce mai hotărât şi mai 
sigur pe el, spre uşă. Înainte să iasă din încăpere, o mai 
auzi pe Crăiasa albinelor strigându-i tot soiul de sfaturi 
înțelepte, de genul „ai grijă cu cine te joci, că cine se 
aseamănă se adună“ ori „spune-mi cu cine te însoţeşti, 
ca să-ţi zic cine eşti“, dar Vlad nu se mai uită înapoi. 
leşi din Sala Armelor, trântind uşa după el. 


Sînziana Popescu - Andilandi * Călătoria lui Vlad în Celălalt Tărâm 


a = i îmbulinat-o, Înălţimea Ta! îl luă în pri- 
mire o voce groasă, de îndată ce ajunse 
în holul cel mare al castelului. Toţi 

5; domnii s-au adunat deja la masă, nu- 
E] S mai dumneata lipseşti. 
ANy Pentru că pe culoare mişunau o grăma- 
3 dă de slugi, Vlad nici nu catadicsi să se 
uite cine vorbise. Cobor? doar cât putu el de ţanţoş 
scările, fără să se întoarcă. Zmeul respectiv însă nu se 
lăsă prea repede dat la o parte. 

- Craiul e tare furios! mai insistă Zmeul. Care nu 
era altul decât grădinarul veşnic nemulţumit, pe nume 
Scatolcea. După care, îl şi redirecționă pe copil către 
ultimul etaj, unde curtea îşi servea de obicei cina. 

- Şi, ce-i cu asta? 

- Cum ce să fie, Măria Ta? Craiul îi pedepseşte 
drastic pe cei ce întârzie la masa de seară. Pentru Zmei, 
adică pentru... noi, aceasta e cea mai importantă dintre 
mese, mai adăugă linguşitor Scatolcea. 

- Zău? 

- lar zgripţuroaica aia de doică a apucat să-i spună 
că te-a chemat, dar Domnia Ta n-ai vrut să vii. 

- Minte! 

- Atunci ar fi bine să i-o spui Craiului! Trebuie să 

Vina Zmeilor 


ataci primul, îl mai sfătui Scatolcea. Cum intri acolo, 
pac! Pârăşte-o! Nu ierta nimic! 

Dacă Vlad ar fi auzit ce-i spusese Scatolcea Zbâr- 
cei despre el, atunci când tocmai ajunsese la palat, ar fi 
ştiut să se ferească de linguşeala vorbelor lui. Şi, mai cu 
seamă, ar fi înţeles mai multe despre Zmei. Despre fe- 
lul făţarnic de a fi al acestor fiare. Vlad însă luă imediat 
de bun sfatul primit de la acesta, fără să se gândească 
nici măcar o clipă că în lumea Zmeilor nimic nu era pe 
gratis. Nici măcar un sfat aparent dezinteresat, cum era 
acesta. 

- Viaţa la curte nu e deloc uşoară, Crăişorule! îl 
mai informă Zmeul. Dar aici poţi să-ţi găseşti şi slugi 
credincioase... 

- Aşa ca tine? îl întrebă Vlad, în timp ce se întoarse, 
din mers, studiindu-l mai bine. 

- Scatolcea, oricând la dispoziţia Domniei Voastre! 
răspunse acesta, înclinându-se. Dacă aveţi nevoie de 
mine, mă puteţi găsi în Livada Merilor de Aur! 

- Mulţumesc, zise Vlad şi intră pe uşa ce i-o 
indicase, în imensa lui mărinimie, Zmeul. Pe care, dacă 
ar fi fost ceva mai atent când se îndepărta, l-ar fi auzit 
cum bombănea privind spre încăpere în care intrase 
Vlad: „Mânca-v-ar pe toţi puricii!“. 

lar Scatolcea prin „toţi“ înţelegea toţi Zmeii de 
neam, adică aceia născuţi din mamă Zmeoaică. Şi care, 
în opinia lui (care era de altfel şi cea generală, în rândul 
slugilor), aveau parte pe nedrept de tot aurul şi onorurile 
din lume. În timp ce el, care era născut din nefasta şi 
grabnica unire a unui Zmeu c-o muritoare, n-avea parte 
de nimic. De nimic în afara marelui privilegiu de a le 
îngriji celorlalţi pomii, caii, de a fabrica arme sau de a le 
face de mâncare. Asemeni tuturor pruncilor zămisliţi în 
afara căsniciilor, care deveneau automat servitorii celor 
dintâi. Şi cu toate că-l invidia de moarte pe Vlad, 
considerându-l un parvenit fără pereche, Scatolcea se 
gândi că n-ar strica să se pună totuşi bine cu el. Gândind, 
desigur, că acesta i-ar fi putut deveni util în calitate de 
Crai, aşa cum se lăudase Aram că ar vrea să-l facă. 

Vlad nu bănuia nimic. Ba, mai mult chiar, se putea 
spune că nici nu cugeta mare lucru în ultima vreme. Nu 
se gândea la Calul lui Năzdrăvan, pe care-l lăsase la 
grajduri de dimineaţă şi de soarta căruia nu se interesa- 
se încă. Nu se gândea nici la siguranţa Pasării Măiastre, 
nici la planurile lui de evadare din Împărăţia Zmeilor 
sau la Doamnele ce-l urmăreau, dorind să obţină ceea 
ce avea el mai de preţ. Tot aşa cum nu se gândea nici 
măcar la părinţii lui, la care aproape că hotărâse să se 
întoarcă după ce avea să ducă pasărea la Sânziene. 

lar atunci când păşi în sala special amenajată 
pentru cină, deşi nu ştia exact în ce ape se scaldă, 
înaintă cu capul sus şi privirea ţintă în ochii Craiului. 

- Îmi pare rău de întârziere, zise Vlad. 

- Eu i-am spus să vină, Înălţimea Ta! sări ca arsă 
Zbârcea. 

- Dar nu mi-ai spus şi unde! îi răspunse puiul de 
om, în timp ce se aşeza cu nonşalanţă pe un scaun 
rămas liber, lângă Crai. 

Cu toate că mesenii se arătară uimiţi de îndrăz- 
neala copilului, nu le dădu mâna să crâcnească în 
vreun fel. Nu îndrăzniră să şoptească ceva ori să se pri- 
vească unii pe ceilalţi, atât de mare era tensiunea ce 
plutea deasupra căpăţânilor lor. În special, deasupra 
căpăţânii Craiului, unde parcă se adunase grămadă, în- 
tocmai cum se adună norii înainte de furtună. Astfel că 
Zmeii aflaţi la masă se mulţumiră doar să-şi privească 
stăpânul, aşteptând cu sufletul la gură ca acesta să ia o 
decizie. Adică, să pedepsească pe cineva. După care, 
puteau începe şi ei să deguste bucatele ce le zăceau 
înaintea ochişorilor, atât de frumos ornate. 

- Nu-i nimic, răspunse surprinzător de împăciuitor 
Aram. Vlad n-avea de unde să cunoască toate obiceiu- 
rile curţii noastre, mai zise Craiul, privindu-le insistent 
pe doică şi pe fetele sale. Se vede treaba însă că e băiat 
deştept şi descurcăreţ! adăugă Aram şi-l mângâie pe 
Vlad ostentativ pe creştet. 

- Începe să vă semene, îndrăzni atunci Pogan, 
aşezat la stânga Craiului. 

lar lui Vlad nu-i trebui să audă mai multe! Se umflă 
atât de tare în pene, aruncându-le Zmeoaicelor priviri 

pline de superioritate, încât aproape că nici nu-l auzi pe 
Crângu, care mormăia ceva din spatele scaunului său. 

- Dă-te jos! bombăni Zmeul. E locul meu! încerca 
el să-l lămurească pe Vlad, în timp ce scutura uşurel 
scaunul pe care acesta tocmai se aşezase. 

- Cine merge la plimbare, pierde locul de onoare! 
îi zise Aram lui Crângu, stârnind râsul întregii săli. Şi 
gândindu-se, bineînţeles, că era obligatoriu să 
pedepsească totuşi pe cineva. Măcar aşa în batjocură, 
altfel nu s-ar fi putut numi Zmeu şi în nici un caz Crai. 

- Dar Înălţimea Voastră m-a trimis să-l caut, încercă 
să se apere amărâtul, indicându-l disperat pe Vlad. 

Aram însă nu-i răspunse. Îi arătă doar cu cuțitul (pe 
care şi-l scosese de la brâu pentru a tăia carnea), un loc ră- 
mas liber lângă Samca. Şi de-abia atunci observă Vlad că 
masa la care stătea avea trei nivele. Cel mai înalt fiind cel 
la care era aşezat el şi toţi Zmeii de neam ai curţii. Urmat 
de cel al femeilor, unde trona la loc de cinste Zbârcea, 
alături de alte câteva pocitanii de Zmeoaice, pe care Vlad 
nu le mai văzuse până atunci. Şi, în sfârşit, al treilea nivel 
şi ultimul unde erau aşezaţi copiii, pe nişte scăunele mici 
şi cu destul de puţină mâncare înaintea ochilor. 

Vlad se gândi că ăsta era un lucru urât, dar nu 
protestă, nu-şi arătă făţiş dezaprobare. Era prea frumos să 
fii tratat regeşte şi să stai, lipsit de griji, la dreapta Craiului. 

- Salamul ăsta e făcut special pentru tine! îi explică 
Aram şi-i puse în farfurie o bucată destul de mare. Ca 
să te întremezi. 

- Mulţumesc răspunse Vlad care băgă în gură 
bucata de salam, fără să-şi pună prea multe întrebări. 

Aram îl privi cu coada ochiului, cum mestecă şi în- 
ghite cu dificultate, după care îşi tăie şi lui o halcă mare 
dintr-un purcel de lapte, o pulpă de fazan umplut cu 
alune, o tartă din inimi de miel şi o imensă felie din 
tortul în formă de castel ce îi trona înaintea ochilor. Apoi 
îşi umplu pocalul cu vin roşu şi-l ridică, arătându-l 
curţii. lar acesta nu era un simplu gest de închinare în 
cinstea noului venit ori a celor aflaţi acolo, aşa cum se 
mai obişnuieşte pe la casele de creştini, ci era un sem- 
nal. Ceva asemănător cu focul de start tras înaintea di- 
verselor competiţii şi care, în cazul Zmeilor aflaţi acolo, 
nu făcea altceva decât să dea frâu liber la haleală. 

Şi dacă vă imaginaţi cumva că Zmeii, înainte de-a 
începe să mănânce au spus vreo rugăciune zmeiască 
ori au ţinut vreun discurs de mulţumire închinat 
vreunui zeu de-al lor sau măcar lui Aram, pentru masa 
lor atât de îmbelşugată, am să vă informez că nici vorbă 
de aşa ceva. Au năvălit pur şi simplu asupra purceilor 
de lapte, a viţeilor fripţi, a fazanilor umpluţi ori asupra 
fructelor zaharisite, precum sălbaticii. Vlad nu mai po- 
menise una ca asta, aşa că înţepeni cu furculita în mâ- 
nă, privindu-i din ce în ce mai îngrozit. 

Priveliştea, trebuie să vă mărturisesc, era oribilă. 
Zmeii se înghionteau, se plezneau peste labe şi îşi lin- 
geau atât de abitir degetele noduroase cu gheare 
murdare ori farfuriile după ce terminau de înfulecat, 

încât, privindu-i, îţi venea să dai afară tot ce-ai apucat 
să mănânci la ultima ta masă. lar atunci când începură 
să râgâie sau să dea vânturi, Vlad se gândi că asta era 
prea mult pentru el. Astfel că se ridică frumuşel de la 
masă şi dădu să plece. 

- Văd că nu mai vrei, îi zise Pogan, în timp ce îi lua 
restul de salam din farfurie. 

- M-am săturat. Mă duc să mă plimb, îi răspunse el 
mai mult Craiului, înainte de-a se ridica de la masă. 

- Foarte bine, copile! Trebuie să te plimbi mult la 
lumina lunii. Face bine la boala ta... 

- Nu ştie ce-i bun, mormăi Pogan către Crai, în 
timp ce Vlad se depărta cu paşi repezi de masă. 
Salamul de cal face capul tare! 

Poate că Pogan ar fi spus mai multe, dacă Aram nu 
i-ar fi făcut semn să tacă, strângându-l cu putere de în- 
cheietura mâinii. Băiatul oricum nu auzi nimic din ce- 
le spuse de acesta, fiindcă se afla deja destul de depar- 
te, iar Zmeul vorbise cu gura plină. Aşa că Vlad înaintă 
liniştit şi oarecum uşurat spre grajduri, pentru a-l asi- 
gura pe Năzdrăvan că vor pleca a doua zi, în zori. Nu 
de alta, dar vederea Zmeilor hămesiţi îi aminti brusc că 
el avea de dus la îndeplinire o anume treabă. 

Grajdurile regale erau aranjate în spatele castelului. 
Cam cum sunt plasate uneori garajele în spatele blocurilor. 
Motiv pentru care lui Vlad nu-i trebui mult să le găsească. 
lar o dată ajuns acolo, îl văzu şi pe Năzdrăvan că nechea- 
ză şi dă fericit din aripi, în semn de recunoaştere. 

- În sfârşit, ai sosit! necheză armăsarul. 

- Pregăteşte-te! Mâine în zori plecăm, îi spuse Vlad 
şi-l mângâie pe bot. 

- Nu mâine, astăzi! Acum! insistă Năzdrăvanul, când 
văzu că Vlad dă să plece. Nu trebuie să mai rămâi nici o 
clipă în preajma lor! Zmeii sunt vicleni! Se poartă frumos 
doar atunci când vor ceva de la tine, insistă Năzdrăvanul. 

Degeaba însă. Vlad îi întoarse spatele şi înaintă 
tacticos spre uşă. Văzând asta, calul nu ştiu cum să 
interpreteze gestul, aşa că-l întrebă direct: 

- N-auzi ce-ţi spun?! 

Pauză. 

- Vlad! mai insistă Năzdrăvanul, din ce în ce mai 
agitat. 

Zadarnic însă. Puiul de om nu-l mai auzea, iar voi, 
care aţi citit cu mare atenţie toate cele ce v-am înşirat 
până aici, ştiţi şi din ce cauză. 

- Ai fost la ei la masă? întrebă atunci calul. 

După care se ridică agitat pe picioarele dinapoi şi 
începu să bată tare de tot din aripi, de parcă ar fi vrut 
să-şi tragă vreo câteva peste bot. Atât de supărat era. 
Auzind hărmălaia ce-o făcea Năzdrăvanul, Vlad se 
întoarse să vadă ce l-a apucat. Şi pentru că nu înţelesese 
din prima clipă, îl şi întrebă: 

- Hei! Ce te-a apucat? 

- Răspunde-mi! insistă Năzdrăvanul. Ai fost sau nu? 

- Nu se vede? comentă sec Aripă-frumoasă, care 
rumega nişte fân pe undeva, prin preajmă. Uită-te şi 

tu ce i-a crescut bostanul! Arată deja a Zmeu în toată 
regula! 

- la mai taci! se înfurie şi mai tare Năzdrăvanul. 

- Tu n-auzi ce te întreb? se supără şi Vlad. Eşti 
surd?! 

- Ba surd eşti tu, prostovane! necheză 
Năzdrăvanul, căruia îi venea să plângă la gândul că 
Vlad se îndrepta cu paşi mărunți, dar repezi, spre 
drumul pierzaniei. 

- Aşadar, de ăsta-mi eşti... continuară amândoi 
aproape într-un glas. Desigur, fără să se audă. După 
care Vlad adăugă: 

- Te-ai supărat fiindcă te-am lăsat singur aici, o zi 
întreagă, nu? 

Vlad credea că Năzdrăvanul va reveni totuşi la 
sentimente mai bune. Cel puţin până a doua zi dimi- 
neaţă. Privindu-l însă, îşi dădu seama urgent că existau 
puţine şanse ca aşa ceva să se întâmple. Asta, fiindcă 
Năzdrăvanul nu numai că nu spunea nimic, dar se şi 
strâmba zdravăn la el, scoţându-i limba şi împrăştiind 
salivă în toate direcţiile, de parcă ar fi fost o cămilă. 

- Bine... Atunci, ia dă tu pasărea încoace! Şi dacă nu 
vrei să vii cu mine mâine, să ştii că am să plec singur! 

- Dacă ai să mai apuci! necheză iritat Năzdrăvanul. 

Imediat ce-o scoase pe Andilandi, Vlad o băgă în 
sân, fără s-o privească cu atenţie, şi-o zbughi afară din 
grajd. Era limpede că băiatul se schimbase. Mă refer, 
bineînţeles, nu atât la aspectul fizic, cât la interiorul său. 

Vlad deprinsese, în puţinul timp pierdut pe acolo, destul 
de multe din obiceiurile, felul de a simţi, dar mai ales 
din modul de a gândi al dihăniilor care-l găzduiseră. Nu 
se hotărâse încă dacă vrea să devină Craiul Zmeilor sau 
dacă vrea să meargă mai departe, încotro îl trimiseseră 
Ursitoarele. Dar, dacă s-ar fi uitat mai bine la penele 
cenuşii ale Păsării Măiestre, poate că s-ar fi dumirit că 
ceva, nu tocmai bun, începuse să i se întâmple. 

Vlad se depărtă bombănind. În loc să se întrebe 
unde anume greşise, în ultimul timp, se simţea 
persecutat. „locmai acum, când mă gândeam s-o întind 
de aici, s-a trezit şi mârţoaga asta să facă figuri!“ îşi zise 
puiul de om. Înainta atât de preocupat, încât nu-l văzu 
pe Scatolcea, care, după ce asistase la întreaga scenă 
din grajd, se strecura acum pe lângă el ca o umbră. 
Apoi, Zmeul se dădu pierdut într-una dintre intrările 
tainice ale castelului. 

lar asta n-ar fi fost nimic, dacă Vlad, adâncit în 
gânduri cum era, i-ar fi văzut măcar pe lona şi pe Ruja, 
care-i stăteau înaintea ochilor. Dar nu-i văzu nici pe 
aceştia, cel puţin până nu ajunse exact în dreptul lor, 
mai-mai să-i dărâme de pe picioare. Cei doi erau pre- 
schimbaţi în fraţii lui gemeni, ceva mai măricei acum. 

- Bună seara, Vlad! 

- Bună. 

- Noi suntem fraţii tăi! 

- Alţii?... Câţi copii are Aram? se minună Vlad, 
privindu-i pe cei doi cu mare atenţie. 

Curios! Semănau cu cineva, dar nu-şi mai amintea 
cu cine anume. lona şi Ruja schimbară între ei priviri 
nedumerite. Se aşteptau să fie recunoscuţi în calitatea 
lor de fraţi umani, nu zmeieşti. Astfel că începură să-şi 
dea coate şi să se fâstâcească, ca doi şcolari puşi în 
încurcătură de profesor. Nu prea ştiau ce tactică să 
adopte în continuare. Aşa că, lona îşi luă inima-n dinţi 
şi începu să improvizeze: 

- Am crescut de când ne-ai văzut ultima oară, 
atunci, în coşul berzei... 

- Timpul curge altfel aici, îi ţinu şi Ruja isonul. 

- Vreţi să-mi spui că sunteţi...?... Dar Vlad nu-şi 
termină întrebarea, pentru că dintr-o dată îşi dădu 
seama cu cine semănau copii. Cu el, când era ceva mai 
mic şi desigur şi cu mama lui, cu care toată rudele 
căzuseră de acord că ar semăna. 

- Tu crezi că au trecut doar câteva zile de când ai 
plecat de la conac, dar au trecut ani, îi spuse Doamna, 
cu glas tremurând. lar noi am crescut! 

- Am venit doar să-ţi spunem că nu mai ai la cine 
să te întorci. Nimeni nu te mai aşteaptă acasă. 

- Minciună! 

- Te-au uitat, pentru că acum ne au pe noi! îi mai 
informară cei doi, după care se şi făcură nevăzuţi. 

- Minciună! Minciună! Minciună! strigă Vlad din 
răsputeri şi, după ce sări pe loc de vreo două ori, alergă 
spre odaia de oaspeţi, de parcă ar fi vrut să uite de un 
vis urât. O dată ajuns acolo, trânti uşa după el şi, după 

ce azvârli pasărea sub o laviţă, se aruncă deasupra 
patului atât de năvalnic, încât acesta trosni din toate 
încheieturile. Un arc se şi rupse şi ieşi prin saltea, 
făcându-i parcă în ciudă. 

Deja nu ştia ce să mai facă, încotro s-o apuce şi, 
mai ales, pe cine să mai creadă. Până atunci lucrurile 
fuseseră simple. Fugise de acasă, unde era clar că, 
indiferent cât ar fi lipsit, părinţii erau datori să-l aştepte. 
Ajunsese într-o lume unde întâlnea la tot pasul numai 
ciudăţenii. Unde vorbea cu animalele şi unde avea de 
îndeplinit o misiune însemnată, în ciuda tuturor răilor, 
pentru ca Ursitoarele să-l lase să rămână acolo. Sau 
măcar să-l ajute să se întoarcă acasă, în cazul în care... 
s-ar fi răzgândit. 

Cel puţin, asta trăise până ieri. Acum parcă toate se 
întorseseră pe dos. Sarcina lui legată de pasăre i se 
părea din ce în ce mai lipsită de noimă, având în 
vedere că descoperise recent că putea rămâne în 
Celălalt Tărâm şi cu, şi fără permisiunea Ursitoarelor. 
De exemplu, în calitate de fiu a lui Aram. Ceea ce, în 
ciuda câtorva obiceiuri zmeieşti deranjante, nu părea a 
fi rău deloc. Calul Năzdrăvan, care-i fusese până ieri 
sprijin de nădejde, acum refuza, din motive doar de el 
ştiute, să-i mai vorbească. lar părinţii, care ar fi trebuit 
să-l aştepte la nesfârşit, uitaseră de el. Şi, dintre toate 
câte se schimbaseră în viaţa lui, cred că nu trebuie să 
vă mai spun, că acest ultim aspect îl deranja pe Vlad 
cel mai tare. 

ând Vlad se trezi a doua zi dimineaţa, 
primul lucru pe care-i căzură ochii fu 
un pui de buzdugan ce stătea cumin- 
te lângă perna lui, împreună cu un 
manual pe care scria cu litere mari, au- 
rite: „33 REŢETE PENTRU DRESAREA 
BUZDUGANELOR MICI ŞI MIJLOCII“. 

Tocmai când puiul de om se întreba de la cine 
primise darul, văzu şi un bilet care-l impresionă mai 
mult decât ar fi trebuit şi pe care scria: „Fiului meu 
Vlad, cu toată dragostea! Semnat, Aram“. Ăsta da 
cadou, gândi pruncul, admirând micuțul buzdugan 
care, din lipsă de ocupaţie (ori cunoştinţe), dădea şi el 
fericit din coadă. Copilul îşi aminti cum mama lui îi 
dăduse câinele unor prieteni, doar fiindcă n-avusese 
grijă de el. „E o responsabilitate, nu o jucărie! o auzea 
spunându-i de fiecare dată, când Vlad încerca s-o 
convingă să-l ceară înapoi. Trebuie spălat, curăţat, 
plimbat! Trebuie să ai grijă de el!“ Şi câte şi mai câte 
motive din acestea, de om mare, nu fabrica la minut, de 
fiecare dată când prindea ocazia. Dar iată că în sfârşit 
venise şi vremea lui! Acum avea voie să ţină un fel de 
câine (care, culmea, putea să-şi poarte singur de grijă). 
Astfel că din acel moment Vlad se decise. 

Drăvaicele în Împărăţia Zmeilor 


- Vreau să fiu Zmeu! îşi spuse, agitând în cel mai 
fioros mod de care era atunci în stare, buzduganul cu 
pricina. 

Apoi, băiatul plecă spre curtea castelului unde plă- 
nuia să-i aplice buzduganului primele lecţii de dresaj. 
Măreţele lui planuri fură spulberate însă de sosirea la 
palat a celor patru Drăgaice, pe care Vlad le văzu 
urcând treptele centrale ale palatului, în ultima clipă. 
Dumernica mergea în frunte, scotocind cu privirea ei 
ageră fiecare ungher ori faţă întâlnită-n cale, în timp ce 
Roşia, lodosia şi Lemnica o urmau, la fel de atente, pă- 
şind în monom. 

Vlad se trânti la pământ, în dreptul balustradei din 
partea stângă a scărilor. Şi bine făcu, fiindcă exact în 
momentul respectiv Lemnica îşi îndreptă privirea într- 
acolo, dar nu mai văzu nimic. Puiul de om era deja lipit 
de podea, cu unul dintre pumni adânc îndesaţi în „gu- 
ra“ buzduganului care, fiind mic şi neştiutor, se apucase 
de mârâit taman când îi fu stăpânului său lumea mai 
dragă. Astfel că Vlad n-avu încotro şi-i astupă botul, cel 
puţin până Doamnele apucară să se îndepărteze de ei. 

Atunci când văzu că Doamnele intră în Sala de 
Consiliu, Vlad eliberă buzduganul, se ridică şi vru să 
plece. Nu făcu însă mai mult de doi-trei paşi, că dădu 

nas în nas cu Samca, Coaja şi Pâca, care-l priveau rân- 
jind. Şi dacă el n-ar fi avut ochi decât pentru Drăgaice, 
în ultimele minute, ar fi ştiut şi din ce pricină îi zâmbeau 
Zmeoaicele atât de răutăcios, atât de sigure pe ele. 
Pentru că îi aflaseră secretul! Pentru că ştiau că era om! 

Şi dacă nu v-aţi dumirit cu ce ocazie descoperiseră 
Zmeoaicele taina puiului de om, vă voi lămuri de 
îndată spunându-vă că în timp ce Doamnele urcaseră 
treptele, cele trei surori, aflate atunci în dreapta lor, 
avură o foarte scurtă (dar instructivă!) discuţie cu 
Scatolcea. lar acesta, în schimbul unui inel, le dezvălui 
micilor Zmeoaice adevărata origine a lui Vlad. 

- Eşti sigur? îl întrebase atunci Pâca. 

- Cum mă vezi şi cum te văd, Înălţimea Ta! spuse 
mieros Scatolcea. Aseară l-am urmărit la grajduri. Şi, 
dacă nu l-am auzit vorbind cu calul, să-mi pice mie tot 
părul din cap. 

- Care păr? Doar eşti chel, comentă destul de 
sceptică Coaja. 

- Ei, asta-i acum! îi răspunse ofuscat Zmeul, în timp 
ce înhăţa inelul întins de Samca. Orice ţânc ştie că 
Zmeii nu cunosc graiul animalelor. Dacă nu-i om, 
atunci e Blajin, dar Zmeu nu e în nici un caz! 

- Aşa e! răspunseră fetele şi după asta o porniră 
spre camera de oaspeţi să-l ia pe Vlad de chică. De 
ajuns nu mai apucară însă să ajungă acolo, fiindcă, aşa 
cum v-am spus adineauri, copiii dădură nas în nas, în 
partea stângă a scărilor. lar acolo, fetele în puseră la pă- 

mânt pe Vlad, cât ai spune peşte. Nu de alta, dar acesta 
avea mâinile ocupate cu buzduganul şi cartea de dresaj 
şi n-avu cum să riposteze la pumnul pe care-l primi din 
partea Samcăi, exact între sprâncene. Apoi leşină şi fu 
târât de păr până în Sala de Consiliu, unde Zmeoaicele 
îl trântiră pe masă, spre uimirea Doamnelor şi mai ales 
a lui Aram. 

- E om, tată! îi zise Samca. 

- Ne-a spus grădinarul, Scatolcea! insistă şi Coaja. 

- lar noi l-am crezut! 

Apoi, fetele se dădură câţiva paşi înapoi, pentru a 
urmări cu sufletul la gură derularea ostilităţilor. Mai ales 
că auziseră foarte multe lucruri interesante despre Doam- 
ne, cu toate că de văzut, nu văzuseră până atunci vreuna. 

- Ce-ţi spuneam adineauri, Craiule? zise 
Dumernica. E Cărăuşul! 

- Îţi dăm în schimbul lui orice ne-ai cere! completă 
Roşia. 

- Orice... Cam vag, le răspunse Aram, parcă mai 
mult în şagă. 

Dacă te-ai fi uitat atunci, ceva mai atent la faţa 
Craiului, n-ai fi ştiut ce să crezi. Se lăsase convins de 
Drăgaice, iar acum doar se tocmea? Nu credea nici 
măcar o iotă din ce-i tot îndrugau acestea şi vroia să 
râdă de ele? Ori ştiuse de la bun început cine era Vlad 
cu adevărat şi avea alte planuri, tainice, cu dânsul? 

Eroul nostru, care se dezmeticise între timp, nu se 
ridică de pe masă. Aflându-se, în schimb, într-o poziţie 

prielnică se mulţumi să-l privească pe Crai printre gene. 
Se uita la faţa lui arsă de soare, la obrazul neras şi la 
privirea lui pătrunzătoare şi se gândea că acum era 
momentul. Acum va afla cu siguranţă dacă Aram ţinea 
într-adevăr la el, atât de mult cât declarase până atunci. 

- Spune-ne numai ce-ţi doreşte inima, Craiule! zise 
Lemnica. 

- Voi credeţi că sunt chiar atât de uşor de 
Un Zmeu şi Crai pe deasupra! le 
spuse cu nestăpânită mândrie Aram, după care începu 
să râdă de se cutremurară pereţii. Priviţi în jurul vostru, 
le îndemnă el pe Drăgaice, şi spuneţi-mi ce-aş putea 
să-mi mai doresc? 

- Aur! îi răspunse fără să clipească Dumernica, 
cunoscând desigur slăbiciunea Zmeilor. 

- Aur! o completară apoi celelalte trei, într-un singur 
glas. lar acest fel de a vorbi, în cor, era o tactică de inti- 
midare a adversarului, folosită în Celălalt Tărâm numai 
de către Drăgaice. Cei care le priveau atunci când Drăga- 
icele grăiau astfel, cădeau mereu în cea mai teribilă cap- 
cană. Vedeau din ce în ce mai multe Drăgaice spunându- 
le „ceva“ în acelaşi timp. Şi, dacă de una sau de patru 
dintre ele nu ti-ar fi fost chiar atât de frică, de-ai fi văzut 
o sută, cu siguranţă ai fi început să reevaluezi situaţia, 
încercând să găseşti în mare grabă noi tactici de luptă. 

Lucru care i se întâmplă şi lui Aram, când văzu că 
acestea încep să se multiplice. Se lămuri rapid că vre- 
mea negocierilor se scursese şi că Doamnele trecuseră 

la atac. Acolo, în biroul lui, unde îl aflaseră singur, lipsit 
de ajutoare. Doar pe copii nu-i puteai pune la socotea- 
lă. Cu toate acestea, Aram nu se pierdu cu firea! 

- Se poate Dumernica? Chiar nu vedeţi nici una ce 
cap mare are pruncul? îi spuse Craiul, care, deşi nu mai 
era în stare să-şi mute privirea de la ele, încerca să le 
facă faţă. Vă luaţi după gelozia Zmeoaicelor mele? 
Copilul e de-al nostru! 

- Întreabă-l de pasăre! porunci Dumernica. 

- Întreabă-l de Andilandi! repetară într-un glas 
celelalte, care între timp se înmulţiseră cu atâta spor, 
încât sala devenise neîncăpătoare pentru ele. 

- Pasărea Măiastră? întrebă candid Craiul, 
încercând să mai tragă de timp. 

- Faci pe prostul, Aram? Cu noi nu-ţi merge! veni 
tăios răspunsul Dumernicii. 

- Cu noi nu-ţi merge! repetară şi celelalte aflate 
acolo, care, de multe ce deveniseră în ultimul timp, 
fură nevoite să deschidă uşa ca să încapă. 

Aram ştia foarte bine că totul e o iluzie, dar îi fu 
foarte greu să-şi desprindă privirea de la ele şi, mai ales, 
să înceteze să le mai numere. 

- Puiul e Zmeu, e fiul meu şi, dacă chiar vreţi să 
ştiţi, aflaţi atunci că face cât tot aurul din lume! le in- 
formă el, ştiind că surpriza asta le va distrage puţin 
atenţia. Lucru care se şi întâmplă în următoarea clipă, 
când toate cele patru adevărate Drăgaice se priviră une- 
le pe altele, cu mirare. Se uitară şi la Vlad. lar Craiului 


Sînziana Popescu - Andilandi * Călătoria lui Vlad în Celălalt Tărâm 


nu-i trebui mai mult de o clipă de neatenţie din partea 
Doamnelor, pentru a-l apuca pe copil de încheietura 
mâinii şi a-l trage la pieptul lui. După care, se dădură 
peste cap împreună, făcându-se urgent nevăzuţi. 

- Dacă nu plecaţi imediat, chem gărzile şi prea 
moale n-are să vă fie! le anunţă Aram ferm, de parcă ar 
fi fost undeva lângă ele. Dar nu mai era demult acolo. 
Vlad şi Craiul le priveau acum pe Drăgaice de pe tavan, 
unde se refugiaseră nevăzuţi de nimeni. 

Era ştiut că Zmeii (în special nobilii acestora), pe 
lângă faptul că puteau deveni invizibili dându-se peste 
cap, dacă se concentrau foarte tare, reuşeau să şi 
zboare puţin. Nu foarte mult timp şi nu la înălţimi prea 
mari, dar şi un asemenea dar limitat era binevenit în 
situaţii critice cum era aceasta. 

Drăgaicele (care între timp reveniseră la numărul 
iniţial), văzând că nu mai aveau sorţi de izbândă, se 
înclinară şi se îndreptară spre ieşire. Nu se grăbeau, dar 
mare lucru nu mai aveau oricum de făcut. Trecură agale 
pe lângă micile Zmeoaice, care le priveau cu ochii 
bulbucaţi şi gurile căscate. Se mai uitară de vreo două 

ori în jur şi ieşiră. Samca sări imediat şi închise uşa în 
urma lor, după care se alătură suratelor sale. 

- Vlad puiule, tu du-te pe uşa din dos, în Livada 
Merilor de Aur şi dresează-ţi buzduganul! îi zise Craiul 
imediat ce, coborând la sol, deveniră din nou vizibili. 
Şi îi arătă copilului uşa pe care ar fi trebuit s-o ia. 

- Da, tată! 

- Eu mai am o vorbă cu surioarele tale! mai adăugă 
Craiul, privindu-le pe fete de parcă ar fi vrut să le 
mănânce. 

Vlad bănuia că Zmeoaicele aveau s-o încaseze 
zdravăn pentru zarva creată, dar nu spuse nimic în 
apărarea lor. Şi, mai cu seamă, nu îi fu deloc milă de 
ele. Ba chiar se bucură în sinea lui, gândind că aşa le 
trebuie, dacă au îndrăznit să-l atace (şi încă atât de 
josnic) tocmai pe el, care, acum era limpede pentru 
toată lumea, devenise favoritul Craiului. Uitase, din 
păcate mult prea repede, ceea ce parcă ieri-alaltăieri îl 
învăţaseră Blajinii. Şi anume că atunci când iubirea 
unui părinte pentru copiii lui există, ea e aceeaşi pentru 
fiecare dintre ei şi, desigur, suficientă pentru toţi. 

ex mediat ce Vlad ieşi din cameră, Aram se 

A apropie de fete şi, tocmai când ai fi putut 
4} jura că urmează să le pocnească, le spuse 
K cu câtă afecțiune era el în stare să ofere: 


[] J 


- Proastelor! Cum ați putut crede că aş da 
vreun om pentru voi, fie el şi băiat? 
AW -V-am zis eu că se preface! zise Pâca, bătând 
veselă din palme. lar aici mă văd nevoită să-i dau 
dreptate. Într-adevăr, le spusese încă de la bun început. 
Dar, fiind prea mică, n-o băgaseră nici una în seamă. 

- Bravo, Bâca! 

- Pâca, îl corectă timidă mezina. 

- Pâca, desigur! răspunse imediat Aram, încercând 
să-şi dreagă gafa. Pâca! Asta vroiam să spun. Doar că m- 
am pierdut cu firea... 

Fetele se lipiră de picioarele Craiului ca nişte câini 
urgisiţi, dornici de multă afecţiune. Îl incomodau, ce-i 
drept, dar Aram le lăsă un timp, le rânji cât putu el de 
frumos şi chiar le mângâie uşor pe căpăţânile lor mari 
cât dovlecii. Dacă cineva s-ar fi apucat atunci să le facă 
o poză, ar fi putut jura, privindu-i, că avea de-a face cu 
o familie fericită. O familie ce trăia în legea iubirii, în 
pace şi bună înţelegere. Dacă acelaşi cineva însă ar fi 
avut un aparat de filmat, ar fi putut observa cum, doar 

Sfatul Mai- Marilor Împărăției 


în câteva clipe, Zmeoaicele începură să se împingă, 
dorind să ocupe fiecare o suprafaţă cât mai mare din 
piciorul patern sau, de ce nu, chiar unul întreg. Aşa 
cum, până la urmă, după multe înghionteli, reuşi 
Samca. Şi dacă-l priveai pe Aram, a-i fi putut vedea cât 
de nerăbdător era, de fapt, să scape de micile orătănii 
ce i se lipiseră de picioare precum căpuşele. 

- Toantelor! Pe mine mă iubeşte tata cel mai mult! 
zise Samca, înghiontindu-şi de zor suratele. 

- Ba, pe mine! o corectă imediat Coaja, în timp ce 
o călca zdravăn pe unul dintre picioare. 

- Nici una nu v-aţi prins că pe el nu-l iubeşte deloc! 
punctă Pâca, după care le arătă celorlalte două limba 
ei lungă, roşie-zmeurie. Nu-i aşa, tată? 

- Desigur... Pâca! răspunse Craiul fericit că-şi 
amintise de data asta cum o cheamă. După care-i şopti 
uşor la ureche: 

- Ştii doar că pe tine te iubeşte tata cel mai tare! 

Momentul de tandreţe nu dură mult, fiindcă din 
spatele unei uşii secrete îşi făcură apariţia Crângu şi 
Pogan. Aram le îndepărtă urgent pe fete, spunându-le 
cu glas autoritar, de Crai: 

- Dacă şi voi mă iubiţi, atunci va trebui să mi-o 


dovediţi! 

- Cum? întrebară toate într-un glas. 

- Prindeţi un moment prielnic, când Vlad nu-i în 
odaia lui, şi uitaţi-vă după pasăre. Vedeţi unde o ţine! 

- Aşa vom face, răspunseră Zmeoaicele şi plecară 
val-vârtej din odaie. 

- Fii cu mare băgare de seamă! îi zise Craiul 
Samcăi, rămasă mai în urma celorlalte. Omul nu 
trebuie să bănuiască nici o clipă că am pune ceva la 
cale! Pe tine contez cel mai mult. 

Samca îi rânji recunoscătoare şi-o şterse după cele- 
lalte. Apoi Aram se întoarse spre Zmei care, se pare, 
aveau ceva foarte important să-i spună, dacă ţinea cont de 
cât se foiseră, se scărpinaseră şi-şi dreseseră glăscioarele 
în spatele lui, dornici să-i vorbească cât mai degrabă. 

- E om, Înălţimea Voastră! declamă, triumfător, Crângu. 

- Ştiam ce e, zevzecule! Încă de la bun început. 

- Serios? bălmăji Crângu cu un zâmbet tâmp, 
încremenit în colţul buzelor. 

- Foarte! tună Aram. lar tu nu mai aveai mult pe 
câmpul de bătălie şi-mi stricai planurile, cu gura ta 
mare cât o poartă! 

„Poate e Cărăuşul, Înălţimea Voastră! Poate fi 
Cărăuşul!“ îi aminti Craiul cam ce trăncănise el atunci, 
după care, începu să se plimbe de colo-colo, ca un leu 
în cuşcă. Deja aflase prea multă lume despre copil, iar 
asta îl încurca teribil. Ideal ar fi fost, bineînţeles, ca 
nimeni să nu ştie nimic, până când Vlad nu i-ar fi dat 
noului său tată pasărea. Cel puţin aşa plănuise el la 

început, când îl adusese pe Vlăduţ acolo şi-l zmeise aşa 
cum se cuvine. Se pare însă că cineva, care aflase ce 
hram purta copilul, ciripise. Şi încă mult. 

- Cine v-a spus de Vlad? 

- Grădinarul Livezii de Aur, Înălţimea Ta! răspunse 
Pogan. Scatolcea! 

- Aşadar, tot el... Prea bine, atunci va trebui să-l 
scurtăm de limbă! le spuse Craiul şi era limpede că, 
deşi vorbise la plural, aceasta era noua lor sarcină. 

- Am înţeles, Înălţimea Ta! răspunseră cei doi 
într-un glas. 

- Vom grăbi procedurile de adopţie, îi mai informă 
Aram, cu toate că el vorbea mai mult cu sine. Şi numai 
în acele momente, dacă i-ai fi privit atent faţa, ţi-ai fi 
putut da seama cât de mult îşi dorea de fapt pasărea şi 
cât de iscusit era într-ale păcălelilor. Pentru că nimeni, 
nici chiar cei apropiaţi lui, nu bănuiseră până atunci 
ce-şi dorise el cu adevărat. 

- N-ar fi mai simplu să-l scurtăm pe om de limbă, 
stăpâne? Sau să-i smulgem unghiile?! Aşa ne-ar da mult 
mai iute Pasărea Măiastră, insistă Crângu. 

- Cărăuşul trebuie s-o dea de bună voie, îi explică 
Pogan. Altfel, aceasta nu ne mai poate fi de folos. N-am 
dreptate, Înălţimea Voastră? 

Aram însă nu-i mai auzea. Se adâncise din nou în 
gânduri, privind încruntat harta Celuilalt Tărâm. Pe ea 
puteai vedea Împărăţia Zmeilor, Grădina Blajinilor, 
Palatul Doamnelor, Regatul Căpcânilor, lazul Balaurilor, 

Munţii unde locuiau Uriaşii, Poiana Sânzienelor, alături 
de nenumărate domenii pe care Aram pusese de multă 
vreme ochii şi peste care s-ar fi dorit stăpân absolut. 
Conducător suprem al întregului Tărâm! Nimic din 
toate acestea nu se putea realiza însă fără puterile 
Păsării Măiestre. Căci, doar cu ajutorul ei Zmeii ar fi 
ştiut mereu cum, când ori unde să-i învingă pe Căpcâni 
sau pe Doamne. Tot Andilandi le-ar fi dezvăluit 


ex ntre timp, Drăgaicele, ajunse în holul cel mare 

A de la parterul castelului, dădură nas în nas cu 
3Y Ruja, care se îndrepta spre camera lui Vlad. Şi, 
6 2 cu toate că aceasta din urmă îşi luase 
înfăţişarea unei Zmeoaice (pentru a nu trezi 
bănuielile celor din jur), suratele ei o 
A W recunoscură de îndată şi-o întrebară: 

- Încotro aşa grăbită, soro? 

Auzind glasul Todosiei, Rujalina înlemni de 
spaimă. Se strădui însă să n-o arate şi le răspunse, 
zâmbind cât putu ea de frumos: 

- Alerg spre camera puiului de om! zise Lina. Am 
pus la cale împreună cu lona un plan straşnic, prin care 
vom ajunge foarte curând în stăpânirea Păsării 
Măiestre... 

slăbiciunile Uriaşilor şi modul cum i-ar fi putut 
îngenunchea, cum puteau ajunge la Sânziene şi, de ce 
nu, chiar şi la Solomonari. 

- Invincibili... murmură Aram, întinzând mâna lui 
imensă deasupra hărţii. Am deveni invincibili! Nimic 
nu mi-ar mai sta în cale! îşi mai zise apoi, aproape cu 
glas tare, în timp ce ochii îi scânteiau drăceşte. Nimeni 
şi nimic! 


Întâlnirea Drăgaicelor cu Lina 


- Cât de curând? interveni zeflemitoare Roşia. 
Înainte sau după ce vom albi în întregime? 

- Spuneţi-i lrodiei să nu se îngrijoreze, bătu Ruja în 
retragere. Totul e sub control! 

- De ce nu i-o spui chiar tu? o întrebă atunci 
Lemnica, în timp ce Roşia şi Dumernica se apropiau cu 
mişcări aproape insesizabile, dorind s-o înconjoare. 

- Doar ne-a trimis să te aducem la palat, întări şi 
Dumernica. Ne-a rugat să-ţi transmitem că-i e tare dor 
de tine... 

- De tine şi de dinţos! comentă răutăcioasă Roşia. 
Ştii cumva pe unde-şi odihneşte leşul? 

Şi, dacă Rujalina n-ar fi văzut rapid ţăruşul din 
mâna  lodosiei (care rămăsese tăcută, ceva mai în 
spate), poate că le-ar fi spus că-l puteau găsi în pivnițele 

castelului. Atât de tare îşi dorea să scape de ele. Văzând 
însă că Drăgaicele erau puse pe fapte mari, nu dezvălui 
unde se ascundea Strigoiul, şi-şi făcu de îndată planuri 
cum să le înfrunte. 

- Nu zău! Eu cred că v-a trimis să negociaţi cu 
Aram pentru copil, numai că aţi dat greş! 

- Uite cine s-a trezit să vorbească de greşeli! i-o 
întoarse Dumernica. După care, le făcu semn scurt cu 
capul celorlalte s-o înhaţe. 

Dar până să apuce acestea s-o prindă, şi mai ales 
să-i astupe gura (aşa cum se proceda de regulă cu Line- 
le, ca să nu te poată fermeca), Ruja se şi ridică deasupra 
capetelor lor. Unde, cu mâinile întinse şi pletele flutu- 
rând sălbatic în toate direcţiile, începu să bolboroseas- 
că blesteme numai de ea ştiute. lar vântul iscat parcă 
din senin, atunci când Doamna începuse să-şi înşire 
vorbele negre, devenea din ce în ce mai puternic. Izbea 
de pereţi uşile de prin preajmă, spărgea geamurile şi 
muta lucrurile cu greutate din jurul lor, de parcă acestea 
ar fi fost nişte simple jucării de pluş. Jilţuri, covoare, 
arme, oglinzi, chiar şi portretul lui Aram (ce stătuse 
până atunci agăţat cuminte pe unul dintre pereţi) înce- 
pură să zboare şi să se izbească unele de altele făcând 
un zgomot cumplit. lar nebunia provocată de vraja pe 
care Lina o arunca asupra Drăgaicelor nu se opri decât 
atunci când acestea din urmă se transformară în patru 
curci inofensive. Atunci toate celelalte lucruri căzură la 
pământ şi se făcură praf ori ţăndări, în funcţie de ma- 

terialele din care erau alcătuite. Odată ce-şi terminase 
treaba în acest loc, Ruja urcă în camera de oaspeţi (care 
între timp devenise a lui Vlad), unde începu să bolbo- 
rosească din nou ceva. Nu mă întrebaţi ce anume, fiind- 
că eu una n-am înţeles o iotă din ce-şi tot spunea aco- 
lo, dar oricum părea să se priceapă. Ca de altfel mai toa- 
te Linele care, dintre Doamne, erau cele mai aprige Vră- 
jitoare. Tot ce vă pot spune cu certitudine despre întâm- 
plarea cu pricina e că Doamna îşi termină descântecul 
(şi dispăru de la locul faptei) exact în momentul în care 
Vlad deschise uşa încăperii. După toate probabilitățile, 
copilul părea să se întoarcă din curte, unde îşi dresase 
intens buzduganul (nu de alta, dar printre ţepii acestuia 
se puteau vedea clar urme de păr animal). 

Când îşi văzu camera, Vlad rămase paf în prag şi spuse: 

- Ce-i asta? 

lar întrebarea se referea, desigur, la felul în care i 
se schimbase odaia, în ora în care el lipsise. Aceasta se- 
măna acum cu fosta lui cameră de la Bucureşti, cu di- 
ferenţa, notabilă de altfel, că era plină ochi de poze. 
Poze cu o familie fericită (compusă doar din patru 
membri) din care el, bineînţeles, lipsea. Apropiindu-se 
puţin, constată cu groază că fostele lui hăinuţe erau 
purtate acum de altcineva. Şi că multiubitele lui jucării, 
bicicleta şi computerul său ajunseseră, între timp, în 
stăpânirea aceloraşi mâini hrăpăreţe. lar dacă vouă 
toate cele înşirate mai sus nu vi se par, poate, cine ştie 
ce (obişnuiţi fiind să împărţiţi jucăriile cu fraţii ori cu 

prietenii), pentru Vlad acestea anunțau apropierea 
sfârşitului lumii. Astfel că, la văzul acelor grozăvii, 
care-l luaseră cu totul pe nepregătite, Vlad se făcu 
negru la faţă şi începu să zbiere: 

- Ce-mi pasă mie? Eu sunt Zmeu! 

De păsat îi păsa, bineînţeles, dar nu vroia nici în 
ruptul capului s-o recunoască. Unde mai pui că, 
neavând nici cea mai vagă idee despre autorul acestei 
schimbări, se enervă şi mai tare. Aşa că-şi luă frumuşel 
buzduganul şi începu să zdrobească tot ce-i pica în 
cale, întocmai cum procedează sălbaticii cu lucrurile, 
fenomenele sau oamenii pe care nu reuşesc să-i 
înţeleagă. Atât de mult ajunsese să se schimbe în 
ultimul timp. lar de terminat, nu termină în odaia 
respectivă sau, mai bine zis, nu se declară satisfăcut 
până nu strică cam tot ce era de stricat pe acolo. Şi, ca 
şi cum toate câte făcuse nu fuseseră şi aşa suficiente, 
atunci când lui Vlad îi picară ochii pe Andilandi, se 
îndreptă spre ea atât de ameninţător, încât eu să fi fost 
în locul păsării, cred că aş fi murit de frică înainte să mă 
atingă. Vlad însă nu-i făcu nimic grav. Atâta doar că o 
înşfăcă rapid şi-o aruncă pe geam, ţipând: 

- Nici de tine nu mai am nevoie! Acum sunt fiu de 
Crai! 

Apoi trânti cu putere geamurile şi privi cum 
pasărea (care, între timp, ajunsese din nou de mărimea 
unei vrăbii) zbura înnebunită, neștiind în ce direcţie ar 
fi fost mai bine s-o apuce. Până la urmă o coti spre 

dreapta şi, printr-un noroc chior (din care Vlăduţ al 
nostru se pare că avea cu carul), ajunse la grajdurile 
regale, unde intră, cât putu de iute, în urechea dreaptă 
a Năzdrăvanului. 

- Au! spuse calul, care se trezi brusc din somn, 
atunci când Andilandi îl lovi cu putere în timpanul 
urechii drepte. Ce s-a întâmplat? 

- S-a întors pasărea, îl informă Aripă-frumoasă. lar 
tonul lui era de-a dreptul oficial, fiindcă se supărase pe 
Năzdrăvan, atunci când acesta îl pusese la punct 
spunându-i ceva de genul: „la mai taci!“. 

- Şi copilul? întrebă agitat Năzdrăvanul, care-l 
așteptase pe Vlad încă din zori să vină şi să plece o dată 
de acolo. 

- Zmeul? întrebă provocator Aripă-frumoasă. 

- Nu, omul! strigă Calul Năzdrăvan, care şi el se 
cam ciufulise pe Aripă-frumoasă, de când acesta 
începuse să necheze întruna despre metamorfoza 
stăpânului său. 

- Vlad! adăugă după un timp. 

Aripă-frumoasă nu se mai obosi să-i răspundă. 
Fornăi doar a profundă dezaprobare şi privi în altă 
direcţie. 

Văzând că se îngroaşă gluma, Năzdrăvanul ieşi 
rapid din grajduri şi zbură până în dreptul geamului lui 
Vlăduţ. Dar pentru că nu putea să-i vorbească, ori mai 
bine spus fiindcă puiul de om nu mai putea să-l audă, 
calul se mulţumi doar să zboare în dreptul ferestrei sale, 

bătând nebunește din aripi. Încă mai spera că Vlăduţ îşi 
va băga minţile în cap, îi va sări în spinare şi vor zbura 
împreună cât mai departe de împărăţia asta nefastă. Vlad 
însă nu părea să se mişte. Stătea în dreptul ferestrei ca o 
stană de piatră şi îl privea încruntat. Aşa cum priveşti o 
slugă ori un străin care-ţi este foarte antipatic. Acum se 
putea vedea mai bine decât oricând cât de mult îi 
crescuse tărtăcuţa şi cât de urâte căutături era în stare 
să-i arunce Calului său Năzdrăvan, dar acesta nu plecă 
de acolo. Nu-l lăsă la greu. Aşa cum se şi întâmplă de re- 


lad privea pe fereastră, la Năzdrăvan. 
lar calul continua să-l fixeze, la rândul 
său, în ciuda faptului că afară se întu- 
necase şi începuse să plouă mărunt. 
Fiindcă obosise, credinciosul armăsar 
nu mai zbura acum, ci se retrăsese sub 
unul dintre merii aflaţi în dreptul 
ferestrei de la camera lui Vlad. Şi, de acolo, insista să-i 
arunce puiului de om priviri acuzatoare. 

- Cară-te! îl ameninţă de vreo câteva ori băiatul, 
care se cam simţea cu musca pe căciulă. Asta, bineîn- 
teles, cu toate că el nu avea nici o căciulă şi pe acolo 
nu circula nici o muscă. Dar ştiţi voi la ce mă refer! 

gulă cu soiul ăsta de cai plămădiţi din aluatul prietenilor 
adevăraţi. Chiar dacă uneori se aprind prea repede sau 
vorbesc prea mult, ştiu să şi ierte, la o adică. Şi, mai ales, 
ştiu să te ajute atunci când ai cu adevărat nevoie. lar dacă 
voi vă gândiţi, citind toate acestea, că Vlad nici măcar nu 
merita un asemenea prieten credincios (luând în calcul, 
desigur, toate prostiile pe care le făcuse în ultimul timp), 
am să vă rog să aveţi puţină răbdare şi să nu-l judecaţi 
prea aspru. Din câte am auzit eu, oamenii mai greşesc şi 
prietenii mai iartă. Sau pe la voi nu se întâmplă la fel? 


Aripa brălesei 


- Dacă nu, pun buzduganul pe tine! mai insistă 
Vlad, arătându-i Năzdrăvanului pumnul. 

Calul însă nici nu se clintea. Dădea doar din cap 
şi fornăia prelung, de parcă ar fi vrut să-i spună: 
„Prostovane, prostovane!“. 

- Tu n-auzi? îl întrebă copilul, în timp ce-i arăta şi 
celălalt pumn. 

„Nu!“ părea să-i răspundă Năzdrăvanul. După 
care, trase un nechezat din acela, straşnic, cu limba şi 
dinţii la vedere, de Vlad nu mai îndrăzni să riposteze. 
Atât de tare păreau să-l acuze toate. 

- Treaba ta, îi spuse într-un târziu puiul de om, 
dând din mână, chipurile a mare lehamite. Apoi plecă 

la masă. Nu mai înfulecase nimic din seara trecută şi 
fusese anunţat că Aram avea ceva foarte important să-i 
spună. 

De-abia când ajunse la masă (de data asta la timp) 
şi se aşeză din nou la loc de cinste în dreapta Craiului, 
puteai să vezi cu adevărat cât de mult se schimbase. Şi, 
mai cu seamă, cât de mult se străduia să se integreze în 
grupul acela, oribil, de dihănii urâte şi prost crescute. 
Fiindcă mi-e şi jenă să vă povestesc, dar Vlad începu şi 
el să se înghesuie cot la cot cu ei, să le dea unora peste 
labe, pe scurt, încerca să ia el partea leului sau, dacă 
vreţi, a Zmeului. 

Şi Zmeii îl încurajau. Pogan şi Crângu nu mai ştiau 
cum să-l complimenteze, Zbârcea îi zâmbea şi încă 
destul de amabil, iar Aram, care se arăta tare mândru 
de el, îi şi spuse: 

- Bravo! Se pare că te-ai vindecat definitiv de 
Zmeită. 

- Mulţumesc, răspunse pătruns copilul. Asta, cu 
toate că el habar n-avea cu ce se „mănâncă“ boala 
respectivă. Dar se bucura nespus că intrase, în sfârşit, în 
rândul Zmeilor. 

- Mâine te voi prezenta oficial curţii, îi zise Aram. 
Ca viitor moştenitor, desigur! 

- Desigur, repetă roboţelic Vlad, care se emoţiona- 
se atât de tare, încât era cât pe ce să se răstoarne cu 
scaunul. Se legăna pe picioarele dinapoi ale acestuia 
(aşa cum ştiu că sunteţi la curent că nu se cade să faci 

la masă, dar asta e o altă poveste). Ce conta atunci e că 
Vlad se emoţionase pentru că în curând avea să aibă o 
viaţă nouă, într-un regat nou, nemaipomenit de frumos 
şi de bogat. Şi, mai ales, avea să capete o familie nouă. 
lar asta se putea întâmpla - iată! - şi fără ajutorul Ursi- 
toarelor, care, din câte îşi dăduse el seama, nici nu-l 
prea doreau pe acolo, ci voiau să-l expedieze cât mai 
degrabă la el acasă. Fără ajutorul Sânzienelor, Năzdră- 
vanului (cu care el hotărâse să nu mai aibă de-a face) 
ori al Vrăbiei, aceleia, de Pasăre Măiastră, căreia 
oricum nu-i desluşise rostul. 

Cu alte cuvinte, Vlad nu bănuia nimic. Nu-şi 
dădea seama în ce cuib de viespi nimerise şi cât de 
greu îi va fi să iasă de acolo. În cazul în care mai avea 
să iasă vreodată, bineînţeles. 

Copilului nu i se păru suspectă nici măcar 
atitudinea binevoitoare a micilor Zmeoaice, care-i 
surâdeau - culmea!, fără răutate. lar atunci când ele se 
ridicară de la masă şi plecară din odaie urându-i „Poftă 
bună!“, el le răspunse printr-un zâmbet larg, prin care 
le arătă cam tot ce avea în acele momente în gură. 
Acum, dacă făcuse asta dinadins, ca să le scârbească 
(ceea ce între noi fie vorba, ar fi fost o măgărie fără 
margini) sau, pur şi simplu, când le zâmbise uitase că 
are gura plină, nu ştiu să vă spun exact. Pentru că Vlad 
îşi schimbase atât de mult felul de a fi, încât devenise 
deja prea greu să-ţi dai seama când făcea intenţionat 
vreo nefăcută şi când uita sau se abţinea să facă una. 

Dar nu asupra acestui aspect vroiam să insist, ci, aşa 
cum vă spuneam şi mai înainte, asupra faptului că Vlad 
habar n-avea ce puseseră la cale Zmeii. 

Când termină de înfulecat, puiul de om se ridică 
de la masă şi se îndreptă spre camera lui. Era foarte 
liniştit. Se gândea la marea ceremonie ce avea să aibă 
loc a doua zi şi care, într-un fel, îi era dedicată. La cum 
îi va sta lui pe post de prinţ, împărat sau ce anume avea 
să fie de atunci încolo. Şi în loc să-şi facă griji, el îşi 
făcea planuri. Unele măreţe! 

Văzu uşa de la camera lui întredeschisă. Şi cu 
toate că nu-şi amintea s-o fi lăsat astfel la plecare, nu-i 
acordă prea mare atenţie. În unul dintre buzunare găsi 
aripa pe care i-o dăduse, nu cu mult timp în urmă, 
Crăiasa albinelor. Pentru Vlad însă păreau să fi trecut 
secole de atunci. Nu-şi mai aducea aminte când o 
căpătase, de la cine anume, şi mai cu seamă la ce 
folosea. (Asta dacă ştiuse vreodată!) 

O ţinea doar în mâna dreaptă şi se uita la ea, cu 
mare băgare de seamă. lar aceasta fu şi poziţia în care-l 
află Pâca, atunci când îşi iţi capul pe uşa camerei lui. 

- Nu! le anunţă ea, probabil pe celelalte două 
Zmeoaice, aflate deja în odaie. 

- Eşti sigură? se auzi din interior glasul autoritar al 
Samcăi. 

Vlad, care se afla exact în faţa ochilor Pâcăi, se 
opri şi rămase stană de piatră cu aripa în mână. Nu 
spunea nici pâs, dorind de bună seamă să înţeleagă ce 

se întâmplă. Tare ar fi vrut s-o întrebe pe Zmeoaică ce 
căutau, ea şi restul trupei, în camera lui, dar se abţinu. 

- Nu văd pe nimeni, le mai spuse Pâca în timp ce 
se strecura înăuntru în odaie. 

„Poate ai nevoie de ochelari!“ gândi Vlad, care deşi 
îşi dădu seama imediat că Zmeoaicele vorbeau despre 
el, nu se dumiri din prima clipă şi de ce nu-l vedeau. În 
următoarea secundă însă, de parcă cineva i-ar fi simţit 
nedumerirea şi-ar fi vrut să-l lumineze, îi căzură ochii pe 
aripa albinei. lar atunci băiatul îşi zise, lămurit pe deplin: 

- Aha! 

Apoi, intră rapid în odaie şi le urmări pe fete cu o 
imensă satisfacţie. Scuzabilă la o adică, dacă ţinem 
cont de faptul că toţi ne-am dorit, măcar o dată în viaţă, 
să devenim invizibili şi să asistăm liniștiți la o discuţie 
importantă, la care nu am fost invitaţi. lar aripa dată de 
Crăiasa albinelor puterea asta ţi-o dădea: să fii invizibil, 
atâta timp cât o ţineai în mână. 

- Trebuie să recunosc că e un maestru al 
dezordinii! declară Coaja, cu o oarecare doză de 
admiraţie în glas. 

- Prea multe picturi cu oameni, comentă Samca, 
privind câteva din pozele lui Vlad şi strâmbându-se, de 
parcă ar fi văzut cine ştie ce scârboşenie. Behhh! 

- Dacă îi e dor de ei, de ce nu se întoarce? le 
întrebă Pâca pe surorile ei mai mari, care, cel puţin 
teoretic, ar fi trebuit să fie şi mai înțelepte. Aici oricum 
nu-l vrea nimeni... 

- Pentru că e prost! îi explică plină de sine Samca. 
Ca toţi oamenii, de altfel. 

- N-ai văzut cât de uşor a fost de păcălit? completă 
şi Coaja. Ăsta chiar crede că tata are să-i lase lui 
Împărăţia, când de fapt tot ce vrea de la el e pasărea. 

Lui Vlad i se tăie răsuflarea. Ce-i auziseră urechiu- 
şele, în acele clipe, erau prea cumplite pentru a fi ade- 
vărate. Într-un cuvânt, fusese luat ca din oală! Se dădu 
speriat vreo câţiva paşi înapoi, până ieşi pe uşă, după 
care o zbughi din nou în holul din care venise. De ţâş- 
nit, ţâşnise însă atât de tare, încât era cât pe ce să-i dă- 
râme pe Pogan şi Aram de pe picioare. Printr-un mare 
noroc însă nu se izbi de ei şi cum aceştia nu-l vedeau, 
îi urmă, cu inima cât un purice, pentru a afla ce-şi spun. 

Zmeii se îndreptau spre Sala de Consiliu, acum că 
tot terminaseră masa şi discutau despre Vlad. 

- Îi voi cere Pasărea Măiastră mâine, în toiul 
ceremoniei. Pentru binele Împărăției, desigur! 

- Desigur, îl îngână Pogan. 

- Să vedem dacă-i dă mâna să mă refuze, după 
toate câte am făcut pentru el, mai adăugă, foarte sigur 
pe el, Craiul. 

- Mă întreb însă, Măria Ta, ce veţi face cu omul după? 

- Dacă învaţă să trăiască în legea noastră, nu văd 

de ce nu l-aş păstra? răspunse Craiul, zâmbind şugubăţ. 
Într-un măr, desigur! 

- Desigur! răspunse Pogan. Apoi se puseră 
amândoi pe un râs, de se cutremurară pereţii. 

Râdeau, fireşte, imaginându-şi cam ce faţă avea să 
facă Vlad atunci când, o dată intrat în palatul anume 
pregătit pentru el, va vedea cum toate se micşorează în 
jurul său. Până când palatul, împreună cu tot ce avea în 
interior, se va integra într-un măr de aur, argint sau 
aramă. 

În tot acest timp, Vlad îi privea cum se depărtează 
şi se gândea că nu mai auzise un râs mai oribil decât al 
Zmeilor de când trăia el. lar aici, cred că exagera puţin. 
Râsul Zmeilor era într-adevăr groaznic (de parcă aceştia 
ar fi fost pe cale să se asfixieze), dar Vlad era dărâmat 
pentru că aflase adevărul, nu din altă cauză. Aflase, în 
sfârşit, că Aram nu-l iubea! Şi că, asemeni Doamnelor, 
o vroia doar pe Andilandi. 

Trebuia să recunoască că Zmeul găsise cea mai 
eficientă cale de a da de Pasărea Măiastră (deci, se 
putea spune că într-un fel ciudat îl şi admira puţin 
pentru şiretenia lui). Cu toate acestea, în momentul cu 
pricina îi venea să-l strângă de gât. lar mintea părea 
să-i coacă întruna doar planuri crunte de răzbunare. 


Sînziana Popescu - Andilandi * Călătoria lui Vlad în Celălalt Tărâm 


lad se uita atât de concentrat şi cu atâta 
ură în urma celor doi Zmei, încât nici 
nu-şi dădu seama când aripa de albină 
îi alunecă din mână, făcându-l din nou 
vizibil. Noroc cu mâna ce-l trase 
atunci după una dintre draperiile ce 
ornau pereţii holului cu pricina, altfel 
Aram l-ar fi văzut. De ce? Pentru că exact în aceea clipă 
Zmeul se întorsese, scrutând cu mare atenţie 
împrejurimile şi trăgând cu forţă aer pe nări. 

- Ciudat, zise Craiul. Îi simt mirosul... 

- Vi se pare, Înălţimea Voastră. 

- Mie? 

De văzut, nu văzură într-adevăr pe nimeni, aşa că 
Aram se mai linişti puţin. lar atunci când îşi zări fetele, 
care se strecurau afară din încăperea lui Vlad, se linişti 
definitiv, gândind că din moment ce uşa acelei încăperi 
era crăpată, mirosul de om venea de acolo. De la 
hainele şi lucrurile sale. 

- N-am găsit-o! îi explică mai mult prin semne 
Coaja, referindu-se, bineînţeles, la Andilandi. 

- M-aş fi mirat să faceţi voi ceva cum se cuvine, îi 
răspunse tot prin semne Craiul, după care le spuse s-o 
şteargă cât mai repede din zonă. Şi după ce le văzu 

Păcălirea Zmeilor 


cum dispar, înghiontindu-se şi aruncând vina pentru 
nereușită una asupra celeilalte, Aram intră împreună cu 
Pogan în Sala de Consiliu. 

Acum ce se petrecuse între timp în spatele dra- 
periei şi mai ales cine îl trăsese pe Vlad acolo, nu cred 
că e chiar atât de greu de ghicit. Mai ales dacă ţinem 
cont de faptul că între timp se înserase şi că nu numai 
Zmeii ori Doamnele erau dornici să pună lăbuţele pe 
nepreţuita Andilandi. 

- Ca să vezi, îi spuse lona băiatului. (Fiindcă el 
era!) Cât de mic e Tărâmul Acesta! 

- Acesta sau Celălalt? 

- Tot glumet? Tot glumet? 

- Ei, încercam şi eu să fac conversaţie, răspunse 
Vlad cu ochii ţintă la Strigoi. 

lona avea acum pletele, ghearele şi dinţii ceva mai 
lungi decât la prima lor întâlnire. (Asta, de când unora 
li se cam făcuse frică, fireşte!) 

Copilul nu era încă sigur dacă lona vrea să-l muşte 
ori ba, dar pentru siguranţă se trăsese ceva mai departe 
de el. Atât cât îi permitea draperia. 

- Să înţeleg că te-ai lămurit cu Zmeii? 

Vlad nu răspunse, dar tăcerea lui spunea mai mult 
decât o mie de cuvinte. 

- Dacă mi-ai da mie o anume pasăre, te-aş putea 
ajuta să te răzbuni pe ei, îi spuse aşa, într-o doară, lona. 
Bineînţeles, dacă eşti interesat de un asemenea târg. 

- Sunt! răspunse Vlad pe nerăsuflate, deşi ştia 
foarte bine că el nu mai are Pasărea Măiastră. Doar cu 
o seară înainte o aruncase pe fereastră. Dar, fiindcă bă- 
iatul devenise viclean şi răzbunător ca un Zmeu, nu-i 
spuse Strigoiului că el nu mai are ce da la schimb. 

- Mâine, când Aram te va îndemna să intri în palatul 
pe careţi-l va dărui, tu să nu-i dai ascultare, îl povăţui lona. 

- ÎI las pe el! 

- Dacă ar fi aşa de simplu, se amuză Strigoiul. Va tre- 
bui să-l păcăleşti să intre. Să-l momeşti cu ceva! Altminteri 
nici el şi nici un alt Zmeu nu va trece pragul acelui palat. 
Toţi ştiu ce-ar putea deveni, la o simplă pocnitură de bici. 

- Un măr, mormăi Vlad, gândindu-se că dacă n-ar 
fi avut şansa să descopere ce i se punea la cale, proba- 
bil că el ar fi sfârşit a doua zi într-un asemenea fruct. 

- Aruncă înăuntru o altă pasăre, îi zise lona. 
Găseşti destule în curtea animalelor şi păsărilor de 
sacrificiu, aflată lângă grajduri. lar atunci când o vei 
azvârli, spune-i Craiului că acesta e cadoul tău pentru 
el. Drept mulţumire că te-a înfiat! 

- Şi când pocnesc din bici? 

- După ce intră, normal. 

- Normal! întări copilul. Pocnesc o singură dată? 

- De trei ori! Tu chiar n-ai citit nici o poveste cu 
Zmei până acum? se înfurie Strigoiul. 

- Ba da, ba da. Verificam doar. Sunt atâtea lucruri 
care nu se potrivesc... şi... 

- Şi ce? 

- Nimic, continuă. 

- Problema care se ridică acum e de unde ai să faci 
tu rost de un bici. Presupun că n-au făcut greşeala să-ţi 
dea vreunul. 

- Am un buzdugan. 

- Nimicuri, comentă cu dispreţ lona. Va trebui să 
smulgi biciul de la unul dintre Zmeii aflaţi prin 
preajmă. Dar fii rapid şi cu mare băgare de seamă. 
Armele Zmeilor sunt foarte credincioase stăpânilor lor. 

- Ştiu, spuse Vlad, care, cu ocazia asta, îşi aminti 
de episodul cu buzduganul Coajei. 

- Eu am să te aştept la noapte, în dreptul graniţei cu 
Regatul Căpcânilor, îi zise lona. Ca să-mi dai pasărea... 

Vlad îi răspunse: „Bine!“ şi îi zâmbi frumos. Asta, cu 
toate că în gând îi zise: „Aşteaptă-mă tu! Aşteaptă-mă!“ 
şi-i scoase şi limba. Dar numai în gând, bineînţeles. 

După ce se despărţiră, Vlad cobori la grajduri să-l 
anunţe pe Năzdrăvan de schimbările ce interveniseră 
în program. Când băiatul se apropie de cal, avea o 
privire atât de întunecată şi o căpăţână atât de mare, 
încât Năzdrăvanul aproape că nu-l recunoscu. 

- Ai câştigat! îi zise Vlad, Năzdrăvanului. Plecăm 
în zori! 

- Parcă am mai auzit undeva vorba asta, necheză 
supărat calul. După care mai făcu o ultimă şi disperată 

tentativă de a-l deturna, în timp ce arăta cu botul în 
zare: 

- De ce nu plecăm chiar acum? 

- Mai am nişte treburi de rezolvat, mormăi, mai 
mult pentru sine, Vlad, fiindcă de auzit tot nu-l auzea 
pe Cal. Şi, luându-l de hăţuri, se îndreptară împreună 
spre grajduri. 

Pentru mai multă siguranţă, Vlad hotărâse să 
doarmă împreună cu Năzdrăvanul. Aşa ar fi ştiut mult 
mai repede când aveau să vină zorile (fiindcă armăsarul 
ar fi ţinut loc de ceas deşteptător) şi ar fi fost mai 
aproape de ograda păsărilor, de unde Vlad plănuia să 
se servească a doua zi dimineaţă cu o zburătoare de 
rând, întocmai aşa cum îl povăţuise lona. 

Adormi însă foarte greu. Se gândea întruna la planul 
său de răzbunare. Se măcina, se zvârcolea, scrâşnea din 
dinţi, şi-şi repetă schema de atac de atâtea ori, de parcă 
aceasta ar fi fost cine ştie ce poezie importantă, pe care 
avea sarcină s-o reţină dumnezeieşte până la serbarea de 
a doua zi. Se străduia din răsputeri să-şi fixeze cât mai bine 
toate etapele, aşa cum le pusese la punct împreună cu lo- 
na. Să le vadă cu ochii minţii. Să nu cumva să omită vreun 
detaliu. Detaliu ce s-ar fi putut dovedi fatal la o adică. Ast- 
fel încât, chiar şi atunci când reuşi să adoarmă, începu să 
viseze ce le făcea şi le mai dregea el Zmeilor ăstora lipsiţi 
de inimă, care reuşiseră să-l ducă de nas ca la carte. 

În zorii dimineţii următoare (care nu mai erau zori 
de vreo câteva ore bune, fiindcă cei doi nu se treziră la 


Editura LiterNet, 2005 


timp), Calul Năzdrăvan şi Vlad făcură ochii mari şi-l 
priviră pe Scatolcea. Zmeul se agita în jurul lor, 
încercând să le spună ceva foarte important. Tot el 
fusese şi cel care-i trezise, scuturându-i straşnic, altfel 
somnoroşii ar mai fi tras mult şi bine la aghioase. 

- Hei! îi spuse Năzdrăvanul. 

- Hei! îi zise şi Vlad, dar degeaba. Scatolcea 
continua să se agite, să mormăie ceva de neînțeles şi să 
le arate întruna uşa. 

- E mut, îi informă Aripă-frumoasă, care era în 
temă cu mai toate bârfele ce circulau prin palat. Am 
auzit că i-au tăiat ieri limba. 

- De ce? Întrebară Vlad şi Năzdrăvanul, într-un 
singur glas. 

- Pentru că ştia prea multe, îi răspunse calm 
armăsarul Craiului, de parcă acesta ar fi fost cel mai 
normal lucru din lume. Cred că vrea să vă spună că a 
început ceremonia. 

Auzind ultima veste, Năzdrăvanul sări de îndată în 
copite. După care sări şi Vlad în picioare şi cei doi ie- 
şiră val-vârtej pe poarta grajdului. Aşa, fără mulţumesc, 
fără la revedere sau altă vorbă de bun rămas. Erau foarte 
grăbiţi! Mai ales Vlad, care se gândea cu groază că nu 
se trezise la timp şi că precis avea să dea totul peste cap 
din cauza asta. Trecând pe la ograda păsărilor, băiatul 
înşfăcă, în mare grabă, o prepeliţă şi-o băgă în sân. 

Năzdrăvanul văzându-l ce face, tare ar mai fi vrut 
să-l întrebe ce i-a căşunat aşa, dintr-o dată şi mai ales ce 

pusese la cale. Din păcate însă, demult nu mai avea cu 
cine discuta. Aşa că-l urmă în tăcere spre curtea cea 
mare a palatului (unde erau adunaţi toţi Zmeii), 
gândind că el îi va sta alături, orice pocinog ar mai face. 
Şi că, bineînţeles, îl va ajuta, atât cât îi va sta în putinţă. 

O dată ajuns la ceremonie, lucrurile au decurs însă 
conform planului. Ba chiar mult mai simplu. Fiindcă, 
atunci când Vlad îl invită înăuntru pe Aram, spre mare 
lui surpriză nu intră numai acesta ci şi Ruja, aflată nu 
întâmplător în mulţime. Astfel că, atunci când Vlad 
pocni din biciul pe care-l fură de la Crângu, se putu 
spune că scăpă de doi dintr-o lovitură. Şi, de îndată ce 
castelul se preschimbă într-un preafrumos măr de aur 
(împreună cu dihăniile ce se aflau atunci în el), copilul 
înşfăcă mărul, încălecă pe Năzdrăvan şi pe aici ţi-e 
drumul. Sau, mai precis, pe aici ţi-e zborul, fiindcă de 
plecat de acolo, plecară în zbor, lăsându-i pe toţi Zmeii 
cu gurile căscate. 

lar de întâmplarea cu pricina, pe moment, cel mai 
tare se bucură Năzdrăvanul. El îşi cam luase gândul că 
vor mai scăpa vreodată teferi din mâinile Zmeilor. Aşa 
că, atunci când se văzu în înaltul cerului, cu Vlad în 
spinare şi pasărea în ureche, se bucură atât de tare că 
ieşiseră cu bine din încercarea asta, încât începu din 

nou să vorbească. Cu toate că ştia că vorbeşte singur! 

- Mulţumescu-ţi Tie, Doamne! necheză el, vesel 
nevoie mare. Nu credeam să mai scăpăm de aici. 

Numai Vlad nu părea să se bucure. Crezuse la 
început, la fel ca majoritatea oamenilor, în gustul dulce 
al răzbunării. Îşi imaginase, în imensa lui naivitate (ca 
să nu spun altceva), că răzbunarea asupra Craiului îi va 
aduce o mare bucurie după. Sau măcar puţină uşurare. 
Nici vorbă de aşa ceva însă, fiindcă lui Vlad răzbunarea 
asta i se păru, dintr-o dată, mai acră decât o murătură. 

- Acum, încotro? se întrebă el, cu glasul stins, mai 
mult pe sine. 

- Spre Sânziene, răspunse de îndată Năzdrăvanul. 

Dar cine să-l audă?... Văzându-l pe Năzdrăvan că 
„tace“, copilul se amări şi mai tare şi se închise în sine. 
Nu îndrăznea să-i spună acestuia că, între timp, el 
mântuise pasărea, mai precis o aruncase pe geam. Şi că 
n-avea nici un rost să-şi mai continue călătoria. Fiindcă, 
pe oriunde ar fi luat-o de acum înainte, cu oricine ar fi 
vorbit sau oriunde ar fi ajuns, nimic n-ar mai fi fost ca 
înainte. 

- Ce mai contează?... mormăi copilul, în timp ce se 
gândea cu amărăciune că el nu mai avea pentru ce să 
lupte. Doar o pierduse pe Andilandi... 

tunci când calul Năzdrăvan ateriză din- 

colo de zidul ce despărțea mai nou Îm- 

părăţia Zmeilor de Regatul Căpcânilor, 

o deja se înserase. În jur nu se auzea de- 

a $ cât cântecul vesel al greierilor, bu- 

AS DAN curoşi că, în sfârşit, au putut să-şi reia 

3 petrecerile, acum că se terminase răz- 

boiul. Dar cântecul acestora nu părea să-l liniştească pe 

Năzdrăvan, care înainta cu prudenţă, întorcându-şi bo- 
tul când la dreapta, când la stânga. 

Calul ar fi vrut să-i spună lui Vlad să fie cu mare 
băgare de seamă, fiindcă graniţa putea fi în continuare 
păzită, dar n-o făcu. lar asta din două motive. Unu, bă- 
iatul nu părea deloc interesat de traseu. Doi, el se cam 
plictisise să vorbească singur. Astfel că se hotărî să tacă 
şi să facă, gândind că Vlad, oricum, mai avea ceva foa- 
me de răbdat până să-l poată auzi din nou. 

lar despre puiul de om, vă pot spune că era dărâ- 
mat. În sfârşit, părea să realizeze cât de crunt îi dezamă- 
gise pe cei care avuseseră, într-adevăr, încredere în el. 
Singurii care-i dăduseră în lumea asta vreo mână, aripă 
ori copită de ajutor! Îşi aminti de poveţele înțelepte date 
de Blajini ori de Crăiasa albinelor. Lui toate îi intraseră pe 
o ureche şi-i ieşiseră pe alta. Apoi, de darul Sfintei Du- 

Regatul Căpoânilor 


minici, de pe urma căruia, chiar dacă-l folosise pe mo- 
ment aşa cum se cuvenea, nu trăsese nici un folos, graţie 
prostiilor pe care le făcuse în lanţ după aceea. Îşi aminti 
de Ursitoare, de încercările lor discrete de a-l convinge 
să accepte altceva, de a-l face să se întoarcă acasă. Apoi 
îşi aduse aminte cum, la mânie, el le ceruse să rămână. 

„Dar oare, într-adevăr, asta îmi doresc?“ se întrebă 
el atunci, pentru prima dată. „Chiar vreau să prind 
rădăcini în tărâmul ăsta plin de pericole? Departe de 
tata şi de mama?“ lar răspunsul nu întârzie să apară. La 
început, crezuse că e în stare să se descurce singur, iar 
sarcina ce-o primise i se păruse simplă. La mintea 
cocoșului chiar! Însă, de când se dovedise incapabil 
s-o ducă la îndeplinire, începuse să aibă mari îndoieli 
în privinţa gradului ei de dificultate. Şi aventura în sine 
nu i se mai părea deloc amuzantă. Mai ales acum, de 
când realizase cu cât de multe dihănii avea de-a face. 
Parcă prea multe pentru puterile lui... 

Năzdrăvanul observă că, de când îşi luaseră 
zborul de la Zmei, omuleţul îi evita privirea. Şi el ştia 
mai bine decât oricine că atunci când un om (în special 
un pui!) nu se uită în ochii tăi, înseamnă că are ceva de 
ascuns. Sau, la fel ca în cazul de faţă, că se simte 
vinovat dintr-o anume pricină. Că îi este ruşine! 

- Te pomeneşti că te-oi fi gândind la pasăre? 
necheză Năzdrăvanul privindu-l cu coada ochiului. Fii 
pe pace, e la loc sigur! Apoi dădu din cap a dojană şi 
adăugă: „Mămăliga ta de copil! Era cât pe ce s-o 
prăpădeşti iarăşi!“. Şi poate că Năzdrăvanul, pornit cum 
era atunci, l-ar fi muştruluit pe cinste dacă în acel 
moment nu s-ar fi apropiat de ei doi Căpcâni. 

Văzându-i cum înaintau agitându-şi unul lanţul şi 
altul furca (care aducea foarte bine cu o furculiţă supra- 
dimensionată), calul încercă să-şi ia din nou zborul. 
Prea târziu însă! Lanţul pe care unul dintre urâţi îl az- 
vârlise asupra sa, îi imobiliză urgent aripile. lar atunci 
când Vlad încercă să se apere cu buzduganul, eşuă 
lamentabil. Pentru că „arma“ era prea mică şi nedresată 
cum s-ar fi cuvenit, o şterse de la locul faptei cu coada 
între picioare. Astfel că, în doar câteva secunde, Vlad 
căzu prizonier cu Năzdrăvan cu tot. Bine, mai întâi, 
fiindcă unul dintre Căpcâni îl îmbrânci puternic, căzu 
de pe cal. Dar atunci când îşi reveni din leşin se putea 
spune că era deja prizonierul acestor fiare. Asta pentru 
că era legat fedeleş de şaua Năzdrăvanului, care era 
legat la rândul său de unul dintre caii Căpcânilor. Cai 
cu care, mă văd nevoită să vă spun încă de la bun 
început, nu se putea face conversaţie. Erau foarte înceţi 
la minte. La fel ca şi stăpânii lor. 

- “Meu meu! bolborosi unul dintre Căpcâni, pe 
nume Marat, după ce-l pipăi bine pe Vlad, să vadă dacă 
e suficient de pufos pentru gustul lui. 

- A meu! ripostă urgent celălalt, care era fratele 
celui dintâi şi se numea Cran. 

După care, se porni o ceartă în toată regula, cu 
vorbe iuți şi stranii, din care Vlad nu pricepu o iotă şi 
de care nici nu-i mai venea acum să râdă. Cel puţin, nu 
aşa cum o făcuse cu doar puţin timp în urmă la Blajini. 
Dacă ar fi fost ceva mai atent însă, cu siguranţă şi-ar fi 
dat seama că aceştia nu vorbeau o altă limbă, ci, fiind 
foarte proşti şi needucaţi, o stâlceau doar pe cea pe 
care o vorbea şi el. De exemplu, Meu însemna Zmeu în 
aşa-zisa limbă a Căpcânilor! lar Marat vroia să-i spună 
fratelui său: „Zmeul e al meu!“. 

- Să ştiţi că nu mai am Pasărea Măiastră! îi anunţă 
Vlad solemn, crezând că aceştia îl vor lăsa în pace. 

- Parcă şi ştiu ei ce e aceea, bolborosi supărat, 
Năzdrăvanul. 

- Pe cuvânt de onoare! mai insistă băiatul, 
văzându-i pe Căpcâni cum se privesc nedumeriţi. Am 
aruncat-o pe geam, când eram la Zmei... 

- Şi, din fericire pentru tine, încă o mai ai, 
completă Năzdrăvanul. 

- Mei? îl chestionă, ceva mai interesat Cran. 

- Nu, Zmei! 

- Mei! îl contrazise fără drept de apel Căpcânul, în 
timp ce-l împungea cu arătătorul lui noduros în coşul 
pieptului. 

- Eu sunt om, încercă Vlad să-i lămurească, atunci 
când îşi dădu seama că aceştia îl confundaseră cu un 


Zmeu şi că fusese luat pe nedrept prizonier de război, 
cu toate că războiul se terminase. Lucru care nu părea 
însă să aibă vreo însemnătate. 

- Taci in gura! zbieră atunci Marat, fără ca măcar să 
întoarcă capul spre el. 

Vlad tăcu. Înţelesese că „Taci in gura!“ era de fapt 
taci din gură, ţine-ţi fleanca sau altă variaţiune pe 
aceeaşi temă, dar nu ripostă. Privindu-i mai bine, îşi 
dădu seama că oricum, n-avea cu cine discuta. 

Se mulţumi doar să le studieze cu atenţie cefele. 
Tot îi erau la îndemână sau, mai exact, înaintea ochilor. 
Şi văzu că ele erau groase. Apoi îşi coborî privirea spre 
trunchiul lor imens, care se revărsa ca o avalanșă 
asupra spinării cailor, înghiţindu-i aproape în întregime. 
Şi văzu că pielea Căpcânilor era de un pământiu-vânăt, 
iar pe ea se prelingeau întruna broboane imense de 
sudoare. Antrenate parcă să facă slalom printre toate 
cicatricele şi bubele răscoapte ce le ornau din loc în loc 
spatele. Dar, dintre toate cele înşirate, nimic nu părea 
să întreacă în scârboşenie miasmele pe care aceste fiare 
le răspândeau cu atâta generozitate în jurul lor. Fiindcă 
miroseau a carne împuţită. A hoit! 

Vlad nu-şi dădu seama pe moment dacă mirosurile 
veneau de la pieile şi blănurile proaspăt smulse de pe 
spinările animalelor, cu care Căpcânii încercau să-şi 
acopere goliciunea, sau pur şi simplu, ăsta era mirosul 
lor natural. Dar chiar dacă şi-ar fi dat seama, ce mai 
conta? Mirosul, oricum, nu dădea semne să dispară. Ba 
mai mult chiar. Pe măsură ce se apropiau de Regatul 


Căpcânilor, părea să se accentueze. Să-l înăbuşe. Să-l 
învăluie, încercând parcă să-l târască cu de-a sila într- 
un loc urât şi întunecat. lar atunci când puiul de om le 
văzu corturile din piei de capră sau cazanele grele în 
care fierbeau vaci întregi, fu pe deplin încredinţat că 
acesta avea să fie sfârşitul călătoriei sale. 

De cum intră în tabăra Căpcânilor (fiindcă mie, regat 
îmi vine cam greu să-l numesc în continuare), Vlad se 
văzu înconjurat de o ceată zgomotoasă de Căpcânei. Le 
spun Căpcânei, nu pentru că aş simţi aşa, vreun imbold 
să-i alint, ci doar pentru a vă 
lămuri că vorbesc despre 
puii acestor dihănii. Dar ţin 
să vă informez că nu arătau 
cu mult diferit faţă de părinţii 
lor. Atâta doar că umblau goi, 
aveau încă păr care, deşi era 
cleios de prea mult jeg, tot păr 
se numea şi nu erau chiar 
atât de graşi. 

- Meu puţit! îi stri- 
gă unul dintre Căpcâ- 
nei. Ceea ce însem- 
na, desigur, „Zmeu 
împuţit!“, după 
care îi scoase f 
limba. 

Apoi îşi apropia- 
ră cu toţii boturile de 

Vlad şi-l amugşinară straşnic. Asta, în timp ce-şi arătau 
care mai de care colții şi balele ce le curgeau din 
abundență. Unul îl mărâi chiar, împroşcând salivă în 
toate părţile, fiindcă nu era tocmai expert în domeniu. 
Vlad ripostă anemic, încercând să facă acelaşi lucru, 
dar un altul îl muşcă atât de tare de piciorul stâng, încât 
puiului de om îi dădură urgent lacrimile. 

- Alea (adică Valea)! zbieră atunci Marat, alungând 
cu lanţul ceata ce-i încercuise. 

- Alea! întări şi Cran, care, cu toate că nu-şi agita 
nimic, era cam la fel de fioros ca şi fratele său. 

Văzându-i atât de porniţi, Căpcâneii se depărtară. 
De plecat însă, vezi să nu plece. Fiind obişnuiţi să-i 
urască pe Zmei de mici (cu toate că nici n-aveau pentru 
ce şi nici nu ştiau foarte precis de ce anume o fac), puii 
de Căpcâni începură să arunce spre Vlad cu tot ce le 
cădea la îndemână. Şi pentru că tocmai în acele 
momente treceau printr-o piaţă improvizată, plasată 
exact în faţa cortului regal, micii sălbatici aruncară cu 
zarzavaturi rămase prea mult în soare, cu fructele 
zborşite şi cu vreo câteva oase. Până la urmă, pentru că 
se străduiră mult, îl păliră şi pe Marat în căpăţâna lui 
pleşuvă. 

- Vă omor! le explică urgent Marat. 

- Pe toţi! interveni şi Cran susţinându-şi fratele. 

- „Marat prostu’, câinele nostru, latră şi muşcă la 
mine-n cușcă!“ le răspunse rânjind gaşca. 

- Las” că vă arăt eu, fii de căţea! 

Vlad nu se dumiri dacă dihăniile reuşeau să vorbească 
corect doar atunci când se enervau straşnic. Sau pentru ei 
corect însemna de fapt greşit. Dar nici nu-l interesa prea 
tare. Bietul de el, era din ce în ce mai speriat. lar atunci 
când intră, împreună cu tartorii lui şi cu caii, de-a valma, 
într-un cort, avea deja inima cât un purice. Cei doi Căpcâni 
însă nu acordară prea mare importanţă stării lui de spirit. 
Erau foarte grăbiţi să-i prindă măcar pe câţiva dintre micii 
agresori de mai înainte şi să le smulgă urechile. Aşa că-l 
agăţară pe omuleţ într-un cârlig (legat fedeleş cum era şi cu 
picioarele în sus), după care ieşiră la trap, afară din cort. 

În puţinul răgaz ce-i rămăsese până la întoarcerea 
fiarelor, Vlad studie disperat cortul cu pricina. Şi, cu 
toate că atârna cu capul în jos, îşi dădu seama că ajun- 
sese într-un fel de bucătărie sau cămară. În orice caz, 
într-un loc destinat halitului. Peste tot puteai zări doar 
maşini de tocat, teluri, oale, oliţe, tigăi, cazane, linguri, 
furci şi furculiţe, precum şi multe alte instrumente, mai 
puţin familiare vouă, pe care le puteţi vedea doar în 
carmangerii. (Deşi, eu una cred că n-ar fi prea bine nici 
să le vedeţi, nici să vă familiarizați cu ele!) 

lar printre toate ustensilele acelea, ce zăceau aran- 
jate ca într-un altar închinat mâncării, puteai zări şi ne- 
numărate cărnuri, în special afumături. Slănină afuma- 
tă, şuncă afumată, hălci imense de carne, costiţe afuma- 
te şi, bineînţeles, neîntrecuţii cârnaţi afumaţi ai Căpcâ- 
nilor, făcuţi după toate reţetele posibile şi, în general, 
cam din toate fiinţele prezente în Celălalt Tărâm. 

- leşi odată afară şi dezleagă-mă! strigă Năzdră- 
vanul. 

Calul sărea pe picioarele din partea dreaptă şi îşi 
scutura capul tot într-acolo. lar de vorbit, vorbea 
bineînţeles cu Andilandi, singura ce i-ar mai fi putut 
ajuta în asemenea momente de restrişte. 

- Tu n-auzi?! Of, suntem pierduţi..., mormăi Năz- 
drăvanul, văzând că pasărea nu dădea semne c-ar vrea 
să iasă. Deci, nici gând să-i ajute cineva. 

Lui Vlad i se rupea inima când îl vedea pe 
Năzdrăvan cum sare şi se zbate. Dar aşa, legat fedeleş 
şi atârnat într-un cârlig cum se afla, nu prea avea cum 
să-l ajute. Înţelesese însă, în sfârşit, de ce anume era 
bidiviul lui atât de agitat. Pe una dintre etichetele ceva 
mai apropiate ale unui salam, văzu scris cu litere de 
tipar „ALAM DE 'AL“. Adică „SALAM DE CAL“! Ceea ce 
lui Vlad i se păru însă cel mai sinistru, şi-l făcu să-i 
dispară definitiv pofta de mâncare, pe care mirosurile 
de prin preajmă i-o cam stârniseră, nu era doar 
desluşirea compoziţiei salamului, ci faptul că îi 
recunoscu mirosul şi culoarea. Îşi aminti că el mâncase 
ceva asemănător la Zmei. Şi că, începând din acel 
moment, în mod cu totul misterios, începuse să nu-şi 
mai audă credinciosul tovarăş de drum. 

- lartă-mă! spuse atunci Vlad, cu lacrimi în ochi. 
N-am ştiut... 

- Bine, bine! răspunse Năzdrăvanul. Greşeala 
recunoscută e pe jumătate iertată! 

- N-am ştiut că muşc din prieteni..., începu să se 
tânguie puiul de om. 

- Hai să nu dramatizăm, necheză calul care, 
fiindcă nu se pierduse cu firea, căuta în continuare o 
portiţă de scăpare. 

- Şi am aruncat şi pasărea, mormăi mai apoi omul, 
mai mult pentru sine. N-o mai am! 

- Încetează, că se întorc! 
Năzdrăvan, dar Vlad tot nu-l auzea. 

- Nu sunt bun de nimic... 

o! 

- lartă-mă, te rog, căluţule! Vorbeşte cu mine. Te 
rog!!! 

- Asta fac! Şi nu mai urla aşa, încercă să-l potolească 
Năzdrăvanul, oprindu-se din nechezat şi privindu-l fix. 

Vlad însă tot nu-l auzea. Astfel că-şi continuă 
îngrozit inspecția nu demult începută, până când 
ajunse cu privirea undeva, în dreapta lui. Unde, pe ce 
credeţi că-i căzură ochişorii? Pe o altă etichetă, pe 
care scria la fel de mare şi de citeţ ca şi pe prima 
„ NAȚ DE 'MEU!“. Apoi pe o alta cu „'OASTIE DE 
“MEU EXTRA!“. Nu ştiu dacă voi v-aţi prins despre ce 
era vorba, dar lui Vlad nu-i trebuiră mai multe 
explicaţii pentru a înţelege cam ce-l aştepta pe el 
acolo. Pentru că, sunt sigură că unii dintre voi (mai 
talentaţi în tălmăcirea altor limbi) şi-au făcut deja o 
idee asupra grozăviilor ce se petreceau în regatul cu 
pricina, n-am să mai insist. 


necheză Calul 

jutor! Ajutor! strigă disperat puiul de 
om. 

Era pentru prima dată când i se 

Ş făcuse atât de frică, încât, cu siguranţă, 

LO ar fi dat orice să scape de acolo. Aşa că 

AN DIN nu rată ocazia şi mai strigă încă o dată, 
3 ceva mai tare: 

- Ajutoooor!!! 

Degeaba însă. Spre marea lui dezamăgire, nici 
urmă de salvator prin preajmă. lar el nu mai era în stare 
de nimic. Motiv pentru care făcu şi el tot ce era capabil 
în acele momente - adică făcu pe el! Şi cum, în cele 
mai multe cazuri, legea gravitaţiei funcţionează şi în 
tărâmul acesta, nu cred că trebuie să vă mai explic din 
ce cauză hainele, faţa şi părul i s-au udat subit şi au 
început să miroasă foarte rău. Unde mai pui că băiatul 
începuse să şi plângă în hohote, cu lacrimi de crocodil 
şi cu gura deschisă, din care i se prelingea în neştire 
salivă ca dintr-o cascadă. 

Pe scurt, nu era tocmai plăcut să-l priveşti în acele 
momente. N-arăta bine deloc. lar atunci când văzu 
ieşind dintr-un cotlon umbrit un Căpcânel, destul de 
mare şi de fioros pentru vârsta lui, Vlad nu mai pierdu 
nici o clipă şi leşină. 

lob, Prinţul Văpoânilor 


Într-un târziu, când deschise din nou ochii, văzu 
că acum stătea culcat pe spate. lar în faţa lui îl zări şi pe 
Căpcânelul cu pricina, care-l privea uşor jenat. Cu toate 
astea, mica dihanie fu prima care sparse tăcerea. Nu de 
alta, dar Vlad nu era în stare să articuleze vreun cuvânt. 

- “Ai liniştit! îi spuse acesta. Nu întorc pân’ 
dimineaţă... 

Apoi se opri. Nu vroia să-i spună prizonierului că 
dimineaţa, când aveau să apară bucătarii regelui, el 
urma să fie gătit. Sau măcar „preparat“ pentru proces şi 
gătit după, în funcţie de toanele părinţilor lui. 

- Zob, îi mai spuse Căpcânelul arătându-se pe sine. 

- Vlad. 

- ‘Meu? îl mai întrebă Zob. 

Vlad scutură din cap în semn de negare. 

- Cărăuş?... 

Puiul de om nu-i răspunse în prima clipă, dar îl 
privi atât de uimit, încât Zob simţi de îndată nevoia să-i 
explice de unde anume ştia atâtea despre el. Îşi duse 
două degete în dreptul tâmplelor şi se căzni atât de tare, 
încât reuşi până la urmă să se facă pe deplin înţeles. 

- Strigoi ne-a spus că tu nu ‘meu! 

- Şi eu care credeam că-am scăpat de el... 

- Prins! punctă Zob, referindu-se desigur la faptul 

că şi lona fusese prins la rându-i de alţi Căpcâni, în 
timp ce-l urmărea pe Vlad. 

- Zice că ai o pasăre şi că vrei să rămâi aici, 
continuă Zob. Adevăr? 

- Era... M-am răzgândit între timp, îi explică Vlad 
disperat. Te rog, dezleagă-mă! 

Zob scutură din cap şi zise, foarte hotărât: „Pare 
rău, dar n-am voie! Nu e bine să placi... prizonieri!“. lar 
acesta nu era nimic altceva decât un mod mai elegant 
de-ai spune că nu e bine să te ataşezi de mâncare. 
După care Zob, aducându-și parcă aminte că el nu prea 
avea voie acolo, se ridică şi dădu să plece. 

- Vorbeşti foarte bine limba noastră, îl compli- 
mentă Vlad. 

- Au bătaie! îi răspunse Zob, fără să se întoarcă. 

- Te rog... 

Auzindu-l, Căpcânelul se mai înmuie. Apoi se opri. 
Tare ar fi vrut să-l ajute pe puiul de om, fiindcă îl plăcuse. 
Dar dacă s-ar fi aflat că el l-a luat din cămară, precis ar fi în- 
casat o bătaie soră cu moartea. Aşa că stătea în cumpănă. 
Înţelesese că Vlad nu era o captură oarecare, bună doar 
pentru supă ori friptură, atunci când îl auzise pe tatăl său 
vorbind cu Strigoiul. Aflase că, dacă puiul de om le-ar fi dat 
lor nu ştiu ce Pasăre Măiastră, aceasta ar fi vindecat boala 
tatălui său - un capcinomul cât toate zilele, pe care acesta 
îl avea în ficat. Cel puţin aşa le explicase lona. Dar cum 
Zob, ca marea majoritate a Căpcânilor, nu ştia mare lucru 
despre Andilandi, se cam îndoia de spusele Strigoiului. 

- Nu înţeleg ce vreţi de la mine, începu Vlad să se 
plângă când îl văzu că ezită. Zmeu nu sunt, pasărea 
n-o mai am... Ce vreţi de la mine?! 

- Nu mai ai Pasăre Măiastră? 

- Nu! răspunse Vlad cu ultimele puteri. Am 
aruncat-o pe geam alaltăieri. 

- Atunci, hai cu mine! îi spuse Zob. Şi-l azvârli cât 
ai zice peşte pe şaua Calului Năzdrăvan. După care, 
acoperi spinarea acestuia cu un sac aflat pe masa 
alăturată, chipurile pentru camuflaj. Apoi îşi duse un 
deget în dreptul botului lui imens, îndemnându-l astfel 
pe Vlad să nu facă zgomot, şi ieşiră împreună din cort. 

Afară erau atât de mulţi Căpcâni, adunaţi care mai de 
care în jurul vreunui cazan cu mâncare ori înfulecând câte 
ceva în preajma corturilor lor, încât Vlad închise ochii şi se 
cuibări mai bine sub sacul cu pricina. Nu vroia să vadă 
cum aveau să fie din nou prinşi şi trimişi în cămară. 
Ajunsese la capătul puterilor. Şi, cu siguranţă, n-ar mai fi 
putut suporta una ca asta. „Nu! Nu! Nu!“ îşi şi zise el în 
gând, după care îşi strânse şi pumnii pentru noroc. Mai ales 
că şi recunoscuse glasurile celor care-l luaseră prizonier, pe 
undeva prin preajmă. Trăgând mai bine cu urechea însă, 
puiul de om se dumiri de îndată că aceştia nu aveau treabă 
cu ei. locmai îi capturaseră pe doi dintre Căpcâneii agre- 
sori şi se pregăteau să le lungească urechile, ciorovăindu-se 
unii cu ceilalţi, întocmai ca la uşa cortului. lar atunci când 
Zob, urmat de Năzdrăvanul camuflat, ajunse în dreptul lor, 
îl auzi destul de limpede pe Marat salutând politicos. 

„-'Sara, 'Nălţimea Voastră!“ zise slugarnic şi Cran. 
Lucru care pe Vlad îl puse imediat pe gânduri. Astfel 
că-şi adună bruma de curaj pe care o mai avea în dota- 
re şi ridică uşor sacul, pentru a vedea ce se întâmplă. Îl 
zări pe salvatorul său dând a lehamite din laba dreaptă, 
în semn de salut, către toţi Căpcânii pe lângă care 
treceau. Copilul observă că, deşi unele dintre aceste 
dihănii se înclinau până la pământ, făcând mătănii 
atunci când îl vedeau, Zob nu se sinchisea să le răspun- 
dă la salut decât eventual printr-o simplă ridicare de 
mână. Şi de cele mai multe ori nu făcea nici măcar asta. 

„Aşadar, Zob era nobil!“ gândi Vlad. „Putea fi chiar 
regele lor“ îşi mai zise, după care alungă urgent gândul 
cu pricina. „E cam tânăr pentru un asemenea rang. Cu 
siguranţă mai are fraţi mai mari ori părinţi. Adică nişte 
dihănii buboase, grase şi pleşuve, asemănătoare lui 
Marat şi Cran“, îşi încheie Vlad şirul gândurilor. lar de 
greşit, nu greşea foarte tare, fiindcă în curând avea să 
afle că Zob era chiar Prinţul Căpcânilor, unicul fiu al 
Regelui Horşti şi a Reginei Cana. Deocamdată, chiar 
dacă nu ştia cu exactitate cine era Zob cu adevărat, în 
sufletul lui Vlad încolţise din nou speranţa. Devenea 
din ce în ce mai sigur că, dacă Căpcânelul acesta ar fi 
vrut să-l salveze, atunci cu siguranţă ar fi putut s-o facă. 
Nimeni nu părea să îl întrebe ce cară după el, ce fel de 
cal e acesta (deşi Năzdrăvanul lui, chiar şi acoperit cum 
se afla, era mult mai slab decât caii urâţilor), unde 
anume se duce sau, în general, ce învârte. Dimpotrivă. 

Toate dihăniile păreau să-l respecte şi să se teamă de el. 
Ceea ce, pentru nişte fiinţe atât de primitive cum erau 
Căpcânii, nici nu însemnau două lucruri distincte. 

Ce nu ştia Vlad însă, şi nici măcar nu bănuia, era 
faptul că Zob risca enorm încercând să-l salveze. Sau să-l 
ascundă, aşa cum avea să facă în curând. Căci pentru 
furtul prizonierilor din cămara regală se primea pedeapsa 
capitală. Pedeapsă despre care, cu riscul de a vă speria 
tare de tot, trebuie să vă spun că în Regatul Căpcânilor 
însemna gătitul inculpatului în cauză. Bineînţeles, fără să 
se ţină cont din ce neam eşti, ce limbă vorbeşti sau dacă 
faci parte ori nu din aceeaşi tabără cu cei care urmau să 
te înfulece. Într-un cuvânt, toţi cei găsiţi vinovaţi urmau să 
împartă aceeaşi soartă şi, desigur, aceeaşi oală. Poate 
totuşi pentru Zob (ţinând cont de rangul pe care-l avea) 
s-ar fi făcut o excepţie. Cel puţin în privinţa pedepsei 
capitale. Lucru care nu l-ar fi scutit însă de la o bătaie soră 
cu moartea, în cazul în care ar fi fost prins. 

- Mulţumesc, de aici mă descurc, îi spuse Vlad, 
atunci când ajunseră în spatele unui cort mai retras, 
aflat undeva la graniţa taberei. Te rog, dezleagă-mi şi 
mâinile, înainte de plecare. 

- Şşşş! îi şuieră Zob, în timp ce-i arătă două gărzi 
fioroase, care tocmai treceau prin zonă, făcându-şi după 
toate aparențele rondul de noapte. Afară, pericol! îi mai 
explică nobilul Căpcânel, după depărtarea acestora. Apoi 
trase cu forţă de hăţurile Năzdrăvanului şi intrară cu toţi 
în interiorul cortului retras. Aici, din cauza întunericului, 

Vlad nu reuşi să vadă mare lucru, dar constată că acesta 
nu era nici pe departe punctul terminus, mai exact locul 
în care Zob vroia să-l ascundă. Şi se convinse definitiv de 
aceasta, atunci când îl văzu pe Căpcânel cum deschide o 
trapă şi începe să-l împingă pe Năzdrăvan în gaura ce 
tocmai se căscase, cu atâta generozitate, în pământ. 

- Ce faci? începu Vlad din nou să se agite. Nu ne 
dai drumul?! 

- Afară, pericol! 

- Asta ne-ai mai spus-o de vreo câteva ori. 

- Aici, siguranţă! mai adăugă Zob, dornic de altfel 
să le dea cât mai multe amănunte. Apoi închise 
frumuşel trapa şi trase o blană de urs deasupra ei. 

- Hei! Ai înnebunit?! se mai interesă Vlad, de acolo 
din văgăuna în care ajunsese. Nu ne dai drumul? 

- Întorc imediat! le spuse Zob, după care o şi 
zbughi afară. 

„Hei! Dă-ne drumul!“ strigă Vlad de vreo câteva 
ori, înainte ca, din cauza agitaţiei, să alunece din nou 
de pe spinarea Năzdrăvanului. O dată ajuns la nivelul 
solului însă, tăcu. Nu spuse nici măcar: „Au, mă 
doare!“. (Cu toate că se lovise straşnic, în cădere, ştiţi 
voi unde.) Nu mai strigă după ajutor. Nu zise nici pâs. 
Se ridică precaut în capul oaselor şi privi, cu mare 
atenţie, în jurul său. Studie uimit, dar şi temător în 
acelaşi timp, locul în care ajunsese. Asta, fiindcă de 
pretutindeni îl studiau la rândul lor multe perechi de „De pretutindeni îl studiau la rândul lor 
ochi strălucitori. multe perechi de ochi strălucitori.“ 

u trebuie să vă temeţi, fiindcă ochii cu 
pricina, ce luceau atât de straniu în pivni- 
ta lui Zob, nu aparţineau altor Căpcâni, ci 
erau ai unor pui de animale, aflaţi acolo 
din aceeaşi pricină ca şi Vlăduţ: căzuseră 
prizonieri! În prima clipă, Vlad amuţi de 
emoție şi de spaimă, imaginându-şi că fi- 
inţele din jur (pe care el nu le vedea din cauza întunericu- 
lui) ar putea fi agresive, că l-ar putea ataca. Dar nici vorbă 
de aşa ceva. Copilul se dumiri în doar câteva clipe că ochii 
respectivi erau cam la fel de speriaţi ca şi ai lui. lar unii 
dintre aceştia erau nespus de trişti. 

„Ce Dumnezeu se întâmplă aici?“ se întrebă 
Vlăduţ atunci. Şi, fiindcă nu putea înţelege nici în 
ruptul capului ce căutau toate fiinţele acelea 
îngrămădite una în cealaltă, începu să se târască spre 
ele. Acestea însă, speriate peste măsură, se retrăgeau 
din calea lui. Când Vlad reuşise să desluşească în prima 
linie un pui de urs, unul de vultur şi unul de vulpe, auzi 
deschizându-se din nou trapa. 

- Papa! Apa! zise Zob, în timp ce-i punea în faţă 
două străchini. Una dintre acestea plină ochi cu o 
tocană şi alta cu apă, la fel de curată ca cea din care 
beau probabil porcii. Privindu-le, lui Vlad îi veni să 

Ascunzălgarea 


vomite. Cu toate acestea, refuză politicos, întocmai 
cum proceda el în vremurile bune: 

- Nu, mulţumesc! îi zise Căpcânelului, în timp ce 
împingea cu capul blidul cu tocană. 

- Obosit, mânci! insistă Zob, scărpinându-l după 
una dintre urechi, apoi sub bărbie, aşa cum procedaţi 
voi, poate, cu pisicile ori cu unii dintre câinii mai 
micuţi (şi mai răsfăţaţi), atunci când nu vor să mănânce. 

- Nu! spuse Vlad, de data asta ceva mai ferm, dar 
şi mai agitat. Pentru că i se părea tare ciudat felul în 
care-i vorbea ori se purta cu el Căpcânelul. 

De lovit, nu încercase să-l lovească, nu-l brutalizase 
în nici un fel, dar de când îl salvase se purta de parcă Vlad 
ajunsese, dintr-o dată, câinele lui de companie. Acum, 
cam ce simţea puiul de om, în noua lui calitate de căţeluş 
de salon al altui căţel, nu cred că e greu de ghicit, fiindcă 
pe faţa lui se putea citi limpede uimirea şi teama. 

Într-un cuvânt, Vlad se simţea groaznic! „N-ar mai 
lipsi decât să mă pună să ridic două lăbuţe!“ îşi zise 
copilul în sinea lui. „Să latru ori să-mi aducă la masă 
numai oase şi costiţe!“ 

- Dacă nu mânci, vrei să joci? îl întrebă Zob, în 
timp ce încerca să-l momească cu o mingiucă făcută, 
după câte mi-am dat eu seama, din piele de vițel. 

- Nu, răspunse Vlad. Aş vrea să plec, dacă nu te 
superi! 

- Bin”! răspunse Căpcânelul, de parcă n-ar fi auzit 
ultima replică a lui Vlad. Dacă nu mânci, dau la alţii! 

- Tu n-auzi? Vreau să plec de aici! 

Zob nu-i răspunse. Se îndepărtă tacticos undeva în 
adâncimea pivniţei şi aprinse un felinar. Abia atunci 
putu să vadă şi Vlad, în sfârşit, animalele din jur, iar 
priveliştea nu era deloc una obişnuită. Lui Vlad, cel 
puţin, i se puse de îndată un nod în gât, când văzu ce 
impresionantă colecţie de pui, din toate speciile 
cunoscute sau necunoscute lui, reuşise Zob să adune 
acolo. Începu chiar să-i tremure uşor glasul şi privi 
jalnica adunare cu toată compasiunea de care era el în 
stare. Cu mare părere de rău, trebuie să vă spun că toţi 
acei amărâţi de pui, fără nici o excepţie, stăteau în cuşti 
ori erau legaţi cu lanţuri grele de labe ori de aripi. Vlad 
înţelesese acum care era rostul mănunchiului imens de 
chei pe care-l remarcase încă de la început la brâul lui 
Zob. Atunci nu îndrăznise să-l întrebe la ce-i foloseşte, 
dar acum se lămurise pe deplin care îi era rostul. 

În primele clipe, deşi condiţiile în care erau ţinute 
animalele i s-au părut deplorabile, puiul de om depuse 
un mare efort şi se abţinu de la orice comentarii. Aşa 
cum v-am mai spus, avusese şi el cândva un câine şi nu 
se putea spune că îl îngrijise tocmai aşa cum s-ar fi 
cuvenit. Astfel că acum se gândi că n-ar fi corect să-i 
judece pe alţii. Mai ales că aici era vorba de un 


Editura LiterNet, 2005 


Căpcân. lar faptul că nu-i mâncase pe amărâţii aceştia 
se putea socoti totuşi un progres. 

Vlad se mulţumi, la început, să tacă şi să 
privească. Îl urmări pe Căpcânel cum se chinuia să 
împartă celorlalţi, cât mai echitabil, mâncarea ce-i 
fusese destinată iniţial lui. Când văzu însă cum se 
reped puiuţii la mâncare, semn clar că Zob îi cam 
lăsase să flămânzească, pe Vlad începu să-l mănânce 
tare de tot limba. Căpcânelul, care nu părea să observe 
nemulţumirea omului, aprinse liniştit unul dintre 
felinare. Şi Vlad reuşi atunci să identifice rănile lăsate 
pe lăbuţele puilor de lanţuri, ceea ce puse capac la 
toate câte îi văzuseră până atunci ochii. 

- Ce caută toate animalele astea aici?! 

Zob mormăi, destul de mândru de altfel, că el îi 
salvase. Fuseseră prinşi de către vânători, dar el îi furase 
din cămară şi-i adusese aici, unde se aflau în deplină 
siguranţă. După care se întoarse spre Vlad şi-l privi 
foarte sigur pe sine, aşteptând, din partea celuilalt puţin 
respect şi, de ce nu, chiar un dram de admiraţie. Puiul 
de om însă avea o căutătură rece, acuzatoare. Lucru 
care nu-i fu deloc pe plac Căpcânelului. Mai ales că 
Vlad nu se opri acolo cu acuzaţiile, ci îşi continuă 
interogatoriul, din ce în ce mai supărat. 

- Îi ţii mereu închişi? 

- Ce are face? îi întoarse vorba Zob, ceva mai răstit 
de data asta. Fiindcă în sinea lui se simţea vinovat 
pentru faptul că ţinea animalele mereu închise. 

- Aici siguranţă! mai insistă Căpcânelul, încercând 
zadarnic să-l convingă pe omuleţ că, de fapt, el le 
făcuse animăluţelor de acolo un imens serviciu. Şi că 
nu le dorea răul. Dimpotrivă! Veghea asupra lor şi 
încerca să aibă grijă de ele în măsura posibilităţilor, 
desigur. Vlad însă părea să aibă, în ciuda tuturor 
eforturilor lui, o cu totul altă părere. 

- Un animal de suflet nu e o jucărie, ci o 
responsabilitate! se trezi Vlad dintr-o dată că-i vorbeşte 
exact cum o făcuseră mai demult părinţii lui. Trebuie 
hrănit la timp! Mai ales dacă e vorba de un pui... 

- Eu am grijă! Mâncă! bălmăji Căpcânelul, ce 
fusese luat prin surprindere de reacţia destul de 
violentă a puiului de om. 

- Când mănâncă? O dată pe lună? i-o întoarse 
omul care, o dată pornit, nu dădea semne că avea să se 
mai oprească. Unde mai pui că ar fi bine să strângi şi 
mizeria după ei! continuă Vlad pe acelaşi ton de om 
mare. Dar mai ales trebuie să-i laşi liberi. Afară! 
Înţelegi? 

- Niciodată! Afară - mor. 

- Şi asta vrei să zici că e viaţă? răspunse Vlad care, 
graţie tuturor încercărilor prin care trecuse în ultima 
vreme, părea să se fii maturizat. Părea să fi devenit mai 
puternic. Mai înţelept. 

- Liniştea! ripostă Zob care, fiindcă nu ştia cum 
anume să se apere, începuse să se enerveze. 

- Nu e corect! 

- Ce ştii, omule? i-o întoarse Căpcânelul, în timp 
ce-şi apropie atât de tare şi de fioros botul de faţa lui 
Vlad, încât copilul simţi cum îi vine din nou să leşine. 
De data asta nu de frică, ci de scârbă. Atât de urât îi 
putea gura Căpcânului. Cu siguranţă, acesta nu auzise 
în viaţa lui că dinţii se mai şi spală. Dacă nu de două 
ori pe zi, atunci măcar din când în când. 

- Ştiu, fiindcă odată am avut şi eu un câine... Rex, 
aşa îl chema. Era un fox-terrier, încercă să-i mai explice 
Vlad, în disperare de cauză. Dar, fiindcă Zob îl privea 
cu nişte ochi cât cepele, neștiind desigur ce era acela 
un fox-terrier, nu mai insistă asupra rasei câinelui. 

- N-am prea avut grijă de el, continuă băiatul firul 
povestiri care, spre exasperarea lui Zob, părea una des- 
tul de moralizatoare. Uitam destul de des să-l hrănesc 
sau să-l plimb... Stătea mai mult închis în camera mea 
de bloc. Până într-o zi, când nu l-am mai găsit... 

- Fugit? întrebă Zob care, pe măsură ce povestea 
evolua, devenea din ce în ce mai interesat, simțindu-se 
bineînţeles vizat. Doar şi el uita de multe ori să-şi 
hrănească animalele, iar de plimbat ori de lăsat prin 
ogradă nici nu putea fi vorba. 

Vlad clătină cu tristeţe din cap, apoi zise, destul de 
jenat: 

- Părinţii mei îl dăduseră unor prieteni. 

- Răi! spuse de îndată Căpcânelul. 

- Aşa am crezut şi eu atunci, îi explică pe un ton ceva 
mai potolit Vlad. Dar acum îmi dau seama că au avut 


Sînziana Popescu - Andilandi * Călătoria lui Vlad în Celălalt Tărâm 


dreptate. Câinele a fost mult mai bine îngrijit acolo. Noii 
lui stăpâni n-aveau copii şi toată ziua nu făceau altceva 
decât să se ocupe de Rex. Să-i dea de mâncare, să se joace, 
să-l plimbe. Unde mai pui că aveau şi o curte mare, unde 
câinele putea zburda în voie, îşi putea îngropa şi oasele... 
Ştii, atunci când e vorba de animale, trebuie să te gândeşti 
întotdeauna la ce e mai bine pentru ele, nu pentru tine. 

- Dar gândesc! Afară pândesc pericole. Dacă las 
libere, vor muri! răspunse Căpcânelul. 

Văzându-l că se încăpăţânează, Vlad se gândi să 
adopte altă tactică de sensibilizare. O altă metodă prin 
care să-l convingă pe Zob că bunul cel mai de preţ al 
oricărei fiinţe e libertatea. 

Bineînţeles, puiul de om se gândea că, dacă-l 
convinge să-i elibereze pe toţi cei aflaţi în beci, va 
scăpa şi el. Deci, se putea spune că avea micul său 
interes. Pentru prima dată de când ajunsese acolo însă, 
nu se gândea numai la el. Nu-şi mai plângea de milă şi 
vroia să-i ajute şi pe alţii, ce, asemeni lui, se aflau în 
suferinţă. Astfel că îi spuse Căpcânelului, ceva mai 
blând de astă dată: 

- Sunt convins că şi părinţii tăi îşi fac griji pentru 
tine, atunci când te lasă nesupravegheat. Cu toate astea, 
nu te-au închis în nici o cuşcă. Eşti liber să pleci când 
pofteşti. 

- Greşit! Nu pasă de mine, zise Zob, apoi ieşi din 
cort cât putu de repede. 

- Stai! Unde pleci? 

„Aşadar, asta era!“ îşi spuse în sinea lui Vlad, 
privind în urma Căpcânelului. „Nici Zob nu era iubit de 
părinţii lui!“ Din cauza asta ţinea atâtea animale închise 
în pivniţă: ca să se joace cu ele. Pentru că nimeni 
altcineva n-o făcea în afara lor, nimănui nu-i păsa de el. 

Vlad înţelese astfel că, atunci nu sunt iubiţi, copiii 
se pot schimba. O pot lua pe cărări greşite. Pot deveni 
răi, aşa cum se întâmplase cu fetele lui Aram, care 
chinuiau toate animalele din jurul lor. Ori egoişti, aşa 
cum, după toate probabilitățile, i se întâmplase lui Zob. 
Copilul pricepuse că puii oricăror fiinţe se puteau 
schimba, chiar şi atunci când doar se credeau lipsiţi de 
iubire. Când se simțeau ameninţaţi, când îşi imaginau 
că vor pierde totul, aşa cum i se întâmplase chiar lui. 

„Ce prostie din partea mea!“ îşi spuse cu amărăciune 
omuleţul. „Trebuia să fug de acasă şi văd cât de prost o duc 
alţii, ca să-mi dau seama cât de iubit am fost eu, de fapt!“ 
gândi Vlad. „Mi s-au născut doi fraţi. Şi ce dacă?“ îşi mai 
zise el după. „Asta nu înseamnă că mama şi tata mă vor 
iubi mai puţin de acum înainte. Numai un Zmeu ori un 
Căpcân poate gândi atât de strâmb!“ Şi, dintr-o dată, îşi 
aminti de vorbele pline de înţelepciune ale bunicii Blaji- 
ne: “Atunci când iubirea unui părinte pentru copiii lui exis- 
tă, ea nu poate fi nici mai multă, nici mai puţină. Există. Și 
e de ajuns pentru noi toţi. Oricât de mulţi ar fi la masă“. 

Vlad dădu un picior blidului de mâncare, atât de 
ciudă i se făcuse pe sine. Ştia că greşise, dar nu ştia cum 
să-şi îndrepte greşeala. Cum să iasă la lumină din toată 

povestea asta încurcată, în care singur-singurel se Ori, măcar, cum să iasă din hruba asta întunecată, în 
vârâse. lar acum, de când mântuise Pasărea Măiastră, care ajunsese şi care părea săpată undeva, în fundul 


nici să fi vrut să ajungă acasă nu mai ştia cum s-o facă. 


es n cursul zilei următoare, Zob îşi mai făcu de 
Ul vreo câteva ori apariţia în pivniţă. Ba pentru a 
3Y schimba uleiul lămpilor. Ba pentru a deretica şi 
K aerisi. Ba pentru a se îngriji, chipurile, de 
<|. hrana animalelor, cărora le dădea acum parcă 
prea mult de mâncare. Ori pentru a strânge, cu 
AW un zel de-a dreptul suspect, mizeria din jurul 
lor. Unora chiar se apucă să le panseze aripile sau 
lăbuţele. lar în vreo două rânduri îi întinse şi lui Vlăduţ 
câte o strachină de tochitură. Sperând desigur, ca puiul 
de om să revină între timp la sentimente mai bune. 
Dar Vlad nu se atingea de mâncare şi, desigur, nu 
se arăta deloc impresionat de toate eforturile lui Zob. 
Dimpotrivă! Continua să-l privească chiorâş. Se 
prinsese că tot ce făcea Căpcânelul era demonstrativ. 
Era limpede ca lumina zilei că Zob dorea să-i arate, cu 
orice preţ, că greşise în privinţa lui. Că îl judecase în 
pripă atunci când îl acuzase că nu şi-ar îngriji 
animalele. Pe care el - iată! - cât de mult le iubea şi cu 
câtă pasiune le purta de grijă. 


w 


pământului. 


Prizonierii lul oh 


- Vrei să joci? îndrăzni să-l întrebe Zob la un 
moment dat. 

- Da, dar afară! răspunse Vlad, în timp ce continua 
să-l privească cât putea el de urât. 

- Nu dau drumul! venea aproape automat 
răspunsul Căpcânelului. Afară, pericol! 

- De când am ajuns în Tărâmul Acesta, am fost 
mereu în pericol, dar m-am descurcat. Singur ori cu 
ajutorul celor din jur! mai adăugă Vlad cu subînţeles. 

- Nu dau drumul! 

Apoi tăceau amândoi. Cel puţin până la următoarea 
vizită, când, dacă Zob făcea imprudenţa să-l întrebe din 
nou ceva, i se răspundea la fel. Vlad îi cerea libertatea lui 
şi a celorlalţi colegi de celulă. Până când, odată, omuleţul 
nu mai răbdă şi fiind amărât, flămând şi nervos peste mă- 
sură îi spuse Căpcânelului Zob cam tot ce credea despre el. 

- Ştii ce cred eu, Prinţe? îl întrebă Vlad care, de 
tare ce se supărase, parcă făcuse şi clăbuci la gură. 

Zob tăcu şi-şi văzu mai departe de treburi. (Asta, 
cu toate că era limpede c-ar fi vrut să ştie „ce credea 

Vlad!“). Dar continuă să deretice, fără ca măcar să-l 
privească pe puiul de om. 

- Că eşti un mincinos fără pereche! tună atunci Vlad. 

- Neadevăr! 

- Ba adevăr! îl maimuţări copilul. 

- Ba nu! 

- Ba da! îi închise Vlad botul, cel puțin pentru scur- 
tă vreme. Nu te interesează cu adevărat animalele tale. 
Nu-ţi pasă dacă au sau nu ce mânca, dacă se simt bine 
aici sau nu. Nici măcar dacă sunt cu adevărat în sigu- 
ranță! Singura ta preocupare e să-i ţii închişi aici, ca să 
te poţi juca cu ei! Fiindcă nimeni altcineva n-o face. 

- Neadevăr! 

- Ba e un mare adevăr! continuă Vlad. Eşti un 
egoist! Îi ţii închişi aici, fiindcă n-ai prieteni! 

- Am... încercă Zob să riposteze, dar nu reuşi să-şi 
ducă fraza la bun sfârşit, pentru că dintr-o dată simţi 
cum i se leagă limba. Apoi, cum i se împăienjenesc 
ochii şi cum încep să i se adune lacrimile în marginile 
ochilor lui saşii. Astfel că strânse tare din pumni şi 
plecă capul, nedorind să-i arate lui Vlad că fusese lovit 
exact acolo unde-l durea mai tare. 

- Pentru că nimeni nu te iubeşte! Nici măcar 
părinţii tăi! 

Auzindu-l pe puiul de om ce spune, lui Zob îi 
dădură lacrimile de-a binelea. Şi, în scurtă vreme, 
începu să plângă în hohote. lar de plâns, să ştiţi că 
plângea cu adevărat. Nu se prefăcea. 

- Ei prietenii mei! îi spuse Căpcânelul lui Vlad, 
printre sughiţuri, în timp ce arăta către puii adunaţi 
acolo. 

- Nu aşa te porţi cu un prieten, răspunse 
neînduplecat băiatul. 

- Eu iubesc... 

- Dacă i-ai iubi cu adevărat, le-ai da drumul)! îi zise 
atunci Vlad. Le-ar fi mult mai bine afară, în pădure, 
decât închişi aici! 

Căpcânelul se uită lung la animale. Apoi îl privi pe 
Vlad. Apoi se uită din nou spre animale şi nu ştia ce să 
facă. Nu ştia dacă să le dea drumul ori ba. Stătea în 
cumpănă! Până la urmă însă se întoarse spre Vlad şi îi 
răspunse scurt şi la obiect: „Nu“! După care ieşi afară 
din pivniţă şi închise trapa după el, în murmurul de 
dezaprobare al tuturor. 

- Degeaba! comentă mucalit puiul de urs, Brad, 
care, asemeni celorlalţi puişori aflaţi acolo, urmărise cu 
sufletul la gură derularea negocierilor. După cum bine 
spunea bunicul meu, „Căpcânul tot Căpcân rămâne!“. 

- Zi-i mersi că nu ne-a mâncat! se băgă în vorbă un 
pui de iepuraş, pe nume Suru, care era mai temător din 
fire. Aşa cum au făcut cu părinţii noştri! 

- De ce eşti atât de sigur?! interveni atunci Muc, un 
pui de vulpe, ceva mai dezgheţat la minte. Poate ei nici 
n-au căzut prizonieri şi ne aşteaptă în pădure! îi spuse 
el iepuraşului. Apoi i se adresă timid Calului Năzdră- 
van, căutând în ochii lui aprobare: 

- Nu-i aşa, nenea? 

- Aşa e! răspunse Năzdrăvanul. Există o foarte mică 
probabilitate să fi fost prinşi! 

- „Nenea“ îl îngână atunci pe Muc un pui de râs, 
care venise şi el ceva mai în faţă pentru a-şi face loc la 
taifas. Apoi se puse pe un râs gâjâit şi destul de 
enervant. 

- Te deranjează? i-o întoarse de grabă micuțul Muc. 
Părinţii mei m-au învăţat să fiu politicos cu cei bătrâni. 

- Cei mari! îl corectă cochet Năzdrăvanul, dar cine 
să-l audă? Micuţii se traseră roată în jurul lui şi începură 
să se certe. Puiul de râs continuă să râdă de micul Muc, 
despre care toţi ştiau că doar inventează poveşti despre 
părinţii lui, fiindcă fusese prins înainte de-a miji ochii. 
Deci nu-i cunoscuse. Muc îi răspundea desigur că nu e 
adevărat, că ştia el mai bine ce şi cum şi că „râde ciob 
de oală spartă“. lepurele Suru nu prea ştia ce să mai 
creadă, iar ursuleţul Brad încerca, atât cât îi sta în 
putere, să-i împace spunându-le mereu: „lăceţi, măi 
fraţilor!“. El tare ar mai fi vrut linişte, fiindcă îi era cam 
somn. Se apropia iarna şi se pregătea de hibernare. 

Până la urmă cel care-i făcu să tacă, fu tot Calul 
Năzdrăvan, care necheză o dată atât de straşnic, încât 
adunarea încremeni. La început, crezură că Năzdră- 
vanul se supărase atât de tare pe ei, încât urma să le 
lungească urechile. Şi, dintre toţi cei adunaţi acolo, cel 
mai tare se agită iepuraşul Suru, care le avea şi aşa prea 
lungi. Calul însă, cu toate că era destul de supărat, ba 

chiar se putea spune că ajunsese la limita răbdărilor, nu 
le făcu nimic. Le spuse doar, cu tot calmul de care era 
el atunci în stare: 

- LINIŞTE! Asta, în timp ce cu copita dreaptă-faţă 
îi indica pe Vlad, adăugând: îl deranjaţi pe băiat! 

Puii tăcură. Apoi îl priviră cu toţii pe Vlad, cu un 
respect izvorât tocmai din străfundurile micilor lor 
fiinţe. Îşi amintiră subit că noul venit luptase cu vitejie 
pentru drepturile animalelor, pe care nu numai că nu le 
respectau urâţii aceia de Căpcâni, dar pe care nici 
măcar ei nu se putea spune că le cunoscuseră până 
atunci. Unii dintre pui ar fi vrut chiar să vorbească cu 
noul lor lider, dar calul îi lămuri că băiatul nu-i aude. 
Cel puţin, nu încă. 

După care, Năzdrăvanul întocmi o listă lungă, cu 
înscrierile la vorbă, pentru când Vlad avea să-i înţelea- 
gă din nou şi desigur fu nevoit să le mai răspundă mi- 
cuţilor la câteva întrebări. Cei mai mulţi dintre ei vroiau 
să ştie ce soi de fiinţă era Vlad. Un pui de acvilă, pe nu- 
me Vâju, chiar îşi dădu cu părerea că ar fi un Blajin. Şi 
se fuduli în faţa celorlalţi că ştia, fiindcă mai demult tre- 
cuse în zbor deasupra Grădinii Blajinilor, împreună cu 
mama şi fraţii lui, şi-i văzuse cum arătau. 

- Blajinii înţeleg graiul animalelor! îl contrazise 
urgent veverița Cranţ. Deci nu poate fi un Blajin! 

- Ei, na! zise Vâju, după care tăcu mâlc. Fiindcă 
asta cam aşa era, şi el nu se gândise la toate amănunte- 
le, înainte de-a deschide ciocul. 

- E om, porni să-i lămurească Năzdrăvanul. 

- Aha! răspunseră atunci cu toţii şi păreau să fi înţe- 
les. Păreau, spun, fiindcă de priceput, nu pricepuse nici 
unul nimic. Nu ştiau cum sunt oamenii şi, bineînţeles, 
nici puii acestora, dar nici nu prea se înghesuiau s-o arate. 

- Vine tocmai din Celălalt Tărâm şi poartă cu el 
Pasărea Măiastră! 

- Aha, răspunseră din nou puii, care parcă nu mai 
ştiau să spună nimic altceva. În schimb, căscau 
boticurile şi pliscurile din ce în ce mai tare, a mirare, pe 
măsură ce Năzdrăvanul le dădea mai multe amănunte 
despre Vlad. Şi acesta, văzând că are priză la micuţi, 
începu să le povestească, cu înfloriturile de rigoare, 
toate pericolele pe care Vlad le înfruntase de când 
ajunsese la ei. Le povesti de păţania cu Doamnele, de 
vizita la Blajini, de Aram şi de Zmeii lui şi câte şi mai 
câte nu le spuse, crezând că poate-poate reuşeşte să-i 
adoarmă totuşi. Ca să se poată odihni şi el, atunci. 

- Ce fel de animale sunt oamenii? îl întrebă Muc, 
care, spre deosebire de alţii ce picoteau deja, rezistase 


Editura LiterNet, 2005 


până la sfârşit. Se pricep la farmece, aşa ca Zmeii ori 
Solmonarii? 

- Nu prea, îi spuse Năzdrăvanul. 

- Nu ştiu nici măcar o vrajă mică, acolo? 

- Nu ştiu! Şi acum, culcaţi-vă! 

- Of! zise Muc şi se îngrămădi alături de Brad, care, 
fiind mai grăsuţ, îi ţinea de cald. Şi eu care credeam că 
ne va scoate de aici... 

- Eu unul sunt convins c-o va face, până la urmă! 
răspunse Năzdrăvanul. 

În tot acest timp, Vlad îi privea, fără să înţeleagă 
ce-şi spun. Fără să-i treacă măcar prin minte ce-i 
frământă ori despre cine anume vorbeau. Îi văzu doar 
cum se adună unii lângă ceilalţi şi cum adorm pe rând. 
lar priveliștea acelor micuţi, atât de singuri, de speriaţi, 
dar mai ales aflaţi atât de departe de tăticul şi de 
mămica lor, îl întristă până la lacrimi. Aproape tot atât 
de mult pe cât îl amări soarta lui, care părea să se 
confunde din ce în ce mai mult cu cea a animalelor 
aflate în jurul său. 

a scurtă vreme după ce adormise, puiul 
de om fu trezit brusc de nişte ţipete în- 
fiorătoare. Cineva plângea, dar Vlad nu 
se dumiri cine anume. Cineva striga du- 
pă ajutor, în limba bolovănoasă a Căp- 
cânilor, dar nu se ştia de unde o face. 
Ori ce anume spune, fiindcă se afla la 
mare depărtare. lar strigătele lui se topeau ori se ames- 
tecau unele cu altele până să ajungă la urechile celor 
din pivniţă. Şi de auzit se auzeau, la intervale regulate, 
şi nişte vâjâituri scurte. Semn că acel cineva era lovit rit- 
mic cu o joardă, o curea sau chiar cu un bici. 

Auzind toate acestea, lui Vlad, de emoție, începu 
să-i bată tare de tot inima. Încercă de îndată să se ridice, 
dar, având încă mâinile legate, nu reuşi să-şi ţină cum 
se cuvine echilibrul şi căzu în genunchi. Privi în jur şi 
văzu Că pulii se treziseră şi ei, şi începură să se agite. 

- lar îl bate! zise Vâju, după care îşi întinse aripile 
şi încercă să zboare, atât cât îi permitea lanţul. 

- E Zob? întrebă Năzdrăvanul. 

- Da, răspunse cu tristeţe Suru. Îl bate Regina 
Cana, muma lui. 

- Numai un Căpcân poate face aşa ceva puiului 
său! punctă vulpoiul Muc. 

Oul Fermecat 


- Ce e mai trist, e că o face degeaba, interveni 
mormăind şi ursuleţul Brad. Aşa după cum bine spunea 
moşul meu, „puiul care nu se bate de vorbe, nu se bate 
de toate lemnele din pădure“. 

- Care lemne, măi Brad? se burzului vulpoiul. Tu 
crezi că aici ai de-a face cu ai tăi care, atunci când 
făceai năzbâtii, îţi gâdilau codiţa c-o nuia de alun? 
Căpcânii îşi bat puii cu lanţul! 

- Pentru ei nu e o metodă de corecție! interveni 
doctă şi veverița Cranţ. Îi bat doar aşa, pentru că 
îndrăznesc să ceară de mâncare. Îi bat pentru că 
vorbesc, pentru că le trec uneori pe dinaintea ochilor, 
pentru că respiră, pentru că există, pentru că îşi 
amintesc de ei. Dar mai ales pentru că lor, celor mari, 
le face plăcere. 

- Credeţi că din cauza asta ne ţine Zob aici? puse 
şi iepuraşul Suru degetul pe rană. Pentru că e un pui 
chinuit? 

- Ceva îmi spune că acum e altceva, putred, la 
mijloc, interveni Năzdrăvanul. Poate că ai lui vor să le 
destăinuie unde ne-a ascuns, pe mine şi pe om. 

În timp ce puii dezbăteau atât de aprins problema 
în cauză, Vlad se apropie de ei, ciulindu-şi din ce în ce 
mai tare urechile. | se părea că aude din nou animalele 

vorbind. Mai ales acum, de când răgetele acelea 
sinistre încetaseră, şi se făcuse puţină linişte. lar de 
greşit nu greşea defel, pentru că într-adevăr asta se 
întâmplase. Pentru că trecuse destul de multă vreme de 
când Vlad nu mai mâncase carne, începea acum încet- 
încet să înţeleagă din nou graiul animalelor. Omuleţul 
nu apucă însă să se lămurească dacă îi aude într-adevăr 
sau nu, fiindcă, în aceeaşi clipă, trapa se dădu la o parte 
şi în pivniţă îşi făcură apariţia fioroşii Marat şi Cran. 

De cum le văzură feţele hidoase, cu boturi imense 
ce nu li se puteau închide din cauza colţilor prea mari, 
puii începură să zbiere ca apucaţii. lar printre cele mai 
repetate strigături se numărau „Ajutor!“ ori „Nu vrem să 
fim gătiţi!“. Asta, desigur, în timp ce animăluţele se 
ciocneau cap de cap sau bot în bot şi îşi împleteau 
lanţurile, încercând să se ascundă cât mai bine unul în 
dosul celuilalt. 

- Să luaţi şi 'alul! se auzi atunci un glas spart de 
femeie, de undeva de lângă trapa deschisă. 

Era Cana, Regina Căpcână, care, după ce-şi „inte- 
rogase“ ca la carte fiul, reuşise să afle unde îşi ascundea 
acesta comorile. Astfel că îşi puse slugile să cotrobăie 
printre orătănii şi să-i aducă degrabă puiul de om şi 
„ alul“ acestuia, aşa cum tocmai le strigase, mai înainte. 

- Da, 'Nălţimea Voastră! răspunse Marat, rânjind 
tâmp, în timp ce se apropia, de Năzdrăvan. 

Când puii se lămuriră că nu ei erau ţinta acestei 
invazii, se mai liniştiră. Cu toate acestea nici unul nu 

îndrăznea să scoată vreo vorbă. Tăceau chitic, nu se 
mai foiau şi priveau îngroziţi cum Marat se apucase să 
încerce pe rând cheile. Dihania vroia să vadă care 
dintre acestea se potriveau la cele două lacăte: al 
bidiviului şi al puiului de om. Dar cheile erau multe. Şi 
Zob nu mai apucase să le spună, înainte de-a leşina de 
durere, care dintre ele erau cele bune. Astfel că cei doi 
începură să se certe. 

- Bun de nimic! spuse Cran, care i se adresă fără 
nici o îndoială lui Marat, fiindcă în timp ce vorbea îl 
arăta şi cu degetul. Lucru de care doar fiarele de teapa 
lor erau în stare! Apoi îi smulse mănunchiul de chei şi 
începu şi el să le încerce. De luat însă o luă, bineînţe- 
les, de la capăt, fiindcă asemeni tuturor Căpcânilor şi 
Marat era tare greu de căpăţână. Nu ştia să numere şi 
nici măcar nu-l ducea mintea să le sorteze după mări- 
mea broaştei lacătului. Să le trieze în vreun fel. 

- Dă mie, 'rostule! mormăi după doar câteva clipe 
Cran, care, plictisindu-se de moarte, smulse din nou 
cheile din mâna fratelui său. 

Şi o ţinură tot aşa! De fiecare dată însă nici unul 
dintre ei n-apuca să încerce şi ultimele două chei. Care, 
bineînţeles, erau cele mult-căutate. La un moment dat, 
chiar se luară la bătaie din această pricină, scăpând în 
mare grabă cheile pe jos. Şi, dacă Vlad n-ar fi întins 
mâna după ele şi nu şi-ar fi deschis singur lacătul lui şi 
apoi pe cel al Calului Năzdrăvan, poate că ar mai fi 
rămas acolo cu toţii mult şi bine. 

- Hei, urâţilor! le strigă puiul de om, de-îndată ce 
se ridică în picioare, amărât şi plictisit peste măsură. 
Mergem, oriunde aţi vrea voi să mergem sau nu? Eu 
unul m-am cam săturat să zac aici! 

- “aidem! lătrară într-un glas cei doi fraţi Căpcâni, 
după care se opriră numaidecât din luptă şi îi luară pe 
sus. Marat pe Vlad şi Cran pe Năzdrăvan. Apoi ieşiră 
din pivniţa lui Zob şi se îndreptară spre Cortul Regal, 
unde erau aşteptaţi. Desigur, nu înainte ca Marat să-i 
spună, plin de importanţă, fratelui său: 

- Vezi? în timp ce-i împungea fruntea cu cheile 
smulse din mâna lui Vlad. Astea erau! 

Dihăniile reuşiră să purceadă către cortul regal, 
unde, o dată ajunse, îi depozitară degrabă pe 
„inculpaţi“ la picioarele stăpânilor lor. Mai precis ai 
stăpânei, fiindcă, după multiple rostogoliri, Vlad se 
trezi dintr-o dată că miroseau picioarele puturoase şi 
vineţii ale Canei. 

- Ridică! auzi atunci şi glasul ei tunător. 

Vlad îi execută, fără prea mare tragere de inimă, 
porunca şi, scrutând împrejurimile, constată cu groază 
că ajunsese în cel mai cumplit loc din câte văzuse 
vreodată. 

Copilul privi îngrozit resturile de mâncare 
împrăştiate prin tot cortul şi nu-i veni să-şi creadă 
ochilor. „Aşadar, Căpcânii aceştia îşi meritau renu- 
mele!“ îşi spuse Vlad în sinea lui. Se pare că erau într- 
adevăr cele mai hămesite lighioane pe care le întâlnise. 

Peste tot zăceau, pe jumătate putrezite, tot felul de 
oase, ori chiar resturi de cârnaţi şi hălci întregi, pe care 
colcăiau viermi şi se băteau în toată legea muşte mari 
şi greţoase, din acelea cum uneori mai vezi că necăjesc 
vacile ori caii aflaţi la păscut. Şi asta nu era totul! 
Fiindcă, pe lângă miasmele şi mizeria din jur, cei doi 
conducători ai Căpcânilor aveau îngrămădite acolo, de- 
a valma, blănuri şi piei smulse de pe spinările ani- 
malelor. Le înşiraseră pe jos, printre resturile de 
mâncare, pe patul lui Horşti şi, nu în ultimul rând, pe 
ei, pe post de haine sau ce or fi fost acelea. 

Ceea ce lui Vlad i se păru de neprivit însă fu 
imaginea lui Zob, pe care-l identifică la un moment dat, 
zăcând într-un colţ, plin de vânătăi. lar lângă el văzu şi 
lanţul cu care muma lui îl bătuse. Asta, omuleţul nostru 
nu mai putu îndura şi închise ochii. 

Între timp Cana, Regina Căpcână, începu să-l pipă- 
ie şi să-l miroasă, vrând să vadă pentru ce categorie de 
produse culinare ar fi Vlad mai potrivit ca materie pri- 
mă. Dar Vlad nu se mişca. Stătea drept ca un băț şi-şi 
ţinea ochii, dinţii şi pumnii strânşi tare. 

- Om! îşi dădu Căpcâna verdictul, vorbindu-i lui 
lona, ce se înființase pe nesimţite în spate lor. 

- Ce v-am spus eu, Înălţimea Voastră? întări 
Strigoiul. E om, nu Zmeu! 

- Carne pui om! strigă ea entuziasmată, în timp ce 
se lingea pe bot în cel mai sugestiv mod cu putinţă. Mai 
bun ca ‘meul! 

- Sunt convins că e foarte gustos, Mărită Doamnă! 
răspunse lona, în timp ce încerca să-l tragă uşurel pe 
Vlad din ghearele Canei. Dar... ce-ar fi să trecem acum 
la treburi mai serioase? 

- Foarte bun! tună din nou Cana. De data asta însă 
strigă atât de tare în urechea lui lona, încât acesta fu 
nevoit să se tragă doi paşi îndărăt. (Nu de alta, dar nu 
vroia să surzească!) Apoi îi aruncă Reginei Cana o 
privire încărcată de greață. 

Era limpede că Strigoiul depunea mari eforturi să 
comunice cu asemenea brute. Şi că le suporta doar 
fiindcă, asemeni celorlalte creaturi pe care le întâlnise 
Vlad până atunci, îşi dorea la nebunie Pasărea 
Măiastră. De ce? Pentru că mâncând-o şi-ar fi îndeplinit 
cea mai arzătoare dorinţă: să trăiască din nou! 

- N-aţi dori să-l întreb totuşi de Pasărea Măiastră? 

- Vreau Pasăre! răcni atunci şi Regele Horşti, ce 
zăcea, mai mult mort decât viu, într-un pat imens, 
plasat exact în mijlocul cortului. Doare burta tare! 

- De îndată, Înălţimea Voastră! îi răspunse 
linguşitor lona, după care începu să-i spună Canei ceva 
la ureche. De spus, nu ştiu exact ce-i spunea, fiindcă 
n-am auzit aproape nimic, dar, după câteva mărâieli de 
protest, Regina Căpcână acceptă, fără prea mare tragere 
de inimă, să plece de lângă ei. Se postă în dreptul 
patului unde zăcea atât de grav bolnav Horşti. 

- Ţi-aş fi profund recunoscător dacă a-i înceta să mai 
cazi prizonier, îi spuse printre dinţi lona puiului de om. 

- Am să încerc, răspunse Vlad stins şi deschise ochii. 

- Dacă vrei să te scap şi de aici, va trebui să mi-o 
dai pe Andilandi. 

- N-o mai am, îl informă omuleţul. 

- Nu glumesc! îi spuse Strigoiul şi-l săgetă c-o pri- 
vire atât de urâtă, încât pentru o clipă a-i fi putut jura că 
scoate fulgere pe ochii. Îţi ofer din nou viaţa în schim- 
bul păsării ăleia nenorocite. Te conjur, acceptă o dată! 

- Nu înţelegi că n-o mai am? întrebă Vlad distrus. 
Eşti Căpcân? 

- Nu se poate... Dacă ai fi pierdut-o sau dat-o 
altcuiva, n-ai mai fi fost aici, mormăia Strigoiul mai mult 
pentru sine. Apoi îl îndemnă pe Vlad să caute mai bine 
în urechea Calului său Năzdrăvan. Lucru pe care Vlad 
se apucă să-l facă. Mai mult ca să scape de gura dihă- 
niei, decât din alte motive. Pentru că el era sigur că nu 
mai avea Pasărea Măiastră. La un moment dat însă, tot 
scotocind prin urechea dreaptă a Năzdrăvanului, puiul 
de om dădu de ceva tare şi foarte neted. Pentru că nu 
simţi nici urmă de pană, era cât pe ce să pipăie mai de- 
parte. În acelaşi moment însă, Ceva-ul cu pricina începu 
să pulseze şi Vlad, intrigat peste măsură, îl scoase la 
iveală. Era un ou mare. Cam de mărimea celui de rață. 

- Dă-mi-o! îi spuse atunci lona, cu o dorinţă 
nestăpânită. Şi întinse spre Vlad mâna lui ca o gheară, 
dorind să apuce oul. 

- Asta e... Andilandi?... întrebă Vlad, care nu-şi mai 
putea lua ochii de la oul ce-l ţinea în mână. „Doar atât 

a mai rămas din ea?“ gândi amărât peste măsură puiul 
de om. „Numai eu sunt de vină pentru asta!“ îşi spuse 
apoi în gând şi lacrimi amare începură să i se prelingă 
încet pe obrazul palid. Înţelesese, pentru prima dată de 
când pornise în această călătorie, care era rostul celei 
mai preţioase dintre păsări. Se dumirise că ea era nici 
mai mult, nici mai puţin decât oglinda sufletului celui 
ce o purta. Strălucea atunci când omul ducea cu sine 
doar gânduri bune şi se micşora atunci când sufletul 
Cărăuşului se întuneca din vreo pricină anume. 

Vlad privi oul şi se gândi că el călcase strâmb de 
tot. Dacă pasărea devenise ou, înseamnă că greşise 
crunt faţă de cei care-l îndrăgiseră şi care avuseseră 
încredere în el. 

- Dă-mi-o o dată! îi spuse Strigoiul care, 
nemaistăpânindu-se, îl prinse pe puiul de om cu de-a 
sila de încheietura mâinii şi-l trase cu putere spre el. 
Spune că mi-o dai! Spune asta cu voce tare! 

Vlad însă nici gând să zică ceva. Se uita doar 
înmărmurit cum oul se micşora tot mai mult. Pe măsură 
ce mâna i se apropia de lona, oul devenea din unul de 
rață, unul de găină. Şi tot aşa, până când ajunse de 
mărimea unuia de bibilică. Atunci, Vlad reuşi să spună 
tare şi răspicat: 

- Nu! 

- Foarte bine faci copile! glăsui Calul Năzdrăvan. 
lar Vlad, după atâta vreme, îl auzi din nou. Şi se bucură 
atât de tare, încât izbucni în lacrimi de fericire. Pentru 

că, sărmanul, de când ajunsese acolo nu mai ştia cum 
se râde. Învăţase doar cum să se încrunte, să se certe ori 
să plângă. 

- Căluţul meu drag! strigă Vlad plângând şi 
îmbrăţişându-l. De-ai ştii cât mă bucur că te pot auzi 
din nou! 

- Atunci de ce plângi? Bucură-te! îl îndemnă 
Năzdrăvanul. Răzi! 

- Îmi pare tare rău pentru tot ce-am spus şi-am fă- 
cut acolo, la Zmei, îi spuse Vlad şi se strădui din răspu- 
teri să zâmbească, întocmai cum îl povăţuise calul. Dar 
nu-i reuşi prea bine, fiindcă se simţea tare vinovat. 

- Nu-i suficient să-ţi pară rău, necheză atunci 
Năzdrăvanul. Va trebui să îndrepţi tot răul făcut! 

- Aşa voi face! răspunse Vlad. Voi avea mare grijă 
de ou şi-l voi duce Sânzienelor! 

- Aiureli! comentă răutăcios Strigoiul. Dacă n-ai de 
gând să mi-o dai mie, vei fi nevoit să le-o dai lor! spuse 
lona arătându-i pe Căpcâni care, deşi continuau să stea 
la distanţă, nu-i scăpau din priviri. Ai uitat unde te afli? 
Nu mai ai scăpare! 

Dar Vlad nu-l mai auzea. Şi dintr-o dată, spre ma- 
rea uimire a tuturor celor prezenţi, pe faţa puiului de om 
înflori un zâmbet nespus de frumos. Un zâmbet care 
creştea! Un zâmbet care, pâs-pâş, se apucă să cuprindă 
întreaga gură, dezvelindu-i dinţii albi şi regulaţi, ca un 
şirag de perle. Un zâmbet care nu se lăsă până când lui 
Vlad nu-i apărură în obraji şi două gropiţe de toată fru- 

museţea. lar atunci, când tot surâsul cu pricina se 
transformă într-un râs cristalin ce răsuna cu o forţă ne- 
maipomenită în acel loc, în care oricui altcuiva nu i-ar 
fi venit decât a plânge, nu mai exista nici o îndoială. Era 
limpede că ceva se întâmplase cu Vlad! Ceva îl făcuse 
mai puternic. Îi dăduse speranţă şi încredere în sine. 

Şi asta aşa era! Pentru că, în timp ce dihăniile de 
acolo se întrebau uimite, fiecare pe limba ei, ce l-a apu- 
cat, Vlad simţea cum un pufuleţ fin îl gâdilă pe burtică. 


Regele Horgti şi Regina 


ă-te frate cu Căpcânii, zise Năzdrăvanul 
atunci când îi văzu cum se apropiau, 
intrigaţi, de puiul de om. Desigur, doar 
până ieşim de aici, mai adăugă el. Şi 
apoi îi mai spuse ceva la ureche. Părea 
a fi ceva important. Un fel de plan de 
evadare! 

O dată ajunşi lângă dânşii, Căpcânii îl priviră mai 
întâi pe Vlad, pentru a se lămuri din ce pricină râde. 
Dar nu se dumiriră, aşa că îl luară la ochi şi pe lona, 
care li se păru mai alb ca piatra-i de mormânt şi cu mult 
mai furios decât la început. „Dacă Strigoiul încearcă să 
ne tragă în piept?“ îşi şoptiră, unul celuilalt, Căpcânii. 

Un ghemotoc de puf începuse să se foiască pe sub ia 
lui, exact în dreptul locului în care, doar cu puţin timp 
în urmă, strecurase oul. Vlad pricepu atunci că Andi- 
landi era acum un pui ieşit din găoace şi că începuse să 
crească. Din cauza asta râdea omuleţul. Pentru că sub 
ia lui, ferită de privirile veninoase ale fiarelor din jur, 
Pasărea Măiastră creştea. Creştea asemeni luminii ce 
poposise din nou în sufletul lui. Creştea şi se făcea din 
ce în ce mai mare, mai frumoasă şi mai aurie. 


Cana, stăpânii tuturor Văpcânilor 


„Dacă cere Pasărea Măiastră pentru el, nu pentru mine, 
aşa cum ne fusese la început învoiala?“ scrâşni Horşti. 

- De ce râd? îl întrebă, bănuitoare, Cana pe dinţos, 
în timp ce-l arăta pe Vlad. Şi de ce nu dă Pasăre? 

- Răbdare, Mărită Doamnă! o îndemnă, cât putea 
el de umil, lona. 

Căpcânii însă nu aveau aşa ceva. Şi dacă mă 
gândesc mai bine, nici nu cred să fi avut vreodată. 
Astfel că lătrară într-un glas, arătând spre lona: 

- Gărzi, luaţi! 

lar fârtaţilor Marat şi Cran nu le trebuiră mai mult 
pentru a-l înhăţa şi-a începe să-l târască spre uşă. Stri- 
goiul începuse să ceară îndurare. „Înălţimea Voastră!“ 

se bâlbâi el, adresându-se mai întâi lui Horşti. „Doam- 
nă!“ o rugă mai apoi din priviri pe Cana. „Mai lăsaţi-mă 
puţin cu omul! Voi izbândi de astă dată!“ Căpcânii însă 
nici vorbă să-l mai asculte. Se sfătuiau cum s-ar putea 
distra mai bine pe seama Strigoiului, acum că tot nu le 
mai era de trebuinţă. „Gătit?“ se interesă Cana. Horşti 
strâmbă din bot, apoi îi spuse că n-a ajuns chiar atât de 
rău încât să fie nevoit să mănânce mortăciuni. Lui îi 
plăcea carnea crudă. lar animalul, dacă se putea, să fie 
încă viu atunci când îl mânca. Astfel încât, cei doi 
căzură de acord să-l prăjească pe lona doar aşa, pentru 
distracţie. Să-l lege cu un lanţ undeva în mijlocul 
taberei şi să-l lase acolo până la ivirea Soarelui, spre 
amuzamentul tuturor supuşilor. 

- Nu puteţi face aşa ceva! le strigă lona, disperat. 
Am avut o înţelegere. Vă dau Pasărea, îmi lăsaţi viaţa! 

- Care viaţa? îl întrebară Căpcânii, după care 
horcăiră straşnic, aşa cum obişnuiau ei, de fapt să râdă. 

- Pielea! se corectă degrabă lona. Dar îşi răcea gu- 
ra de pomană, fiindcă atunci când Căpcânilor le intra 
ceva în căpăţână, era foarte greu de extras de acolo. 
Cum ziseră şi făcură! Strigoiul, o dată scos din cort, fu 
legat cu lanţuri de un ciot, exact în mijlocul taberei. Mo- 
tiv pentru care se şi adunară în jurul lui o grămadă de 
curioşi, dornici de senzaţii tari. lar lona, trebuie să vă 
spun, era tare ocupat în acele momente. Se apucase 
să-şi sape singur groapa, gândind că dacă reuşeşte să se 
şi acopere cu ţărână până răsare soarele, ar putea scăpa. 

În tot acest timp, în cortul regal, Zob reuşise cu 
greu să se ridice din locul unde până atunci zăcuse, le- 
şinat. Tot aşa cum reuşise să se strecoare neauzit spre 
ieşire. La un moment dat, când ajunse destul de 
aproape de puiul de om, privirile lor se întâlniră. lar 
Vlad, profitând la rându-i de învălmăşeala creată pe so- 
coteala Strigoiului, îi şopti neauzit de ceilalţi: 

- Ai văzut? Nici o ascunzătoare nu e suficient de 
sigură. 

- Îhî, răspunse abia auzit Căpcânelul. 

- Dă-le drumul! îl rugă în şoaptă Vlad, vorbind des- 
pre micuţii din pivnita Căpcânelului. Trebuie să înveţe 
să înfrunte pericolul, nu să se ascundă mereu de el. La 
fel ca şi tine. 

Zob, deşi căzuse de îndată pe gânduri, nu-i 
răspunse, ci continuă să înainteze spre ieşire. Înainte să 
iasă, auzi glasul spart al Canei, care îl văzuse şi îi striga 
batjocoritoare: 

- Pleci să aperi pui, Zob? Fugi repede că poate nu 
mai găseşti! Poate sunt în oală! 

După care, se porni împreună cu Horşti să horcăie 
din nou, de parcă ar fi fost pe cale să se înece cu 
propria salivă. lar când se opriră din horcăială, cei doi 
stăpâni ai Căpcânilor se ocupară de Vlad. După 
metodele lor. 

- Tu eşti pasăre? întrebă Regina. 

- Nu sunt, dar o am! răspunse Vlad, după care îi 
râse în faţă Reginei Căpcânilor. 

- Nu-i întărâta! îi certă calul. Fă cum te-am povăţuit! 

Văzând că Vlad râde de ea, Canei nu-i căzu prea 
bine. Bestiilor le plăcea să facă haz de alţii, dar nu 
suportau ca ceilalţi să râdă pe socoteala lor. Horşti 
neînţelegând o iotă din ce se vorbise, gândi că Regina 
făcuse vreo greşeală. Astfel că nu stătu prea mult pe 
gânduri şi-o îmbrânci zdravăn. Cana nu se lăsă nici ea 
aşa, cu una cu două şi-i dădu Măriei sale Regele o pal- 
mă, exact peste căpăţâna lui mare, vineţie şi pleşuvă. Şi 
aşa, în doar câteva clipe, o adevărată luptă se porni 
între cei doi. O luptă cu mărâieli şi cu multe lătrături, 
cu pumni în cap şi picioare-n dos, întocmai cum Vlad 
văzuse, nu cu atât de mult timp în urmă, în spectacolul 
Blajinilor. Aşa că puiul de om începu din nou să râdă 
de ei. Şi dacă Năzdrăvanul nu ar fi nechezat puternic, 
atenţionându-l că el avea totuşi altceva, mai însemnat, 
de dus la bun sfârşit, poate că nu i-ar fi oprit pe cei doi 
multă vreme. Erau mult prea distractivi! 

- Îmi pare nespus de rău că trebuie să vă întrerup 
Măriile Voastre, dar cred că pasărea nu v-ar fi fost 
oricum de nici un folos, le zise Vlad. 

Căpcânii, auzindu-l, se opriră şi-l priviră cu mare 
atenţie. 

- Am în schimb altceva, le spuse pruncul. Ceva ce 
cu siguranţă vă este de mare trebuinţă, le mai zise el în 
timp ce scoase din urechea dreaptă a Năzdrăvanului 
frumosul măr de aur în care zăceau ascunşi Aram şi 
Ruja. 

Când văzu mărul, Cana întinse degrabă laba după 
el. Dar copilul duse mâna la spate şi zise: 

- Ne-ne-ne-ne! Mai întâi va trebui să dezlegaţi 
aripile armăsarului meu. Altfel i-l arunc din nou în 
urechea şi nu mai aveţi cum să-l înhăţaţi. 

Horşti o îndeamnă atunci pe Regină să dezlege ca- 
lul. Ceea ce pocitania, după multe mârâieli de protest, 
şi făcu. lar atunci când aripile Năzdrăvanului fură libe- 
re, Cana nu mai aşteptă nici o clipă şi-i smulse lui Vlad 
mărul din mână. Apoi dădu să-l muşte, crezând că e 
ceva bun de mâncat. (Doar ce altceva ar fi putut gândi 
un Căpcân?!) Cum mărul era din aur masiv, Cana nu 
reuşi decât să-şi rupă un dinte şi, bineînţeles, să 
stârnească din nou râsul copilului. Motiv suficient de 
întemeiat pentru Horşti s-o pocnească din nou şi să-i 
latre că-l face de râs. Şi uite aşa era cât pe ce ca fiarele 
să purceadă din nou la luptă, una împotriva celeilalte, 
dacă omul nu le-ar fi oprit zicându-le: 

- Mărul e fermecat! Îl am din Împărăţia Zmeilor. lar 
în el se află duşmanul vostru de moarte, Aram. 

Şi acestea fiind zise, Căpcânilor nu le trebuiră mai 
multe pentru a uita cu desăvârşire de puiul de om. 
Strânseră rândurile în jurul mărului, privindu-l, 
scuturându-l, mirosindu-l, de-ai fi zis că cine ştie ce 
minune descoperiseră. lar atunci când dihăniile reuşiră 
să vadă în interiorul mărului şi micul palat de aur, cu 
prea micul Aram în dânsul, prinseră a rânji şi-aş trage 
ghionturi, fericiţi nevoie mare. 

În tot acest timp Năzdrăvanul şi Vlad se îndreptau 
tiptil spre ieşire. Mergeau cu spatele şi cu ochii aţintiţi 
spre dihănii, iar puiul de om le vorbea acestora, pentru 
a nu le trezi vreo bănuială. Le spunea că, dacă vor poc- 
ni de trei ori dintr-un bici, vor aduce din nou palatul la 
dimensiunile normale şi se vor putea răfui în lege cu 
Împăratul Zmeilor. Astfel încât, deşi Căpcânii îl auzeau 
pe Vlad vorbind, parcă uitaseră de dânsul. Parcă 
uitaseră că puiul de om ar putea evada. lar asta dură 
vreo câteva minute bune. Timp berechet pentru ca cei 
doi prizonieri, de-acum eliberaţi de lanţuri, să iasă din 
cort şi s-o rupă la fugă încotro văzură cu ochii. 

lar atunci când Regele tuturor Căpcânilor îşi dădu 
seama că prizonierii lui evadaseră, fu prea târziu. Zadar- 
nic fugiră urâţii după dânşii. Zadarnic lătrară cât putură 
de tare „Prinde omu”! Prinde alu'!“ trezind întreaga tabă- 
ră, fiindcă Vlad şi Năzdrăvanul lui erau deja departe. Şi 
împreună cu dânşii alergau şi puii de animale, pe care 
Zob între timp îi eliberase şi care încercau acum, fiecare 

după puteri, să-şi salveze pielea ori blana. 

Regele Horşti era, dintre toţi, cel mai disperat. 
Privea cum îi fugea mâncare dinaintea ochilor şi nu-i 
venea să creadă. Îşi smulgea puţinul păr pe care-l mai 
avea pe cap. Urla, îşi căra pumni lui ori Canei. 
Degeaba însă. Puii erau departe. Aproape că intraseră 
în pădurea de la poalele munţilor. Un pic le-ar mai fi 
lipsit şi-ar fi ieşit din Regatul Căpcânilor. Ar fi ajuns în 
munţii Uriaşilor, acolo unde dihăniile astea urât 
mirositoare nu i-ar mai fi putut atinge. 

Şi, ca şi cum toată supărarea celor doi stăpâni ai 
Căpcânilor n-ar fi fost şi aşa de ajuns, le mai trecu şi 
Zob, ţanţoş, pe dinaintea ochilor, spunându-le: 

- Aţi avut dreptate! Când m-am dus să caut puii, nu 
mai erau! 

După care, se îndreptă demn spre cortul lui. Şi 
trebuie să vă spun că niciodată nu vorbise Zob mai 
corect decât atunci. Parcă dintr-o dată ar fi devenit mai 
omenos, mai bun decât ceilalţi Căpcâni. 


Sînziana Popescu - Andilandi * Călătoria lui Vlad în Celălalt Tărâm 


entru fugarii noştri, situaţia nu stătea 
tocmai pe roze. Adică, aşa cum i se 
păruse de la distanţă lui Horşti şi, ca să 
N d vă spun drept, şi mie. Puii câştigaseră 
S 5 într-adevăr teren, dar erau deja extenuaţi. 
ju Rănile mai vechi de pe lăbuţe se 
deschiseseră şi începuseră să sângereze. 
Ca să nu mai amintesc că animalele fuseseră captive 
prea multă vreme, astfel că nu mai ştiau să fugă ori să 
zboare, aşa cum s-ar fi cuvenit. Nu ştiau să-şi 
drămuiască puterile! lar Calul Năzdrăvan, din cauza 
aripilor rănite, nu mai putea nici el să zboare. 
Căpcânii în schimb, alertaţi de poruncile 
stăpânilor lor, reuşiseră să-şi încalece bidivii şi să le ia 
urma destul de repede. lar de alergat, dihăniile alergau 
mult prea iute şi răcneau cât puteau ele de fioros în 
urma fugarilor: 
- Prinde om! Prinde al! strigau unii dintre Căpcâni. 
- Moară om! Moară “al! completau ceilalţi, în timp 
ce tropotul asurzitor al cailor lor grei prinse a zgudui 
din rărunchi pădurea. Şi pădurea, sărmana, gemea! 
Pentru că urâţii, ce fugeau atât de aprig pe urmele 
puilor de animale, nu alergau oricum. Ci goneau ca 
vântul turbat al iernii, ce culca la pământ toţi copacii, 


{ai 

Lucia, fetita Uriaşă 


toate tufele ori vietățile întâlnite-n cale. lar, o dată cu 
arborii smulşi din rădăcini, se alegea praful şi de atâtea 
cuiburi de păsări. Se năruiau vizuinile atâtor veveriţe, 
bursuci, vulpi ori iepuri. 

Căpcânilor însă nu le păsa, căci ei nu ştiau ce e 
mila. Şi atunci când era vorba de mâncare, nimeni şi 
nimic nu le putea sta în cale acestor creaturi odioase, 
atât de hulpave şi de negre la suflet. 

Aşa stând lucrurile, puii, Vlad şi Calul său 
Năzdrăvan nu mai aveau mult şi-ar fi căzut din nou 
prizonieri. Năzdrăvan îi şi povăţui pe micuţii lor 
tovarăşi de drum astfel: 

- Împrăştiaţi-vă! le necheză el puilor de animale. 
Măcar voi să scăpaţi cu viaţă! 

- N-aveţi teamă, zise şi Vlad. Căpcânii se vor lua 
după noi! 

- Mulţumim Vlad, îi răspunseră cu toţii, după care 
o luară fiecare în altă direcţie. Nu înainte însă, ca 
vulpoiul Muc să-i spună puiului de om: „Mulţumim 
pentru vraja prin care ne-ai salvat! ,. 

- Nu ţi-am spus că Vlad nu se pricepe la farmece? 
zise Năzdrăvanul. 

- Cum nu? Nu el ne-a transformat stăpânul într-un 
bun prieten? zise vulpoiul, după care o luă la sănătoa- 

sa, convins fiind că Năzdrăvanul glumea şi că oamenii 
erau cei mai mari magi din câţi existau în acest Tărâm 
şi în Celălalt. 

Atunci când animalele fugiră şi se ascunseră cum 
putură mai bine, prin tufe ori vizuini, Căpcânii luară 
urma puiului de om şi a calului acestuia, întocmai cum 
prevăzuse Vlad. Şi se apropiau din ce în ce mai tare. 
Atât de tare, încât la un moment dat ajunseseră să le 
sufle fugarilor în ceafă. Şi tocmai când erau gata-gata 
să-i înhaţe, ce să vezi? O umbră imensă se cobori 
asupra tuturor. Era o mână uriaşă! O mână ce aparţinea 
unei fetiţe pe măsură, care, după ce-i culese uşurel pe 
Vlad şi pe Căluţul lui Năzdrăvan, îi puse în căuşul 
palmei drepte, ridicându-i deasupra tuturor Căpcânilor. 

- Astupă-ţi urechile! mai apucă să-l povăţuiască 
Năzdrăvanul pe puiul de om, înainte ca fetiţa să 
închidă pumnul în care se aflau. Vlad îl ascultă pe 
Căluţul Năzdrăvan. lar eu vă spun acum, ferice de acel 
pui că fusese ascultător! Altfel cu siguranţă ar fi surzit 
ori chiar ar fi murit, asemenea Căpcânilor care îi 
urmăriseră până atunci. Şi care începură cu toţii să se 
zvârcolească de durere, să strige şi să-şi dea pe rând 
duhul. Asta în timp ce căpăţânile lor mari explodau 
una câte una, de parcă ar fi fost nişte pepeni scăpaţi de 
la înălţime. Şi motivul pentru care li se întâmplase 
Căpcânilor asemenea grozăvie, era unul simplu: vocile 
Uriaşilor erau atât de puternice, încât cu greu puteau fi 
suportate de urechile altor fiinţe. 

„O mână ce aparţinea unei fetiţe pe măsură, 
care, după ce-i culese uşurel pe Vlad şi pe 
Căluţul lui Năzdrăvan, îi puse în căuşul palmei 
drepte, ridicându-i deasupra tuturor Căpcânilor.“ 

Căpcânii, desigur, ştiau toate acestea. Dar atunci 
când o văzură pe fetiţa Uriaşă, era prea târziu ca să mai 
fugă undeva ori chiar să-şi astupe urechile. Fiindcă, în 
doar câteva clipe, tot cerul se umplu de râsete. Era cel 
mai frumos, dar şi cel mai puternic râs pe care l-ai fi 
putut auzi vreodată. Era râsul unui copil mic ce se 
bucura de jucăria găsită. Căci fetiţa Uriaşă, pe care mai 
târziu Vlad află că o chema Lucia, râdea pentru că îi 
găsise pe ei. Râdea în cascade de hohote cristaline şi 
sălta în sus de bucurie, făcând să i se cutremure 
pământul sub tălpi. 

În momentul în care micuta Uriaşă se opri, Vlad şi 
Năzdrăvanul putură să se bucure şi ei. Nu de alta, dar 
prea moale nu le fusese nici s-o audă (chiar şi aşa cu 
urechile astupate tot o auzeau!), nici să se ciocnească 
unul de celălalt în pumnul ei, atunci când fata tresălta. 
Dar, cum toate păreau să se fi terminat cu bine, puiul 
de om şi calul se mai liniştiră. Apoi priviră în sus, spre 
fetiţă. Aceasta nu părea să aibă mai mult de vreo doi, 
trei anişori (ceea ce pentru Uriaşi însemna cam două- 
trei sute!) şi era de o frumuseţe rar întâlnită. Avea pielea 
albă ca zăpezile din înaltul munţilor, obrăjorii bucălaţi 
şi năsucul cârn, aşa cum au de obicei copiii oamenilor. 
Părul îi era cârlionţat şi verde, asemeni brazilor din 
preajmă, iar ochii ei, imenşi şi senini ca cerul, o făceau 
să pară un înger enorm, căzut pe pământ. 

Uriaşa îşi privi şi ea noii prieteni. După care le 
spuse în şoaptă: 

- Eu sunt Lucia! Am trei sute de ani. Locuiesc în a 
treia peşteră de aici şi am un frate mai mare pe care-l 
cheamă Andrei, mai adăugă micuța care, o dată ce 
începuse să vorbească, nici gând s-o mai poată opri 
cineva. 

- Ne pare bine de cunoştinţă! răspunseră cei din 
palmă. lar părul, ia băiatului şi coama Năzdrăvanului 
fluturară stârnite fiind de vântul ce ieşea din gura fetei 
o dată cu fiece răsuflare ori vorbă a acesteia. Pentru că, 
deşi Uriaşa nu mai vorbea tare (nedorind să le facă 
vreun rău), cei mici tot erau afectaţi de şoaptele ei 
şuierătoare. Acestea veneau spre dânşii ca un vânt 
puternic şi rece ce le răscolea măruntaiele. 

Fetiţa însă nu-şi dădea seama de toate acestea, 
fiind prea mică. Astfel că, în timp ce mergea spre 
peştera ei (fără să privească prea bine pe unde calcă), le 
şi vorbea întruna tovarăşilor ei de drum. 

- Vă place rochiţa mea? îi întrebă ea cu sufletul la 
gură. 

- Desigur! veni de îndată răspunsul celorlalţi. 

- Mama mi-a croşetat-o! îi informă fata, mândră 
nevoie mare. O iubesc tare mult! Îl iubesc şi pe tata! Şi 
pe Andrei şi pe Tata Moşu! le mai spuse Lucia, care 
vorbea atât de mult şi de repede, încât cei din palmă se 
întrebară dacă mai şi respiră între timp. 

- Nu-ţi fie cu supărare, micuţo, cuteză 
Năzdrăvanul s-o întrerupă la un moment dat. Dar unde 
anume mergem?! 


- Nu vreţi să-mi vedeţi căsuţa? întrebă Lucia şi, 
dintr-o dată, faţa ei frumoasă se întristă. 

- Mai încape vorbă? răspunse repede Năzdrăvanul, 
când o văzu că se întristează într-atât, încât e gata-gata 
să plângă. Eu şi Cărăuşul vom veni cu tine! 

- Adevărat? 

- Ai cuvântul de onoare al unui Cal Năzdrăvan! ne- 
cheză straşnic frumosul armăsar. După care-l lămuri pe 
Vlad că peştera Uriaşilor, oricum, le era în drum. Şi că 
nu le-ar strica nici lor puţină odihnă şi ceva de ale gurii. 

- Eşti sigur că nu vom fi noi mâncarea? se interesă 
Vlad, în şoaptă. 

Năzdrăvanul îi asigură că aşa ceva n-avea să se 
întâmple, fiindcă Uriaşii erau cei mai buni dintre 
oameni. Vlad, uimit peste măsură, îl întrebă cum se 
poate ca şi aceştia să fie tot oameni, iar calul îl lămuri 
că ei fuseseră cei dintâi care populaseră pământul. 
Uriaşii trăiseră mult, mii de ani chiar şi avuseseră 
suflete generoase şi mari, pe măsura trupurilor lor. Din 
păcate însă, se împuţinaseră şi se retrăseseră din 
tărâmul oamenilor. Calul nu era sigur, dar bănuia că cei 
la care urmau ei să înnopteze erau ultimii Uriaşi. 

- Din ce cauză s-au împuţinat? întrebă omul. 

- Pentru că acum e vremea celor mărunți, îi răspun- 
se cu jumătate de bot Năzdrăvanul. lar de vorbit vorbise 
astfel pentru că nu vroia cu nici un chip să arunce-n 
cârca unui pui, o vină pe care el, unul, avea să le-o 
reproşeze doar oamenilor aflaţi în puterea vârstei. 


Calul nu putu să-i spună mai multe, fiindcă micuța 
Lucia începu din nou să le vorbească. Să turuie întruna 
vrute şi nevrute, aşa cum fac de multe ori copiii cu jucă- 
riile lor. Foarte grijulie, micuța se opri să culeagă pentru ei 
nişte fructe. Vlad se minună foarte mult când văzu că 
fructele cu pricina - mure, frăguţe, afine, zmeură - erau 
coapte, în ciuda ninsorii de afară, şi că se făceau din ce în 
ce mai mari, pe măsură ce se apropiau de vârful muntelui. 

Vlad rupse la un moment dat doar o „ 
bucată din bobul unei mure, fiindcă nu |] 
era în stare să ducă mai mult. Şi, pentru “a Adi 
că n-o putu înghiţi pe toată, o împărţi în y= 
două. El mâncă o jumătate, iar pe 
cealaltă o aruncă unui bătrân spân şi 
zdrenţuros, care tocmai trecea pe la 
picioarele Luciei. 

Pruncului i se păru că omul 
(care era îmbrăcat ca un cerşetor) 
voia ceva de pomană. Altfel de ce 
altceva l-ar fi privit aşa fix, cu o 
privire ce parcă ar fi vrut să-i 
sfredelească în suflet? Spre mare lui 
mirare însă, presupusul cerşetor nu 
cerea de pomană. Şi, în loc de 
bogdaproste, luă bucata de mură şi- 
o aruncă cât colo, pentru a fi văzut şi 
de copii şi de Năzdrăvan. Apoi le în- 
toarse spatele şi se făcu nevăzut. 

- Acesta era un Solomonar, le zise calul. 

- De ce a aruncat pomana? întrebă Lucia, când îşi mai 
reveni din uimire. Dacă nu îi trebuia, ar fi putut s-o dea 
altcuiva, doar dar din dar se face rai! Aşa spune Tata Moşul! 

- Ei n-au nimic de-a face cu raiul, răspunse cu 
amărăciune Năzdrăvanul. 

Dar nu le dădu copiilor mai multe lămuriri despre 
Solomonari, pentru că nu avea de gând să-i sperie. Mai 


e îndată ce intră pe uşă, Lucia întinse 
mâna spre părinţii ei arătându-le, 
victorioasă, puiul de om. 

- Mamă! Tată! zise fetiţa Uriaşă. 
Acesta e Vlad, Cărăuşul! Şi după felul în 
care părinţii fetei îşi zâmbiră şi-şi strân- 

> seră mâinile unul altuia, puiul de om îşi 
dădu seama că ei se bucurau de venirea lui. Mai mult 
chiar, i se păru că fusese aşteptat şi că, prin poposirea lui 
în peşteră, le luase acestora o piatră grea de pe inimă. 
Vlad află că toate încercările grele prin care 
trecuse în ultima vreme, nu fuseseră un secret pentru 
nici una dintre vietăţile Acestui Tărâm. Tatăl Uriaş îi 
povesti cum Crăiasa albinelor, o dată eliberată din 
ghearele Zmeilor, îi anunţase pe Blajini că Vlad căzuse 

cu seamă pe Vlad, care era mai bine să nu ştie ce avea 
să-l aştepte, nu peste multă vreme, din partea acestuia. 

Porniră cu toţii mai departe, până când ajunseră în 
dreptul unui munte căruia, de înalt ce era, nu i se vedea 
vârful dintre nori. Lucia îi dădu ocol şi dintr-o dată se 
înfăţişă înaintea lor o poartă aproape cât muntele de 
înaltă. Era atât de mare încât lui Vlad, care o privea de 
Jos, i se păru că nu se mai termină. 


Ultimii Uriaşi 


prizonier. Apoi Blajinul lon alergase în peştera lor şi le 
povestise, la rându-i, cum puiul ce căra Pasărea 
Măiastră se afla în împărăţia Zmeilor. 

- Ne-a rugat să te găsim şi să te ajutăm. Când am 
ajuns noi acolo, tu nu mai erai, zise amuzat tatăl Uriaş. 
Fugisei, din câte am priceput eu, cu împăratul lor cu tot! 

- lar după asta nimeni n-a mai ştiut nimic despre 
tine! adăugă mama Uriaşă. Parcă te înghiţise pământul! 

- Am fost tare îngrijoraţi pentru soarta ta! îi spuse 
şi Andrei, fratele mai mare, despre care le vorbise 
Lucia. Şi care, la prima vedere, părea de aceeaşi vârstă 
cu Vlad. Adică avea, după calendarul Uriaşilor, cam 
şapte sute de ani şi jumătate. 

- Dar iată că rugile ne-au fost ascultate şi pruncul 
a reuşit să le scape! se băgă în vorbă şi bătrânul 

familiei, care era chiar Tata Moşu despre care Lucia le 
vorbise pe drum cu atâta dragoste. 

Ascultându-i pe Uriaşi, lui Vlad îi venea tare greu 
să-şi creadă urechilor. Niciodată nu-i trecuse prin 
minte, în clipele acelea de neagră deznădejde, că 
cineva se gândeşte la el şi, chiar dacă nu-l găsise încă, 
îl căuta! Sau că vreun suflet se rugase pentru sănătatea 
şi norocul lui. Tot astfel cum nu-i trecuse niciodată prin 
minte că el, Vlad lonescu, nu era dator să facă decât un 
singur lucru: să nu renunţe la speranţă. Să lupte, până 
când va reuşi să ajungă la mâna ce îi e întinsă oricărei 
fiinţe aflate în durere. 

- Eu credeam că nimănui nu-i pasă... Nici măcar 
ţie! îi spuse Năzdrăvanului, în timp ce-l mângâia pe 
coamă. Credeam că sunt singur! 

- Singur ai şi fost! răspunse Moşu, cu un zâmbet 
poznaş în colţul gurii. Ceea ce nu înseamnă neapărat un 
lucru rău. Sunt clipe de mare cumpănă în viaţa unui om, 
când acesta trebuie să înveţe să ia singur o hotărâre. 

- Şi să suporte consecinţele! necheză Năzdrăvanul. 

- După caz, continuă Mogu, trăgându-i calului cu 
ochiul. Dar să crezi că nimeni nu se gândeşte ori nu se 
roagă pentru binele tău, că nimănui nu-i pasă, apoi asta 
dragul moşului, iartă-mă că ţi-o spun aşa pe şleau, da’ 
nu-i lucru bun. Asemenea gânduri n-ar trebui să-şi 
găsească niciodată locul în mintea unui pui. lar dacă, 
dintr-o pricină ori alta, lucrul ăsta se întâmplă totuşi, 
atunci puiul acela trebuie să înveţe cum să le alunge. 

Moşu îşi cobori arătătorul pe capul lui Vlad şi îl 
mângâie cu atâta blândeţe, încât băiatului îi trecu pe 
loc bruma de teamă ori intimidare, pe care o mai avea 
încă în faţa Uriaşilor şi începu să zâmbească. Omuleţul 
prinse dintr-o dată a se simţi în acea peşteră cam la fel 
de bine cum o făcuse, nu cu foarte mult timp în urmă, 
în Grădina Blajinilor. Atâta doar că aici, gazdele fiind 
mai puţine - o singură familie caldă, primitoare - şi 
atmosfera era mai intimă. lar mirosul care-i împresura 
din toate părţile nu mai era cel al florilor de salcâm, ci 
al tămâii care ardea în candelele ce împânzeau locul. 

Cu toate acestea, Vlad, care văzuse parcă prea 
multe grozăvii în ultima vreme, vru să se asigure că în 
peştera Uriaşilor lucrurile erau într-adevăr în bună 
rânduială. Astfel că privi cu băgare de seamă în jurul 
său şi văzu că acolo aproape totul era cioplit din lemn. 
Masa, scaunele, laviţele, lingurile ce atârnau deasupra 
sobei, paturile acoperite cu cergi mari şi flocoase, până 
şi căsuţa pentru Cărăuşi a Luciei era o delicioasă 
miniatură, făcută din aşchii de lemn şi din foste bețe de 
chibrituri, lipite unul de celălalt. 

Uriaşii aveau cu toţii deasupra iilor veste croşetate 
cu mare pricepere şi migală de mama Uriaşă. lar în 
ceaunul pus la fiert, în colţul destinat gătitului, fierbea 
cu bulbuci o pastă galbenă. Puiul de om nu ştia încă 
despre ce era vorba, dar aroma ce venea dintr-acolo i 
se păru tare îmbietoare. Şi pentru că îi era foame, uită 
şi gura deschisă. 

- Spălaţi-vă pe mâini şi pe faţă! le spuse mama 
Uriaşă copiilor, indicându-le fermă spălătorul. Apoi 
poftiţi la masă! 

Auzind acestea, lui Andrei şi Luciei nu le trebuiră 
mai multe pentru a ajunge într-o clipă lângă spălător, 
care era de fapt un jgheab, construit anume pentru 
firicelul subţire de apă ce izvora din munte şi ieşea 
printr-o mică spărtură din stâncă, transformându-se 
afară într-un râu repede şi rece. 

- N-aţi uitat nimic? îşi întrebă tatăl Uriaş copiii, 
indicându-le cu capul micul musafir. 

Lucia, ruşinată peste măsură de gafa făcută, lăsă 
deoparte leşia şi ştergarul şi se întoarse spre Vlad. ÎI puse 
în palmă şi îl transportă în graba mare până pe marginea 
jgheabului, scuzându-se întruna. Din cauza vitezei însă, 
şi a faptului că fetiţa avea deja mâinile pline de leşie, 
Vlad alunecă şi căzu direct în apă. lar pentru puiul de 
om, acest râu nu era tocmai un firicel subţire, ci era cea 
mai mare apă pe care o văzuse vreodată. Vlad se sperie 
când se văzu ajuns, aşa, pe nepusă masă, în valurile reci 
şi învolburate, dar reuşi să se stăpânească şi începu să 
înoate, cât putu el de bine, în sens opus curentului. 

lar strădania lui nu dură mult şi fu pe deplin 
răsplătită. În doar câteva clipe, mama Uriaşă, ajunsă şi 
ea la locul faptei, îl pescui. Apoi îl puse din nou pe 
masă, aşa ud cum era, şi-i zise: 

- Mătăluţă aveai nevoie de o baie bună! Nu de alta, 
dar miroseai întocmai ca un Căpcânel. 

Şi nu fu nevoie de mai multe vorbe pentru ca 
tuturor celor de faţă să le vină inima la loc şi să înceapă 
să râdă. Desigur, în şoaptă. 

Vlad intră apoi în căsuţa pentru Cărăuşi a Luciei, unde 
găsi nişte hăinuţe de schimb, foarte moi şi călduroase. Avea 
acolo itari, o altă ie, ceva mai groasă decât prima, o pereche 
de opincuţe şi-o căciulă croşetată, pe care le îmbrăcă nu- 
maidecât. Şi poate n-o să mă credeţi, dar acestea îi veneau 
ca turnate! Devenise parcă alt Vlad. Unul nou-nouţ. Şi, ştiţi 
ceva? Mie acesta mi s-a părut mai simpatic decât primul. 

„Ce bine-mi vin! „ gândi mogâldeaţa, în timp ce nu 
mai contenea să se admire în mica oglindă pusă deasu- 
pra laviţei. După care, dumirindu-se unde se află, înce- 
pu să studieze cele ce se găseau în jur. Şi văzu că în că- 
suţa din bețe de chibrit, Lucia îşi adunase o zestre con- 
siderabilă. Avea o sumedenie de linguri, cergi, cuiere, 
dulăpioare, o măsuţă cu scăunele, covoraşe, aranjate se 
pare, după toate regulile artei, special pentru Cărăuşi. 
Cu toate acestea, privind cu ceva mai mare atenţie în 
jur, Vlad observă că acestea erau noi. Şi că, în afara pa- 
tului, poate nimic nu fusese folosit. „Cu siguranţă Cără- 
uşii nu dorm aici mai mult de o noapte, două. „ îşi spu- 
se copilul, după care se trezi comentând cu voce tare: 

- Parcă aş fi în Muzeul Satului... 

- Ce e acela? întrebă Lucia. 

Fetiţa ridicase între timp acoperişul căsuţei (care 
era detaşabil), pentru a vedea dacă oaspetele ei se 
simte bine acolo. 

- Un loc în... Celălalt Tărâm, unde cât vezi cu ochii 
dai doar de căsuțe din astea, îi explică Vlad. Cred că 
ti-ar plăcea acolo! Dacă mă gândesc mai bine însă, 
pentru tine lumea noastră întreagă ar fi un asemenea 
muzeu, mai zise Vlad pe care deja îl umfla râsul, 
închipuindu-şi-o pe Lucia circulând slobodă, printre 
semenii lui. 

Lucia râse şi ea de râsul băiatului, cu toate că nu 
înţelesese mare lucru, după care îl invită, foarte 
curtenitoare, la masă. 

- Pofteşte la masă, voinicule! 

lar Vlad, simțind mirosul mâncării, pofti 
numaidecât. Că de mirosit, trebuie să vă spun, mirosea 
dumnezeieşte! Copilul se aşeză în dreptul unei mici 
străchini din lut ars, pregătită de Lucia anume pentru el, 
şi studie plin de curiozitate pasta galben-aurie ce-i 
zăcea acum înaintea ochilor. Privind-o mai atent, văzu 
cum în ea pluteau fărâmiţe de brânză şi că deasupra 
acesteia trona o bucată de smântână cât farfuria. Pentru 
că nu mai mâncase niciodată aşa ceva, mai întâi trase 
cu ochiul la Uriaşi şi, când văzu că aceştia amestecă 
toate ingredientele cu lingura şi pe urmă le aruncă 
grăbiţi în gură, făcu şi el acelaşi lucru. 

- Foarte gustoasă mâncarea asta! zise Vlad după 
cinci minute, când apucă s-o termine. Pentru că, aşa 
cum bănuiţi poate, la gura lui se bătuseră între timp 
turcii. Atât de nemaipomenite i se părură bucatele! 

- Cum se numeşte? 

- Mămăligă cu brânză şi smântână, îi spuse cu 
modestie mama. Îmi pare rău că n-am avut mâncăruri 
mai alese cu care să te ospătăm, dar... suntem săraci. 

- Mie îmi pare bine, comentă mucea. Nu că aţi fi 
săraci, Doamne fereşte, ci că mi-aţi dat o mâncare 
beton, ca asta! E super! Tare de tot! prinse glas puştiul, 
în limba lumii şi a vremii lui. 

- Era tare?! se interesă destul de îngrijorată mama. 

- Nu... Vroiam să spun că era tare bună! 

- Trebuie să-ţi fi fost foarte foame, râse Uriaşa, după 
care se îndepărtă cu străchinile goale, pentru a le curăța. 

- Băiatul are dreptate! se băgă în vorbă şi Moşul. 
Doar ce-i bun şi îngerilor le place. Bătrânul Uriaş se 
ridică uşurel de la masă, boscorodind în barbă: „Că tot 
veni vorba de dânşii“. 

Vlad îl urmări cu coada ochiului cum se îndreaptă 
mai în adâncimea peşterii, spre un loc în care ţinea 
multe cărţi, mici pentru Uriaşi, dar mari pentru oameni. 
Tot acolo avea înghesuită şi-o presă pe măsura cărţilor, 
multă pânză şi aracet. Moşul se aplecă să vadă dacă 
una dintre cărţile aflate în presă s-a uscat. Mai exact, 
dacă aracetul cu care o lipise se închegase deja ori ba. 

- Ce face acolo? îl întrebă atunci Vlad pe Andrei, 
ros de curiozitate. 

- Tata Moşu?... Leagă cărţile îngerilor, răspunse 
senin băiatul. Cu asta se ocupă dumnealui, de când nu 
mai e în putere şi nu mai poate umbla cu oile. S-a 
apucat de legătorie! 

Puiul de om nu mai spuse nici pâs. Rămăsese doar 
cu gura ca la dentist şi cu ochii ţintă asupra bătrânului 
Uriaş. Acesta deschise un geam din tavan, prin care 
dădură năvală o sumedenie de fiinţe înaripate şi 
luminoase. lar acele creaturi înaripate, care pe lângă 
Uriaşi arătau ca o ceată de zâne plăpânde, erau îngerii. 

- Din partea lui Rafael! îi spuse cântat unul dintre 
înaripaţi lui Tata Moşu, în timp ce îi întindea plin de 
importanţă o carte. 

Şi el nu era singurul ce dorea să fie luat în seamă. 
Toţi cântau câte ceva şi îi întindeau bătrânului 
cărticelele ţinute în mâini. Altfel spus, era o îmbulzeală 
acolo de-ai fi zis că cineva tocmai sunase clopoţelul, 
pentru recreaţia mare. Privindu-i cu cât zel se 
împingeau, se călcau pe picioare ori se trăgeau de 
aripi, Moşul gândi că n-ar strica să se grăbească, să ia 
măcar vreo câteva dintre cărţile întinse. Nu din altă 
cauză, dar dacă îi mai lăsa mult în legea lor, se putea 
întâmpla ca mulţi dintre oameni să rămână fără îngeri 

păzitori. lar Tata Moşu nu voia ca o asemenea grozăvie 
să se întâmple! Astfel că le spuse, cu voce tunătoare: 

- La rând, şcolerilor! 

Şi, în ciuda unor vociferări venite mai din spate, în- 
gerii se aliniară cum se pricepură ei mai bine. Adică pe 
două-trei rânduri. Văzându-i de cât de puţină ordine erau 
în stare, bătrânul oftă, zicându-şi în sinea lui că o ceată 
de prunci neastâmpăraţi ar fi fost cu siguranţă mai uşor 
de strunit. Apoi începu să le ia cărţile şi să le treacă 
numele lor (ori al celui ce-i trimisese), într-un registru. 

Când îşi mai reveni din uimire, Vlad privi în jur şi con- 
stată că era şi singurul care se miră. Uriaşii nu păreau deloc 
impresionați de scena în derulare. Fiecare îşi vedea, în linişte, 
de treburile lui - copiii terminau de mâncat suplimentul, ma- 
ma spăla străchinile, iar tata le ştergea. Nimeni nu acorda 
vreo importanţă gălăgioşilor înaripaţi ce năvăliseră peste bie- 
tul bătrân, precum o ceată de ţânci puşi pe şotii. Şi asta se în- 
tâmpla fiindcă Uriaşilor li se părea firesc să vorbească cu în- 
gerii. Doar erau mai aproape de cer decât muritorii de rând. 


ot să te întreb ceva? îi zise Andrei, băia- 
tul Uriaş, puiului de om. 
E Vlad nu-l auzi din prima clipă. Era 


N x mult prea ocupat să studieze gemuleţul 
DNA 


acela, care părea să comunice într-un 
mod atât de armonios cu cerul. Pentru că 
AA Andrei nu era dintre cei care să se lase aşa 
cu una cu două, reuşi, în cele din urmă, să se facă auzit. 

- Vlad! Pot să te întreb ceva?! 

- Îhî... 

- Ce le vei cere Ursitoarelor, după ce o vei da pe 
Andilandi Sânzienelor şi toate se vor fi sfârşit cu bine? 
întrebă, pe nerăsuflate, Andrei. 

- Să mă trimită acasă, îi răspunse puiul de om. Aici 
nu mai e de stat! Oricât am încercat să-mi găsesc un loc, 
n-am reuşit. Poate nu ştiai, dar atunci când am plecat de 
acasă, tocmai mi se născuseră doi fraţi, îşi începu Vlad, 
destul de emoţionat, povestea. Mi s-a părut că sunt în 
plus, că ai mei nu mă mai vor, acum că îi au pe ei... Aşa 
că le-am cerut Ursitoarelor să rămân aici. Aş fi plecat 
oriunde. Orice loc mi se părea de o mie de ori mai cald 
şi mai primitor, decât cel pe care-l lăsasem în urmă... 

- Aşadar, aceasta era tulburarea ta, Cărăuşule! îl 
întrerupse tatăl Uriaş, clătinând din cap cu tristeţe. 
Gelozia nu e puţin lucru. 


limba uitată 


- Nu eram gelos, încercă Vlad să se apere. Îmi era 
doar teamă că părinţii mei nu mă vor mai iubi! 

- Gelozia tot din teamă îşi are sămânţa, răspunse 
Uriaşul. Împreună cu toate celelalte rele! 

După ce terminase de şters străchinile, tatăl Uriaş se 
apropie din nou de masă şi se aşeză la dreapta lui Andrei. 
Îşi drese glasul şi începu să-i explice mai pe îndelete omu- 
leţului nostru de ce n-ar trebui să-şi facă prea multe griji 
din pricina fraţilor lui. Astfel află Vlad că cei mici nu tre- 
buiau priviţi ca o concurenţă de temut. Cel puţin nu după 
legea Uriaşilor, care nu se temeau de prezenţa oamenilor 
pe pământ, cu toate că, iată, cei mici le luaseră, încet- 
încet, locul. lar ei erau ultimii dintre Uriaşi. 

- Niciodată n-am înţeles de ce voi, oamenii mici, 
vă faceţi asemenea socoteli năstruşnice! zise şi mama 
Uriaşă. De când vă naşteţi şi până muriţi cântăriţi 
întruna dacă sunteţi iubiţi ori ba. Şi cât de mult anume. 
Şi, înainte să apuce Vlad să întrebe ceva, continuă: „Cel 
mai nimerit ar fi să vă gândiţi dacă sunteţi voi în stare 
să iubiţi la rându-vă! lubirea nu-i un târg, ci e cel mai 
de preţ dar pe care-l poţi face cuiva, fără să aştepţi 
nimic în schimb“. 

- lubeşte-ţi fraţii! adăugă tatăl Uriaş, în timp ce-i 
zâmbea lui Vlad cald, încurajator. Fii un adevărat Uriaş 
pentru ei! 


- Cred că aveţi dreptate, mormăi 
puiul de om. Şi, după cum l-am văzut eu 
atunci că se concentrează, cu 

seriozitate, devenise limpede 
chiar şi pentru un necunoscător, 
că băiatul începe să se gândească la 
s fraţii săi. lar de făcut, o făcea altfel 
decât înainte. Mai tihnit. Cu inima 

1 mai uşoară şi mai senină. 

Între timp, Uriaşii se pregă- 
teau de culcare. Lucia şi An- 
drei, schimbaţi deja în căme- 
şuţe curate de noapte, se băga- 
seră sub aşternuturi, iar părinţii 

stinseseră opaiţele în odaia lor. 

Singur, doar Tata Moşu se chinuia 
| să închidă uşiţa în năsucurile pâ- 
| se şi aurite ale anumitor înari- 

paţi agitaţi, încercând zadar- 

să-i lase încă prețioase- 
le cărticele, cu siguranță o 
vor putea face în ziua următoare. Până la urmă, după 
un efort demn doar de un Uriaş, bătrânul reuşi să-i 
trimită şi pe îngerei la culcare. Apoi aranjă frumuşel 
cărticelele primite lângă presă, pentru reparaţiile de a 
doua zi dimineaţă şi se îndreptă şi el, pâs-pâş, spre pat. 


cei care nu apucaseră 


- Lasă, că ai s-o scoţi tu la capăt, până la urmă! îi 
şopti el puiului, văzându-l îngândurat. Noaptea e un 
sfetnic bun! 

- Nu pot să dorm... 

- Trebuie! Până să ajungi la Sânziene mai ai de 
străbătut Pădurea Fiarelor. lar acolo, prea moale nu îi 
este celui care intră. Trebuie să fii odihnit! adăugă bă- 
trânul, după care îndemnă omuleţul să se lungească în 
patul Cărăuşilor. Apoi îl acoperi cu cerga, îşi sărută 
buricul arătătorului şi i-l lipi de frunte, zicându-i: 

- Noapte bună, pui de om! Somn uşor, vise 
plăcute, puricii să te sărute tot din cinci în cinci minute! 

Din colţul în care, cică, dormeau duşi Andrei şi 
Lucia, se auziră chicoteli urmate de râsete înfundate, de 
parcă cineva şi-ar fi astupat gura cu pătura, pentru a nu 
fi auzit. Vlad îi zâmbi şi el bătrânului, mai ales că ura- 
rea aceasta, ca şi multora dintre voi poate, nu îi era 
tocmai străină. 

- Noapte bună! răspunse Vlad. 

Moşul se îndreptă din nou spre patul lui. Dar nu ajun- 
se nici de astă dată până acolo, pentru că cineva tuşi sem- 
nificativ în spatele lui. Apoi, pentru că bătrânul încerca să 
facă pe surdul, acelaşi cineva întrebă cu glas subţire: 

- Tata Moşu, nu ne citeşti o poveste? 

Astfel că bătrânul, deşi obosit peste măsură, n-avu 
încotro şi deschise una dintre cărticelele proaspăt 
recondiţionate. Un miros puternic de aracet şi tămâie 
se răspândi atunci în întreaga peşteră. lar alături de 
acesta, se auzi şi glasul straniu al bătrânului Uriaş. 

Ascultându-l, lui Vlad i se păru că bătrânul nu vorbea, 
ci cânta. lar limba în care o făcea nu era una cunoscută lui. 
Nu era nici măcar una de care auzise sau din care ştia 
vreun cuvânt, două. Altfel spus, nu aducea cu nimic din 
ceea ce puiul de om mai întâlnise până atunci la şcoală, 
în vreo bibliotecă ori în alte locuri prin care se preumblase 
în căutare de cărţi. Nici la televizor nu o auzise, pe nici 
unul dintre canale. Nu aducea cu nimic cunoscut! lar eu 
vă spun acum că aşa ceva nici n-ar fi fost cu putinţă, 
fiindcă limba în care bătrânul le citea era limba îngerilor. 


eX n peştera Uriaşilor, totul era atât de plăcut, atât 


Ul, de primitor şi de sigur, încât vă veţi gândi poate 

4 căacolo nimic rău n-avea cum să i se întâmple 
w K 

2 puiului de om. Şi asta aşa era! Pentru că acea 
peşteră era un lăcaş sfânt. Numai că, vedeţi 
voi, drumul Cărăuşului nu se termina în peşte- 
A Wrra oamenilor mari, ci mergea mai departe. lar 
fiarele ce-l pândeau nu pieriseră încă. De cele mai 
multe scăpase, într-adevăr. Acum nu-l mai urmărea nici 
lona, nici Ruja ori Drăgaicele, iar pe Zmei şi pe Căp- 
câni îi lăsase departe, în urma lui. Ce nu ştia Vlad însă 
şi, ca să vă spun drept, nici măcar nu bănuia, era că 

Ce mi s-a părut de neînțeles atunci, privindu-i, era 
faptul că Moşul putea citi, cu toate că el nu ştia în mod 
obişnuit s-o facă. Tot astfel cum copii păreau să 
înţeleagă, deşi nici unul dintre ei nu fusese instruit la 
şcoală ori acasă, în tainele tălmăcirii acelei limbi. Toate 
se întâmplau de parcă cei patru, aflaţi acum în pragul 
unui somn adânc, se întâlneau cu limba pe care o 
cunoscuseră cândva. O limbă de mult uitată, dar după 
care tânjeau cu toţii. O limbă pe care, doar aşa, în prag 
de vis, şi-o puteau aminti şi înţelege cu toţii. 


Pădurea Piarelor 


Doamnele nu renunţaseră încă. Nu-şi luaseră gândul 
de la Andilandi, preafrumoasa Pasăre Măiastră, al cărei 
cântec le aducea mult-râvnita tinereţe. Şi, cu toate că 
dăduseră greş în repetate rânduri, acum se adunaseră 
din nou în sala de bal, pentru a se sfătui. 

lelele îmbătrâniseră atât de mult în ultima vreme, 
încât deveniseră de nerecunoscut. Părul lor, odinioară 
lung şi mătăsos, devenise nins şi ros. În pielea ce le 
fusese atât de întinsă şi de catifelată, Timpul săpase fără 
milă riduri adânci. Nu arătau încă precum Babele-hâr- 
ce, dar nici mult nu mai aveau până acolo. lar priveliş- 
tea ce răsărea din acea sală ticsită cu bătrâne Doamne, 

eu cred că era tare tristă. Căci ce poate fi mai greu de 
îndurat decât frumuseţea ce dispare de pe feţele celor 
prea obişnuiţi s-o poarte? Hârcele, Cotoroanţele, Zgrip- 
țuroaicele n-o avuseră niciodată. Chiar şi tinere fusese- 
ră urâte şi bătrânicioase. Astfel că nu ştiau s-o aprecieze 
şi, poate, chiar se credeau frumoase în hidoşenia lor. 
Doamnele însă cunoscuseră frumuseţea. lar acum, iată, 
n-o mai aveau! 

- Mi-a ieşit un neg! strigă Liodiana, una dintre 
Măiestre. lar vocea ei era atât de stridentă, atât de 
disperată, încât părea că nimic altceva nu mai conta în 
afara marelui necaz ce se abătuse asupră-i. 

- Aici pe gât! Priviţi!... 

- De ce să privim? Am greşit cu ceva? întrebă Ru- 
xanda, care-şi îndemnă mai apoi Rusalcele să întoarcă 
capul în altă direcţie. Să nu vadă dezgustătorul buboi ce 
trona acum, ca la el acasă, pe gâtul lung al Liodianei. 

- Creşte, le mai informă îngrozită Măiastra. Se 
coace! 

- Mai bine acoperă-l! E oribil! îi 
dezgustată peste măsură, Lacargia. 

- Şi taci! se băgă în vorbă şi Tiranda. 

- Îmi mai apare unul, anunţă Liodiana, înainte de a 
leşina lângă jilţul de pe care de-abia se ridicase. 

- Linişte! încercă să le potolească lrodia. Din cauza 
gălăgiei însă, nimeni n-o mai auzea. lar de ascultat, 
n-o mai ascultau nici măcar Mândrele ei. Cât despre ce- 
lelalte caste, ce să mai vorbim? Rusalcele, în frunte cu 


porunci, 

Ruxanda, apucaseră să le întoarcă deja împotriva câr- 
muirii Împărătesei, să le convingă că este de rău augur. 

- Linişte! Potoliţi-vă! le strigă lrodia, pentru a se 
face totuşi auzită. E vremea să strângem rândurile! 
N-avem timp pentru aşa ceva... 

- Ei, n-avem! interveni cu obrăznicie Ruxanda, 
stârnind râsetele celor din jur. E Timp din belşug. S-ar 
putea spune că nu mai ştim ce să facem cu dânsul! 

- După cum bine ştiţi, nici Drăgaicele nu s-au mai 
întors! E vremea să ne unim forţele, suratelor! îşi 
continuă lrodia vorba nu de mult începută. Vom pleca 
toate de astă dată şi-l vom încolţi în Pădurea Fiarelor. 

- Dacă nu ne dă pasărea? întrebă Margalina. 

- Vom sfârşi şi noi asemeni Rujei? interveni şi 
Săndălina, care, ca mai toate Linele, începuse să prindă 
teamă de Cărăuş. De când Ruja dispăruse de pe faţa 
pământului, toate fermecătoarele curţii căzură de acord 
că acest pui de om nu era aidoma celor ce mai 
trecuseră pe acolo. Că era vreun Mag rătăcit. Şi, mai cu 
seamă, că el le răpusese conducătoarea de castă. 

- Fiţi pe pace, ne-o va da! răspunde lrodia. 

- Ei, şi dacă n-o va face? interveni Ruxanda. Ce 
porunci vei mai avea atunci pentru noi, Înălţimea Ta? 

- De nu ne-o dă, îl vom sfâşia. Vom pieri cu el de gât! 

Auzind vorba Împărătesei, şi mai cu seamă simţin- 
du-i teama, Ruxanda se ridică de pe jilţul ei şi înaintă 
spre centrul sălii. Spre locul în care, acum singură, Iro- 
dia încerca să ţină piept adunării în rândurile căreia 


nemulţumirea creştea. Şi în urma Rusalcei şi-a suratelor 
ei se ridicară şi multe dintre Măiestre. Apoi câteva 
Drăgaice. lar după ele, mai precaute precum le era 
firea, se ridicară chiar şi vreo două Line. Toate înaintau 
spre Împărăteasă încercând ca împreună să pună capăt 
unei cârmuiri ce le adusese numai bătrâneţe şi teamă. 

- Mărită Doamnă, Mărită Doamnă, clătina din cap- 


cu ironie Ruxanda. Cum îţi mai arde de şagă. Să pierin l 


zici? E chiar atât de simplu? 
- Era doar o vorbă... 
- Dacă ştii cum să convingem Timpul să ne seqere 
dintr-o dată, atunci spune-ne şi nouă! continuă Ruxan- 


da, stârnind rânjetele întregii săli. Cred că multe dintre, i f 
noi ar vrea mai de grabă să moară, decât să bântuie a ria 


mea încă vreo câteva sute de anişori, arătând astfel! 

lrodia nu răspunse, dar se dădu câţiva paşi îndărăt. 
Avea nevoie de spaţiu pentru a face să-i apară în mâna 
stângă temutul bici de foc, aşa cum procedase în repe- 
tate rânduri, în momentele de criză. Acum însă nu mai 
avea loc, căci Doamnele strângeau rândurile în jurul ei, 
urmând-o pe Ruxanda. Şi poate că acestea ar fi reuşit 
chiar s-o înhaţe, dacă în acea clipă unul dintre pereţi 
n-ar fi început să se miște. 

lelele îşi întoarseră capetele spre zidul ce îndrăznea 
să le deranjeze într-un moment atât de nepotrivit. Ştiau că 
cineva (ori ceva!) avea să treacă prin el dintr-o clipă în alta. 
Astfel că, din precauţie, se îndepărtară din locul unde se 
aflau, în unul mai ferit, urmărind însă cu mare băgare de 
seamă, de acolo, măruntaiele peretelui ce continuau să se 

mişte, scoțând la iveală mii de mâini, ca- 

pete, aripi şi labe, dornice să scape, să iasă la lumină. Totul 
dură însă doar o clipă. Până să te dumireşti ce şi cum, ori 
cine şi mai cu seamă de ce îndesase toate dihăniile acelea 


între ziduri, un Balaur imens trecu prin perete şi ateriză în 


centrul sălii. După care, rămăşiţele fiarelor cu pricina (de 
fapt moarte de multă vreme) fură înghiţite din nou de zid 
şi toate se făcură întocmai cum fuseseră. 

Văzându-l, Doamnele îl recunoscură de îndată. 
Era Fulger, Balaurul alb al Solomonarului Mar, care 
fusese trimis cu un mesaj din partea stăpânului său. Şi, 
deşi părea că venise-n pace, nici una dintre ele nu 


îndrăznea să se apropie ori măcar să-l privească. Ba 


mai mult chiar! Prinseră a se retrage în bloc, abia simţit 

şi cu privirile plecate, către cel mai îndepărtat colţ al 
sălii. Ajunse aici, începură să se îngrămădească una în 
cealaltă, împingându-se care mai de care în primele 
rânduri. 

Privindu-le, n-ai fi ştiut ce să crezi mai întâi. Te-ai 
fi gândit, desigur, deja cunoscându-le obiceiurile, că le 
era prea silă să-l privească. Dar nu putea fi asta, fiindcă 
dihania nu era urâtă. Era chiar surprinzător de frumoasă 
pentru o fiară de teapa ei. În primul rând, Balaurul era 
alb şi luminos, după cum îi spunea şi numele. Prea 
luminos parcă! Avea solzii ca de gheaţă şi pielea 
precum norii. Într-un cuvânt, nu era urât privirii. Din 
contră! lelele însă se temeau de el. Căci despre asta era 
vorba, le era frică! lar atunci când Fulger înaintă câţiva 
paşi spre ele, făcând să se cutremure întreaga sală, nici 
una dintre Doamne nu îndrăzni să-l întâmpine. Ştiau că 
ar fi fost suficientă o singură suflare, pentru ca Balaurul 
să le îngheţe pe toate, dacă ar fi vrut. Aşa că se puseseră 
la adăpost. Nu vroiau să rişte. 

Dintre toate numai lrodia, cu ochii ţintă la dihanie, 
îi ţinu calea. lar în mâna stângă începu să-i crească, 
abia simţit, acum că tot se făcuse atâta loc în preajmă, 
biciul de foc. Aşa, pentru orice eventualitate... 

- Grăieşte! îi porunci lrodia, care, deşi îi era şi ei 
teamă, nu putea să nu se bucure de norocul ce dăduse 
peste dânsa. Pentru situaţia critică în care se aflase ea, 
doar cu câteva clipe în urmă, apariţia Balaurului putea 
fi numită doar într-un singur fel: noroc chior! 

- Stăpânul m-a trimis după Domnia Voastră, slăvită 
Împărăteasă! zise Fulger, în timp ce-și pleca grumazul 
până la pământ, pentru a fi încălecat mai uşor. 

- Unde mergem? întrebă lrodia, urcându-i degrabă 
în spinare. 

- Spre lazul Balaurului, zise Fulger. Stăpânul ne 
aşteaptă acolo! 

lar din gura lui, o dată cu fiece vorbă, ieşeau aburi 
reci de iarnă. Şi, deşi Fulger ştia c-ar fi putut să le 
îngheţe sala într-o clipită, n-o făcu. Nu fusese trimis 
pentru asta. Desigur, acest lucru nu-l împiedică să se 
amuze puţin pe cheltuiala Doamnelor. Astfel că mai 
întâi privi cu coada ochiului spre locul ce devenise 
dintr-o dată atât de aglomerat. Adică spre acel colţ al 
sălii, unde lelele se buluceau acum una în alta, nu 
numai din cauza fricii, cât, mai ales, a frigului ce 
dăduse peste dânsele. Apoi îşi drese glasul, rânji 
drăceşte în colţul botului, şi zise: 

- Stăpânul mi-a poruncit să vă spun că omul a 
ajuns deja în peştera Uriaşilor... 

- Ne pare rău să auzim asta, se încumetă să-i 
răspundă Tiranda, în timp ce dinţii începură să-i 
clănţăne atât de tare, de nu se mai înţelegea aproape 
nimic din ce zicea. 

- Şİ că va trebui să-l încolţiţi în Pădurea Fiarelor, 
mai adăugă Fulger încurajat şi de privirile lrodiei, care, 
dându-și seama cam ce voia aceasta să facă, i se şi ală- 
tură în ale răutăţilor, dornică să profite de întreaga situ- 

aţie. Căci ea era acum călare pe Balaur, nu suratele ce 
tocmai i se împotriviseră! Aşa că, de ce să nu-l folo- 
sească împotrivă-le, dacă putea? Asta ca să nu mai pu- 
nem la socoteală faptul că tot ea era cea care, în mâna 
stângă avea acum biciul de foc, ce-o încălzea destul de 
bine. Deci era şi singura dintre Doamne neafectată de 
schimbarea bruscă a temperaturii din jur. 

- Prea bine! răspunseră într-un glas lelele. 

Şi cu toate că glasurile lor erau nespus de mieroa- 
se, era limpede că nu mai ştiau cum să-l ia pe Fulger ori 
ce să-i spună pentru a-l face să tacă. Le era deja atât de 
frig, încât ar fi dat orice ca dihania să nu mai deschidă 
gura şi, mai cu seamă, s-o vadă plecată de acolo. Bala- 
urul însă nici gând să plece. Continua să le vorbească 
Doamnelor, rar şi rece. 

- De nu, ştiţi că va ajunge la Celelalte Doamne. 

- Nu mai sunt Doamne de multă vreme, îl corectă 
tacticoasă lrodia. Acum îşi zic Sânziene... 

- Aha... 

- lar noi le spunem trădătoare! îi mai explică ea Ba- 
laurului, făcându-i în continuare jocul. N-am dreptate, 
Ruxando? 


Editura LiterNet, 2005 


Rusalca nu-i răspunse. Orgolioasă cum era, mai 
degrabă ar fi îngheţat decât să-şi ceară iertare. Stătea 
chircită într-un colţ, tremurând ca varga alături de 
celelalte, în timp ce Împărăteasa şi dihania îşi zâmbeau 
complice. 

lelele continuară să tremure, ca o imensă gelatină, 
încă multă vreme. La un moment dat, se făcu atât de 
frig în jur, încât nici una dintre ele nu mai putu să mişte. 
Ba chiar, atunci când frigul le ajunse până în măduva 
oaselor, începură să şi geamă. Apoi să se vaite, iar 
într-un sfârşit câteva glasuri apucară chiar să ceară îndu- 
rare. Şi de-abia atunci lrodia, cârmindu-l cum se cuvine 
pe Fulger, îşi luă zborul de lângă ele, cruţându-le, cel 
puţin provizoriu. Împărăteasa părăsi sala de bal în 
acelaşi fel în care Balaurul ajunsese acolo, trecând prin 
perete. Înainte de-a se face nevăzută însă, le spuse mult 
prea înfriguratelor ei surate: 

- Pe cele ce vor să mă urmeze, le voi aştepta mâine 
în Pădurea Fiarelor! Celor ce n-o vor face însă, n-am să 
le spun decât un singur lucru: nu cutezaţi să-mi staţi în 
cale! Nici acolo, nici aici, când m-oi întoarce! spuse 
Împărăteasa, cu ochii ţintă la Ruxanda. 

ulger zbura sus de tot, printre norii cei 
din înalturi. Aşa cum nu obişnuiau s-o 
facă Balaurii de foc ce planau la mică 
distanţă de pământ, aproape de păduri, 
de lacuri ori cătune. Pe acolo, de bună 
seamă, mai puteau pârjoli câte un 
bordei-două ori fura niscaiva galbeni din 
visteriile celor avuţi. Pentru că Balaurilor, după cum 
bine ştiţi, tare le mai place aurul. E cunoscut că nu pot 
trăi fără dânsul, iar de dormit nici vorbă s-o facă fără. 

Fulger însă, fiind Balaur de Solomonar, nu avea 
aceleaşi apucături ca şi confrații săi de rând. Fusese 
instruit de tânăr să-i dispreţuiască pe oameni. Să îi 
considere nevolnici şi mărunți. Astfel că nu se obosea 
nici măcar să-şi coboare privirea către ei, darămite să le 
ceară ori să le poruncească ceva anume. Pentru el, 
oamenii nu existau! Tot astfel cum nu părea să existe 
nici o altă fiinţă neînzestrată cu darul magiei. Cu alte 
cuvinte, dacă nu erai vrăjitor, pentru Fulger nu erai 
deloc! 

De dormit, dormea doar pe cărbuni încinşi. Altfel 
se putea întâmpla, ca în timpul somnului, când nu avea 
un control atât de bun al respirației, să îngheţe totul în 
jurul lui. lar de zburat o făcea sus de tot, fiind obişnuit 

lazul balaurului 


cu norii şi având în permanenţă treabă cu ei. Doar e 
ştiut de către toţi, că Solomonarii, stăpânii acestor fiare, 
sunt vrăjitori meteorologici. Dintre cei care aduc furtu- 
nile, viscolul, zăpezile înalte ori vântul uscat al verii. În 
general, cam toate urgiile naturii, la care oamenii şi 
animalele nici măcar nu vor să se gândească. 

Şi tot ei, Solomonarii, sunt cei care plămădesc Ba- 
laurii (colorați sau Albi, aşa cum era şi Fulger), arun- 
când un descântec asupra şerpilor pribegi. Fiindcă, ve- 
deţi voi, pe la noi, Balaurii nu se nasc din ouă, aşa cum 
am auzit că se întâmpla în vremuri foarte îndepărtate 
(înainte de apariţia Uriaşilor), în tărâmul acum ocupat 
de oameni. Ci se nasc din şerpi, printr-un descântec, o 
vrajă cunoscută şi spusă numai de către Solomonari. 

Pentru a se ajunge acolo însă, trebuie ca şerpii să 
îndeplinească anumite condiţii. Ei sunt nevoiţi să se 
lepede de cele lumești, alături de iubirea părintească şi 
să plece în pribegie. Timp de şapte ani, aceste târâtoare 
vor fi obligate să se ferească de ochii muritorilor, fie ei 
oameni, păsări ori jivine. Nimeni nu va trebui să-i vadă! 
Cu trecerea anilor, vor pierde din culorile trupului, şi 
ale vieţii, devenind albi. Şi de-abia după ce se vor fi 
scurs aceşti şapte ani, pribegii vor fi slobozi să se 
îndrepte spre lazul Balaurului, din care, o dată intraţi 


Sînziana Popescu - Andilandi * Călătoria lui Vlad în Celălalt Tărâm 


şerpi, vor ieşi Balauri. Desigur, în urma descântecului 
spus de un Solomonar. 

Acum, ce anume spun Solomonarii ca să le dea 
naştere, nu mă întrebaţi, fiindcă vă spun sincer că habar 
n-am. Chiar dacă mi s-a mai întâmplat să trag cu ochiul, 
de pe margine, la o asemenea ceremonie, nefiind 
instruită în vorba lor „gândită“, asemeni Mândrelor, 
niciodată n-am înţeles ce spun (ori, mai bine zis, 
gândesc) aceştia. Nici măcar de discuţia ce avu loc 
atunci, între lrodia şi Mar, nu-mi amintesc s-o fi înţeles 
întru-totul. Am văzut doar cum Doamna aterizează 
împreună cu Fulger într-o parte a iazului, iar 
Solomonarul Mar se afla exact în partea opusă. Cu toate 
astea, cei doi nu se apropiară mai mult şi nici nu se 
apucară să-şi mişte buzele. Păreau să se înţeleagă de 
minune, vorbind aşa „gândit“, puşi la adăpost de 
urechile indiscrete ale animalelor şi păsărilor pădurii 
ori chiar de ale mele. Şi trebuie să vă mărturisesc că, 
dacă o bătrână salcie plângătoare nu şi-ar fi făcut 
pomană atunci cu mine, să-mi traducă ce se punea 
acolo la cale, cu siguranţă aş fi căscat mult şi bine gura 
şi urechile. Bineînţeles, nici vouă n-aş fi ştiut ce să vă 
povestesc acum. Aşa că am ascultat-o şi, după ce mi-am 
băgat două crenguţe de-ale ei în urechi, am început să 
aud tot ce vorbeau cei doi. Fiindcă, dintre toţi, doar 
copacii puteau să-i mai înţeleagă. 

- Văd că ai lăsat cam mult Timpul să se joace în părul 
tău, Doamnă! îi spuse Mar, nu fără răutate, lrodiei, de 

cum o Zări. lar vorba lui era atât de ternă, atât de 
monotonă, încât era cât pe ce să adorm cu ochii deschişi. 
Cam aşa cum se întâmplă când eşti hipnotizat, cum spun 
oamenii. Salcia însă, binevoitoare ca de obicei, mă plezni 
iute peste ochi, astfel că mă trezii de îndată. Adică taman 
la timp ca s-o pot auzi pe lrodia, răspunzându-i: 

- N-am mai auzit de mult cântul Păsării Măiestre, 
învăţătorule, adăugă destul de înciudată Împărăteasa. 
Apoi îl întrebă pe Solomonar de ce-o chemase. 

- Trebuie să-ţi aduni degrabă Doamnele în Pădurea 
Fiarelor! 

- Le-am dat deja poruncă, îl informă foarte plină de 
sine lrodia. 

- Prea bine, răspunse Solomonarul, în timp ce pe 
buze îi înflori un zâmbet ironic. Văd că ai rămas 
aceeaşi zânişoară harnică şi silitoare pe care am avut 
cinstea s-o instruiesc cândva. Aceeaşi zână mândră, 
frumoasă şi parcă prea dornică de tinereţe. De 
prospeţime... Ehe, cum a trecut Timpul, lrodia, zise 
Mar, cu un sarcasm demn doar de un Solomonar. 
Fiindcă, orice ar zice unii, mie mi s-a părut o cruzime 
fără margini să-i aminteşti unei bătrâne de frumuseţea 
ce fusese cândva. Mai ales când ştii, mai bine decât 
nimeni altul, că pentru ea doar asta conta. Acum, că 
întâmplarea făcea ca ţinta ironiilor şi răutăţilor lui Mar 
să fie o Doamnă, mulţi dintre voi vă veţi gândi poate, 
că aşa-i trebuia. Şi că, fiind şi ea o zână rea cât încape, 
şi-o merita. 


Sînziana Popescu - Andilandi * Călătoria lui Vlad în Celălalt Tărâm 


Poate că o merita sau poate că nu... Nu prea cred 
că suntem noi chemaţi să judecăm ori să împărțim 
dreptatea între fiare. Şi oricum, nu asta merita reţinut cu 
adevărat din întâmplarea cu pricina. Ci faptul că, deşi 
Solomonarul dorea acelaşi lucru ca şi lrodia, deşi îi era 
într-un fel aliat, nu se putea abţine să n-o rănească 
aproape cu fiece vorbă. lar acest fel de a fi, dragii mei, 
nu cred că poate fi catalogat decât ca răutate, în forma 
ei cea mai pură. O răutate ce izvora tocmai din 
străfundurile fiinţei Solomonarilor. O răutate ce făcea 
să pară alte dihănii, cum erau Zmeii ori Căpcânii, nişte 
băieţi simpatici şi de cuvânt. Fiindcă, ăştia măcar nu-i 
răneau pe cei cu care se aliau, pe cei cu care cădeau la 
învoială pentru vreo pradă anume. 

Solomonarii însă, care considerau că toate li se 
cuvin, şi se purtau de parcă ar fi fost stăpânii cerului şi 
ai pământului, nu se sfiiau să-şi rănească nici măcar 
aliaţii. lar asta, fiindcă le plăcea să facă rău, cu fapta ori 
cu gândul, aşa cum vouă vă place să faceţi bine. Le plă- 
cea să râdă de alţii, lovind direct acolo unde-i durea mai 
tare, tot aşa de mult cum vă place vouă să mâncaţi cio- 
colată. Şi când fac o asemenea comparaţie, să ştiţi că nu 
exagerez prea tare. În Acest Tărâm, cel puţin, nu cred să 
existe nişte fiinţe mai negre la suflet decât aceşti Magi. 

- Înconjuraţi-l, aşa, ca într-o horă şi cereţi-i pasărea 
în schimbul vieţii lui, îi mai spuse Mar Doamnei. 

- Hora noastră n-are efect decât asupra celor în pu- 
tere. Pruncii, fiind curaţi, sunt feriţi de farmecul nostru... 

- Farmecul vostru? i-o întoarse Mar de îndată, îm- 
piedicând-o să-şi încheie vorba. Care farmec, lrodia? 
Care efect? continuă el s-o necăjească cu cruzime solo- 
monărească pe Împărăteasă. La cum aţi ajuns voi să 
arătaţi de un Timp încoace, cine crezi că n-ar fi ferit de 
farmecul vostru?... 

După care, Mar se puse pe un râs ce aducea cu 
sâsâitul unei şopârle sau ceva asemănător, ceva menit 
doar să zgârie timpanele celor ce, printr-un mare neno- 
roc, apucau să-l asculte. Astfel că eu una n-am mai su- 
portat! Cu riscul de a pierde o bună bucată din conver- 
saţie, mi-am scos crenguţele sălciei din urechi. Apoi am 
stat preţ de câteva secunde, până ce Mar a încetat să 
mai râdă şi m-am apucat să trag din nou cu urechea. 

- Va trebui să intraţi mai întâi în trupul unor jivine, 
o sfătui Solomonarul. În lupi, de exemplu. Tot e iarnă şi 
ei atacă în haită. Altfel nu cred că v-aţi putea impune. 
Dacă omul v-ar vedea aşa cum aţi ajuns să arătaţi, cu 
siguranţă i-aţi stârni mai degrabă mila, decât teama, 
adăugă Solomonarul. După care îi atrase atenţia lrodiei 
să fie cu mare băgare de seamă la Vlad, fiindcă băiatul 
pare destul de puternic. 

- Puternic?... De ce spui asta, învăţătorule? Dintre 
puii de om pripăşiţi pe la noi, aproape toţi au sfârşit 
cursa mult mai repede decât el! îi aminti Împărăteasa. 

- Să nu uităm însă, că Vlad a avut şi un drum foarte 
greu. A înfruntat cele mai temute spirite întunecate, fără 
să piardă ori să înstrăineze pasărea. Din cauza asta, eu 

îl consider un caracter puternic! Şi-l vreau întreg, după 
ce-i vei lua pasărea. 

- Dacă nu ne-o va da? întrebă atunci lrodia, ce 
parcă începuse să se îndoiască de reuşita asaltului ce-l 
puseseră la cale. 

- Atunci, cu siguranţă, mi-o va da mie! îi spuse Mar, 
zâmbind ironic. Nu-ţi mai face atâtea griji, lrodia. Ştii 
doar că grijile aduc după ele riduri... Prea multe riduri! 


eparte de toate spiritele întunericului, 
ce plănuiau să-l piardă, Vlad dormea 
dus. Dormea atât de adânc, încât nu 
auzi nici măcar când acoperişul 
€ căsuței ce-l adăpostea se dădu la o 
N parte. Astfel că Andrei, care-şi ițise 

) fas capul deasupra-i, reuşi să-şi apropie 
nesimtit faţa de puiul de om. Şi, o dată ajuns foarte 
aproape de patul acestuia, cu un zâmbet smecher în 
colţul gurii, începu să-i sufle uşurel cerga cu care era 
acoperit. 

- Vlad... Trezeşte-te!... 

- Mmmm! zise puiul de omul care, prin pipăieli 
repetate, apucă să-şi găsească cerga şi să se acopere din 
nou cu dânsa. 

- Ştiu! răspunse iritată Doamna. Numai că n-am 
priceput cui îi va rămâne, până la urmă, Andilandi... 

- A voastră are să fie! Fii pe pace! o linişti 
Solomonarul. Ştii doar că pe mine nu mă interesează 
vrabia aceea, ci doar ca ea să ajungă în tabăra noastră. 
Fiindcă, asta înseamnă că băiatul va fi al meu. 
Înseamnă că eu voi avea un nou elev la şcoala 
Solomonărească! 


La săniug 


- Tu n-auzi? Trezeşte-te! insistă Andrei, suflându-i 
din nou cerga de pe el. Vreau să-ţi arăt ceva! 

Puiul de om miji ochii şi întrebă: „Hî?“ (adică 
„Ce?“). Andrei îşi puse un deget în dreptul buzelor şi-i 
indică hainele de pe marginea patului, rugându-l din 
priviri să le îmbrace degrabă. Şi dacă se putea în mare 
linişte, fiindcă locul în care vroia să-l ducă era unul 
tainic, în care restul familiei nu trebuia să afle că au pus 
piciorul. Apoi, băiatul Uriaş, se ascunse sub masa 
mare, alături de surioara lui Lucia, împreună cu care 
prinse a se târî pe podea. 

Copiii se străduiau din răsputeri să nu facă zgomot, 
deşi trăgeau după ei o cofă de rufe, destul de mare şi de 
grea, pe care plănuiau s-o folosească pe post de sanie. lar 
de auzit, nu părea să-i audă cineva. Tatăl Uriaş nu mai 

era de mult în peşteră. leşise o dată cu ivirea zorilor să 
vadă dacă oile sunt bine. Moşul sforăia dus, pe scăunelul 
pe care adormise cu doar o seară înainte, în timp ce le 
citea povestea, iar mama era mult prea ocupată cu coptul 
pâinii, al pascăi şi-al cozonacilor pentru a-i băga în 
seamă. Astfel că Andrei şi Lucia reuşiră să se strecoare 
fără dificultate, până sub gemuleţul prin care, nu demult, 
se buluciseră micii înaripaţi. Apoi îl aşteptară şi pe Vlad. 

Pentru puiul de om însă, drumul fu mult mai lung 
şi mai anevoios. În primul rând, fiindcă el fu nevoit să 
străbată întreaga masă. Masă care era mult prea mare 
pentru un omuleţ atât de mic. Asta, fără a mai pune la 
socoteală şi alte piedici ce se iviră în calea lui. Piedici 
cum erau, de exemplu, faptul că Năzdrăvanul se culca- 
se exact în dreptul uşii căsuţei. Şi, ca să nu-l trezească, 
copilul fu nevoit să sară pe geam. Apoi, o dată ieşit din 
casă, îl izbiră nişte mirosuri atât de plăcute, ce veneau 
din cuptorul în care se rumeneau cozonacii, încât Vlad 
aproape că uită ce avea de făcut şi unde anume trebuia 
să ajungă. Mai ales că, în lungul lui drum pe masă, dă- 
du şi peste o mulţime de blide pline vârf cu mac ames- 
tecat cu miere, cu nuci măcinate, cu brânză dulce, za- 
hăr şi stafide. Apoi dădu chiar de câteva brânzoaice, 
gata rumenite şi încă aburinde, ce zăceau cuminţi ală- 
turi de multe alte prăjituri cu gem, nuci şi alune deja 
preparate de mama Uriaşă. 

- Haide o dată! îl văzu Vlad pe Andrei cum îi striga 
pe muţeşte. 

- Vin, vin! încercă să-l liniştească omuleţul. Cu 
toate că adevărul adevărat era că nu-i prea ardea de 
mers în alt loc. Şi poate că nici vouă nu v-ar fi ars, dacă 
aţi fi fost în pielea lui atunci. Toate miroseau şi arătau 
atât de bine, încât Vlad se gândi de îndată că Andrei îl 
trezise direct în Paradisul Prăjiturilor. Astfel că nu putea 
înţelege unde îl zoreau atât copiii Uriaşilor? Unde 
altundeva putea fi mai bine decât acolo? 

- Hai, că mănânci când ne întoarcem, îi şopti Lucia 
în timp ce îl extrăgea din miezul brânzoaicei în care 
Vlad tocmai intrase şi din care înfuleca grăbit în timpul 
mersului. Acum mergem la săniuş! 

- Unde? mormăi printre plescăituri omuleţul, în 
timp ce urca în palma fetei. 

- Lângă geam! răspunse Lucia. 

Se urcară cu toţii pe un butoi cu varză, apoi pe un 
borcan mare de zacuscă, aranjat deasupra butoiului, iar 
în final, pe un borcănel cu castraveți, plasat taman în 
vârful construcţiei. Fiindcă, vedeţi voi, chiar dacă copiii 
erau Uriaşi, la geamul cu pricina nu era uşor de ajuns. 
El se afla sus de tot, aproape de tavan, într-un loc în 
care numai un Uriaş adult putea ajunge. Bineînţeles, 
dacă se ridica mai întâi pe vârfuri şi întindea mâinile, 
aşa cum proceda de regulă Tata-Moşu', atunci când se 
afla cu treburi prin zonă. 

Ajuns primul în vârf, Andrei bătu în gemuleţ de 
trei ori lung şi cu putere, apoi o dată scurt, după care, 
cei trei copiii aşteptară cu sufletul la gură. Nu trecu 

mult şi Vlad văzu că gemuleţul mic era înglobat într-o 
parte de stâncă mobilă, pe măsura Uriaşilor, şi că aceas- 
ta începu să se mişte. Mai întâi se crăpă un pic, atât cât 
să se poată vedea venind din spatele ei o lumină puter- 
nică, după care, copiii auziră un glas subţirel, ce-i între- 
bă, pe deplin pătruns de importanţa misiunii sale: 

- Cine bate? 

- Ei, cine? Noi: eu şi Lucia! îi răspunse Andrei, 
plictisit de întrebarea ce părea să-i fie mai mult decât 
familiară. Dă-ne drumul o dată! Altfel ne vede mama. 

- Te rugăm! insistă şi Lucia, când văzu că „vocea“ 
stătea în cumpănă. 

- Sunteţi singuri?... 

- Nu... L-am luat şi pe Cărăuş cu noi, răspunse uşor 
stânjenit băiatul Uriaş. 

- Aha! Ştiam eu! răspunse de îndată glăsciorul, care 
între timp devenise mult prea important pentru vârsta 
lui. Dacă se poate spune astfel. Pentru că vocea părea 
a unui ţânc, care se joacă de-a omul mare. Şi nu de-a 
unul oarecare, ci unul cu funcţie „grea“, care le spuse 
scurt şi răspicat: 

- Îmi pare rău, dar Cărăuşul nu poate trece! 

- Emanuel! se răsti atunci Andrei, care îşi pierduse 
deja răbdarea. Termină cu jocurile astea de pici! N-avem 
vreme pentru aşa ceva! Nu înţelegi?! 

- Emanuel? Emanuel? murmură glasul, dus chipu- 
rile pe gânduri. Nu-l cunosc! 

- Cu tine vorbesc! tună Andrei. 

- Pe mine mă cheamă „Colt de stâncă“, veni de 
îndată răspunsul. 

- Colț de stâncă, se auzi atunci şi glăsciorul Luciei, 
care dorea să facă pace între cei doi, te rugăm din suflet 
să ne dai drumul. Promitem să nu zăbovim prea mult! 
Am vrea doar să-i arătăm lui Vlad... Cărăuşului... cum 
ne jucăm noi, iarna. Atât! 

- Prea bine! se învoi atunci numitul Emanuel, zis şi 
Colț de stâncă. Dar cu o condiţie. Omul va trebui să-mi 
răspundă la o ghicitoare. Dacă ştie răspunsul, trece, 
dacă nu, rămâne! 

- Dă-i drumul! zise atunci Vlad. Trebuie să vă spun 
că nu-i picară tocmai bine cele anterior discutate. 
„Adică ce vroia să spună Emanuel, codiţă de purcel 
ăsta, că eu nu pot trece decât dacă îndeplinesc anumite 
condiţii?“ gândi Vlad în sinea lui. „Şi dacă da, atunci de 
ce? Oamenii sunt mai prejos decât locuitorii Celuilalt 
Tărâm? Ha, las’ că mai vedem noi ce şi cum!“ 

- „De e bine ori e rău, ei legaţi vor fi mereu! Nu 
cum sunt mama cu tata, ci prin sânge au legământ să se 
ajute atât cât sunt. Să trăiască în iubire, linişte şi 
armonie!“ răspunse, dintr-o suflare parcă, Colt de 
stâncă. Şi adăugă, chicotind ca un şoricel: 

- Eu zic că e simplă... Până şi un pici ar putea s-o 
dezlege! 

Lucia şi Andrei se arătară de îndată unul pe altul, fi- 
indcă ei ştiau care era răspunsul la ghicitoare. Vlad însă 
nu prea ştia ce să zică. Şi faptul că Uriaşii se arătau unul 

pe celălalt îl încurcă şi mai tare pe puiul de om. Să fi fost 
vorba oare de o fetiţă sau de un băieţel? Ghicitoarea 
vorbea de vreun om? Ori de un Uriaş? Şi ce vroia să spună 
cu legământul de sânge? Oricât se muncea Vlad, nu pu- 
tea să-şi dea seama ce căutau mama şi tata în toată ghici- 
toarea asta. Şi, cu toate că stătu în cumpănă mai bine de 
un minut, tot codindu-se şi privindu-i uimit pe Andrei şi 
Lucia (care continuau să se arate, cu încăpățânare, unul pe 
altul), Vlad tot nu reuşi să găsească răspunsul la ghicitoa- 
re. Nimic din cele înşirate nu părea să aibă vreo noimă. 

- Eşti singur la părinţi? îl întrebă atunci Emanuel pe 
Vlad, văzându-l încurcat. 

- Ce are a face? răspunse, destul de ţâfnos, puiul de 
om, ce continua să se simtă persecutat. 

- Păi, cam are, chicoti numitul Emanuel, spre 
disperarea lui Vlad şi a fraţilor Uriaşi, ce nu mai sperau 
să poată trece vreodată prin fereastra cu pricina. Până 
la urmă însă, dezlegarea ghicitorii îi fu sugerată puiului 
de om, fără intenţie desigur, chiar de ce-l ce i-o pusese, 
atunci când acesta îi atenţionă pe Uriaşi: 

- Dacă mai suflaţi, acolo veţi rămâne! Şi nici fraţi 
n-o să ne mai numim de acum înainte! 

- Fraţi!... Asta e răspunsul la ghicitoare, spuse de 
îndată Vlad. Şi, după doar câteva secunde, stânca se 
dădu singură la o parte, lăsându-i pe toţi să treacă. lar 
vocea mormăi supărată foc că se dăduse singură de gol: 

- Bine, poftiți... Da’ fiţi cu băgare de seamă, că nu 
sunteţi pe pârtia de săniuş de pe moşia voastră! îi mai 

atenţionă Colț de stâncă. Cerul e proprietate privată! 
Dacă vă vede cineva, eu nu ştiu cum aţi ajuns aici! 
M-aţi înţeles? 

- Mulţumim Emanuel, îi 
liniştit, nimeni n-are să ne vadă! 

După care, cu o tandreţe surprinzătoare pentru un 
„bărbat“ călit şi dur cum se afla, se apropie de colţul de 
stâncă şi îl mângâie. Apoi îi dădu un pupic exact în 
locul în care ştia el că se găseşte unul dintre obrajii 
frăţiorului lui mai mic. Fiindcă Emanuel îi era frate! Şi 
dacă unii dintre voi se miră, neînţelegând (la fel ca şi 
Vlad, la început) cum de puteau fi Uriaşii fraţi cu 
stâncile, am să vă lămuresc de îndată. Ori mai degrabă, 
cred că vă veţi lămuri singuri, atunci când vă voi spune 
că, după ce mor, Uriaşii se transformă în munţi. Cam 
tot aşa cum se întâmplă cu oamenii, despre care am 
auzit că s-ar transforma în ţărână. Cu singura diferenţă 
însă că sufletele Uriaşilor, fiind prea mari şi prea pline, 
nu pot urca în cer. Astfel că rămân de-a pururi în vârful 
munţilor, laolaltă cu fostele lor trupuri, cu care 
veghează împreună împărăţia norilor, împiedicând 
trecerea viilor pe acolo. 

Când i-am văzut însă pe cei trei copiii păşind 
atunci pe acoperişul de nori al lumii, m-am lămurit pe 
dată că Uriaşii, uneori, mai fac şi excepţii. Cel puţin, 
pentru fraţii de care se aflau atât de apropiaţi şi de care, 
iată, nu se puteau înstrăina, indiferent de locul în care 
fiecare dintre ei ajungeau să sălăşluiască. 


răspunse Andrei. Fii 

Neputând să-i urmez atunci, nu prea ştiu cum s-au 
distrat la săniuş. Tot ce pot să vă povestesc însă, e că 
râsetele şi chiuiturile lor se auziră pentru multă vreme 
până jos, în vale. lar atunci când sania le atingea un nor 
prea încărcat, acesta se apuca să cearnă zăpadă. Ceea 

în acea clipă, începea să ningă. Şi asta să ştiţi că v-am 
povestit-o cu titlu strict confidenţial! Ca să ştiţi că atunci 
când ninge şi vă puteţi bucura din plin de săniuş, cu 
siguranţă Uriaşii s-au dat şi ei cu sania, doar cu puţin 
timp înaintea voastră. Bineînţeles, pe un alt derdeluş, 
plasat ceva mai sus decât al vostru. 


Sfânta Vineri, protectoarea sălbăticiunilor 


ce însemna că într-un anumit loc de pe pământ, chiar 
e mâncat, toţi cei ai peşterii, reuşiră 
s-o facă de-abia spre orele prânzului. 
Săriră peste micul dejun, atât din 
cauza copiilor, întorşi prea târziu din 
tainica lor escapadă la înălţime, cât şi 
din pricina pregătirilor pentru 

de ce văzuse, în zori, atâtea prăjituri pe masă. Pentru că 
era ajunul Crăciunului! 

- Cât de repede trece timpul pe aici, murmură 
Vlad, privind forfota din jurul mesei. Mai ales atunci 
când te simţi cu adevărat bine. Parcă ar alerga! 

- Ţi se pare doar, îi răspunse Năzdrăvanul. Timpul se 
mişcă cu pas măsurat, tinu să-l asigure calul. Mereu la fel! 

După care, cu mare părere de rău, Năzdrăvanul îi 
spuse lui Vlad că a sosit vremea să-şi ia rămas bun şi de 
la Uriaşi. Până să ajungă în Poiana Sânzienelor, erau 


nevoiţi să străbată Pădurea Fiarelor. Loc prin care n-ar 
strica să treacă cât încă era lumină, fiindcă lighioanele 
ce-şi duceau traiul pe acolo erau destul de flămânde 
acum, în toiul iernii. 

Puiul de om le mulţumi Uriaşilor pentru găzduirea 
călduroasă şi sfaturile primite, după care îşi cârmi 
Năzdrăvanul către pădurea ce se înălța falnică dincolo 
de peştera Uriaşilor, fără să aibă nici cea mai vagă idee 
asupra a ceea ce îl aştepta acolo. 

Vremea se înrăutăţise, făcând loc unui vânt rece ce 
răsturna nestingherit troienele de prin preajmă, dar 
băiatul era bine dispus şi încrezător în forţele proprii. 
Purta pasărea pe braţ, ca pe un şoim, iar aceasta era 
acum mai mare şi mai strălucitoare ca niciodată. 

De jur împrejurul drumeţilor, în acea pădure vrăji- 
tă, copacii vorbeau. Îşi povesteau unul celuilalt despre 
Solomonar şi Doamne şi despre ce anume le pregătise- 

ră aceştia noilor veniţi. lar vorba lor, pornită de la salcia 
plângătoare, fu purtată, pe rând, din creangă în 
creangă, până când ajunse la urechile unui stejar 
bătrân şi gârbovit de ani, pe lângă care Năzdrăvanul şi 
Vlad tocmai se întâmpla să treacă. Şi, cu toate că 
stejarul acela era singurul din toată pădurea, care în 
ciuda iernii din jur, avea încă frunzele verzi, puiul de 
om trecu de el, fără să-i acorde atenţia cuvenită. Nu 
bănui nici măcar o clipă că în el se afla chiar Sfânta 
Vineri, protectoarea pădurii şi a sălbăticiunilor. În ciuda 
strădaniei lui Mar şi-a lrodiei, aceasta aflase, în cele din 
urmă, de cele ce puseseră ei la cale. 

- Aşa deci, marţafoii ăştia au de gând să-mi 
înnebunească puii! zise supărată bătrâna. Las” că am eu 
ac de cojocul dumnealor! mai spuse, după care începu 
să se gândească cum ar putea să-şi salveze nepreţuiţii ei 
lupi, din ghearele spiritelor întunecate. 

Pentru că, oricât vi s-ar părea vouă de curios, de 
îndată ce Sfânta Vineri auzi de planurile întunecate ale 
lui Mar şi ale Doamnelor, se gândi în primul rând la 
binele odraslelor sale, nu la Vlad, care pentru ea nu era 
decât un străin. Un drumeţ oarecare. Pe când lupii erau 
copiii ei de suflet! Copiii pe care Sfânta Vineri, spre 
deosebire de marea majoritate a oamenilor, îi iubea 
mai mult decât lumina ochilor şi-i considera la fel de 
folositori ca pe oricare dintre lighioanele pădurii. 

- Acesta e noul Cărăuş, pe care vor să-l piardă, îi 
mai spuse bătrânei stejarul. 

- Cum de nu, răspunse bătrâna, privind Pasărea 
Măiastră pe care Vlad o purta atât de ţanţoş pe braţul 
drept. lar le ard călcâiele după Andilandi! De data asta 
însă, Mar a cam întrecut măsura! zise bătrâna, necăjită 
peste poate. N-avea voie să aducă Doamnele în pădu- 
rea asta. Şi în nici un caz nu trebuia să lase cele Ştime 
să intre în lupii mei. 

- Nu te necăji, preabună Vineri, încercă s-o împace 
stejarul. Ştii doar că pentru un Solomonar nimic nu-i 
sfânt pe lume. Gândeşte-te cât de urât e în stare să se 
poarte chiar şi cu Balaurii ce i-au jurat credinţă. Cum îi 
biciuieşte şi ce vorbe grele ştie să le arunce. 

Ascultând spusele stejarului, Sfânta Vineri căzu de 
îndată pe gânduri. Uita uneori că Solomonarii nu mai 
erau de multă vreme oameni. Că nu mai ştiau, de ani şi 
ani, nici măcar ce-i milostenia faţă de foştii semeni, 
darămite faţă de animalele din preajmă. Uita că aceştia, 
devenind Magi, îşi vânduseră sufletele întunericului, 
laolaltă cu celelalte dihănii cum erau Strigoii, lelele, 
Zmeii, Căpcânii ori Balaurii care, dintr-o pricină ori 
alta, îi juraseră credinţă. 

- Cum zicea-i că îi spuneau puiului de om? 

- Vlad. 

- Prea bine! Atunci mă voi baza pe dânsul, zise 
Sfânta, privind cu luare-aminte în urma pruncului. 

Şi cu toate că Sfânta Vineri văzu cât de mare şi de 
strălucitoare era Andilandi, lucru care se întâmpla doar 
atunci când omul ce-o purta avea sufletul bun, se gândi 

să-l încerce, totuşi. Asta, fiindcă ea considera că nu te poţi 
numi cu adevărat om bun decât atunci când ştii să în- 
drăgeşti toate animalele, păsările, copacii şi florile întâl- 
nite în cale. Astfel că Sfânta Vineri, ieşind din stejarul în 
care stătu ascunsă, îi tăie calea puiului de om, zicându-i: 

- Îndură-te de mine, puiule, şi ajută-mă să car sania 
aceasta până la coliba mea din vârful dealului! 

- Nici o problemă, zise Vlad, care, deşi se grăbea, 
se gândi că ar face un lucru bun dacă ar ajuta-o pe 
băbuţă. Mai cu seamă că el tocmai trecea printr-o 
perioadă în care vroia să-şi demonstreze, cu orice chip, 
sieşi, că e un copil cuminte şi cu minte. 

După care, punând-o pe Andilandi pe şaua Calului 
Năzdrăvan, se apucă să tragă sania. Pe măsură ce urca 
însă, sania devenea tot mai grea. Şi Vlad, deşi se străduia 
din răsputeri, înainta anevoios. La un moment dat chiar se 
prăvăli în zăpadă, din cauza efortului. Dar nu se lăsă nici 
atunci, ci se opinti şi începu să tragă sania mai departe. 

- Ce cari aici, tanti? o întrebă Vlad, pe care-l 
trecuseră deja toate sudorile. Bolovani?! 

- laca, nişte vreascuri pentru foc, răspunse 
bătrânica. Vreau să-mi încălzesc şi eu niţel oasele astea 
bătrâne şi bolnave... 

- Nu înţeleg... cum le-ai putut căra... până să mă 
întâlneşti pe mine? 

- Ei, acum par mai grele fiindcă urci dealul, 
răspunse cu şiretenie bătrânica. De ce nu înhami calul 
la sanie? Văd că ţi-s tare grele! 

- Nu pot să-l înham la aşa povară, răspunse Vlad 
printre dinţi, în timp ce trăgea sania cu toată forţa de care 
era în stare. De-abia i s-au vindecat rănile de pe aripi. 

- Atunci leagă pasărea, îl mai încercă Sfânta Vineri, 
în timp ce zâmbea şmechereşte sub năframa pe care 
şi-o legase întocmai cum o fac bătrânele, peste gură. 

- Hodoronc-tronc! răspunse cu năduf Vlad, care 
deja începuse să simtă că bătrânei îi cam ardea de şagă 
pe socoteala lui. De ce-aş lega-o, ca s-o omor? Am 
sarcină s-o duc întreagă acolo unde îi e locul! 

După care, o vreme, nici unul dintre ei nu mai 
spuse nimic. Vlad - fiindcă de-abia mai putea sufla, iar 
băbuţa - pentru că, prinzând drag de copil, se gândi să 
nu-l mai încerce. Câte auzise până atunci îi fuseseră 
suficiente pentru a se lămuri că, deşi puiul de om era 
cam slobod la gură, era bun la suflet. Aşa că, atunci 
când Vlad, ostenit peste poate, reuşi să ducă sania până 
în vârf, aceasta îi spuse cine era cu adevărat. După 
care, sania împreună cu aşa-zisele lemne din ea 
dispărură fără urme. 

- Eu sunt Sfânta Vineri, Cărăuşule! îi spuse ea lui 
Vlad, care o privea ca pe una dintre minunile lumii sale. 

- Bănuiam eu... 

- Pentru că mi-ai demonstrat că poţi fi bun atât cu 
oamenii, cât şi cu păsările şi animalele, aş vrea să te 
răsplătesc! îi mai spuse bătrâna. 

- Lăsaţi, nu e nevoie, răspunse Vlad gândind că 
cine ştie ce glumiţe îi vor mai da prin cap băbuţei să-i 

trântească. Deja se înserează şi eu mai am încă mult de 
mers... 

- Hei! îi necheză atunci, în urechea dreaptă, Năz- 
drăvanul. Poartă-te cuviincios! Dacă preabuna Vineri 
vrea să-ţi dea vreun dar, ia-l şi ţine-ţi fleanca! 

- Ehe-hei, planurile de acasă nu se potrivesc 
întotdeauna cu cele din târg, îi spuse băbuţa puiului de 
om, în timp ce continua să zâmbească şăgalnic pe sub 
năframă. Mai bine ai face să-mi primeşti darul. Altfel, 
tare mi-e teamă că mult prea scurt are să-ţi fie drumul. 

După care, fără alte vorbe, îl împinse pe Vlad în co- 
liba ei, unde îl îndemnă să aleagă un cufăr, drept plată 
pentru strădaniile sale. Sfânta Vineri avea acolo foarte 
multe cufere, de toate dimensiunile şi formele. Vlad se 
apropie şi văzu că unele dintre acestea erau mari cât un 
stat de om şi pline ochi cu jucării sau cu bănuţi din 
ciocolată şi bomboane din zahăr ars, de toate formele şi 
culorile (care semănau cu pietrele preţioase văzute la 
Zmei, dar erau dulciuri!). În timp ce alte cufere erau atât 
de mici, de bine ferecate şi de simplu lucrate, încât era 
greu de crezut că puteau adăposti vreo comoară. 

- Ei, alege! Ce mai stai? îl îndemnă bătrâna, când îl 
văzu cât de adânc începuse să se concentreze. 

Vlad însă tot nu se putea hotărî. Ştia, desigur, ca orica- 
re dintre voi, că cine se lăcomeşte o încurcă. Cel puţin din 
propria-i experienţă, dacă nu din povestea „Fata unchia- 
şului cea cuminte“. Dar îi era tare greu să şi acţioneze în 
consecinţă. Adică, să deschidă frumuşel guriţa şi să spună: 

- Vreau un cufăr mic! 

Şi poate nici vouă nu v-ar fi fost uşor dacă aţi fi 
văzut toate lăzile acelea imense şi strălucitoare, ce 
păreau să adăpostească, care mai de care, jucăriile şi 
bomboanele pe care orice copil şi le-ar fi dorit 
vreodată! Astfel că, privindu-le, te şi aşteptai să se crape 
vreuna dintre ele, lăsând ochii să se bucure de grămezi 
de acadele, praline şi Zmei de ciocolată. Alături, 
bineînţeles, de mulţi soldaţi de jucărie, înarmaţi cu 
flinte aurite, cuţitaşe încurbate şi de săbii împodobite 
cu safire ori smaralde, aşa cum Vlad era deja la curent 
că era la modă pe aceste meleaguri. În ciuda tuturor 
acestor ispite însă, Vlad alese, într-un sfârşit, pe cel mai 
mic cufăr din câte erau acolo. 

- Eşti sigur? întrebă Sfânta Vineri, când îl văzu că ia 
în braţe o cutie mică din lemn de brad, care era atât de 
modest lucrată, încât de-abia se putea numi cufăr. 

- Da! zise puiul de om, în timp ce-şi ţinea pumni 
şi dinţii strânşi tare. 

- De ce nu iei una mai mare? Poate e plină cu 
jucării? 

- Pentru că vreau să ajung acasă! răspunse ferm 
puiul de om. lar un cufăr prea mare, nu m-ar ajuta în nici 
un fel s-o fac. Ba mai mult chiar, mi-ar îngreuna drumul! 

Auzind asta, Sfânta Vineri se bucură foarte tare în 
adâncul sufletului ei. Şi îi spuse puiului de om că a 
făcut o alegere înţeleaptă, fiindcă adevăratele comori 
sunt ascunse, întotdeauna, în cutii mici. lar dacă voi vă 


întrebaţi cumva ce comoară nemaipomenită adăpostea 
cufărul cu pricina, am să vă spun că era vorba de un 
nai. Desigur, nu de unul oarecare, ci de unul al cărui 
cânt avea puterea să adoarmă pe dată, orice jivină ce se 


e măsură ce înaintau prin Pădurea Fiarelor, 

lui Vlad i se părea că aceasta aduce din ce 
= în ce mai mult cu Pădurea Bogăţii, de la 
începuturile călătoriei sale. Atâta doar că 
acum era iarnă, nu început de vară cum 
fusese atunci. Altminteri, ar fi putut jura că 
se învârtise în cerc, aşa de tare-i semănau 
împrejurimile cu cele văzute nu cu mult timp în urmă. 

După ce se mai dezmetici puţin, omul vru să-i 
ceară chiar şi calului părerea în această privinţă, dar 
Năzdrăvanul i-o luă înainte, având lucruri mai 
importante de nechezat. 

- Brrr! şuieră calul. Auzi?... 

- Sunt urletele lupilor? 

- Aşa par..., dar ar putea fi mai rău de atât, îi 
răspunse Năzdrăvanul în timp ce-şi întorcea capul în 
toate direcţiile, presimţind apropierea pericolului. 

- Cum adică? întrebă Vlad de îndată, neînţelegând 
vorbele încâlcite ale calului. 


Lucru nemaipomenit, dar şi 
îngrijorător în acelaşi timp, dacă ţinem cont de faptul 
că Vlad se nimerea să primească asemenea daruri 
minunate, doar în ajunul unor mari încercări. 


întâmpla să-l audă. 


Învenuncherea Doamnelor 


- Cred că de acum înainte va trebui să găseşti răs- 
punsuri la întrebările tale, în ciocul Păsării Măiestre... 

Vlad, auzindu-l pe Năzdrăvan, mai întâi rămase 
fără replică. „De ce s-o întreb pe Andilandi?“ se gândi 
de îndată copilul. „Doar era limpede că-i mută! Până 
atunci nici nu vorbise, nici nu ciripise!“ De lămurit 
însă, puiul de om nu mai avu timp să se lămurească, 
fiindcă nu dură mult şi se văzu înconjurat de o haită de 
lupi, ce nu părea foarte diferită de celelalte, la prima 
vedere. Dar, atunci când una dintre fiare i se adresă cu 
glas omenesc, Vlad pricepu pe dată că n-avea de-a face 
cu lupi obişnuiţi, ci cu nişte animale ce păreau să 
acţioneze sub puterea altor dihănii. 

- Dacă pui vreun preţ pe viaţa ta, va trebui să ne-o 
dai pe Andilandi! îi spuse lrodia. Căci ea era cea care 
venise împreună cu celelalte Doamne să-i ia Pasărea 
Măiastră. Şi trebuie să vă spun că în afara Ruxandei, 
toate se adunaseră acolo, întocmai după cum le fusese 
învoiala. Îşi strânseseră ultimele puteri şi intrară în 

trupul acelor lupi flămânzi, cu gânduri dintre cele mai 
negre la adresa copilului. 

- Hai şi ia-o, dacă-ţi dă laba! răspunse Vlad, cu 
dârzenie. După care o îndemnă pe Andilandi să zboare 
de pe braţul lui, să se pună la adăpost. Şi Pasărea 
Măiastră zbură deasupra lor, pentru a vedea ce se 
întâmplă. 

- Aşadar, nu vrei să mi-o dai de bună voie... 

- Mai bine mor! o informă, destul de calm pentru 
gravitatea situaţiei, puiul de om. 

- Atunci aşa să faci! mârâi Doamna, după care le 
făcu suratelor sale un semn scurt din bot, asmuţindu-le 
asupra lui Vlad. 

Doamnele, care se străduiau să execute ordinul 
lrodiei, strângeau cercul în jurul fugarilor. Timp în care, 
Năzdrăvanul se ridică degrabă în două copite şi-i spuse 
lui Vlad să cânte din naiul fermecat. 

- Care nai?... 

- Cel din cufăr! îl povăţui Năzdrăvanul. Şi repede, 
că poate nu mai apuci, mai adăugă calul înainte de-a 
cădea la pământ, muşcat de una dintre fiare. 

Moment pe care, eu n-am să-l uit prea curând. Pu- 
team jura că acela avea să fie sfârşitul călătoriei lui 
Vlad, în Celălalt Tărâm. Lucru pe care l-ar fi gândit, cu 
siguranţă, oricine s-ar fi nimerit atunci prin preajmă şi 
ar fi văzut cu ce viteză se năpustiseră Doamnele asupra 
calului căzut şi-a puiului de om. Sau, cum le mai lu- 
ceau ochii, cât de ascuţiţi le erau colții, dar mai cu sea- 

mă ce mârâieli cumplite puteau să scoată în acele cli- 
pe. [i se făcea părul măciucă, nu alta! Şi cu toate că 
scena n-a durat decât câteva clipe, mie mi s-a părut că 
a ţinut o veşnicie. 

Dintr-o dată însă, când îmi pierdusem orice speran- 
tă, ba chiar mă hotărâsem să intervin, indiferent de con- 
secinţe, am auzit naiul. Am auzit muzica lui dătătoare 
de linişte şi armonie şi chiar am început să sar în sus de 
bucurie. Am început să chiui şi să bat din palme ca o 
zăludă, fiindcă ştiam că Vlad câștigase bătălia. Nu-mi 
dădeam seama cum, nici când anume avusese răgazul 
necesar pentru a-şi duce naiul la buze, dar o făcuse. Şi, 
o dată cu primele acorduri izvorâte din acel instrument 
magic, dihăniile începură să cadă, una câte una, într-un 
somn adânc. Să adoarmă împreună cu Doamnele din 
ele şi să se întindă, aşa, claie peste grămadă, formând un 
grup compact de trupuri, ce păreau să-l fi acoperit pe 
Vlad şi pe Năzdrăvanul lui în întregime. 

În câteva clipe însă, Vlad reuşi să iasă deasupra şi 
continuă să cânte. Asta, până când băgă de seamă că atât 
Năzdrăvanul, cât şi Pasărea Măiastră nu mai mişcau. 
De-abia atunci îşi desprinse naiul de la buze şi strigă: 

- Trezeşte-te! zise puiul de om, agăţându-se de 
grumazul Năzdrăvanului. 


Degeaba însă. Nici Calul Năzdrăvan, nici Pasărea 
Măiastră nu mai mişcau. lar copilul, disperat cum era 
atunci, crezu, în primul moment, că aceştia muriseră. 

Deşi, cred că e limpede pentru toate lumea că atât ca- 
lul, cât şi pasărea adormiseră din cauza naiului. Lucru 
asupra căruia se edifică şi puiul de om, după ce se aple- 
că asupra acestora şi auzi că încă le mai bate inima. 
Pentru că nu ştia cum să-i trezească, Vlad îşi sărută 
de rămas-bun credinciosul bidiviu, luă Pasărea şi, ți- 
nând-o strâns la piept, porni mai departe. Ştia că dincolo 


rivit de sus, Vlad arăta ca o furnică 
îndârjită ce înainta cu greutate, dând la o 
= parte troienele de zăpadă şi ţinând 
N pasărea strâns la piept. Şi dacă vă întrebaţi 


= S cumva ce mi-a venit să-l privesc de acolo, 

D am să vă lămuresc spunându-vă că, din 
AA cer, nu-l urmăream eu, ci Fulger. Sau mai 
bine zis Mar, pentru că Balaurul alb niciodată nu-şi 
cobora privirea asupra oamenilor. Considerându-i, aşa 
cum v-am spus, puţin importanţi. 

Astfel că, atunci când Vlad ajunse în mijlocul unui 
luminiş, Fulger nu mai aşteptă mult şi ateriză exact în 
faţa puiului de om, barându-i trecerea. 

- Urcă! îi porunci atunci Mar copilului. 


Vlad, bănuind că Solomonarul vrea pasărea, nu se 
clinti. lar de vorbit, nu spuse nici măcar un cuvinţel. Se 

de această pădure, se afla Poiana Sânzienelor, locul în 
care trebuia să ajungă şi s-o lase pe Andilandi. Ştia că 
numai aşa putea ajunge acasă şi că numai aşa avea să-şi 
mai vadă vreodată părinţii, bunicii ori fraţii. lar asta îi 
dădu putere să meargă mai departe. Să înfrunte 
troienele de zăpadă, care parcă, pe măsură ce înainta, 
deveneau din ce în ce mai mari, mai greu de depăşit. 


Cum se nasc balauri? 


mulţumi doar să-l privească pe Mar cu toată răceala de 
care era el în stare, în timp ce Solomonarul îl studie la 
rându-i cu luare aminte. 

- Te rog, mai adăugă Mar, dar cu atâta dificultate, 
de-ai fi putut jura că nu mai rugase pe nimeni nimic, în 
toată viaţa lui. 

- N-am de gând să ţi-o dau pe Andilandi, îi 
răspunse calm Vlad. 

- Ţi-am cerut eu ceva? Oricum trebuia să treci pe 
la mine înainte de-a ajunge la Sânziene, răspunse Mar, 
cu viclenie Solomonărească. 

La auzul vorbelor lui, puiul de om nu mai ştiu ce 
să creadă. Îl minţea oare sau chiar nu-şi dorea pasă- 
rea?... Greu de spus, dacă ţinem seama că Solomonarul 
făcea parte din tabăra întunecată. Deci, din rândul ace- 
lora care de obicei i-o cereau pe Andilandi. Aşa că Vlad 

„Atunci când Vlad ajunse în mijlocul unui luminiş, 
Fulger nu mai aşteptă mult şi ateriză exact 
în faţa puiului de om, barându-i trecerea.“ 

îl privi cu mare atenţie, încercând să se dumirească 
dacă minte ori ba. Pe faţa lui Mar nu se clinti însă nici 
un muşchi. Nimic nu părea să-i trădeze adevăratele 
intenţii. Doar ochii lui, parcă prea mici şi prea 
întunecaţi, ar fi putut atrage atenţia unui om în putere, 
cu experienţă în tălmăcirea caracterelor. În nici un caz 
n-ar fi putut însă să-i spună ceva unui ţânc inocent, care 
habar n-avea cu cât de multe feţe e înzestrat răul. 

- Ori te pomeneşti că te temi să zbori în spinarea 
unui Balaur? îl provocă Solomonarul, când îl văzu 
adâncit în gânduri. 

- Nicidecum, răspunse Vlad şi urcă de îndată lângă 
Mar. Numai aşa, demonstrativ. Ca să-i arate el lui, cât e 
de viteaz. 

Solomonarului nu-i trebui mai mult de atât, pentru 
ca să-şi cârmească Balaurul şi să pornească de acolo 
cât mai repede. lar Fulger, dintr-o dată, fu în înaltul 
cerului! Sus de tot, printre nori, acolo unde nici măcar 
păsările de oţel ale oamenilor nu se încumetau să 
zboare. 

Vlad îşi propusese să rămână mereu în gardă, 
atent la cei cu care tocmai se însoţise, dar, atunci când 
se văzu în aer, nu se putu abţine să nu admire 
priveliştea de sub ei. Să nu privească copacii, care din 
arbori uriaşi deveniseră nişte piticanii, făcute parcă din 
plastilină, ori animalele şi păsările, ce arătau, atunci 
când reuşeai să le distingi, ca nişte gâze nevinovate. 
Într-un cuvânt, totul era atât de nou şi de frumos, încât 

Vlad uită să-i mai pună lui Mar întrebările ce poate s-ar 
fi cuvenit în asemenea circumstanţe. Nu-l întrebă nici 
unde merg, nici ce vrea de la el. Lucruri care, dacă stai 
să te gândeşti bine, nu erau tocmai de ici, de colo. 
Când Fulger ateriză lângă lazul Balaurilor, acolo unde 
unul dintre discipolii lui Mar tocmai fabrica o 
asemenea arătare, Vlad se dezmetici în sfârşit. Şi dacă 
nu avusese până atunci prezenţa de spirit să întrebe 
„unde mergem?“, se încumetă să întrebe acum: 

- Unde am ajuns? 

- La lazul Balaurilor, îi răspunse Mar, de parcă 
acesta ar fi fost cel mai firesc lucru din lume. După 
care, îl îndrumă pe Vlad să se apropie şi să urmărească 
cu mare atenţie ceremonia pe care o prinseseră în curs 
de desfăşurare. 

- Nu se ştie niciodată, încercă să-l îmbie Magul. 
Poate vei avea şi tu poftă vreodată să faci un Balaur... 

Vlad nu-i răspunse. În primul rând, fiindcă aici lu- 
crurile nu-i păreau întocmai curate şi în al doilea rând, 
pentru că atenţia îi fu captată în întregime de bolboro- 
selile şi poziţia, ciudată a micului fabricant de Balauri. 
Pentru că Minus (discipolul lui Mar) stătea tocmai în 
mijlocul lacului. Şi nu oricum, ci pe suprafaţa apei. lar 
de spus, spunea nişte lucruri atât de ciudate şi de încâl- 
cite, încât Vlad nu-şi mai putea lua ochii de la dânsul. 
Mai ales atunci când văzu cum din şarpele alb, care se 
strecurase în iaz înainte de începerea ceremoniei, ieşi 
un Balaur de toată frumuseţea. O dihanie imensă, cam 

de statura lui Fulger, dar care, spre profunda 
nemulţumire a „asistenţei avizate“, nu era alb, ci verde. 
Altfel spus, în urma descântecelor lui Minus se născuse 
nu un Balaur de gheaţă, aşa cum acesta era limpede 
că-şi dorise, ci unul oarecare. Unul, care la o adică, pu- 
tea avea orice culoare, care scuipa flăcări şi dormea pe 
grămezi de galbeni. Lucru ce se întâmpla doar atunci 
când șerpii pribegi erau zăriţi de ochii altor jivine. 

- Pe ăsta cine l-a mai văzut, de a ieşit aşa de verde? 
întrebă supărat Minus, în timp ce se apropia de Mar. 
larba?! 

Mar îl mângâie pe creştet, surprinzător de tandru, 
spunându-i: „Nu Minus, doar vreo şopârlă poate!“. 
Solomonarul se referea, desigur, la faptul că Balaurul ce 
tocmai ieşise din lac, fusese văzut de-o şopârlă sau de 
orice altă vietate verde, în timpul celor şapte ani de 
pribegie. Aşa se face că acum căpătase culoarea pieii 
acelei fiinţe, şi nu ieşise alb, aşa cum se întâmpla cu 
şerpii ce reuşeau să se ferească de privirile tuturor. 

- Data viitoare, Minus! îi spuse Mar micului său 
elev. Data viitoare! După care, Magul îi făcu cunoştinţă 
cu Vlad, prezentându-l drept unul dintre cei mai buni 
elevi ai săi. Fără să-i pomenească lui Vlad, însă, că 
acesta era unul dintre copiii care, în trecut, cedase 
pasărea şi convenise să devină Solomonar. 

Privindu-l mai de aproape, lui Vlad i se păru cam 
înfumurat, motiv pentru care, atunci când acesta se 
prezentă „Minus“, Vlad îi răspunse prompt „Plus“, deşi 

ştim cu toţii că pe el nu-l chema aşa. Micul Solomonar, 
drept răsplată, îl lăsă cu mâna întinsă. Apoi le întoarse 
spatele şi dispăru fără urmă, într-o văgăună care se 
deschidea în pământ, la vreo câţiva paşi de ei. 

- Unde se grăbeşte aşa? 

- La şcoală, îi răspunse Mar, îndemnându-l şi pe el 
să coboare în văgăuna cu pricina. Şcoala Solomonă- 
rească! îi mai explică după, dar atunci când se întoarse 
spre Vlad, văzu că acesta nu avea de gând să-l urmeze. 


cările pe care le coborau Mar şi Vlad 

păreau să nu se mai termine. Atât erau 

aa! de multe, de strâmbe şi de întortochea- 

te, încât puiul de om de-abia mai ştia 

Ak cum să calce, ca să n-o ia la vale. lar în 

A) jurul lui, nu exista nimic de care s-ar fi 

3 putut agăța, la o adică. Cât vedeai cu 

ochii dădeai doar de pereţi mustind de mucegai, umezi 

şi alunecoşi, plasați la oarecare distanţă de scări. Astfel 

încât, era suficient să faci un singur pas greşit, pentru a 

te duce de-a berbeleacul, prin spaţiul dintre scări şi 
pereţi, direct spre fundul pământului. 

Mirosul din jur era atât de tare, de înţepător, încât 

lui Vlad îi era din ce în ce mai greu să respire. Când 


(Cp 

- Nu i-ar plăcea să faci şi tu Balauri? 

- Am alte hobby - uri. 

- Sau poate ai vrea să porunceşti vremii, norilor? îl 
iscodi Mar. 

- Ca ce chestie? zise puiul de om, după care dădu 
să plece. Se opri însă, atunci când îl auzi pe Mar 
spunându-i că singurul drum spre Poiana Sânzienelor 
era pe la el, prin văgăună. Astfel că Vlad nu prea avu 
încotro şi se hotărî să-l urmeze spre... 


„Scoala Solomonărească 


Mar o luă la stânga, pe un pod suspendat ce trecea 
deasupra unui râu de lavă, puiul de om se ţinu după el, 
cu toate că mai avea puţin şi leşina. lar asta nu numai 
din cauza fricii, ci şi a lipsei de oxigen care, mai 
devreme sau mai târziu, tot la leşin te duce. 
- Ţine-te bine! îi zise Magul. Ajungem de îndată. 
- Mirosul ăsta, murmură Vlad, mai mult pentru sine. De 
unde-l ştiu? adăugă. Apoi privi, întâmplător, spre Andilandi. 
- E sulf, îi răspunse atunci o voce caldă, mângâie- 
toare. L-ai mai simţit la şcoală, în laboratorul de chimie. 
Auzind glasul, Vlad înţepeni. Nu văzu pe nimeni 
care i-ar fi putut răspunde, aşa că, în prima clipă, trase 
o sperietură zdravănă. Dar Pasărea Măiastră, căci ea 
vorbise, se şi grăbi să adauge: 

- Nu te speria. Sunt eu. 

- Care eu? 

- Andilandi. 

- Nu dormi? o chestionă de îndată puiul de om, 
privind pasărea ce părea să se îndeletnicească tocmai 
cu aşa ceva. Cum de mi-ai răspuns la întrebare? Până 
acum n-ai zis nici pâs. 

- Şi de ce-aş fi spus ceva, mă rog frumos? Doar nu 
mă întrebai nimic! răspunse pasărea. Ba mai mult chiar, 
dacă-mi amintesc bine, ai spus că n-aş fi cu nimic spe- 
cială, mai adăugă ea, după care îi aduse aminte copilu- 
lui de cele grăite atunci, pe pluta Blajinului lon: „Nu 
cântă, nu vorbeşte. Mie nu-mi pare cu nimic deosebită.“ 

- Îmi pare rău... 

- Şi mie, răspunse Pasărea Măiastră. Dacă mi-ai fi ce- 
rut ajutorul, de multe necazuri te-aş fi scăpat până acum. 

- Dar arătai atât de... 

- Comun? 

- Da, şopti Vlad ruşinat, în timp ce-şi pleca privirea. 

- Învață ca de acum încolo să nu mai judeci o pa- 
săre după penele sale! îi răspunse Andilandi, apoi nu 
mai deschise ciocul o vreme. 

În primul rând, fiindcă Solomonarul Mar, deşi părea că 
nu-i ascultă, ciulise urechile, devenind prea atent la discu- 
ţia lor. Şi, în al doilea rând, pentru că ajunseseră în faţa unei 
uşi imense din fier, încrustată din loc în loc cu ţinte grele. 

- Pofteşte, îl îndemnă Mar pe copil, în timp ce 
deschidea poarta. 

Şi ce credeţi că-i văzură ochii puiului de om, 
atunci când păşi dincolo de uşa cu pricina? O peşteră 
imensă, plină până la refuz cu copii şi Balauri! lar pri- 
veliştea era foarte ciudată. Micuţii ce mişunau pe acolo 
n-arătau aşa cum s-ar fi cuvenit să arate nişte prunci de 
vârsta lor, ci erau cu toţii spâni şi îmbrăcaţi în zdrenţe, 
asemeni Solomonarului pe care-l urmaseră. lar Balaurii 
lor zăceau tolăniţi pe grămezi uriaşe de aur, luminate 
de torţele ce ardeau pretutindeni, agăţate de pereţi. 

Vlad se gândi să-l întrebe pe Mar dacă aici era şcoa- 
la de care pomenise, dar atunci când privi în jurul său, 
observă că acesta dispăruse. Apoi, nu trecu mult şi-l zări 
cocoţat pe un podium, lângă o tablă de unde începu să le 
vorbească celor adunaţi acolo, despre toate relele din 
lume. Despre ură, invidie, hoţie, egoism şi multe altele. 
lar asta nu oricum, ci de parcă le-ar fi predat o lecţie 
despre cele mai însemnate lucruri ce ar fi trebuit învăţate. 

Lui Vlad, cel puţin, nu-i venea să-şi creadă 
urechilor când îl auzea pe Mar spunându-le copiilor 
adunaţi acolo cum ar fi mai bine să-şi chinuiască 
animalele ori fraţii mai mici, cum ar putea să-şi mintă 
mai eficient părinţii. Sau cât de uşor şi de repede se pot 
modifica notele din carnet sau chiar din catalog, atunci 
când trebuie. Cât de simplu se poate fura din magazine, 
dar mai ales cât de uşor poţi renunţa la iubire, la 
dragostea faţă de bunicii, părinţii ori fraţii tăi. Pentru că 
asta i s-a părut lui Vlad cel mai cumplit - ura cu care 
Solomonarul hrănea sufletele acelor micuţi. 


Sînziana Popescu - Andilandi * Călătoria lui Vlad în Celălalt Tărâm 


- Nu mai are mult de vorbit şi începe jocul! 
comentă Minus, care se nimerise, nu tocmai din 
întâmplare, taman lângă dânsul. De-abia aştept! 

- Ce joc? bălmăji Vlad. 

- Spânzurătoarea! veni prompt răspunsul micului 
Solomonar. Ştii să joci, nu? 

- Desigur. 

- Dacă nu ştii, nici o grijă. Doar nu te spânzurăm 
pe tine... 

- Cum adică? 

- Atâta timp cât o mai ai încă pe ea, adăugă copilul 
arătând-o pe Andilandi. După care dispăru de lângă 
Vlad atât de repede, de parcă nici n-ar fi fost acolo, cu 
doar câteva secunde înainte. Asta, desigur, înainte ca 
puiul de om să-i poată da măcar un ghiont, drept 
răspuns pentru răutatea de mai înainte. 

Din cauza supărării, lui Vlad îi trebui un timp ca 
să-şi dea seama că nimeni nu mai vorbea. Toţi tăceau şi 
se dădeau în lături, formând un culoar ce ducea până 
la podiumul pe care stătea Mar. Apoi, Vlad îl văzu pe 
Solomonar făcându-i semn să se apropie. Şi se apropie. 
Ce era să fi făcut? Oricum, deocamdată nu prea ştia 
cum să iasă de acolo. 

Pe podiumul cu pricina, Mar avea în spatele lui o 
tablă mare, pe care tocmai le predase micilor 
Solomonari „lecţiile urii“, iar pe lângă ea, Vlad zări 
cum din pământ apăru o Spânzurătoare care mişca şi 
respira. 

- De fiecare dată când primim în rândurile noastre 
un nou membru, el trebuie să ghicească cuvântul pe 
care jocul Spânzurătorii îl va găsi pentru dânsul. 

Mulțimea izbucni în aplauze. Cu toţii chiuiau, 
rânjeau şi tropăiau de parcă cine ştie ce spectacol 
minunat ar fi început pentru dânşii. 

- Membru? murmură Vlad, în timp ce urmărea 
cum Spânzurătoarea îşi desfăcuse funia, transfor- 
mând-o într-o mână lungă, cu care trecea pe tablă 
liniile ce urmau să fie umplute cu litere. Dar eu nu 
vreau să devin Solomonar! Sunt doar în trecere... 

- Cu toţii au fost „doar în trecere“, veni de îndată 
răspunsul lui Mar. Dar cei mai destoinici şi mai 
inteligenţi dintre trecători s-au hotărât să rămână, mai 
adăugă Solomonarul indicând mulţimea. Desigur, dacă 
erau în stare să găsească cuvântul pe care 
Spânzurătoare îl pregătea, de fiecare dată, pentru 
dânşii. 

- Şi dacă nu-l găseau? întrebă puiul de om. 

- Erau liberi să plece, îi răspunse Solomonarul, în 
timp ce un zâmbet şerpesc îi înflorea pe buzele-i 
subţiri. Prostia nu are ce căuta printre noi. Ea aparţine 
oamenilor! 

- Bine! se înfurie atunci Vlad, auzind ultimele 
vorbe ale lui Mar. Să-i dăm drumul! Am să vă arăt eu, 
cât de inteligent e omul Vlad lonescu! 

- Am găsit pentru acest pui un cuvânt din 7 litere, 
glăsui atunci Spânzurătoarea, în strigătele mulţimii. E 


Sînziana Popescu - Andilandi * Călătoria lui Vlad în Celălalt Tărâm 


cuvântul ce l-a adus aici, e tulburarea lui, e cuvântul pe 
care-l poartă! 

Şi din acel moment a început nebunia. Pentru că, 
pe măsură ce Vlad spunea literele aiurea, aşa, la nime- 
reală, fragmente din corpul lui dispăreau. Fără să-l 
doară, bineînţeles. Dar omului i se păru destul de stra- 
niu să vadă cum părţi din trupul lui o luau la sănătoasa, 
aranjându-se frumos sub Spânzurătoarea plasată la o 
distanţă apreciabilă de locul în care se afla el. Vlad 
privea stupefiat cum îi dispărură, pe rând, picioarele, 
mâinile şi trunchiul. lar atunci când doar capul îi mai 
rămăsese şi Andilandi căzu pe jos, fiindcă nu mai avea 
pe ce umeri să se sprijine, Vlad se sperie de-a binelea. 

Privi pasărea căzută şi nu mai apucă să-i spună 
decât atât: 

- Te rog, ajută-mă! 

- G, o auzi atunci şoptindu-i. Şi cu toate râsetele 
mulțimii şi hărmălaia iscată de nepriceperea lui, puiul 
de om auzi glasul lui Andilandi. 

- G! strigă Vlad şi, pentru prima dată de când 
începuse jocul, Spânzurătoarea se apropie de tablă şi 
trecu acolo o literă. Era prima literă potrivită! După ea 
au mai urmat şi altele, suflate tot de Pasărea Măiastră, 
care se dovedea a fi un ajutor de nădejde. 

Astfel, Spânzurătoare mai trecu pe tablă de două 
ori „E“, un „Il“, un „L“, apoi un „O“, până când nu mai 
rămăsese decât o singură literă de adăugat. lar aceasta, 
cred că v-aţi dat seama cu toţii care era. Tot astfel cum 

„Pe măsură ce Vlad spunea literele aiurea, aşa, la 
nimereală, fragmente din corpul lui dispăreau.“ 

s-a lămurit şi Vlad, atunci când strigă pentru ultima dată: 
„Z!“. lar cuvântul trecut pe tablă era, desigur, „Gelozie“. 

După rostirea lui, corpul lui Vlad reapăru ca prin 
farmec, iar mulţimea izbucni în aplauze. Toţi îi strigau 
numele, îl felicitau şi se bucurau, de parcă Vlad 
devenise, aşa pe nepusă masă, eroul lor. Spânzură- 
toarea se înclină şi dispăru la fel de brusc cum apăruse, 
iar Mar se apropie de el şi-i strânse mâna, spunându-i 
cu ochii strălucind de bucurie: 

- Bravo! Acum eşti de-al nostru! 

Dintre toţi cei aflaţi acolo însă, numai Vlad nu se 
bucura. Dimpotrivă, toate păreau să-l lase rece, să-l 
plictisească chiar. lar de rămas, nici nu rămase prea 
mult pe podium. Se aplecă, o culese pe Andilandi de 
pe jos, după care cobori treptele şi străbătu mulţimea, 
fără să mai privească înapoi şi fără să le spună nici 
măcar un cuvânt. 

- Vlad! strigă Mar în urma lui, care fusese luat clar 
prin surprindere. Unde pleci? 

- Mă scuzaţi, dar mă grăbesc acasă! veni răspunsul 
sec al puiului de om, care nici măcar nu se sinchisi să 
se întoarcă. 

- N-ai vrea să vezi nici măcar Balaurul pe care l-am 
pregătit pentru tine? 

- N-am ce face cu el acolo unde mă duc, răspunse 
Vlad, cu un aer ironic. Mama nu m-ar lăsa să-l păstrez! 

- Cine a spus că trebuie să-l iei cu tine? răspunse 
Mar, care se grăbi să-l ajungă din urmă. Îl poţi ţine la 

A. 


noi. Toţi Solomonarii îşi 
Balaurului. 

- Nu înţeleg... comentă amuzat puiul de om. Îmi 
faci un cadou, dar îl păstrezi tu? 

- Nicidecum! îl asigură Mar. Numai tu îi vei fi 
stăpân... 

- Super! Şi cum îi voi fi stăpân, dacă eu plec acasă 
şi el rămâne aici? 

- Simplu! Dacă îmi vei accepta propunerea, o parte 
din tine va rămâne întotdeauna aici, îi explică Solomo- 
narul. După care, printr-un simplu gest de ridicare a 
mâinii stângi, făcu să dispară întreaga adunare. 

Apoi, îi explică puiului de om, cu vorbe meşte- 
şugite, aşa cum numai Solomonarii ştiu să găsească, că 
toţi copiii aceia nu fuseseră, de fapt, lângă el, ci trăiau 
alături de familiile lor. Unii dintre ei nici măcar nu-şi 
mai aminteau că trecuseră cândva prin Celălalt Tărâm. 
Nu-şi mai aminteau nici de momentul în care conveni- 
seră să devină Magi, nici de jocul Spânzurătorii, dar că 
toţi, fără nici o excepţie, se purtau, acolo unde trăiau, 
ca nişte Solomonari desăvârşiţi. Aplicau întocmai învă- 
ţăturile acestora. 

- Adică, sunt răi? 

- Sunt puternici, încercă s-o întoarcă Mar, deşi era 
limpede că nu mai avea sorţi de izbândă cu Vlad. 

- Foarte interesant, dar eu am o treabă de terminat, 
îi răspunse Vlad, destul de politicos de altfel. Trebuie s-o 
duc pe Andilandi la Sânziene, după care vreau să mă 


ţin Balaurii aici, la lazul 

întorc acasă, la mama, la tata, la bunicii şi fraţii mei. Pe 
care, a propos, nu mai sunt gelos absolut deloc. 

- Ce te face să crezi că după ce-o vei duce la 
Sânziene, vei ajunge acasă? 

- Dacă o fac, Ursitoarele mi-au promis că-mi vor 
îndeplini o dorinţă. 

- Dar dorinţa ta era alta, îl zgândări Mar. 

- M-am schimbat, între timp, răspunse Vlad cu 
dârzenie. Acum vreau altceva. 

- Cam complicat, comentă Mar, care părea să nu-şi 
fi pierdut încă răbdarea cu puiul de om. Ba chiar 
începuse să-l conducă chipurile, urcând acum alte 
trepte, orientate către ieşire. Niciodată n-am înţeles de 
ce, în general, oamenii vor să facă lucrurile complicat, 
când întotdeauna există şi o rezolvare mai simplă a 
problemelor lor. Totul depinde până la urmă, de 
unghiul din care priveşti lucrurile. 

- De exemplu? 

- De exemplu, dacă voiai să ajungi acasă, nu ştiu 
dacă erai la curent, dar nu era nevoie să te chinui atât. 
Să baţi atâta drum sau să înfrunţi atâtea pericole, numai 
ca să duci nenorocita asta de vrabie la Sânziene. Puteai 
s-o dai pe drum oricui şi ai fi ajuns la tine acasă în 
aceeaşi clipă. Chiar şi acum ai putea să mi-o dai mie şi 
ai ajunge la mama ta într-o secundă, îl informă Mar, în 
timp ce întinse mâna către Andilandi. 

La auzul acelor vorbe, spuse pe tonul cel mai 
firesc din lume, Vlad se opri. Nu ştia cât de aproape se 
afla de ieşire, de lumină, de sfârşitul călătoriei sale. Şi, 
ca întotdeauna în asemenea situaţii, cea mai mare 
dintre îndoieli îl cuprinse exact atunci. Vlad îl privi pe 
Solomonar cu luare aminte, încercând să ghicească ce 
ascundea dincolo de ochii lui mici şi ageri, dar nu reuşi 
să desluşească mare lucru. Părea sincer. 

eştiind ce să facă, Vlad întrebă Pasărea 
Măiastră: 

- E adevărat? 
oricând acasă?... 

- Da, îi răspunse Andilandi. Într-o 
asemenea încercare însă nu contează 
cât de repede obţii ceea ce ţi-ai propus, 
ci cum anume o faci, îi explică pasărea. 
lar asta, un Solomonar nu e în stare să priceapă! 

- Ai dreptate, spuse puiul, după un moment de 
gândire, şi porni mai departe sub privirile uimite ale lui 
Mar, care nu înţelegea cu cine vorbise acesta şi mai ales 
ce anume. 

Vlad părea să-i fi dat dreptate. Cu toate astea, îi în- 
torsese spatele şi continua să urce treptele. Neînţele- 
gând ce face, Mar îl lăsă să treacă, gândindu-se însă că 
venise vremea să schimbe foia cu pruncul acesta. Să 
nu-l mai ia cu duhul blândeţii. Astfel că îi spuse: 

- Prea bine, omule... Te las atunci cu viitorul pe care 
ţi l-ai ales. Dar ţine minte: aceasta a fost alegerea ta! 

Apoi Solomonarul dispăru ca prin farmec. Sau cel 
puţin, aşa avu Vlad impresia, fiindcă de urmat, îl urmă 
pas cu pas, încercând să-l piardă până în ultima clipă. 

Drumul ce ducea spre ieşirea din văgăună nu fuse- 
se chiar aşa de lung, dar puiului i se păru o eternitate. 


Puteam ajunge 

Uroând spre lumină 


Rămăsese singur, într-o peşteră mirosind din plin a 
mucegai şi sulf; călca pe nişte scări şubrede, iar pe 
pereţi începură să apară, la porunca lui Mar, o 
sumedenie de imagini stranii. O mulţime de proiecţii în 
care Vlad se vedea pe sine, făcând toate relele cu 
putinţă. Se vedea minţind, furând şi chinuindu-i pe 
fraţii lui mai mici. 

- Cine e aici? întrebă disperat copilul. 

- Tu eşti! îi răspunse Mar, pe care Vlad nu-l mai 
vedea, dar pe care putea încă să-l audă. 

- Nu e adevărat! 

- Tu eşti, mai insistă vocea. 

- Ce înseamnă asta, Andilandi? Ăsta va fi viitorul 
meu? 

- Nu. E doar un alt viitor posibil, îi răspunse 
Pasărea Măiastră. Ignoră-l! 

- Cum? întrebă puiul de om, pe care imaginile 
începuseră să-l copleşească. Uite cum îi lovesc... Sunt 
eu?... 

- Tu eşti, se auzi din nou vocea lui Mar. 

- Nu eşti tu, îi explică Pasărea Măiastră. E cel în 
care te-ai fi putut transforma, dacă m-ai fi dat 
Solomonarului. 

- Te încrezi în cuvântul meu sau în vorbele unei 
vrăbii adormite?! 


Sînziana Popescu - Andilandi * Călătoria lui Vlad în Celălalt Tărâm 


Dar Vlad nu-i mai răspunse lui Mar, ci urmând 
sfatul Pasării Măiestre îşi închise ochii şi-şi continuă 
drumul, orbecăind prin acel loc periculos. Merse astfel 
până când ajunse în dreptul unei trape, asemănătoare 
cu aceea întâlnită la intrarea sa în văgăună. Şi de-abia 
acolo deschise, în sfârşit, ochii. 

Imaginile dispăruseră. Nu se mai auzea nici un su- 
net, iar trapa ce-i zăcea atât de cuminte înaintea ochilor 
părea să-l îmbie chiar s-o deschidă. Şi când spun „pă- 
rea“, mă gândesc la faptul că lupta nu se sfârşise încă. 
Vlad mai avea de dat ultima şi cea mai importantă 
bătălie a călătoriei sale! Puiul de om întinse mâna spre 
mânerul trapei, încercând s-o deschidă, dar aceasta 
îngheţă dintr-o dată. Şi nu cred că trebuie să vă spun 
mai multe, pentru a vă dumiri şi cu cine avea de dat 
Vlad această ultimă luptă. 

- Te grăbeşti undeva, omule? zise Balaurul alb, 
venit degrabă la comanda stăpânului său. Căci el era 
cel care îngheţase trapa, cu o singură suflare. Vlad se 
întoarse, îl privi în ochi şi îi zise: „Nu îmi este frică de 
tine!“. Asta în timp ce cu mâna dreaptă începuse deja să 
scotocească după naiul fermecat. 

- Ar trebui să-ţi fie, glăsui fiara. Naiul tău n-are nici 
o putere asupra Balaurilor. 

Poate că voi n-aţi fi ştiut ce să răspundeţi la o 
asemenea grozăvie, dar Vlad nu se pierdu cu firea. 
Astfel că, ciulindu-şi urechile pentru a asculta mai bine 
poveţele înțelepte ale Păsării Măiastre, îl întrebă pe 
Fulger, cu seninătate: 

- Care Balaur? Eu nu văd decât un şarpe de casă. 

- Te încumeţi să mă înfrunţi, piticanie?! tună diha- 
nia. Nu ştii ce-ţi pot face? Nu ştii cine sunt? îi mai spuse 
după. Şi aburi reci se abătură în aceeaşi clipă asupra lui 
Vlad, care începuse să tremure din toate încheieturile. 

- Ba ştiu cine eşti! răspunse copilul. Eşti un şarpe 
care, cândva, avea un tată şi o mamă! O mamă care-l 
iubea. O mamă care, înainte să adoarmă, îi cânta aşa, 
adăugă Vlad, după care începu să cânte, întocmai cum 
îi şoptise Andilandi, un cântec de leagăn. 

- Eu sunt Fulger, cel mai temut şi mai puternic Bala- 
ur din Acest Tărâm! încerca să i se împotrivească fiara. 

Zadarnic însă. Pe măsură ce asculta cântecul copilu- 
lui, se micşora. Se transforma în ceea ce fusese odinioară: 
un simpatic şi deosebit de util şarpe de casă, colorat în ma- 
ro şi verde. Apoi, puiul de om văzu cum gheaţa de pe tra- 
pă începe să se topească şi cum, printre găurile dintre scân- 
duri, se puteau zări razele soarelui. Primele raze de pri- 
măvară. Astfel că îşi luă inima în dinţi şi o împinse cât colo! 

ine ai venit la lumină, Vlad! se auzi 
atunci vorba apăsată a lanei, şefa 
noastră a tuturor, în timp ce îi şi întinse 
mâna pentru a-l ajuta să iasă. Apoi mi 
se adresă mie, spunându-mi mulţumită, 
aşa cum n-o mai văzusem de multă 
vreme: 

- Bună treabă, Mărunţico! 

Ups!... Scuzaţi-mă, numai acum mi-am dat sea- 
ma!... Nu ştiu cum s-a întâmplat, dar m-am luat cu vor- 
ba (de atâta vreme!) şi am uitat să mă prezint. Mă nu- 
mesc Mărunţica! Cum? Ce nume mai e acesta?... Un 
nume de Sânziană, bineînţeles. lar eu sunt una dintre 
puţinele care s-a întâlnit atunci cu Vlad Ionescu. 

El nu-şi mai aduce aminte de noi, desigur, tot 
astfel cum nu-şi mai aminteşte nimic legat de trecerea 
lui prin Celălalt Tărâm, dar noi îl ţinem minte. Şi pe el 
şi pe toţi ceilalţi copii care au reuşit s-o aducă pe 
Andilandi în poiana noastră. Din păcate însă, după ce 
aceştia ne dau Pasărea Măiastră, nu mai apucă nici 
măcar să ne vadă cum se cuvine. Nu stau de vorbă cu 
noi şi, deşi toată călătoria nu contenesc să se întrebe 
cum arătăm, atunci când ne întâlnesc, sunt mult prea 
grăbiţi să plece acasă, ca să ne mai bage în seamă. Îşi 

Sànzienele, suratele mele 


spun frumuşel dorinţa, care începe mereu cu „Vreau la 
mama!“ sau „Du-mă, te rog, la mami!“, după care Ur- 
sitoarele îi şi expediază în pătuţul lor cald şi primitor, 
de acasă. Nu înainte de-a ne şterge, bineînţeles, şi din 
toate amintirile lor. 

N-aş vrea să mă înţelegeţi greşit... Nu sunt 
supărată pe Ursitoare pentru asta. Atât doar că de 
fiecare dată când călătoria copiilor în Celălalt Tărâm 
începe de la ele spre noi (nu invers!), micuţii nu mai au 
nici chef, nici putere să ne privească cu atenţie sau să 
stea la taclale cu noi. Şi asta ne întristează. 

Sunt atât de grăbiţi, încât nu mai apucă să vadă 
părul scurt, de culoarea spicelor de grâu al lanei ori 
trupul meu plăpând, care prea mult nu se deosebeşte 
de al lor. Tot astfel cum nu mai au timp s-o vadă nici pe 
Diana cea plinuţă căreia, dacă i-ai da un ghiont, aşa în 
joacă, ar începe cu siguranţă să se rostogolească ca o 
minge imensă de cauciuc. N-au timp să vadă nici 
pistruii şi părul de vulpe al Marei sau pe Smara, cea 
care zâmbeşte întruna. Tot aşa cum n-au ochi nici 
pentru celelalte, nu foarte multe, dar care au fiecare în 
parte ceva special. Ceva care merită ţinut minte! 

De fiecare dată însă, se întâmplă la fel. Copiii ne 
privesc feţele gândindu-se la mămicile lor. Pentru că 


1 


Sînziana Popescu - Andilandi * Călătoria lui Vlad în Celălalt Tărâm 


Editura LiterNet, 2005 


una dintre noi se întâmplă întotdeauna să aibă ochii, 
părul, surâsul ori parfumul aceleia pe care câte un 
micuţ tânjeşte s-o strângă în braţe. 

Dacă voi sunteţi curioşi să aflaţi cum anume s-a 
încheiat călătoria lui Vlad lonescu în Celălalt Tărâm, 
am să vă răspund simplu: cu bine. Copilul şi-a spus 
dorinţa, după care toate câte v-am povestit au început 
să se „deruleze“ în sens invers (cu mare viteză), până în 
momentul dinaintea întâlnirii sale cu lona. Apoi Vlad, 
care nu mai ţinea minte nimic din cele întâmplate, dar 
avea o durere de cap zdravănă, se întoarse la conacul 
bunicilor. Se culcă şi se trezi a doua zi în zori când, 
spre deosebire de prima dată, îşi întâmpină fraţii cu 
mare bucurie. Îi strânse în braţe, îi sărută pe obrăjori şi 
se bucură când află că numele moţaţilor erau Andrei şi 
Lucia. Ba chiar, le spuse plin de importanţa pe care 
doar statutul de frate mai mare ţi-o poate da: 

- Ascultaţi aici, pitici iubiţi, Andrei şi Lucia numiţi. 
Eu sunt fratele vostru mai mare, Vlad! Fratele vostru 
care vă iubeşte aşa cum doar Blajinii ştiu s-o facă şi 
care se va lupta mereu să vă apere de toţi Zmeii ori 
Căpcânii ieşiţi în cale. Ştiu că acum vă par prea mare, 
poate chiar înspăimântător, dar vreau să vă asigur că 
Uriaşii sunt nişte tipi de gaşcă. Le place mămăliga cu 
brânză şi îşi ocrotesc fraţii şi surioarele mai mici, ca 
nimeni alţii. Aşa că, n-am să mă supăr dacă, de aici 
încolo, îmi veţi spune Uriaşul Vlad. Chiar mi se 
potriveşte. 

Auzindu-i vorbele ciudate, musafirii aflaţi atunci în 
sufragerie izbucniră în hohote de râs. Dar Vlad nu se su- 
pără. Era limpede că aceştia nu râdeau în batjocură, ci 
doar se amuzau aşa cum fac uneori oamenii mari, atunci 
când pruncii lor spun lucruri năstruşnice. lar cele spuse în 
acea dimineaţă de Vlad, chiar că fuseseră năstruşnice! 
Copilul nu-şi mai amintea unde anume auzise vorbele cu 
pricina (asta în cazul în care le auzise undeva!) sau cum 
de ajunsese la asemenea înțelepte cugetări, dar puse totul 
pe seama lui nea Vasile şi-a poveştilor lui. 

După care râse şi el şi se lipi de părinţii lui, 
agăţându-se cu mânuţa dreaptă de fusta mamei sale. Şi 
cu toate că mama nu-l mai ţinea pe el în braţe, ci pe 
frăţiorul lui Andrei, Vlad nu era gelos. Se simţea mult 
mai bine la dreapta mamei sale, adică în locul rezervat 
copiilor mari. Pentru că, nu ştiu dacă v-aţi dat seama, 
dar de când reuşise s-o predea pe Andilandi 
Sânzienelor, Vlad crescuse. Devenise mai bun, mai 
blând, mai puternic. Într-un cuvânt, se transformase 
într-un adevărat... frate mai mare. 

